

**FÖLDGÁZTÁROLÓ**

**ENGEDÉLYESI**

**ÜZLETSZABÁLYZAT**

……………………….

Huff Zsolt

vezérigazgató

Tartalomjegyzék

[I Az üzletszabályzat hatálya és érvényességi köre, fogalom meghatározások, az engedélyesre vonatkozó adatok, az engedélyes által végzett tevékenység bemutatása, a tároló rendszerek jellemző adatai 9](#_Toc206426023)

[I.1 Az engedélyesre vonatkozó adatok 9](#_Toc206426024)

[I.1.1 Az engedélyes hivatalos adatai 9](#_Toc206426025)

[I.2 A tároló rendszer jellemző adatai 9](#_Toc206426026)

[I.3 Fogalom meghatározások 10](#_Toc206426027)

[I.3.1 Az Üzletszabályzatban használt fogalmak 10](#_Toc206426028)

[I.3.2 Más jogszabályokban és egyéb forrásokban definiált kapcsolódó fogalmak 13](#_Toc206426029)

[I.4 Az Üzletszabályzat célja, tárgya és hatálya 13](#_Toc206426030)

[I.4.1 Az Üzletszabályzat célja és tárgya 13](#_Toc206426031)

[I.4.2 Az Üzletszabályzat hatálya 14](#_Toc206426032)

[I.5 A Tároló szervezeti felépítése, működési területe 15](#_Toc206426033)

[I.6 A Tároló tevékenységei 15](#_Toc206426034)

[II A külső környezettel való kapcsolat 17](#_Toc206426035)

[II.1 A felettes szervekkel való kapcsolat 17](#_Toc206426036)

[II.2 A felhasználók és rendszerhasználók részére adott információk 18](#_Toc206426037)

[III Általános biztonsági előírások 20](#_Toc206426038)

[III.1 A felhasználók és rendszerhasználók biztonságos ellátására vonatkozó garanciák és az ellátást biztosító rendelkezések 20](#_Toc206426039)

[III.2 A diszkriminációmentes és átlátható tárolói hozzáférést biztosító rendelkezések 21](#_Toc206426040)

[III.3 Adatvédelemre vonatkozó szabályok 22](#_Toc206426041)

[III.4 Környezetvédelmi előírások és az előírások betartását biztosító rendelkezések 25](#_Toc206426042)

[III.5 A kitároláskor bekövetkező kényszerű bányászati tevékenységből, illetve a párnagáz csökkentéséből, a tároló felszámolásából eredő földgáz elszámolására vonatkozó részletes szabályok 26](#_Toc206426043)

[IV Szolgáltatás minőségi követelmények 27](#_Toc206426044)

[IV.1 Az engedélyes tevékenység minőségi jellemzői 27](#_Toc206426045)

[IV.1.1 A szolgáltatás színvonala és mutatói 27](#_Toc206426046)

[IV.2 A gáz átadási (mérési) ponton a szolgáltatás minőségére, folyamatosságára vonatkozó statisztikák, megbízhatósági és egyéb minőségi követelmények és előírt tűrés határai 27](#_Toc206426047)

[IV.3 Forgalmazott gáz minőségi előírásai, a minőségtől való eltérés kezelése 27](#_Toc206426048)

[IV.4 A gázminőség ellenőrzésének részletes eljárásrendje 28](#_Toc206426049)

[V Műszaki követelmények 29](#_Toc206426050)

[V.1 A folyamatos és biztonságos szolgáltatásra vonatkozó, az üzleti titok körébe nem tartozó főbb műszaki paraméterek 29](#_Toc206426051)

[V.1.1 A Földalatti gáztároló kapacitásai 29](#_Toc206426052)

[V.1.2 A Földalatti gáztároló MSZKSZ részére biztosított, a biztonsági földgázkészletezést szolgáló kapacitásai 30](#_Toc206426053)

[V.1.3 A Földalatti gáztároló Tároltatók részére rendelkezésre álló kapacitásai 30](#_Toc206426054)

[V.2 A Tároló által működtetett rendszer üzemviteli irányítási rendje, beleértve azok távfelügyeletét és adatforgalmát biztosító rendszert 30](#_Toc206426055)

[V.3 A Földalatti gáztároló adatainak, kapacitásának meghatározása és azok közzétételi rendje 32](#_Toc206426056)

[V.3.1 A Földalatti gáztároló kapacitásai meghatározásának módszere, az így meghatározott adatok 32](#_Toc206426057)

[V.3.2 A Földalatti gáztároló aktuális feltöltöttsége 33](#_Toc206426058)

[V.3.3 A tárolási ciklusok időbeli meghatározása 33](#_Toc206426059)

[V.3.4 A Földalatti gáztároló karbantartási ciklusai és az így számítható kapacitásváltozások 33](#_Toc206426060)

[V.3.5 A Földalatti gáztároló kitárolási kapacitása, terhelésváltási sebessége 33](#_Toc206426061)

[V.3.6 A Földalatti gáztároló betárolási kapacitása, terhelésváltási sebessége 34](#_Toc206426062)

[V.3.7 Be- és kitárolásakor biztosítandó nyomások 34](#_Toc206426063)

[V.4 A Földalatti gáztároló karbantartási és hibaelhárítási rendje, a bejelentett vagy feltárt üzemzavar kezelésének módja, nyilvántartása, az eljárás során elvégzendő teendők 35](#_Toc206426064)

[V.5 Üzemszünet esetén a felhasználók és engedélyesek értesítésének rendje és módja 35](#_Toc206426065)

[V.5.1 Üzemszüneti jelentés 35](#_Toc206426066)

[V.5.2 Előre tervezett üzemszünet 36](#_Toc206426067)

[V.5.3 Előre nem tervezett üzemszünet (üzemzavar, havária) 36](#_Toc206426068)

[V.6 Elszámolási mennyiségmérő rendszerek üzemeltetésének, ellenőrzésének és az ellenőrzésre vonatkozó eredményekhez a mérésben érintett másik fél által történő hozzáférés rendje 36](#_Toc206426069)

[V.7 A tárolási tevékenység ellátásához szükséges gázforgalmi adatok biztosításának rendje 37](#_Toc206426070)

[VI Biztonsági földgáztárolási tevékenység 38](#_Toc206426071)

[VI.1 A Tároló eljárása földgázellátási válsághelyzet esetén 38](#_Toc206426072)

[VI.2 A Tároló eljárása biztonsági földgázkészlet visszapótlása esetén 38](#_Toc206426073)

[VI.3 A Kedvezményezett jogai és kötelezettségei földgázellátási válsághelyzet esetén 39](#_Toc206426074)

[VI.4 A Kötelezett jogai és kötelezettségei biztonsági földgázkészlet visszapótlása esetén 39](#_Toc206426075)

[VI.5 A Tároló jogai és kötelezettségei földgázellátási válsághelyzet és biztonsági földgázkészlet visszapótlása esetén: 40](#_Toc206426076)

[VII Kereskedelmi földgáztárolási tevékenység 42](#_Toc206426077)

[VII.1 Az ügyfélszolgálati iroda működési rendje 42](#_Toc206426078)

[VII.2 Szolgáltatások 42](#_Toc206426079)

[VII.2.1 Alapszolgáltatások 43](#_Toc206426080)

[VII.2.2 Választható szolgáltatások 46](#_Toc206426081)

[VII.3 Kapacitás lekötés az ÜKSZ szerint 50](#_Toc206426082)

[VII.3.1 A ÜKSZ szerinti kapacitás értékesítés feltételeire vonatkozó szabályok, tekintettel az ÜKSZ előírásaira, különösen a felhasználókra és kereskedőkre vonatkozó pénzügyi feltételeket dokumentáló előírásokra 50](#_Toc206426083)

[VII.3.2 A kapacitáslekötési igény kielégítésének módja és részletes szabályai 51](#_Toc206426084)

[VII.3.3 Az ÜKSZ szerinti kapacitáslekötésre beérkezett igények elbírálásának rendje, tekintettel az esetlegesen nem elégséges tárolói kapacitások elosztása során alkalmazandó eljárásokra, sorrendiségre 52](#_Toc206426085)

[VII.4 Szabad földgáztárolói kapacitások lekötése eseti kapacitás Árveréssel 56](#_Toc206426086)

[VII.5 A nomináláshoz kapcsolódó részletes szabályok 57](#_Toc206426087)

[VII.5.1 A nominálás folyamata 57](#_Toc206426088)

[VII.5.2 A következő gáznapra vonatkozó nominálás szabályai 58](#_Toc206426089)

[VII.5.3 Az újranominálás szabályai 59](#_Toc206426090)

[VII.5.4 A nominálás allokáció szabályai 60](#_Toc206426091)

[VII.5.5 Érvénytelen nominálások, nominálás eltérések kezelése 61](#_Toc206426092)

[VII.6 Mérlegkészítési és gázelszámolási szabályok 61](#_Toc206426093)

[VII.7 A mobilgázhoz keveredő párnagáz mennyiségének meghatározására alkalmazott eljárás 61](#_Toc206426094)

[VII.8 A tároltató felekre történő allokáció összefüggései 61](#_Toc206426095)

[VII.9 Megszakítható napi kapacitásokra vonatkozó tárolói eljárások 62](#_Toc206426096)

[VII.10 Szerződési feltételek a tárolási szerződésekhez 62](#_Toc206426097)

[VII.10.1 Egyedi feltételek kezelése 62](#_Toc206426098)

[VII.10.2 Az üzemzavar, korlátozás és szüneteltetés esetén alkalmazandó szabályok 62](#_Toc206426099)

[VII.10.3 Az engedélyes rendszerének karbantartása, hibaelhárításának rendje 63](#_Toc206426100)

[VII.10.4 A szerződő partnerrel szemben támasztott követelmények 63](#_Toc206426101)

[VII.10.5 A Tároltató által szerződéses biztosítékként felajánlott mobilkészlet értékesítési módjának meghatározása 63](#_Toc206426102)

[VII.11 Mennyiségi elszámolási és fizetési előírások 63](#_Toc206426103)

[VII.11.1 A tárolásért fizetendő díj mértéke és számításának részletes szabályai 63](#_Toc206426104)

[VII.11.2 A hatósági árhoz képest alkalmazott árengedményezés szabályai az ÜKSZ szerinti kapacitás lekötés esetén 64](#_Toc206426105)

[VII.11.3 A mérés és az elszámolás során alkalmazott számítások részletezése 64](#_Toc206426106)

[VII.11.4 Számlázás és a számlakifogások intézésének rendje 65](#_Toc206426107)

[VII.11.5 A pótdíjak és kötbérek alkalmazásának rendje 66](#_Toc206426108)

[VII.11.6 Választható fizetési módok 66](#_Toc206426109)

[VII.11.7 Választható fizetési határidők 66](#_Toc206426110)

[VII.11.8 Késedelmes fizetés esetére alkalmazható szankciók 67](#_Toc206426111)

[VII.11.9 Földgáztárolási szerződés megszűnését követő mobilgáz értékesítés 67](#_Toc206426112)

[VII.11.10 A Tároltató szerződéses biztosítékból nem kielégíthető fizetési kötelezettségének kezelése 68](#_Toc206426113)

[VII.12 Szerződésszegésre vonatkozó szabályok 69](#_Toc206426114)

[VII.12.1 A szerződésszegés esetei 69](#_Toc206426115)

[VII.12.2 Szankciók és következmények 69](#_Toc206426116)

[VII.12.3 A szerződéses állapot helyreállítása 69](#_Toc206426117)

[VII.12.4 A reklamációk és panaszok kezelésének rendje 69](#_Toc206426118)

[VIII Mellékletek 71](#_Toc206426119)

[IX Függelékek 72](#_Toc206426120)

# Az üzletszabályzat hatálya és érvényességi köre, fogalom meghatározások, az engedélyesre vonatkozó adatok, az engedélyes által végzett tevékenység bemutatása, a tároló rendszerek jellemző adatai

## Az engedélyesre vonatkozó adatok

### Az engedélyes hivatalos adatai

Az engedély megnevezése: Földgáztárolási működési engedély

A cég neve: **HEXUM Földgáz Zártkörűen Működő Részvénytársaság**

**(rövidített név: HEXUM Földgáz Zrt.)**

A cég székhelye: 2151 Fót, Fehérkő utca 7.

A cég cégjegyzékszáma: Cg. 13-10-042153

A cégjegyzéket vezető cégbíróság: Budapest Környéki Törvényszék Cégbírósága

A cég statisztikai számjele: 13780960-5210-114-13

A cég adószáma: 13780960-2-44

A cég pénzforgalmi jelzőszáma: HU20 10300002 10285851 48820019

A cég számlavezető pénzintézete: MBH Bank Zrt.

A cég fióktelepe: Szőreg-1 Földalatti gáztároló - 6750 Algyő, 01884/19 hrsz.

## A tároló rendszer jellemző adatai

Az engedélyes a földgáztárolási tevékenységét a saját tulajdonában és üzemeltetésében lévő Szőreg-1 Földalatti gáztárolóval végzi.

A Szőreg-1 Földalatti gáztároló jellemző adatai az ***1. sz. mellékletben*** találhatók.

## Fogalom meghatározások

### Az Üzletszabályzatban használt fogalmak

**Aukció** Az ÜKSZ 2.1.4.3.1 pontja szerinti kapacitás lekötési időszakban és eljárásban a kapacitás túljegyzés esetén alkalmazandó, az ÜKSZ 2.1.4.3.1. l) pont ii) bekezdés szerinti kapacitás elosztási módszer.

**Árverés** A tárolói évet megelőző éves vagy több éves kapacitás lekötést megelőző versenyeztetési eljárás az ÜKSZ 2.1.4.3.1. pontja szerinti kapacitás lekötési eljáráson kívül, valamely, a Tároló által diszkrecionálisan választott platformra irányadó mindenkori Árverési Szabályzata (9/A. illetve 9/B. sz. melléklet) alapján.

**Átadás-átvételi pont** A Kapcsolódó rendszerüzemeltető és a Tároló csatlakozó technológiai rendszerének tulajdoni határa, ahol a földgáz átadás-átvételre a Kapcsolódó rendszerüzemeltető és a Tároló között sor kerül.

**Diszpécserszolgálat** A Tároló földgázforgalmazást irányító szolgálata.

**Földalatti gáztároló** A Tároló tulajdonában és üzemeltetésében lévő Szőreg-1 földalatti gáztároló.

**Igénylő** A Tárolóhoz kapacitás lekötési igényt benyújtó termelő, földgázkereskedő - beleértve a korlátozott földgázkereskedelmi engedélyest és az egyetemes szolgáltatót is -, felhasználó.

**Informatikai platform** A GET 26. §. (3) bekezdés szerint kialakított és üzemeltetett Tárolói informatikai platform.

**Internetes honlap** A Tároló internetes honlapja, amely a <http://gaztarolo.hu> internetcímen érhető el.

**Kapcsolódó rendszerüzemeltető** A Szállító és a Termelő.

**Kedvezményezett**

**(speciális Tároltató)** Az MSZKSZ-szel a földgáz biztonsági készletezéséről szóló 2006. évi XXVI. törvény (Fbkt.) szerinti földgáz biztonsági készlet felhasználása tárgyában földgáz adásvételi szerződést kötött, felhasználásra kijelölt földgázkereskedő, aki a Tárolóval szerződést kötve Tároltatóvá válik.

**Kötelezett**

**(speciális Tároltató)** Az Fbkt. szerinti földgáz biztonsági készlet visszapótlására az MSZKSZ-szel szerződést kötött földgázkereskedő, aki a Tárolóval szerződést kötve Tároltatóvá válik.

**MEKH (vagy Hivatal)** Magyar Energetikai és Közmű-szabályozási Hivatal

**MSZKSZ** Magyar Szénhidrogén Készletező Szövetség

**Rendelkezésre álló betárolási**

**kapacitás** A Tároltató által a Tárolónál lekötött (**Elsődleges**), és/vagy másodlagos piaci művelettel megszerzett (**Másodlagos**) Betárolási kapacitásoknak az összege. A Rendelkezésre álló betárolási kapacitásba nem számít bele a Tároltató által másodlagos piaci művelettel értékesített Betárolási kapacitás.

**Rendelkezésre álló kitárolási**

**kapacitás** A Tároltató által a Tárolónál lekötött (**Elsődleges**), és/vagy másodlagos piaci művelettel megszerzett (**Másodlagos**) Kitárolási kapacitásoknak az összege. A Rendelkezésre álló kitárolási kapacitásba nem számít bele a Tároltató által másodlagos piaci művelettel értékesített Kitárolási kapacitás.

**Rendelkezésre álló**

**mobilkapacitás** A Tároltató által a Tárolónál lekötött (**Elsődleges**) és másodlagos piaci művelettel szerzett (**Másodlagos**) Mobilkapacitások összege az adott gáznapon, függetlenül attól, hogy fel van töltve földgázzal vagy sem. A Rendelkezésre álló mobilkapacitásba nem számít bele a Tároltató által másodlagos piaci művelettel értékesített Mobilkapacitás.

**Rendszerirányító** Földgáz Rendszerirányító engedélyes (az Üzletszabályzat kiadásakor az FGSZ Zrt.)

**Szabályok** A 2. sz. Függelékben felsorolt, földgázpiacot érintő Európai uniós és magyar jogszabályok, szabályzatok.

**Szállító** FGSZ Földgázszállító Zártkörűen Működő Részvénytársaság (FGSZ Zrt.)

**Szerződéses biztosíték** A Tároló által a rendszerhasználati szerződésekben foglalt ügyletek biztosítása érdekében a rendszerhasználóktól előzetesen kért biztosíték. A Get. Vhr. 85. § (1) bekezdése szerinti szerződéses biztosíték Tároló által alkalmazott korábbi elnevezése „pénzügyi biztosíték”. Amennyiben a Tároló által kötött szerződések pénzügyi biztosítékra vonatkozó rendelkezést tartalmaznak, vagy arra utalnak, úgy azok kapcsán az Üzletszabályzat és a gázipari jogszabályok szerződéses biztosítékra vonatkozó rendelkezéseit kell figyelembe venni és alkalmazni.

**Tároló** HEXUM Földgáz Zártkörűen Működő Részvénytársaság, a továbbiakban történő említése esetén HEXUM Földgáz Zrt.

**Tároltató** A Tárolóval annak kereskedelmi célú földgáztárolási szolgáltatására szerződést kötött földgázpiaci szereplő, és az MSZKSZ.

**Termelő** A MOL Nyrt. hazai földgáztermelést végző Kutatás- Termelési Divíziója.

**Ügyeletes diszpécser** A Tároló Diszpécserszolgálatának szolgálatban lévő tagja.

Az Üzletszabályzatban használt jogszabályi rövidítések jelentése:

|  |  |
| --- | --- |
| Bt. | a bányászatról szóló 1993. évi XLVIII. törvény |
| Fbkt. | a földgáz biztonsági készletezéséről szóló 2006. évi XXVI. törvény |
| GET  | a földgázellátásról szóló 2008. évi XL. törvény  |
| GET Vhr.  | a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet  |
| MSZ  | Magyar Szabvány |
| Ptk.  | a Polgári Törvénykönyvről szóló 2013. évi V. törvény  |
| ÜKSZ  | a magyar földgázrendszer mindenkor hatályos Üzemi és Kereskedelemi Szabályzata  |

###

### Más jogszabályokban és egyéb forrásokban definiált kapcsolódó fogalmak

Az Üzletszabályzatban használt, az I.3.1 pontban meg nem határozott fogalmakat az irányadó Szabályokban definiált jelentésüknek megfelelően kell értelmezni.

## Az Üzletszabályzat célja, tárgya és hatálya

### Az Üzletszabályzat célja és tárgya

A GET 113. §-a alapján az engedélyesek kötelesek üzletszabályzatot kidolgozni, amely tartalmazza az engedélyes által nyújtott alapszolgáltatások általános biztonsági, minőségi, műszaki, kereskedelmi, elszámolási és fizetési előírásait, valamint az ellátás színvonalának és a felhasználói igények kielégítésének feltételeit.

Jelen Üzletszabályzat célja, hogy meghatározza a Tároló által nyújtott alapszolgáltatások általános biztonsági, minőségi, műszaki, kereskedelmi, mennyiségi elszámolási és fizetési előírásait, valamint a szerződési feltételeket, a szerződésszegésre vonatkozó szabályokat, és az ellátás színvonalának a felhasználói igények kielégítésének részletes szabályait. Célja továbbá, hogy biztosítsa a Tároltatók jogainak és kötelezettségeinek átlátható leírását, valamint meghatározza azokat a szabályokat, amelyekkel biztosítható a tárolási rendszerhez való diszkriminációmentes hozzáférés.

Az Üzletszabályzat tartalmazza a Tároló által biztosított alap- és választható szolgáltatások szerződéses feltételrendszerét.

### Az Üzletszabályzat hatálya

Az Üzletszabályzat a MEKH jóváhagyó határozatával lép hatályba és mindaddig érvényben marad, amíg a Hivatal azt határozatával nem módosítja, vagy végérvényesen vissza nem vonja.

Az Üzletszabályzat hatálya kiterjed:

1. a Tároló földgáztárolási tevékenységére;
2. a jelen Üzletszabályzat 1. sz. mellékletében szereplő Földalatti gáztárolóra;
3. a Tároló Tároltatókkal fennálló kereskedelmi kapcsolataira, valamint a Kedvezményezettel és Kötelezettel fennálló kapcsolataira.

A Földalatti gáztároló üzletmenetében és működésében elsőbbséget élvez az MSZKSZ Fbkt. szerinti kiszolgálása. Az Üzletszabályzat egyes fejezetei tartalmazzák a Tároló MSZKSZ-szel, illetve Tároltatókkal való kapcsolatának eltérő szabályait.

A GET 119. § (1) bekezdése értelmében, amennyiben a Tároló tevékenységét az általános hatályú, közvetlenül alkalmazandó uniós jogi aktusban, uniós jogi rendelkezésben, jogszabályban, az engedélyben, a MEKH határozatában, az ÜKSZ-ben, az ACER kötelező erejű határozatában, illetve az Üzletszabályzatban előírtaktól eltérő módon gyakorolja, a Hivatal jogkövetkezményeket alkalmazhat.

A Tároló jogosult az Üzletszabályzat módosítására, illetve a GET Vhr. 121. § (1) bekezdése alapján köteles annak a MEKH jóváhagyó határozatának keltétől számítva legalább évenként történő felülvizsgálatára. Az Üzletszabályzat felülvizsgálata kiterjed a jogszabályok és a kapcsolódó szabályzatok változására és a Tároló által alkalmazott működési gyakorlatból eredő változásokra és az ezzel összefüggő szerződéses jogviszonyokra.

A Tároló az indokolt módosítási javaslatokat az Üzletszabályzatban átvezeti és a tervezetet az érintett energetikai felhasználói érdekképviseletekkel, továbbá a földgázkereskedők érdekképviseleteivel közvetlenül egyezteti és a beérkezett észrevételekkel együtt nyújtja be a Hivatal részére jóváhagyásra. A módosítás a MEKH jóváhagyó határozatában megjelölt napon, ennek hiányában a jóváhagyó határozat Tároló általi kézhezvétele napján lép hatályba. A módosításról a Tároló értesíti a Tároltatókat. Ha a felülvizsgálat alapján nem indokolt az Üzletszabályzat módosítása, a Tároló erről írásbeli bejelentést tesz a Hivatalhoz.

A Tároló a mindenkor hatályos, a változásokkal egységes szerkezetbe foglalt és MEKH által jóváhagyott Üzletszabályzatát a GET 113. § (4) bekezdésének megfelelően az ügyfelek számára hozzáférhetővé teszi a székhelyén, és kérésre bárkinek a rendelkezésére bocsátja elektronikus formában, valamint hozzáférhetővé teszi Internetes honlapján.

## A Tároló szervezeti felépítése, működési területe

A Tároló fő tevékenységét a Tároló Internetes honlapján közzétett szervezeti felépítésben rögzítettek szerint, a saját tulajdonában lévő tárolói eszközállománnyal, Magyarország területén végzi.

## A Tároló tevékenységei

A Tároló tevékenységének jogi kereteit a Szabályok mindenkor hatályos szövege és a Tároló mindenkor hatályos, a Magyar Energia Hivatal 256/2009. számú határozatával kiadott és időközben többször módosított földgáztárolási működési engedélye határozzák meg.

A Tároló tevékenysége elsősorban az Fbkt.-ben meghatározott módon, az MSZKSZ-szel biztonsági földgáztárolásra kötött, hosszú távú letéti szerződés rendelkezései szerint történik.

Az MSZKSZ által lekötött és a Földalatti gáztároló technikailag rendelkezésre álló kapacitásai közti különbözetet a Tároló más GET szerinti hozzáférésre jogosultak részére hosszú- és rövid távú szerződések keretében értékesíti.

A Kedvezményezett és a Kötelezett kiszolgálása az Fbkt. rendelkezéseinek teljesítése érdekében az egyéb Tároltatók kiszolgálásához képest prioritást élvez.

A Tároló oly módon üzemelteti, tartja karban és fejleszti a Földalatti gáztárolót, amely biztosítja a földgáztárolási tevékenység folyamatos és biztonságos ellátását.

A Tároló földgáztárolási tevékenysége - az érvényes és mindenkor hatályos működési engedélyének megfelelően - az alábbi elemekből tevődik össze:

1. kapacitásadatok meghatározása és közzététele:
2. a tárolási kapacitást lekötő által igénybe vehető terhelésváltási paraméterek (fel- és leterhelési korlátok) folyamatos és aktualizált közzététele;
3. a Földalatti gáztároló töltöttségének függvényében rendelkezésre álló aktuális ki-, és betárolási kapacitás folyamatos és aktualizált közzététele;
4. a Földalatti gáztároló kapacitásának meghatározása, folyamatos és aktualizált közzététele;
5. a Földalatti gáztároló szabad mobil-, kitárolási-, és betárolási kapacitásának folyamatos és aktualizált közzététele;
6. a lekötésre felkínált kapacitáscsomagok összetételének (mobilkapacitás, betárolási és kitárolási kapacitás) és a csomagok darabszámának közzététele;
7. az egyedileg (nem csomagban) lekötésre felkínált mobilkapacitás, betárolási és kitárolási kapacitás közzététele;
8. a földgáztároló engedélyes által felkínált kapacitások mindkét ajánlattípusban a teljes mennyiség mértékéig külön-külön leszerződhetőek;
9. földgáztárolási szerződéskötés;
10. kapacitáslekötési folyamat lebonyolítása;
11. a szerződött mennyiségek betárolása;
12. a Földalatti gáztárolóban elhelyezett földgáz szerződött minőségben történő kitárolása;
13. a szerződő fél által átadott földgáz felelős megőrzése a tárolási tevékenység teljes folyamatában;
14. földgáztárolói nominálások fogadása, kapacitásvizsgálatok elvégzése, ellenőrzése és visszaigazolása;
15. hőmennyiség (és térfogat) alapú napi elszámolások készítése, és a tárgyhónapot követő 5. munkanapig elszámolás a havi gázforgalomról, valamint az ezzel összefüggő adatszolgáltatás lebonyolítása;
16. napi szintű földgázminőség ellenőrzése, mérések (saját méréssel, vagy külső fél által történő) elvégzése és bizonylatolása;
17. a Földalatti gáztároló betáplálási-kiadási pontjain a mért, a Kapcsolódó rendszerüzemeltetőtől átvett földgázmennyiségek napi allokálása, illetve megküldése a rendszerhasználóknak és a Kapcsolódó rendszerüzemeltetőnek;
18. a Szabályokban meghatározott adatszolgáltatás biztosítása;
19. a kapcsolódó rendszerek közös pontjaira leadott nominálások egyezésének ellenőrzése;
20. a kapacitások és mobil gázkészlet átadás-átvételének támogatása az Informatikai platformon.

# A külső környezettel való kapcsolat

## A felettes szervekkel való kapcsolat

A Tároló felügyeletei szervei:

1. a földgáztárolási tevékenység vonatkozásában

Megnevezés: **Magyar Energetikai és Közmű-szabályozási**

**Hivatal**
Székhely: 1054 Budapest, Bajcsy-Zsilinszky út 52.
Postacím: 1388 Budapest, Pf. 89.

Telefon: +36 1 459 7777
Fax: +36 1 459 7766
Email: mekh@mekh.hu

1. a bányászati tevékenységgel összefüggésben elsőfokon:

Megnevezés: **Szabályozott Tevékenységek Felügyeleti Hatósága, Bányászati és Gázipari Főosztály, Szolnoki Bányafelügyeleti Osztály**

Székhely: 5000 Szolnok, Hősök tere 6.
Postacím: 5001 Szolnok Pf.: 164
Telefon: +36 56 896 003

Email: sztf@sztfh.hu

1. a bányászati tevékenységgel összefüggésben másodfokon:

Megnevezés: **Szabályozott Tevékenységek Felügyeleti Hatósága**

Székhely: 1123 Budapest, Alkotás utca 50.

Postacím: 1538 Budapest, Pf. 547

Telefon: + 36 1 550 2500
Fax: + 36 1 550 2495
Email: sztfh@sztfh.hu

1. a bányászati tevékenységét felügyelő szakhatóságok:
	1. Pest Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály
	2. Csongrád-Csanád Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály
	3. Nemzeti Klímavédelmi Hatóság
	4. Csongrád-Csanád Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztály
	5. Csongrád-Csanád Vármegyei Katasztrófavédelmi Igazgatóság
	6. Csongrád‑Csanád Vármegyei Kormányhivatal Tűzvédelmi, Iparbiztonsági és Vízügyi Hatósági Főosztály

A Tároló a felügyeleti szervekkel rendszeres kapcsolatot tart, feléjük teljesíti a jogszabályban meghatározott engedélyeztetési és adatszolgáltatási kötelezettségeit, biztosítja a szemlék és ellenőrzések lefolytatását a hatóságok által kért időpontban, helyszínen és tartalommal.

## A felhasználók és rendszerhasználók részére adott információk

A Tároltatók online hozzáféréssel rendelkeznek az Informatikai platformhoz, amelyen lekérdezhetnek aktuális és historikus adatokat a tárolt földgázkészletükről, tárolói földgázforgalmukról és lekötött tárolói kapacitásaikról.

A Tároló a Tároltatók által megjelölt személyek számára hozzáférési jogosultságot biztosít az Informatikai platformhoz. A megjelölt személyeknek minősített hitelesítés-szolgáltatótól beszerzett, érvényes munkatársi aláíró tanúsítvánnyal kell rendelkezniük, vagy a Tárolótól kell felhasználónév – jelszó párt igényelniük, a Tároló Diszpécserszolgálatának címzett e-mailben.

Az Informatikai platformhoz történő hozzáférés részletes szabályai az Internetes honlapon az „Ügyfeleknek/Nominálás” menüpont alatt érhetők el.

A Tároló napi forgalmi és készlet adatai az Internetes honlapon és a Gas Storage Europe által üzemeltetett és publikált ún. AGSI+ (*Aggregated Gas Storage Inventory*) felületen is elérhetők.

A Tároló az Internetes honlapján közzéteszi az aktuális és a következő tárolási évre a Tároló technikai, lekötött és szabad kapacitásait, az összesített nominálásokat és összesített forgalmat napi bontásban, a tárolási ciklusok kezdő és záró időpontját, valamint a tervezett karbantartási időszakokat.

A Tároló a Tároltatók részére, azok egyedi igénye alapján eseti adatszolgáltatást nyújt.

A Tároltatók részére a Diszpécserszolgálat a hét minden napján, napi 24 órában áll rendelkezésre.

**A Diszpécserszolgálat címe:**

2151 Fót, Fehérkő utca 7.

**A Diszpécserszolgálat elérhetőségei:**

központi telefonszám: +36 / 70 / 373-5151

fax: +36 / 1 / 430-3721 (csak munkanapokon,

munkaidőben)

e-mail: diszpecser@gaztarolo.hu

# Általános biztonsági előírások

## A felhasználók és rendszerhasználók biztonságos ellátására vonatkozó garanciák és az ellátást biztosító rendelkezések

A Tároló földgáztárolási engedélyének kiadását megelőzően a MEKH jogelődje, a Magyar Energia Hivatal felülvizsgálta a jogszabályokban előírt műszaki, gazdasági és humán feltételrendszert. A vizsgálat eredményeként a MEKH jogelődje, a Magyar Energia Hivatal határozatában kiadta a földgáztárolási működési engedélyt, ami kizárólagos jogot biztosít és kötelezettségeket jelent az engedélyben rögzített tárolói rendszerek üzemeltetésére, a tároló kapacitásainak értékesítésére.

A Tároló a jogszabályoknak, ÜKSZ-nek, működési engedélyének megfelelő tevékenységét a MEKH és a Szabályozott Tevékenységek Felügyeleti Hatósága felügyeli. A Tároló a Földalatti gáztárolót a Tároltatók igényeinek megfelelően, az illetékes hatóságok jóváhagyása mellett folyamatosan fejleszti, karbantartja és működteti.

A Magyar Energia Hivatal, mint a MEKH jogelődje által kiadott és a MEKH által többször módosított földgáztárolói működési engedély meghatározza

1. a Tároló általános jogait és kötelezettségeit,
2. az engedélyköteles tevékenység végzéséhez szükséges tárgyi és személyi feltételeket,
3. a földgáztárolási tevékenység más által történő végzésének szabályait,
4. a cégjogi eseményekre vonatkozó szabályokat,
5. a biztonsági földgáztárolás és kereskedelmi földgáztárolás vonatkozásában
	1. az engedélyes jogait és kötelezettségeit,
	2. a Földalatti gáztárolóhoz való hozzáférés szabályait,
	3. együttműködési kötelezettségeket,
	4. a földgázellátási válsághelyzet és az üzemzavar elhárítására vonatkozó rendelkezéseket,
	5. adatforgalmi és információ adási kötelezettségeket.

A földgáztárolási szerződésekben rögzített kötelezettségei teljesítésére a Tároló együttműködési megállapodást kötött a Szállítóval, és a Termelővel, mint Kapcsolódó rendszerüzemeltetőkkel. A megállapodás tartalmazza a felek által egymással szemben támasztott, a földgáz átadásával és átvételével kapcsolatos mennyiségi és minőségi követelményeket, valamint műszaki együttműködésük szabályait.

A Tároló - Integrált Irányítási Rendszere keretében - folyamatosan értékeli beszállító partnerei tevékenységét, illetve értékelteti a saját tevékenységét a Tároltatókkal, ami alapján hibajavító, tároltatói elégedettséget növelő intézkedéseket hajt végre, ezzel garantálva a megfelelő színvonalú ellátást.

A magas szintű rendelkezésre állást a megfelelő szervezeti struktúra és szakember állomány, valamint a Tároló Integrált Irányítási Rendszere, különösen a Tároló folyamatleírásai és belső utasításai szerinti eljárásrend garantálják.

A Tároló folyamatos munkarendben végzi a tevékenységet. A Tároló az üzemzavar és havária elhárítás vezénylésére, korlátozások irányítására alkalmas személyzettel rendelkezik.

A Tároló a Bt. szerint eleget tesz a bányászati tevékenység biztonsági kritériumainak, és gondoskodik a tevékenység üzemi felügyeletéről.

## A diszkriminációmentes és átlátható tárolói hozzáférést biztosító rendelkezések

A Tároló a tárolói szolgáltatás nyújtása során nem tesz semmilyen indokolatlan vagy jogosulatlan megkülönböztetést a szolgáltatásait Igénylők között, és a Tároltatókat egyenlő elbánásban részesíti. Továbbá, semmilyen módon nem részesíti előnyben kapcsolt vállalkozásait vagy egyéb vállalkozásokat annak érdekében, hogy azokat üzleti előnyhöz juttassa, kivéve, ha ez jogszabály alapján indokolt (pl. Fbkt.).

Az egyenlő elbánás elve a Tároló minden alap és választható szolgáltatására, továbbá az árképzésére egyaránt vonatkozik, kivéve, ha ez jogszabály alapján indokolt (pl. Fbkt.).

A diszkriminációmentességet és az egyenlő bánásmód követelményeinek teljesítését a fentieken túlmenően a Tároló – a GET 121. §-ának és a GET Vhr. 138. §-ának előírásaival összhangban – MEKH által jóváhagyott Megfelelési programja, az abban foglaltak betartása és annak a Tároló által kijelölt független megfelelési ellenőr, valamint a MEKH általi ellenőrzése garantálja. A független megfelelési ellenőr a Tároló Megfelelési programba foglalt kötelezettségei teljesítéséről - a vonatkozó jogszabályi rendelkezéseknek megfelelően - évente jelentést készít a MEKH-nek, amelyet az határozattal hagy jóvá.

A Tároló mindenkor hatályos Üzletszabályzata, Megfelelési programja és a Megfelelési jelentés az Internetes honlapon elérhető.

A Tároló a mindenkor hatályos Magatartási és Etikai Szabályzatban rögzíti azokat a munkatársaival szemben elvárt irányelveket, amelyek segítik a munkatársakat a mindennapi munkavégzés során felmerült helyzetek megfelelő, etikus kezelésében.

## Adatvédelemre vonatkozó szabályok

Tároló a partnereivel való együttműködéssel, a szerződések megkötésével és teljesítésével összefüggésben a személyes adatok kezelésére – így különösen az adatkezelés alapelvei, az adatkezelés célja és jogalapja, a kezelt adatok köre, illetve az adatkezelés időtartam tekintetében a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 27-ei 2016/679 Európai Parlamenti és Tanácsi (EU) rendeletét (GDPR), valamint az információs önrendelkezési jogról és az információszabadságról szóló 2011. évi CXII. törvény (Infotv.), illetve a Munka Törvénykönyvéről szóló 2012. évi I. törvény (Mt.) és a Ptk. rendelkezéseit alkalmazza.

Tároló a partnereivel való együttműködéssel, a szerződések megkötésével és teljesítésével összefüggésben (adatkezelési célok) az üzleti partnerei által kijelölt kapcsolattartó és közreműködő természetes személyek alábbi adatait kezeli:

* + - természetes személy neve,
		- beosztása,
		- aláírása,
		- értesítési címe,
		- munkahelyi telefonszáma, és
		- munkahelyi email címe.

Tároló a fenti személyes adatok adatkezelésének jogalapjaként a partnereivel való együttműködéssel, a szerződések megkötésével és teljesítésével összefüggésben felmerülő jogos érdeket jelöli meg.

Az érintett személyek személyes adatait a Tároló irattári tételenként eltérő őrzési dátummal, a Tároló mindenkor hatályos Iratkezelési Szabályzatáról szóló utasításában foglalt időtartam lejártáig kezeli. Visszterhes szerződések esetén a számvitelről szóló 2000. évi C. törvény 169.§ (2)-(3) bekezdés szerint legalább 8 év az adatok megőrzésének kötelező időtartama. Amennyiben az adatkezelés célja megszűnt, a Tároló a személyes adatokat további adatkezelési cél és jogalap hiányában törli úgy, hogy a törlést követően a korábbi adatok előállítására semmilyen körülmények között ne legyen lehetőség. Tároló ugyanígy jár el, amennyiben a természetes személyt kapcsolattartóként és közreműködőként megjelölő szerződéses partnere az illető személy munkaviszonyának, vagy bármilyen munkavégzésre irányuló egyéb jogviszonyának megszűnéséről tájékoztatja.

Tároló a fenti személyes adatokat kizárólag a szerződések megkötése és teljesítése körében kezeli, az adatok továbbítására vagy harmadik személynek történő kiadására kizárólag az érintett természetes személy előzetes írásbeli hozzájárulása alapján kerülhet sor, vagy ha jogszabály a személyes adat továbbítását kötelezővé teszi, vagy amennyiben a személyes adatokra az érintettel szembeni szerződéses kötelezettség teljesítése érdekében, illetve személyes adatok kezelésére közérdekből elvégzendő feladat végrehajtása érdekében van szükség.

Tároló az általa kezelt személyes adatokat az Üzletszabályzatban foglaltaktól eltérő célra nem használhatja fel. Biztosítja, hogy a személyes adatok kezelése mindenkor megfelel a célhoz kötöttség alapelvének.

Tároló az általa végzett adatkezelési tevékenységekről nyilvántartást vezet, amely a következő információkat tartalmazza:

* a Tároló neve és elérhetősége, valamint az adatvédelmi tisztviselő neve és elérhetősége;
* az üzleti tevékenység, amelyhez az adatkezelés kapcsolódik, az üzleti folyamat felelősének neve;
* az adatkezelés céljai;
* az adatkezelés jogalapja;
* az érintettek kategóriái;
* a személyes adatok fajtái;
* az adatkezelés módja;
* az esetlegesen igénybe vett adatfeldolgozók megnevezése;
* az egyes adatkategóriák törlésére vonatkozó határidők;
* az adatok védelmét szolgáló technikai és szervezési intézkedések általános leírása.

A GDPR értelmében **„személyes adat”**: az azonosított vagy azonosítható természetes személyre (**„érintett”**) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

A *„****címzett****” fogalma*: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak.

Az Infotv. 3. § 9. pontja értelmében „***adatkezelő”*** az a természetes vagy jogi személy, illetve jogi személyiséggel nem rendelkező szervezet, aki vagy amely - törvényben vagy az Európai Unió kötelező jogi aktusában meghatározott keretek között - önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja.

Tároló teljes mértékben biztosítja az érintett személyek jogait a külön dokumentumban szereplő „*Személyes adatok kezelése*” tájékoztató rendelkezéseinek megfelelően, így különösen a GDPR 15. cikke alapján atájékoztatáshoz, GDPR 16. cikke alapjána helyesbítéshez, GDPR 17. cikke alapján a törléshez, a GDPR 18. cikke alapján az adat kezelésének korlátozásához, a GDPR 20. cikke alapján az adatok hordozhatóságához való jogot, valamint a GDPR 21. cikke alapján az adatkezelés elleni tiltakozási jogát, valamint a GDPR 7. cikke alapján biztosítja, hogy a jogosult a személyes adatainak kezeléséhez adott hozzájárulást bármely időpontban visszavonja.

A Tároló továbbá biztosítja az indokolási kötelezettségét és tájékoztatja az érintett személyt a jogorvoslati lehetőségekről a GDPR és az Infotv. szabályainak megfelelően.

Az érintett által tapasztalt jogellenes adatkezelés esetén polgári pert kezdeményezhet a Tároló, mint adatkezelő ellen. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

Az egyéb közigazgatási vagy bírósági jogorvoslatok sérelme nélkül, minden érintett jogosult arra, hogy panaszt tegyen a felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az érintett megítélése szerint a rá vonatkozó személyes adatok kezelése megsérti a GDPR-t.

A Tároló személyes adatok kezeléséről szóló „*Személyes adatok kezelése*” tájékoztatója a szerződéses partnerek kapcsolattartói és képviselői számára a Tároló Internetes honlapján található.

Tároló és partnerei gondoskodnak a személyes adatok biztonságáról, megteszik azokat a technikai és szervezési intézkedéseket és kialakítják azokat az eljárási szabályokat, amelyek a GDPR, az Infotv. és egyéb adatvédelmi szabályok betartásához szükségesek. Ennek keretében megfelelő intézkedésekkel védik a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

Tároló a külön dokumentumban szereplő „*Személyes adatok kezelése*” tájékoztatónak megfelelően tartja nyilván, kezeli és bejelenti az adatvédelmi incidenseket.

A Tároló vállalja, hogy a partnereivel való együttműködéssel, a szerződések megkötésével és teljesítésével összefüggésben másik féllel és annak tevékenységével kapcsolatban bármilyen módon tudomására jutott adatot, tényt üzleti titokként kezel, azt harmadik személynek nem adja ki, nem teszi hozzáférhetővé és az adott szerződés teljesítésétől eltérő más célra nem használja fel.

A Tároltatókkal kötött szerződésekkel és a földgáztárolási tevékenységgel összefüggő együttműködési megállapodásokkal kapcsolatban a szerződő felek titoktartási kötelezettsége nem terjed ki az alábbi információkra:

1. amelyek a nyilvánosság számára rendelkezésre állnak, vagy amelyek a jövőben az információt kapó szerződő fél hibáján kívül válnak nyilvánossá, vagy
2. amelyek bizonyíthatóan már a szerződés hatályba lépését megelőzően is ismertek voltak az információt kapó fél számára, vagy
3. amelyek olyan harmadik fél által jutottak az információt kapó fél tudomására, akit, vagy amelyet nem köt titoktartási megállapodás azon szerződő fél felé, amelyre az információ vonatkozik vagy
4. amelynek nyilvánosságra hozatalát vagy kiadását jogszabály, tőzsdei szabályzat vagy hatósági rendelkezés teszi kötelezővé az előírt mértékben és kör részére, vagy
5. amelyek megosztásához az érintett fél előzetesen, írásban hozzájárult.

A Tároló különféle műszaki, biztonságtechnikai, informatikai megoldások alkalmazásával biztosítja a Tároltatókkal kapcsolatos adatok védelmét.

Amennyiben a Tároló megsérti a Tároltatók személyes adataihoz fűződő jogát, úgy a Tároltatók az üzleti titok védelméről szóló 2018. évi LIV. törvény és a mindenkor hatályos Ptk. személyiségi jogok megsértésének szankcióira vonatkozó paragrafusai szerint járhatnak el a Tárolóval szemben.

## Környezetvédelmi előírások és az előírások betartását biztosító rendelkezések

A Tároló elkötelezett a környezet-, valamint az emberi élet és egészség védelme mellett. Ennek megfelelően:

* + - a környezetet érintő tevékenységek megkezdése előtt előzetes környezetvédelmi hatástanulmányt készíttet,
		- végrehajtja az előírt környezetvédelmi felülvizsgálatokat,
		- a számára megállapított légszennyezőanyag kibocsátási határértékeken belül tartja a káros anyag emissziót,
		- a hulladékgazdálkodást és a veszélyes hulladékok kezelését előírásszerűen végzi,
		- figyelmet fordít a felszíni és felszín alatti vizek védelmére,
		- a zajszintet és a rezgésterhelést a meghatározott határértéken belül tartja.

A Tároló a tevékenységét a környezet védelmének általános szabályairól szóló 1995. évi LIII. törvény szabályainak megfelelően végzi.

A Tároló az Integrált Irányítási Rendszere részeként ISO 14001:2015 (MSZ EN ISO 14001:2015) szabvány követelményeit kielégítő, független tanúsító szervezet által tanúsított Környezetközpontú Irányítási Rendszert működtet.

A Tároló a számára szolgáltatást nyújtó szerződéses partnereitől elvárja és folyamatosan ellenőrzi, hogy azok az adott tevékenységgel összefüggésben betartsák a vonatkozó jogszabályi és a Tároló által számukra meghatározott környezetvédelmi előírásokat.

Abban az esetben, ha a Tároló hitelt érdemlően tudomást szerez arról, hogy szerződéses partnere a környezetvédelmi jogszabályokban foglalt kötelezettségeinek nem tesz eleget, jogosult, illetve a jogszabályokban foglalt esetekben köteles a szerződés módosítását, vagy megszüntetését kezdeményezni.

## A kitároláskor bekövetkező kényszerű bányászati tevékenységből, illetve a párnagáz csökkentéséből, a tároló felszámolásából eredő földgáz elszámolására vonatkozó részletes szabályok

A Földalatti gáztároló üzemeltetése során ún. kényszerű párnagáz termelés nem történik.

A kitárolási tevékenységgel összefüggésben a Tároló gáz kondenzátumot termel, amely az állam tulajdonát képező párnagázból származik. A Tároló a termelt kondenzátum után megfizeti a jogszabály szerinti bányajáradékot.

A Tároló, amennyiben a Földalatti gáztároló felszámolására sor kerül, a MEKH és a Szabályozott Tevékenységek Felügyeleti Hatóságának jóváhagyásával kitermeli a rezervoár párnagáz készletét, amelynek állami tulajdonú hányada után teljesíti a jogszabály szerinti bányajáradék fizetési kötelezettségét.

A Tároló saját tulajdonú (ún. pótolt) párnagáz készlettel is rendelkezik. Ezen mennyiség után, amennyiben bármilyen okból kitermelésre kerül, a Tárolónak bányajáradék fizetési kötelezettsége nem keletkezik, mert az korábban már megfizetésre került.

# Szolgáltatás minőségi követelmények

## Az engedélyes tevékenység minőségi jellemzői

Az engedélyesi tevékenység minősége három alapvető tényezőn múlik:

1. a földgáztárolási működési engedélyben, a Szabályokban és a tárolási szerződésekben meghatározott követelmények betartása,
2. a szolgáltatás színvonala,
3. a szolgáltatott információk, adatok megfelelősége.

### A szolgáltatás színvonala és mutatói

A földalatti gáztárolás színvonalának meghatározó mutatója a szolgáltatás szerződés szerinti folyamatos biztosítása, ezért a Tároló az alábbi színvonalmutatókat alkalmazza:

1. tároltatói elégedettség,
2. a Diszpécserszolgálat rendelkezésre állása,
3. a tájékoztatás szintje a Tároltatók számára (pl. személyes, ismeretterjesztő anyagok, Internetes honlap, Informatikai platform),
4. a Tároltatókkal való operatív kapcsolattartás minősége,
5. konstruktivitás szerződéskötésnél.

## A gáz átadási (mérési) ponton a szolgáltatás minőségére, folyamatosságára vonatkozó statisztikák, megbízhatósági és egyéb minőségi követelmények és előírt tűrés határai

A Tároló vállalja, hogy a karbantartási célú, előre tervezett és bejelentett leállásain túlmenően folyamatosan rendelkezésre áll, amely rendelkezésre állást a megépített redundáns technológiai rendszerek, technológiai kapcsolatok és az azok igénybevételét lehetővé tévő szerződések biztosítják.

## Forgalmazott gáz minőségi előírásai, a minőségtől való eltérés kezelése

A Tároló folyamatosan ellenőrzi az átadás-átvételi pontokon forgalmazott földgáz minőségét, és kitároláskor naponta bizonylatolja azt a Kapcsolódó rendszerüzemeltető részére. Betároláskor a Kapcsolódó rendszerüzemeltető köteles a földgázminőséget napi gyakorisággal bizonylatolni.

A Tároltatók és a Tároló kötelesek a be- és kitárolás során egymásnak a GET Vhr. földgáz minőségi követelményeket meghatározó,11. sz. melléklet előírásait kielégítő földgázt átadni. A földgáz minőségre vonatkozó ellenőrző, illetve elszámolási adatokat a Tároló a Tároltatók részére az ÜKSZ-nek megfelelően biztosítja.

Az előírttól eltérő minőségű földgáz Átadás-átvételi pontra történő érkezése esetén az érintett Felek a Tároló és a Kapcsolódó rendszerüzemeltető közt létrejött, jelen Üzletszabályzat 8. sz. mellékletét képező eljárásrend alapján járnak el.

A betárolt földgáz minőségéért a Tároltatók, míg a kitárolt földgáz minőségéért a Tároló a felelős.

A Tároltatók bármikor betekinthetnek a kitárolt, illetve a betárolt földgáz minőségi adataiba, a mérések hitelességét igazoló dokumentumokba, melyet az Informatikai platformon érnek el. Egyéb esetben az erre vonatkozó igényüket a Tároló kapcsolattartója felé kell jelezniük.

A Tároltatók a kitárolt földgáz minőségével kapcsolatos kifogásaikat a Diszpécserszolgálat számára írásban (e-mail) jelezhetik.

A Kedvezményezettek a kitárolt földgáz minőségével kapcsolatos kifogásaik esetén szintén a fentiek szerint kötelesek eljárni, az MSZKSZ egyidejű tájékoztatása mellett.

A Tároló és a Kapcsolódó rendszerüzemeltető közt létrejött Együttműködési megállapodás részletesen tartalmazza az előírttól eltérő minőségű földgázzal kapcsolatos eljárásrendet.

A földgázminőség mérésének részletes eljárásrendjét az ÜKSZ szabályozza.

## A gázminőség ellenőrzésének részletes eljárásrendje

A Földalatti gáztároló szállítóvezetéki átadás-átvételi pontján az elszámolási gázminőséget a Kapcsolódó rendszerüzemeltető folyamatosan, a rendszerbe beépített kromatográffal méri. A Tároló az átadás-átvételi pont közelébe telepített kromatográffal ellenőrző mérést végez.

A Földalatti gáztároló termelői átadás-átvételi pontján a földgázminőséget a Tároló folyamatosan, a rendszerbe beépített kromatográffal méri. A mérés kontrollja a Kapcsolódó rendszerüzemeltető napi gyakoriságú mintavételes labormérése. A földgázminőség méréssel kapcsolatos eljárásrendet a jelen Üzletszabályzat 4. sz. melléklete részletesen tartalmazza.

# Műszaki követelmények

## A folyamatos és biztonságos szolgáltatásra vonatkozó, az üzleti titok körébe nem tartozó főbb műszaki paraméterek

A Tároló a Földalatti gáztároló üzemeltetésével teljesíti földgáztárolási feladatait. A Földalatti gáztároló biztonsági és kereskedelmi célú földgáztárolóként szétválaszthatatlan egységet alkot a rezervoár, valamint a művelési, felszíni technológiai és irányítási rendszere miatt.

A Földalatti gáztároló felszíni- és felszín alatti technológiai létesítményei a Tároló tulajdonában és üzemeltetésében vannak.

A Földalatti gáztároló főbb műszaki paramétereit a Hivatal által kiadott földgáztárolási működési engedély mellékletei, valamint a jelen Üzletszabályzat 1. sz. melléklete részletesen tartalmazzák. A Tároló a mellékleteket folyamatosan felülvizsgálja, és szükség esetén módosítja. A felülvizsgálat alapja a Műszaki Üzemi Terv (MÜT), amiben meghatározásra kerülnek a biztosítható kapacitások, valamint a várható főbb tárolói fejlesztések. A MÜT a Bt. 27. §-a alapján a Tároló által a Szabályozott Tevékenységek Felügyeleti Hatósága számára jóváhagyásra benyújtandó dokumentum, amely alapján a Tároló a bányászati (földgáztárolási) tevékenységét köteles végezni.

A MÜT alapján meghatározott földgáztárolói kapacitások kereskedelmi célú lekötésre felkínálható szabad részét a Tároló az ÜKSZ előírásai szerint meghirdeti. A tárolási év folyamán a leköthető szabad kapacitások és a kapacitás lekötésre vonatkozó információk a Tároló internetes honlapján folyamatosan megtekinthetők.

### A Földalatti gáztároló kapacitásai

A Tároló hatályos, a MEKH jogelődje MEH 256/2009. sz. határozatával kiadott, időközben többször módosított földgáztárolási engedélyének 1.sz. melléklete szerint a Földalatti gáztároló kapacitás adatai az alábbiak:

|  |  |  |  |
| --- | --- | --- | --- |
| Föld alatti gáztároló neve | Tárolható mobil gázkészlet(millió m3) | Besajtoló kapacitás(millió m3/nap) | Kitermelő kapacitás(millió m3/nap) |
| Szőreg-1 | 1900 | 12,7 | 25 |

Mivel a földgáztárolási engedély - a bányafelügyelet által kiadott engedéllyel összhangban - a kapacitásokat térfogatban határozza meg, a Tároló a Földalatti gáztároló technikai, lekötésre felkínálható, kWh-ban rendelkezésre álló kapacitásait a fenti, térfogatban megállapított kapacitások átváltásával határozza meg. Az átváltás az FGSZ Zrt. által, annak internetes honlapján adott időszakra közzétett Földgázminőség elszámolás rendje c. dokumentumban (MER) a Földalatti gáztároló földgáz átadás-átvételi pontjára megállapított égéshővel (felső hőérték) történik.

Amennyiben a betárolási időszakban a Földalatti gáztároló átadás-átvételi pontjára érkező földgáz súlyozott átlagos égéshője magasabb a MER-ben rögzített értéknél, a Tároló jogosult a lekötésre felkínálható mobilkapacitást újraszámolni, és a többlet mennyiséget a tárolói éven belüli lekötésre felkínálni.

A Tároló jogosult a Tároltatók által a következő tárolói évre a Földalatti gáztárolóban hagyott (kitárolásra nem kerülő) földgáz átlagos égéshőjét és a következő betárolási időszakra vonatkozó, MER szerinti égéshőt figyelembe véve a Földalatti gáztároló lekötésre felkínálható kapacitását újra számolni, és a többlet mennyiséget a következő tárolói évre lekötésre felkínálni.

### A Földalatti gáztároló MSZKSZ részére biztosított, a biztonsági földgázkészletezést szolgáló kapacitásai

A kapacitások aktuális értéke a Tároló Internetes honlapján kerül közzétételre.

### A Földalatti gáztároló Tároltatók részére rendelkezésre álló kapacitásai

A kapacitások aktuális értéke a Tároló Internetes honlapján kerül közzétételre.

## A Tároló által működtetett rendszer üzemviteli irányítási rendje, beleértve azok távfelügyeletét és adatforgalmát biztosító rendszert

A tárolói gázforgalmazás irányítása:

1. A tárolói gázforgalmazás irányítását az Ügyeletes diszpécser végzi.
2. Az Ügyeletes diszpécser és a Diszpécserszolgálat tagjainak elérhetőségeit II.2. pont tartalmazza.
3. A Diszpécseri tevékenység szempontjából a Kedvezményezettek és a Kötelezettek ugyanolyan tárolói partnernek minősülnek, mint a Tároltatók.
4. A Tároló Tároltatók felé történő elsődleges kapcsolattartó rendszere az Informatikai platform, elsődleges operatív kapcsolattartó partnere az Ügyeletes diszpécser.
5. Az Ügyeletes diszpécser az Informatikai platform meghibásodása és az Informatikai platformot nem érintő ügyek intézése esetén internetes hálózaton, e-mail küldésével és fogadásával, internetes hálózati probléma időszakában 24 órás készenlétben, telefonon kommunikál a Tároltatókkal. A dokumentumok küldését megelőző egyeztetések telefonon történnek.
6. Az Informatikai platform fogadja és kezeli a Tároltatók ÜKSZ előírásainak megfelelő, a Földalatti gáztárolóra vonatkozó, be-, és kitárolásra szóló nominálásait, újranominálásait a V.1. pontban meghatározott paraméterek figyelembevételével. Amennyiben a tároltatói nominálások összege nem haladja meg az V.1. pont szerinti minimális be-, és kitárolási kapacitásértékeket, a Tároló a napi nominálásokat jogosult visszautasítani.
7. Az Informatikai platform, annak üzemképtelensége esetén az Ügyeletes diszpécser az ÜKSZ szerint kezeli a beérkező nominálásokat (visszajelzés, határidők, hibás nominálás, nominálás hiánya stb).
8. Az Informatikai platform meghibásodása esetén a nominálásokat az Internetes honlapon található nomináló tábla kitöltésével kell az Ügyeletes diszpécser részére eljuttatni.
9. Az Informatikai platform a Szállító informatikai platformjával egyezteti, hogy a Tároló által befogadott nominálások, valamint a Szállító informatikai platformjára ugyanazon rendszerhasználó által a Földalatti gáztárolóra leadott nominálások azonosak-e (nominálás matching). Eltérés esetén a Szállító informatikai platformja - a Tároló és a Szállító által kötött együttműködési megállapodás szerint - a kisebb mennyiséget veszi figyelembe érvényes nominált adatként. Az informatikai platformok bármelyikének meghibásodása esetén nincs nominálás matching, azaz a Tároltatók nem kapnak visszajelzést a nominálások egyezőségéről.
10. A Tároló nem vállal semminemű felelősséget a Tároltatóval szemben a Földalatti gáztároló Átadás-átvételi pontjára vonatkozóan a számára, valamint a Kapcsolódó rendszerüzemeltető részére ugyanazon rendszerhasználó által adott eltérő nominálásokból adódó bárminemű kárért.
11. Az elfogadott és visszaigazolt nominálások összegének megfelelő földgázmennyiség besajtolására/kitárolására vonatkozó terhelésváltási utasítás kiadása a Diszpécserszolgálat számára a Rendszerirányító feladata. A Tároló feladata a terhelésváltási utasítások lehető legpontosabb teljesítése.
12. A Tároló elsődleges kapcsolattartója a Rendszerirányító felé az Ügyeletes diszpécser.
13. Az Ügyletes diszpécser folyamatosan a Tároltatók rendelkezésére áll, és igény esetén tájékoztatja azokat a számukra a következő gáznapon rendelkezésre álló kapacitásokról.
14. Az Ügyeletes diszpécser folyamatos kapcsolatot tart a Tároló műszaki felügyeletét és irányítását ellátó szervezettel, aki adatokat biztosít számára a tároló mindenkori kapacitásairól, technológiai paramétereiről, a működtetésben jelentkező eseményekről, esetleges problémákról stb.
15. A Földalatti gáztároló üzemzavara esetén - amennyiben az a tárolói földgázforgalmat befolyásolja - az Ügyeletes diszpécser haladéktalanul tájékoztatja a Tároltatókat és a Kapcsolódó rendszerüzemeltetőt a meghibásodás jellegéről, a hibaelhárításra tett intézkedésekről, a hiba fennállásának várható időtartamáról, a kapacitáscsökkenés mértékéről és a szolgáltatás korlátozás nélküli vagy korlátozott újraindulásának időpontjáról.
16. Az Ügyeletes diszpécser a Tároltatók napi nominálása, valamint a ténylegesen be-, kitárolt földgáz mennyiségek alapján a tárgyi gáznapot követő napon az ÜKSZ-ben rögzített időablakban, a jelen Üzletszabályzat 4. sz. mellékletének szabályai szerint az allokálásokat elvégzi.
17. Az Ügyeletes diszpécser a fontos eseményeket, kapacitás változásokat, ciklus kezdéseket, indításokat stb. az Informatikai platformon vezetett diszpécsernaplóban rögzíti.
18. Kitárolási időszakban a földgázminőséget a Tároló a Tároltatók számára az ÜKSZ előírásai szerint bizonylatolja. A bizonylat az Informatikai platformon elérhető és letölthető a Tároltatók által. Az Informatikai platform meghibásodása esetén a földgázminőség bizonylatot bármely Tároltató kérésére az Ügyeletes diszpécser e-mail-ben megküldi ugyanazon Tároltató részére.
19. Gázminőség probléma esetén az Ügyeletes diszpécser az V.6. pont szerint jár el.
20. A MEKH által előírt napi forgalmi és készlet adatszolgáltatásokat a Tároló a Diszpécserszolgálaton keresztül, illetve az Informatikai platform MEKH irányú online kapcsolatain keresztül teljesíti.
21. Az Ügyeletes diszpécser hozzáféréssel rendelkezik a Szállító Informatikai platformjához.

## A Földalatti gáztároló adatainak, kapacitásának meghatározása és azok közzétételi rendje

### A Földalatti gáztároló kapacitásai meghatározásának módszere, az így meghatározott adatok

A Földalatti gáztároló technikai kapacitásait a Tároló rezervoár geológiai számításokkal, kútmérésekkel, a beépített felszíni technológiai kompresszor és gázelőkészítő kapacitások rendelkezésre állásának figyelembevételével határozza meg.

A Tároló minden tárolási évet megelőzően az ÜKSZ előírásainak megfelelően, az Internetes honlapján publikálja a Földalatti gáztároló technikai, lekötött és szabad kapacitásait az alábbiak szerint:

1. A Tároltatók számára rendelkezésre álló kapacitások esetében a következő tárolási évre (április 1-től a következő év március 31-ig tartó időszak) minden év január 31-ig teszi közzé az adatokat, majd az ÜKSZ szerinti kapacitás lekötési időszakot követően napi gyakorisággal aktualizálja azokat.
2. Az MSZKSZ rendelkezésére álló kapacitások esetében az Internetes honlapján közzéteszi a földgáz biztonsági készletezésre rendelkezésre álló, az MSZKSZ által lekötött kapacitásait.

### A Földalatti gáztároló aktuális feltöltöttsége

A Földalatti gáztároló aktuális feltöltöttségét a Tároló az Internetes honlapján, az „*Ügyfeleknek/Adatpublikálás*” menüpontban publikálja, és az adatot napi gyakorisággal frissíti.

### A tárolási ciklusok időbeli meghatározása

1. A Tároltatók számára rendelkezésre álló kapacitások esetében a Tároló az Internetes honlapján minden év január 31-ig nyilvánosságra hozza a következő tárolási évre tervezett be-, és kitárolási ciklusok kezdő és záró időpontját. Bármely Tároltató kérheti ezen időpontok megváltoztatását a Tárolótól. A Tároló ez esetben egyeztetést folytat a többi Tároltatóval, és annak eredményétől függően módosíthatja az időpontot. Az aktuális időpontot megelőző három héten belül történő változtatás kezdeményezést a Tároló nem köteles figyelembe venni.

A **betárolási ciklus** alapvetően minden év április 1. 06:00-tól ugyanazon év október 1. 06:00-ig tart.

A **kitárolási ciklus** alapvetően minden év október 1. 06:00-tól a következő év április 1. 06:00-ig tart.

1. A biztonsági földgázkészlet esetében a be-, és kitárolás kezdő, valamint záró időpontja az MSZKSZ-szel kötött szerződés szerint kerül meghatározásra.

### A Földalatti gáztároló karbantartási ciklusai és az így számítható kapacitásváltozások

A Tároltatók számára rendelkezésre álló kapacitások esetében a Tároló az Internetes honlapján minden év január 31-ig nyilvánosságra hozza a következő tárolási évre tervezett tavaszi és őszi, teljes leállással járó karbantartásai időpontját.

A tavaszi karbantartási időszak alapvetően minden év április 1. 06:00-tól ugyanezen év április 15. 06:00-ig tart.

Az őszi karbantartási időszak alapvetően minden év október 1. 06:00-tól ugyanezen év október 15. 06:00-ig tart.

A karbantartási időpontok az Üzletszabályzat fenti V.3.3. a) pontban rögzítettek szerint módosulhatnak.

### A Földalatti gáztároló kitárolási kapacitása, terhelésváltási sebessége

1. A Tároltatók számára Rendelkezésre álló kitárolási kapacitások esetében a Tároló a Földalatti gáztároló töltöttségi adata, terhelésváltási sebessége és aktuális műszaki állapota alapján határozza meg a Tároltatók számára a következő gáznapon rendelkezésre álló maximum és minimum napi kitárolási kapacitást, amelyekről az Informatikai platformon keresztül tájékoztatja a Tároltatókat.
2. A biztonsági földgáztárolói kitárolási kapacitások az MSZKSZ-szel kötött szerződés szerint állnak az MSZKSZ és a Kedvezményezettek rendelkezésre.

### A Földalatti gáztároló betárolási kapacitása, terhelésváltási sebessége

1. A Tároltatók számára Rendelkezésre álló betárolási kapacitások esetében a Tároló a Földalatti gáztároló terhelésváltási sebessége, aktuális műszaki állapota és a Kapcsolódó rendszerüzemeltetőtől kapott várható érkezési nyomásadatok ismeretében meghatározza a Tároltatók számára a gáznapon Rendelkezésre álló betárolási kapacitás maximumot, és arról az Informatikai platformon keresztül tájékoztatja a Tároltatókat.
2. Az MSZKSZ rendelkezésére álló betárolási kapacitások esetében a Tároló a Földalatti gáztároló töltöttsége, terhelésváltási sebessége és aktuális műszaki állapota alapján határozza meg az MSZKSZ, illetve a Kötelezettek számára a gáznapon Rendelkezésre álló betárolási kapacitás maximumot, és arról az Informatikai platformon keresztül tájékoztatja az MSZKSZ-t, illetve a Kötelezetteket.

### Be- és kitárolásakor biztosítandó nyomások

Az érkezési nyomás és a kiadási nyomás határértékeket a Tároló és a Szállító között létrejött ún. „*Együttműködési megállapodás*” részét képező, a Tároló Internetes honlapjáról letölthető táblázat tartalmazza.

A betárolásnál a Szállító, a kitárolásnál a Tároló felelőssége az átadás-átvételi nyomás értékek biztosítása.

A Tároló csak akkor teljesíti a Tároltatók nominálását, ha az Érkezési nyomás megfelel a fent hivatkozott táblázat szerinti garantált értéknek. Amennyiben a Szállító nem tudja valamilyen oknál fogva az igényelt nyomáson a földgázt a Földalatti gáztárolóhoz szállítani, és emiatt a Tároltatók elfogadott nominálása nem teljesíthető, a Tárolót semminemű felelősség nem terheli a Tároltatókkal szemben.

A Tároló a földgázt az Átadás-átvételi ponton, a földgáz elszállíthatóságát lehetővé tevő nyomáson biztosítja. Amennyiben a Tároltatók elfogadott nominálásának megfelelő kitárolási feladat azért nem teljesül, mert a Kiadási nyomás a szükséges, a fent hivatkozott táblázat szerinti garantált értéknél alacsonyabb, Tárolót a Szerződésben szabályozottak szerint kártérítési felelősség terheli a Tároltatókat ért igazolt, közvetlen kárért.

## A Földalatti gáztároló karbantartási és hibaelhárítási rendje, a bejelentett vagy feltárt üzemzavar kezelésének módja, nyilvántartása, az eljárás során elvégzendő teendők

A Tároló megfelelő felkészültségű szakcégek bevonásával végzi a tárolói eszközök rendszeres és eseti karbantartását.

A Tároló rendszeres karbantartással biztosítja a Földalatti gáztároló és tartozékai Szabályoknak, biztonsági, valamint üzleti elvárásoknak megfelelő rendelkezésre állását.

A Tároló rendszeresen aktualizálja az üzemfenntartási módszertanát. A kidolgozott karbantartási előírásokat ellenőrzi, az egyes eszközökre fenntartási feladatokat határoz meg, és ez alapján végezteti el az üzemfenntartási tevékenységeket. A Földalatti gáztároló műszaki állapotát, esetleges meghibásodásait folyamatosan elemzi, és az elemzések eredményeit visszacsatolja az üzemfenntartási folyamatba.

A Tároló felújítási feladatokat határoz meg és végez el a műszaki állapot szinten tartása érdekében. A Tároló a mindenkori rendszerhasználók igénye alapján, a Szabályoknak megfelelően állítja össze a Földalatti gáztároló fejlesztési tervét, és a Hivatal által jóváhagyott fejlesztési tervben foglalt fejlesztési feladatokat hajtja végre.

A Tároló folyamatosan végzi a rekonstrukciókat a Földalatti gáztároló állapotának szinten tartásához.

A Tároló gondoskodik a Földalatti gáztárolóhoz tartozó kitörésvédelmi szolgálat működtetéséről.

A Tároló havária elhárítási tervvel rendelkezik, amely a tűz, robbanás, technológiai meghibásodás következtében fellépő olyan eseményekre terjed ki, amelyeknél emberi élet, nagy értékű vagyon, a környezet, illetve az ellátásbiztonság kerül(het) veszélybe.

Súlyos üzemzavar és súlyos munkabaleset esetén a Tároló az értesítéseket azonnal megteszi a Szabályok szerint.

A Tároló üzemzavar elhárítási rendjét és az azzal kapcsolatos nyilvántartási feladatokat a vonatkozó belső utasítások tartalmazzák.

## Üzemszünet esetén a felhasználók és engedélyesek értesítésének rendje és módja

### Üzemszüneti jelentés

Az üzemszünet két kategóriába sorolható:

1. előre tervezett üzemszünet
2. előre nem tervezett üzemszünet.

A Tároló mindkét esetben üzemszüneti jelentést készít az alábbi tartalommal:

1. üzemszünettel érintett kiadási és betáplálási pontok,
2. üzemszünet oka,
3. üzemszünet jellege,
4. üzemszünet kezdete,
5. üzemszünet várható befejezési időpontja,
6. a Tároló kapcsolattartó személyének neve, elérhetősége.

### Előre tervezett üzemszünet

Jellemzően az előre meghirdetett, a tárolási ciklusok közötti karbantartások miatti üzemszünet tartozik ebbe a körbe, amelynek időpontját a Tároló a Szabályok rendelkezései szerint teszi közzé. Ide tartozik még például, de nem kizárólagosan a technológiai okok miatt szükségessé váló üzemszünet.

Amennyiben a Tároltatók együttes igénye alapján a ciklusok záró vagy kezdő időpontja megváltozik, a Tároló az előre tervezett üzemszünet új, Tároltatókkal egyeztetett időpontját az Internetes honlapján az egyeztetést követően haladéktalanul publikálja.

### Előre nem tervezett üzemszünet (üzemzavar, havária)

Előre nem tervezett üzemszünet esetén a Tároló az eseményről késedelem nélkül e-mailen megküldi az üzemszüneti jelentést a Tároltatóknak és az MSZKSZ-nek, illetve az Ügyeletes diszpécser telefonon is felveszi a kapcsolatot a Tároltatók diszpécsereivel és az MSZKSZ-szel.

Az üzemzavarral, súlyos üzemzavarral kapcsolatos bejelentési kötelezettségeit a Tároló a Szabályok szerint teljesíti.

A Tároló földgázellátási válsághelyzetben és korlátozás esetén a Szabályok előírásainak megfelelően jár el.

A Tároló üzemzavar esetére üzemzavar elhárítási szabályzattal rendelkezik. Üzemzavar esetén a Tároló a Tároltatókkal a köztük fennálló szerződés, a jelen Üzletszabályzat, valamint az üzemzavar elhárítási belső szabályzat szerint jár el.

## Elszámolási mennyiségmérő rendszerek üzemeltetésének, ellenőrzésének és az ellenőrzésre vonatkozó eredményekhez a mérésben érintett másik fél által történő hozzáférés rendje

Az átadás-átvételi pontokon forgalmazott földgáz mennyisége és minősége joghatályos méréssel kerül megállapításra. A joghatályos mérés és ennek kiértékelése a *mérésügyről* szóló 1991. évi XLV. törvény és a vonatkozó szabványok alapján Budapest Főváros Kormányhivatala vagy mindenkori jogutódja által bevizsgált eszközökkel és módszerekkel történik.

1. A szállítóvezetéki Átadás-átvételi ponton a földgáz mennyiségét (m3), felső hőértékét (kWh/m3) és egyéb minőségi paramétereit (Wobbe-szám, földgáz összetétel) a Szállító méri a közte és a Tároló között létrejött Együttműködési megállapodásnak megfelelően.

A Tároló kontroll méréseket üzemeltet a szállítóvezetéki átadás-átvételi pont közelében a Szállító méréseinek ellenőrzésére.

1. A termelői Átadás-átvételi ponton a földgáz mennyiségét (m3), felső hőértékét (kWh/m3) és egyéb minőségi paramétereit (Wobbe-szám, földgáz összetétel) a Tároló méri, a közte és a Termelő között létrejött Együttműködési megállapodásnak megfelelően.

Az együttműködési megállapodások tartalmazzák az átadás-átvételi előírt gáznyomás és gázminőség paramétereket, továbbá a mérési hibák esetén követendő eljárásrendet.

Az együttműködési megállapodást aláíró, mérést nem végző félnek a másik fél a megállapodásban rögzítettek szerint biztosítja a mérési adatokhoz való hozzáférést, valamint a mérőrendszer eseti ellenőrzését.

Az együttműködési megállapodást aláíró bármely Félnek kötelessége a másik Felet haladéktalanul értesíteni, amint tudomást szerez arról, vagy amint saját maga észleli, hogy a gázminőség, a szükséges nyomásérték, a forgalmazott mennyiség eltér a szerződés szerinti értékektől.

A Tároltatóknak joga van eseti tájékoztatást kérni a mérési rendszerről és a regisztrált adatokról.

Amennyiben bármely Tároltató nem ért egyet a mérési eredményekkel, abban az esetben ezt a Tárolónak jelezheti, aki az érintett, mérést végző szerződéses partnernél eljár a panasz kivizsgálása és az esetleges probléma megoldása érdekében.

## A tárolási tevékenység ellátásához szükséges gázforgalmi adatok biztosításának rendje

A Szállító és a Tároló adatforgalmi megállapodásban rögzítik a Tároló számára szükséges átadás-átvételi ponti adatok átadási rendjét.

A Termelő számára a Tároló online hozzáférést biztosít a köztük lévő átadás-átvételi pont gázforgalmi adataihoz a mindkét fél által alkalmazott üzemi információs rendszeren keresztül.

# Biztonsági földgáztárolási tevékenység

## A Tároló eljárása földgázellátási válsághelyzet esetén

Földgázellátási válsághelyzet bekövetkezése esetén, miniszteri rendelkezés alapján, a Tároló az Üzletszabályzat 2. sz. függelékét képező Földgázellátási válsághelyzet esetén alkalmazandó eljárásrend és személyi feltételek című szabályzatában foglaltak szerint jár el, a Szabályokban foglaltakkal összhangban.

A Tároló - az Fbkt. előírásainak megfelelően - a biztonsági földgázkészlet kitárolását prioritással kezeli a kereskedelmi földgázkészlet kitárolásával szemben.

## A Tároló eljárása biztonsági földgázkészlet visszapótlása esetén

A Tároló az Fbkt. előírásának megfelelően a biztonsági földgázkészlet visszapótlását prioritásként kezeli a kereskedelmi földgázkészlet betárolásával szemben. A biztonsági földgázkészlet visszapótlására Kötelezettet, a visszapótlás feltételeit és rendjét miniszteri rendelet határozza meg.

A Tároló a biztonsági földgázkészlet visszapótlására a Kötelezettől betárolási nominálást az MSZKSZ által hivatalos dokumentumban megküldött mértékig (összes mennyiség [kWh], napi max. betárolható mennyiség [kWh/nap]) és időszakban fogad be.

Amennyiben a biztonsági földgázkészlet visszapótlására Kötelezettek nominálásainak összege meghaladja a Földalatti gáztároló adott gáznapon rendelkezésre álló technológiai betárolási kapacitását, a Tároló az egyes nominálásokat a gáznapon rendelkezésre álló betárolási kapacitás mértékéig, a nominálások arányában (pro-rata) teljesíti.

A nominálás szabályai minden másban azonosak az Üzletszabályzat VII.6. pontjában leírtakkal.

Amennyiben a biztonsági földgázkészlet visszapótlására és a kereskedelmi készlet kitárolására ellentétes irányú nominálások érkeznek, a Tároló a nominálások összevezetése utáni nettó fizikai műveletet hajt végre, az elszámolás pedig a nominálásoknak megfelelően, a Tároló allokációs szabályai szerint történik.

A gáznapot követően a Tároló allokálja a Földalatti gáztárolóba ténylegesen betárolt (mért) biztonsági földgázkészlet mennyiséget a Kötelezettek között az Üzletszabályzat 4. sz. melléklete szerint.

## A Kedvezményezett jogai és kötelezettségei földgázellátási válsághelyzet esetén

A Kedvezményezett jogosult:

1. a számára biztosított kitárolási kapacitásokat nominálni, az MSZKSZ által adott felhatalmazás szerinti feltételekkel és mértékig;
2. a Tároló nem szabályszerű eljárása esetén az MSZKSZ közreműködésével panaszt tenni a Tárolónál a VII.12.4. pontban foglaltak szerint.

A Kedvezményezett köteles:

1. a Tárolóval a jelen Üzletszabályzat5/B. melléklet szerinti szerződést megkötni;
2. a tárolói szolgáltatás biztosítása érdekében a Tárolóval a vonatkozó jogszabályokban és a jelen Üzletszabályzatban foglaltaknak, valamint a Tárolóval kötött szerződésnek megfelelően együttműködni;
3. a nominálásról gondoskodni;
4. a Tároló által elfogadott nominálásnak megfelelő mennyiségű földgázt a Tárolótól átvenni;
5. a kitárolt földgázt az Átadás-átvételi pontról elszállíttatni;
6. az Informatikai platformhoz történő csatlakozáshoz szükséges adatokat a Tároló rendelkezésére bocsátani.

## A Kötelezett jogai és kötelezettségei biztonsági földgázkészlet visszapótlása esetén

A Kötelezett jogosult:

1. a számára biztosított betárolási kapacitásokat nominálni, az MSZKSZ által adott felhatalmazás szerinti feltételekkel és mértékig;
2. a Tároló nem szabályszerű eljárása esetén az MSZKSZ közreműködésével panaszt tenni a Tárolónál a VII.12.4. pontban foglaltak szerint.

A Kötelezett köteles:

1. a Tárolóval a jelen Üzletszabályzat 5/B. melléklet szerinti szerződést megkötni;
2. a tárolói szolgáltatás biztosítása érdekében a Tárolóval a vonatkozó Szabályokban és a jelen Üzletszabályzatban foglaltaknak, valamint a Tárolóval kötött szerződésnek megfelelően együttműködni;
3. a nominálásról gondoskodni;
4. a Tároló által elfogadott napi nominálásnak megfelelő mennyiségben a GET Vhr. 11. sz. melléklete szerinti minőségi követelményeket kielégítő földgázt a Tárolónak átadni;
5. a betárolásra szánt földgázt az Átadás-átvételi pontig elszállíttatni;
6. a tárolási szolgáltatás biztosításához szükséges, alábbi adatokat haladéktalanul a Tároló rendelkezésére bocsátani:
7. 10 munkanappal a visszapótlás megkezdése előtt a felhasznált biztonsági földgázkészlet visszapótlásának ütemezése (összmennyiség (kWh), napi bontás (kWh/nap) és betárolási órai csúcskapacitás (kWh/h)).
8. az Informatikai platformhoz történő csatlakozáshoz szükséges adatok.

## A Tároló jogai és kötelezettségei földgázellátási válsághelyzet és biztonsági földgázkészlet visszapótlása esetén:

A Tároló jogosult:

1. a jelen Üzletszabályzat 5/B. sz. melléklet szerinti esetekben részben vagy egészben elutasítani a Kedvezményezett és Kötelezett nominálásának teljesítését;
2. visszautasítani a GET Vhr. 11. sz. melléklet előírásainak nem megfelelő minőségű, a Kötelezett által tárolásra átadni tervezett földgáz betárolását;
3. az MSZKSZ által lekötött mobilkapacitásnak megfelelő mennyiségű, MSZKSZ tulajdonában lévő földgázt más gázmennyiségekkel együtt a Földalatti gáztárolóba besajtolni, ott tárolni, majd onnan kitárolni.

A Tároló köteles:

1. a Kedvezményezettel és a Kötelezettel a jelen Üzletszabályzat 5/B sz. melléklet szerinti szerződést kötni;
2. a Kötelezett Tároló által elfogadott napi nominálásának megfelelő földgázmennyiséget betárolni,
3. a Kedvezményezett Tároló által elfogadott napi nominálásának megfelelő földgázmennyiséget kitárolni,
4. a betárolt földgáz mennyiségét mérni és jegyzőkönyvezni az MSZKSZ, valamint a Kötelezett számára,
5. a kitárolt földgáz mennyiségét mérni és jegyzőkönyvezni az MSZKSZ, valamint a Kedvezményezett számára,
6. a betárolásra átvett földgáz minőségét mérni, és a minőségi bizonylatot beszerezni a földgázt betárolásra átadó rendszerüzemeltetőtől,
7. a kitárolt földgáz minőségét mérni, és bizonylatolni a Kapcsolódó rendszerüzemeltető számára,
8. igény alapján az Informatikai platformon elérhető adatokon túl kért földgázforgalmi adatokat biztosítani az MSZKSZ-nek, valamint a Kedvezményezettnek és a Kötelezettnek, a számukra allokált földgázmennyiség vonatkozásában,
9. az MSZKSZ panaszbejelentését a VII.12.4. pontban foglaltak szerint kezelni,
10. a Tároló által elfogadott napi nominálásnak megfelelő mennyiségben a GET Vhr. 11. sz. melléklete szerinti minőségi követelményeket kielégítő földgázt a Kedvezményezettnek átadni.

# Kereskedelmi földgáztárolási tevékenység

A Tároló a jelen fejezet szerinti rendelkezéseket az Üzletszabályzat Hivatal általi jóváhagyásakor szabad, valamint a jóváhagyását követően szabaddá váló és/vagy újonnan létesülő, a Szabályok előírásainak megfelelő kapacitás lekötési eljárás során lekötésre felkínálásra kerülő kereskedelmi célú kapacitásaira alkalmazza.

## Az ügyfélszolgálati iroda működési rendje

Az ügyfélszolgálati iroda elérhetőségét és nyitvatartási idejét a jelen Üzletszabályzat 2. sz. melléklete tartalmazza.

Az ügyfélszolgálat feladata a közvetlen kapcsolattartás és folyamatos konzultációs lehetőség biztosítása a Tároltatókkal, valamint a Tároló szolgáltatásai iránt érdeklődőkkel a tárolási tevékenységgel összefüggő következő témakörökben:

1. a Tároló Földalatti gáztároló rendszerének bemutatása,
2. a tárolói kapacitások (névleges, rendelkezésre álló, szabad), felfutási és terhelésváltási lehetőségek mértékének ismertetése,
3. a tárolói kapacitások (mobil, betárolási, kitárolási) és a terhelésváltási paraméterek magyarázata,
4. tájékoztatás a Tároló tevékenységéről, az általa végzett alap- és választható szolgáltatásokról,
5. a Tároltatók feladatainak ismertetése a kapacitások használatával összefüggésben (pl. nominálás),
6. tájékoztatás a mérési, elszámolási és fizetési rendről,
7. tájékoztatás a karbantartási, hibaelhárítási munkák bejelentési és végzési rendjéről,
8. reklamációk kezelése.

## Szolgáltatások

A Tároló transzparens, átlátható módon, diszkriminációmentesen, az üzembiztonság, a környezet- és egészségvédelem folyamatos szem előtt tartása mellett látja el feladatát.

A Tároló által nyújtott szolgáltatásokat az Üzletszabályzat és a vonatkozó Szabályok rendelkezéseinek betartásával – minden esetben az érvényes és hatályos szerződés birtokában, és az abban foglaltak szerint – vehetik igénybe a Tároltatók.

### Alapszolgáltatások

A Tároló alapszolgáltatása szezonális, nem megszakítható tárolói kapacitások értékesítése, és a lekötött kapacitásokkal kapcsolatban a Tároltatók kiszolgálása.

A Tároló alapszolgáltatásait részletesen az ÜKSZ tartalmazza.

A Tároltatók a lekötött kapacitásokat szezonálisan vehetik igénybe, azaz betárolási időszakban betárolási, kitárolási időszakban kitárolási nominálást adhatnak.

A gáznapon a Tároltatók rendelkezésére álló órai be/kitárolási kapacitás (kWh/h) a gáznapon a Tároltatók rendelkezésére álló napi be-/kitárolási kapacitás 1/24-ed része. Kivételt képeznek ez alól az óraátállítással érintett gáznapok.

A Tároltatóknak lehetőségük van a földgázpiacon a Földalatti gáztároló földgáz átadás-átvételi pontjára egyensúlyozó és egyéb termékeket felkínálni. A fentiek szerint felkínált termékek igénybevételét (értékesítését) a Tároltatók gáznapon belüli tárolói újranominálással követik.

A Tároló nem rendelkezik információval a Tároltatók által felkínált termékekről, és azokkal kapcsolatban - amennyiben a Tároltatók gáznapi nominálását a jelen Üzletszabályzat rendelkezései szerint teljesíti -, semminemű felelősség nem terheli.

Az alapszolgáltatások díját a MEKH mindenkor hatályos földgáztárolási tarifákat megállapító határozata tartalmazza. Tároló az alapszolgáltatásait a Tároltatókkal kötött földgáztárolási szerződések, a Szabályok és a jelen Üzletszabályzat vonatkozó rendelkezései alapján nyújtja.

A Tároló az alapszolgáltatásait legfeljebb a MEKH mindenkor hatályos földgáztárolási tarifákat megállapító határozata szerinti díjon kínálhatja fel lekötésre, de a Felek jogviszonyában alkalmazandó szerződéses kapacitáslekötési díj - azaz az ÜKSZ szerinti éves tárolói kapacitáslekötés során esetlegesen bekövetkező túljegyzés estén a Get. 76. § (2) bekezdés szerinti aukciós felárral növelt díj, és az árverés útján meghirdetett szabad kapacitások lekötése esetén a Get. 76. § (3) bekezdése szerinti aukciós díj - a VII.3.3.2. és VII.4. pontok szerinti árverések eredményeként a hatósági árnál magasabb is lehet.

A Tároló alapszolgáltatásai közé tartoznak az ÜKSZ-ben nem felsorolt alábbi szolgáltatások is:

1. **Tárolói kapacitások másodlagos kereskedelme**

A Tároló ezen szolgáltatás nyújtása során az ÜKSZ 2.1.7.4 pontja szerint jár el.

Az a Tároltató, aki rendelkezik a Tárolóval kötött kapacitás lekötési szerződéssel, külön megállapodás megkötése nélkül folytathat másodlagos piaci kapacitás kereskedelmet.

Az a jogi személy vagy jogi személyiséggel nem rendelkező vállalkozás, aki földgáztárolói kapacitást kíván vásárolni/eladni, és a Tárolóval nem kötött kapacitás lekötési szerződést, a Tárolóval lekötött kapacitásokat nem tartalmazó, a jelen Üzletszabályzat 5/B. melléklet szerinti Másodlagos piaci tranzakció végrehajtására jogosító földgáztárolási szerződést köteles kötni, és csak azt követően jogosult másodlagos kapacitáskereskedelemre. Szerződéskötés előfeltétele a VII.3.1.2. pont szerinti dokumentumok benyújtása és Tároló általi elfogadása.

Tárolói másodlagos kapacitáskereskedelem az alábbiak szerint végezhető:

* Ha a Szabályok másképp nem rendelkeznek, a Tárolónál lekötött és a másodlagos kapacitás kereskedelemben vásárolt tárolói kapacitás a Tároló vagy más, a Tárolóval szerződéses kapcsolatban álló rendszerhasználatra jogosult részére szabadon értékesíthető.
* A kapacitások részlegesen is értékesíthetők.
* Amennyiben másodlagos kapacitáskereskedelmi tranzakcióra kerül sor, az abban érintett felek az Informatikai platformon kötelesek rögzíteni. A megvásárolt kapacitás - a tranzakció kapacitást megvásárló fél általi, az Informatikai platformon történő jóváhagyását követően - már a következő gáznapra nominálható, kivéve, ha a használat joga az ügylet szerint későbbi időpontban kezdődik.
* A bejelentést követően a kapacitást értékesítő Tároltató adott típusú kapacitása lecsökken az adásvétel tárgyát képező értékkel, míg a kapacitást megvásárló Tároltató adott típusú kapacitása ugyanezen értékkel megnő a Tároló nyilvántartásában.
* A kapacitást átvevő fél az általa a Tárolónál lekötött és a másodlagos piaci művelettel szerzett kapacitásait összevontan nominálhatja.
* A Tároló a tranzakció befogadásán vagy elutasításán túl, amit az Informatikai platform automatikusan végez, a másodlagos piaci tranzakciókban nem vesz részt, a pénzügyi teljesítésben nem játszik szerepet, kivéve, ha a Tároló vásárol kapacitást.
* A Másodlagos Kapacitások értékesítésekor a Tárolóval szerződő fél továbbra is a kapacitás eredeti lekötője marad, megtartva a szerződéses biztosíték adási kötelezettségét.
* A kapacitásdíjat a kapacitást átadó (eredeti lekötő) Tároltató köteles fizetni a Tároló részére továbbra is, a kapacitás lekötési szerződése rendelkezései szerint. A be- és kitárolási forgalmi díjat a kapacitást átvevő Tároltató köteles fizetni a Tároló részére a Tárolóval kötött szerződésének rendelkezései szerint.
* A másodlagos kapacitáskereskedelmi tranzakció átvezetését az Informatikai platformon a Tároló térítésmentesen végzi.
1. **Tárolt földgáz adásvétele**

Az a Tároltató, aki rendelkezik a Tárolóval kötött kapacitás lekötési szerződéssel, a Tárolóval kötött külön megállapodás nélkül hajthat végre tárolt földgáz adásvételi tranzakciókat.

Az a jogi személy vagy jogi személyiséggel nem rendelkező vállalkozás, aki tárolt földgázt kíván vásárolni/eladni, és a Tárolóval nem kötött kapacitás lekötési szerződést, a Tárolóval lekötött kapacitásokat nem tartalmazó, a jelen Üzletszabályzat 5/B. sz. melléklet szerinti Másodlagos piaci tranzakció végrehajtására jogosító földgáztárolási szerződést köteles kötni, és csak azt követően jogosult tárolt földgáz adásvételére.

Tárolt földgáz adásvétele az alábbiak szerint végezhető:

* Ha a Tároltató tárolt földgázt ad el/ad át egy másik rendszerhasználatra jogosult félnek, a tranzakcióban résztvevő felek az Informatikai platformon e célra létrehozott felületen kötelesek a tranzakciót rögzíteni.
* A tranzakció csak abban az esetben rögzíthető az Informatikai platformon, ha a földgázt megvásárló / átvevő Tároltató rendelkezik a vásárolt földgázmennyiség tárolására alkalmas, szabad Mobilkapacitással.
* Az értesítést követően a földgázt értékesítő/átadó fél mobilgáz készlete lecsökken az adásvétel/átadás-átvétel tárgyát képező földgázmennyiséggel, míg a földgázt megvásárló/átvevő fél földgázkészlete ugyanezen mennyiséggel megnő. A tranzakcióban résztvevő felek a következő gáznapra már a megváltozott mobilgáz készletükre nominálhatnak.
* A földgázt eladó/átadó Tároltató a Földalatti gáztárolóban tárolt, a tulajdonát képező földgáz részbeni vagy teljes értékesítésével nem mentesül a szerződés szerinti kötelezettségei alól.

#### Tároltatók részére rendelkezésre álló kapacitások értékesítése

Az V.1.3. pontban meghatározott kapacitások lekötésére két módon van lehetőség.

##### Kapacitás lekötés az ÜKSZ szerint (tárolói évet megelőző éves, vagy több éves kapacitáslekötés és tárolói éven belüli kapacitáslekötés)

Az Igénylőnek a GET Vhr. 15. számú mellékletében meghatározott határidőben, az ÜKSZ földgáztárolói kapacitások lekötésére vonatkozó részletszabályai szerint a következő tárolói évre/évekre vonatkozóan, illetve tárolói éven belül van módja mobilkapacitást, valamint ki- és betárolási kapacitást lekötnie, a le nem kötött, folyamatban lévő Árverésre nem bocsátott tárolói kapacitások mértékéig.

A Tároló a jelen Üzletszabályzat 5/A. sz. melléklete szerinti kapacitáslekötési szerződést köt azon Igénylőkkel, akik számára a jelen pont szerinti eljárásban, a VII.3.3.1., VII.3.3.2. pontok alapján kapacitást allokált. A kapacitás lekötés a kapacitáslekötési szerződés aláírásával és a szerződésben rögzített kapacitások Informatikai platformon való rögzítésével történik meg.

#####  Kapacitás lekötés Árverést követően

A Tároló jogosult a mindenkori szabad tárolói kapacitásait Árverésre bocsátani. Az Árverés folyamatát, attól függően, hogy az Árverés lebonyolítására a Tároló diszkrecionális döntése alapján mely platform igénybevételével kerül sor, az Üzletszabályzat 9/A. számú, illetve 9/B. számú mellékletét képező Árverési Szabályzatok szabályozzák, melyek közül az adott Árverésre irányadót az Árverés kihirdetésekor a Tároló az Internetes honlapján is közzétesz.

Az Árverésen elnyert kapacitásokat az adott Árverésen alkalmazott mintaszerződés alapján, annak aláírását követően biztosítja a Tároló, amely mintaszerződést az Árverés megfelelő szakaszában az ajánlattevőként résztvevők részére a Tároló elérhetővé tesz.

A kapacitáslekötés az Árverést követően a földgáztárolási szerződés aláírásával és a szerződésben rögzített kapacitások Informatikai platformon való rögzítésével történik meg.

### Választható szolgáltatások

A Tároló az a jelen Üzletszabályzat VI.2.1. pontban részletezett alapszolgáltatásain túl, külön díj ellenében, választható szolgáltatásokat nyújt a vele hatályos földgáztárolási szerződéssel rendelkező földgázpiaci szereplők részére.

A választható szolgáltatások szorosan kapcsolódnak az alapszolgáltatásokhoz, azokat kiegészítik. A fentiekre tekintettel az egyes választható szolgáltatások bármelyikét igénybe vevő Tároltató a szolgáltatás igénybevételével elfogadja, hogy a Tárolóval kötött, a szolgáltatás igénybevételekor hatályos földgáztárolási szerződéseihez a Tároló számára adott szerződéses biztosítékokból a Tároló jogosult a Tároltatóval szemben fennálló, az igényelt választható szolgáltatással kapcsolatban felmerült bárminemű követelését kielégíteni.

#### Napi megszakítható betárolási/kitárolási kapacitás választható szolgáltatás

####  Napi megszakítható betárolási/kitárolási kapacitás igénybevétele

A Tároltatónak lehetősége van a gáznapra rendelkezésére álló (lekötött és/vagy másodlagos kereskedelemben vásárolt) kapacitást túlnominálni, egészen a Földalatti gáztároló gáznapon rendelkezésre álló technikai maximum kapacitásáig. A Tároló VII.5.4. pont szerinti nominálás allokációs szabályok figyelembevételével határozza meg a Tároltató számára biztosított napi megszakítható kapacitást.

A túlnominálással és annak Tároló általi teljes vagy részbeni befogadásával a Tároltató elfogadja a szolgáltatásra vonatkozó, jelen pont szerinti feltételeket.

**Napi megszakítható betárolási/kitárolási kapacitás használatának díja**

Tn0=………EUR/kWh/nap

A Tároló a tárgyhóban a napi megszakítható betárolási/kitárolási kapacitás választható szolgáltatás igénybevételével forgalmazott földgázmennyiség és a fenti fajlagos díj szorzataként állapítja meg a Tároltató által a tárgyhónapra fizetendő díjat.

A tárgyhónapra fizetendő díj számlázásának és fizetésének szabályai azonosak a Tároltató Tárolóval kötött, hatályos földgáztárolási szerződéseiben a havi betárolási díj és havi kitárolási díj számlázására és megfizetésére vonatkozó szabályokkal.

A Tároltatónak a napi megszakítható betárolási/kitárolási kapacitás választható szolgáltatás igénybevételével forgalmazott mennyiségre a földgáztárolási szerződése szerinti forgalmi (betárolási/kitárolási) díjat is meg kell fizetnie.

#### Napi megszakítható virtuális betárolási/kitárolási kapacitás választható szolgáltatás

**Napi megszakítható virtuális betárolási/kitárolási****kapacitás igénybevétele**

A Tároltatónak lehetősége van a Földalatti gáztároló mindenkori fizikai forgalmazási irányával ellentétes forgalmat nominálni (virtuális földgázforgalmazás).

A Tároltató legfeljebb a Földalatti gáztároló gáznapon rendelkezésre álló, a fizikai forgalmazási iránynak megfelelő technikai maximum kapacitását nominálhatja virtuális földgázforgalmazási igényként, az Informatikai platform pedig a Földalatti gáztároló aktuális fizikai forgalmazási irányának megfelelő technikai minimum kapacitás figyelembevételével fogadja be a nominálást, összevezetve a fizikai és a virtuális forgalmi igényt.

A virtuális földgázforgalmazásra történő nominálással és annak Tároló általi teljes vagy részbeni befogadásával a Tároltató elfogadja a szolgáltatásra vonatkozó, jelen pont szerinti feltételeket.

több Tároltató is nominál napi virtuális megszakítható betárolási/kitárolási kapacitás választható szolgáltatás igénybevételére, és az ezen nominálások összegével végrehajtott eredő fizikai forgalmazási feladat a Földalatti gáztároló fizikai forgalmazási irányának megfelelő technológiai minimum kapacitást meghaladja, a Tároló Informatikai platformja a nominálásokat változtatás nélkül befogadja. Ha az eredő fizikai forgalmazási feladat a Földalatti gáztároló fizikai forgalmazási irányának megfelelő technológiai minimum kapacitást nem éri el, a Tároló informatikai Platformja a technológiai minimum kapacitás figyelembevételével, nominálás arányosan csökkenti és fogadja be az igényeket.

**Napi megszakítható virtuális betárolási/kitárolási kapacitás használatának díja**

Vn0=……… EUR/kWh/nap

A Tároló a tárgyhóban a napi virtuális megszakítható betárolási/kitárolási kapacitás választható szolgáltatás igénybevételével forgalmazott földgázmennyiség és a fenti fajlagos díj szorzataként állapítja meg a Tároltató által a tárgyhónapra fizetendő díjat.

A tárgyhónapra fizetendő díj számlázásának és fizetésének szabályai azonosak a Tároltató Tárolóval kötött, hatályos földgáztárolási szerződéseiben a havi betárolási díj és havi kitárolási díj számlázására és megfizetésére vonatkozó szabályokkal.

Díjfizetési kötelezettség csak azon napi megszakítható virtuális betárolási/kitárolási kapacitásigény után kerül megállapításra, amivel az igénybe vett napi megszakítható betárolási/kitárolási virtuális kapacitás meghaladja a Tároltató számára a gáznapon rendelkezésre álló, a virtuális forgalmazási iránynak megfelelő, nem megszakítható kapacitást. Azaz, a díj csak a Tároltató rendelkezésére álló, nem megszakítható kapacitást meghaladó forgalmazásra vonatkozik.

A Tároltatónak a napi megszakítható virtuális betárolási/kitárolási kapacitás választható szolgáltatás igénybevételével forgalmazott mennyiségre a földgáztárolási szerződése szerinti forgalmi (betárolási/kitárolási), a virtuális iránynak megfelelő díjat is meg kell fizetnie.

#### Közvámraktár választható szolgáltatás

A HEXUM Földgáz Zrt., a NAV Észak-Budapesti AVI által kiadott, HUCW1HU170000-2020-RRP64417 sz. engedélye birtokában, nem uniós földgáz tárolását lehetővé tevő közvámraktár választható szolgáltatást kínál a nála hatályos földgáztárolási, vagy másodlagos piaci tranzakcióra jogosító földgáztárolási szerződéssel rendelkező Tároltatók részére, az alábbi fő szerződéses feltételekkel:

* A Közvámraktár választható szolgáltatás ún. „*Közvámraktár szolgáltatási szerződés*” Tároló és Tároltató közötti megkötését követően vehető igénybe.
* A Tároló a Közvámraktár választható szolgáltatás keretében a Tároltató rendelkezése alatt álló, Magyarország területére érkező, Magyarországon szabad forgalomba nem helyezett – azaz nem uniós – földgáza vonatkozásában földgáz közvámraktározási és vámügyi szolgáltatást biztosít a Tároltató számára.
* A közvámraktár választható szolgáltatást a Tároltató a Földalatti gáztárolóban a számára mindenkor rendelkezésére álló mobilkapacitás mértékéig veheti igénybe. A közvámraktár választható szolgáltatásra nem kell külön mobilkapacitást lekötni, illetve a már lekötött és/vagy másodlagos kereskedelemben vásárolt mobilkapacitásokból arra nem kell meghatározott részt elkülöníteni.
* A közvámraktári készletre történő betárolás és arról történő kitárolást a Tároltató a Földalatti gáztárolóban a számára mindenkor rendelkezésére álló betárolási és kitárolási kapacitás mértékéig veheti igénybe. A közvámraktár választható szolgáltatásra nem kell külön betárolási és kitárolási kapacitást lekötni, illetve a már lekötött és/vagy másodlagos kereskedelemben vásárolt betárolási és kitárolási kapacitásból arra nem kell meghatározott részt elkülöníteni.
* A közvámraktári készletre történő betároláshoz és kitároláshoz napi megszakítható betárolási/kitárolási kapacitás választható szolgáltatás is igénybe vehető, annak Tároltatóra vonatkozó díjfizetési kötelezettség teljesítésével.
* A közvámraktári készlettel, annak tárolásával, az arra történő be-/kitárolással kapcsolatos szabályok – a közvámraktár szolgáltatási szerződésben rögzített, a nem uniós árura vonatkozó speciális szabályok alkalmazásán túl – megegyeznek a kereskedelmi célú készlettel, annak tárolásával, az arra történő be-/kitárolási nominálással kapcsolatos szabályokkal, amelyeket az ÜKSZ, a Tároló Üzletszabályzata és a Tároltató Tárolóval kötött földgáztárolási szerződése(i) vagy másodlagos kereskedelmi tranzakcióra jogosító földgáztárolási szerződése tartalmaznak.
* A Tároló a földgáz, mint nem uniós áru adásvételével, szabad forgalomba helyezésével, az Európai Unión kívüli országba történő kiszállításával összefüggő, a vámhatósági előírásoknak megfelelő vámügyi eljárásokat is lebonyolítja.
* A közvámraktári szolgáltatás díja:
	+ ……. EUR/hó + ÁFA fix díj, a Magyarországon gazdasági céllal letelepedett, magyarországi adószámmal rendelkező Tároltató partner esetében.
	+ nettó ……. EUR/hó fix díj, Magyarországon gazdasági céllal nem letelepedett, magyar adószámmal nem rendelkező, az általános forgalmi adóról szóló 2007. évi CXXVII. törvény (Áfa tv.) értelmében külföldinek minősülő Tároltató partner esetében.
* A közvámraktár választható szolgáltatás díjának megfizetése nem mentesíti a Tároltatót a közvámraktári készletre betárolt földgázmennyiség betárolási díjának, kitárolási díjának és a lekötött mobilkapacitás díjának megfizetési kötelezettsége alól. A közvámraktári készletre vonatkozó betárolási díj, a kitárolási díj és a mobilkapacitási díj megfizetése a Felek között fennálló földgáztárolási vagy másodlagos piaci tranzakcióra jogosító földgáztárolási szerződés hatálya alatt történik.

A közvámraktár választható szolgáltatás részletes leírását, feltételrendszerét a jelen Üzletszabályzat 5/C. sz. „Közvámraktár szolgáltatási szerződés” melléklete tartalmazza.

## Kapacitás lekötés az ÜKSZ szerint

### A ÜKSZ szerinti kapacitás értékesítés feltételeire vonatkozó szabályok, tekintettel az ÜKSZ előírásaira, különösen a felhasználókra és kereskedőkre vonatkozó pénzügyi feltételeket dokumentáló előírásokra

A Tároló minden év január 31-ig közzéteszi az Internetes honlapján a következő tárolási évre kínált szezonális, nem megszakítható szabad kapacitásokat, és azokat az ÜKSZ-be foglalt szabályok alapján, elsősorban csomagokban értékesíti.

Az éves szinten meghirdetett, de le nem kötött (Tároló Internetes honlapján közzé tett) kapacitásait a Tároló a tárolói éven belül, a tárolói év még hátralévő időszakára a mindenkor hatályos MEKH határozat szerinti képlettel számított kapacitás lekötési díjon lekötésre felajánlja. Az Igénylő a kapacitás lekötési igényét a Tárolóhoz az éves kapacitás lekötési igénnyel azonos formai és tartalmi követelmények szerint köteles benyújtani. A Tároló a benyújtott igényt 3 munkanapon belül bírálja el és formai vagy tartalmi hiányosság esetén hiánypótlásra szólítja fel az Igénylőt. A Tároló a tárolói év közben beérkezett igényeket a beérkezés sorrendjében elégíti ki.

A Tárolónál kapacitást termelői engedélyes, földgázkereskedő, korlátozott földgázkereskedelmi engedélyes, egyetemes szolgáltató és felhasználó köthet le.

#### Szerződéses biztosíték kapacitás lekötési szerződésekhez

A kapacitás lekötési szerződésekhez szükséges szerződéses biztosítékkal kapcsolatos rendelkezéseket, információkat az Üzletszabályzat 6. sz. melléklete részletesen tartalmazza.

### A kapacitáslekötési igény kielégítésének módja és részletes szabályai

#### Az Igénylőtől kért adatok, dokumentumok felsorolása és a benyújtás módja

Az Igénylőtől kért adatokra, dokumentumokra és a benyújtás módjára nézve - az alább írtakon túl - a mindenkor hatályos ÜKSZ vonatkozó rendelkezései az irányadóak.

Az Igénylővel szemben támasztott szerződéskötési feltételek különösen:

* 30 napnál nem régebbi, a hatályos állapotot tükröző **cégkivonat**, aláírási címpéldány és/vagy meghatalmazás Tároló részére elektronikus úton történő megküldése (amennyiben az eredeti dokumentum angol nyelven került kiállításra, annak magyar nyelvű fordításával együtt; ha az eredeti dokumentum egyéb idegen nyelven került kiállításra, annak magyar nyelvű, hiteles fordításával együtt),
* rendelkezzen a Hivatal által kiadott **működési engedéllyel**, kivéve, ha annak megszerzésére a Get. előírásaira tekintettel nem köteles,
* 3 munkanapnál nem régebbi magyar nyelvű, vagy magyar nyelvű hiteles fordítással ellátott, teljes bizonyító erejű magánokiratba foglalt **nyilatkozat** Tároló részére elektronikus úton történő megküldése, melyben az Igénylő kijelenti és szavatolja, hogy **nem áll szankció(k) hatálya** alatt, és a lekötni kívánt földgáztárolási kapacitásokat sem közvetlenül, sem közvetve nem értékesíti tovább másodlagos kapacitáskereskedelemben, illetve azokat semmilyen egyéb módon, illetve jogcímen nem ruházza át olyan harmadik személyre, aki szankció(k) hatálya alatt áll, és ezáltal a lekötött kapacitások bármilyen jogcímen történő átruházása a szankció(k) megsértését eredményezné. Szankció alatt az Egyesült Nemzetek Szervezete Biztonsági Tanácsa, az Európai Unió, az Amerikai Egyesült Államok Pénzügyminisztériuma, az Amerikai Egyesült Államok Külföldi Eszközöket Ellenőrző Hivatala (OFAC), az Amerikai Egyesült Államok Külügyminisztériuma, az Amerikai Egyesült Államok Kereskedelmi Minisztériuma (Ipari és Biztonsági Iroda), az Egyesült Királyság illetékes hivatala vagy más érintett szankciós hatóság által alkalmazott vagy végrehajtott pénzügyi és vagyoni korlátozó intézkedést, gazdasági, kereskedelmi korlátozást, valamint embargót kell érteni.
* **Partnerkockázati Nyilatkozat**

A nyilatkozatot eredetiben, cégszerűen aláírva vagy hitelesített elektronikus aláírással ellátva, az alábbiakat mellékelve kell benyújtani:

* + Az Igénylő számlavezető bankja/bankjai által kiállított nyilatkozata arról, hogy banknál vezetett számla vonatkozásában az utóbbi 2 évben nem fordult elő sorban állás.
	+ Az Igénylő székhelye szerint illetékes nemzeti adóhatóság és önkormányzati adóhatóság adóigazolásai arról, hogy az Igénylőnek nincs meg nem fizetett, lejárt köztartozása, vám-, társadalombiztosítási járulék-, központi és helyi adóhatóság által nyilvántartott adófizetési kötelezettsége.

#### Az Igénylő részére történő tájékoztatás rendje és szabályai

Az Igénylő részére történő tájékoztatás rendjére és szabályaira nézve a mindenkor hatályos ÜKSZ vonatkozó rendelkezései az irányadóak.

### Az ÜKSZ szerinti kapacitáslekötésre beérkezett igények elbírálásának rendje, tekintettel az esetlegesen nem elégséges tárolói kapacitások elosztása során alkalmazandó eljárásokra, sorrendiségre

#### A szabad földgáztárolói kapacitások allokációja

A Tároló a lekötésre felkínált, szabad kapacitásokat az ÜKSZ tárolói kapacitáslekötésre vonatkozó 2.1.4.3.1. fejezete szerint allokálja az Igénylők közt.

#### Szabad földgáztárolói kapacitások allokációja kapacitás túljegyzés esetén

##### Tájékoztatás szabad földgáztárolói kapacitások aukciós folyamatáról

Kapacitás túljegyzés esetén a szabad kapacitások allokációjának módszere az Aukció.

A Tároló írásban értesíti az elfogadott kapacitásigényt benyújtott ajánlattevőket az Aukció elindításának indokáról és megtartásáról.

Az értesítés az alábbi tartalommal kerül kiküldésre:

* + az Aukción lekötésre felkínált kapacitás csomagok tartalma és darabszáma,
	+ az Aukción való részvétel módja és határideje,
	+ az Aukció eredményének közzétételi határideje,
	+ a szerződéskötési ajánlat megküldésének tervezett időpontja,
	+ az Aukció szabályzata,
	+ felhívás nyilatkozattételre az Aukción való részvétel és részteljesítés elfogadása tárgyában,
	+ felhívás a Tároló által közzétett mobilkapacitás lekötési díjra vállalt felár (továbbiakban: Kapacitásdíj felár) mértékének megadására,
	+ tájékoztatás a műszaki, jogi és pénzügyi feltételekről.

##### Az Aukciós felhívásra beérkező ajánlatok előírt tartalmi elemei

A beérkező ajánlatok kötelező tartalmi elemei az alábbiak:

* az igényelt csomagok száma, részteljesítés biztosítása esetén a minimális darabszám feltüntetésével (1 db, vagy annak egész számú többszöröse);
* nyilatkozat részteljesítés elfogadásáról;
* ajánlattevői nyilatkozat az Aukción való részvételről;
* vállalt Kapacitásdíj felár mértékének megadása;
* ajánlattevő nyilatkozata az aukciós felhívásban rögzített feltételek elfogadásáról.

##### Az Aukciós felhívásra érkező ajánlatok elbírálásának folyamata

A beérkezett ajánlatokat a Tároló benyújtáskor formai szempontból ellenőrzi. Ha az ajánlat formailag nem megfelelő, vagy nem teljes körűen tartalmazza az előírt tartalmi elemeket, a Tároló hiánypótlásra szólítja fel az ajánlattevőt. Amennyiben a hiánypótlást követően az ajánlat még mindig nem teljesíti az előírt tartalmi és formai feltételeket, a Tároló a beadott ajánlatot érvénytelennek nyilvánítja, amelyről az ajánlattevőt indoklással írásban értesíti.

##### Az Aukciós ajánlatok elfogadásának folyamata

Az Aukción az Igénylők ajánlatot tesznek arra, hogy a Tároló által közzétett kapacitás lekötési díjra mekkora Kapacitásdíj felárat vállalnak. A Tároló az így beérkező érvényes igényeket az Igénylők által megadott Kapacitásdíj felárak szerinti sorrendben elégíti ki, az alábbiak szerint:

1. Először a legnagyobb felárat ajánló igénye kerül kielégítésre.
2. Második lépcsőben (amennyiben még marad szabad kapacitás) mindazon ajánlattevő igénye (Kapacitásdíj felártól függetlenül) elvetésre kerül, akiknek a részteljesítési igénye egyenként meghaladja a megmaradt szabad kapacitást.
3. Harmadik lépcsőben a megmaradt igények közül a legmagasabb Kapacitásdíj felárat kínáló kerül kielégítésre.
4. Ha a fenti eljárás bármely pontján felárazonosság áll elő, és az azonos feláron beérkezett mindegyik igény nem elégíthető ki teljes mértékben, akkor az ajánlattevők igényei az igényelt kapacitáscsomagok számának csökkenő sorrendjében kerülnek kielégítésre a részteljesítési nyilatkozatok figyelembevételével.
5. A fenti 2., 3. és 4. pontok szerinti eljárás mindaddig ismétlődik, amíg a részteljesítési nyilatkozatok figyelembevételével marad kielégíthető igény.
6. Ha a fenti eljárás bármely pontján az ajánlattevők által megajánlott felár, és az általuk igényelt kapacitás is azonos mértékű, és az azonosan beérkezett mindegyik igény nem elégíthető ki teljes mértékben, a Tároló új Aukciót folytat le. Az új Aukción mindazon ajánlattevők részt vehetnek, akik a fenti részteljesítési eljárás során
	* az Aukciós folyamatból a fenti, 2. pont szerinti eljárás alapján nem estek ki, és
	* igényük még nem került kielégítésre.

A Tároló az ajánlattételi határidőtől számított 5 munkanapon belül dönt az ajánlatok elfogadásáról, és az ajánlatok értékelését követő 2 munkanapon belül megfelelően értesíti az ajánlattevőket.

#### Ajánlattételi kötelezettség és az elmulasztásának konzekvenciája

Tárolónak minden elfogadott és visszaigazolt igény esetén ajánlattételi kötelezettsége van az Igénylő felé. A Tároló a kötelezettsége teljesítésére az ÜKSZ szerinti határidőn belül megküldi a földgáztárolási szerződés tervezetet a hozzáférésre vonatkozó kondíciókkal az Igénylő részére.

A Tároló az ajánlatát írásban, cégszerű aláírással ellátva, papír alapon postán, vagy minősített vagy minősített tanúsítványon alapuló fokozott biztonságú elektronikus aláírással és időbélyegzővel ellátott elektronikus okiratként e-mailben küldi meg, vagy személyesen juttatja el az Igénylő részére. Az ajánlat Igénylő általi, azonos tartalmú elfogadása esetén, vagy ha a véleményeltéréseket követően a felek megegyeznek, a Tároló az Igénylővel kapacitáslekötési szerződést köt.

Amennyiben a Tároló nem tesz eleget az ajánlattételi kötelezettségének, úgy az Igénylő jogorvoslatért a MEKH-hez fordulhat.

#### Az igény kielégítés feltételei, a Tároltatóval kötött földgáztárolási szerződés

##### A kapacitás lekötési szerződés minimális tartalmi elemei

1. a szerződő felek megnevezése, székhelye, bankszámla száma, statisztikai azonosítója, cégjegyzékszáma, adószáma,
2. a rendszerhasználat kezdetének időpontja,
3. a határozott időre szóló szerződés lejárati időpontja,
4. lekötött mobil kapacitás,
5. lekötött kitárolási kapacitás,
6. lekötött betárolási kapacitás,
7. a szolgáltatás igénybevételének rendje és ennek ellenőrzési-, dokumentálási szabályai,
8. a földgáz mennyiségi, minőségi adatai, nyomása,
9. a földgáz mennyiség- és minőségmérésének rendje,
10. a mérés, átadás – átvétel technikai elszámolás gyakorisága, rendje,
11. adat- és információszolgáltatási kötelezettségek,
12. karbantartás, vis maior miatti üzemszünetek kezelése,
13. árképzés,
14. a szerződés pénzneme,
15. fizetési feltételek,
16. szerződésszegés jogkövetkezményei,
17. a szerződő felek együttműködésének rendje,
18. garanciák mértéke és teljesítésének módja.

A szabályozott hozzáféréssel biztosított kapacitások igénybevételéhez szükséges kapacitáslekötési szerződésminta az Üzletszabályzat 5/A. sz. mellékletében található.

A kapacitáslekötési szerződés hatályba lépésének feltétele, hogy az érintett Tároltató a jelen Üzletszabályzat 6. sz. mellékletében részletezett feltételeknek megfelelő szerződéses biztosítékot a Tároló részére átadja.

#### A Tároltatónál történt változás esetén alkalmazott eljárás

Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – előzetesen írásban 10 napos határidővel vagy a változás bekövetkezését (bejegyzését) követő lekésőbb 10 napon belül köteles írásban értesíteni.

Minden, a fentiektől eltérő esetben az érintett Tároltató kezdeményezheti a földgáztárolási szerződés módosítását a Tárolónál.

## Szabad földgáztárolói kapacitások lekötése eseti kapacitás Árveréssel

A Tároló által meghirdetett és lebonyolítani tervezett eseti kapacitás Árverési eljárást, a részvétel keretfeltételeit, az eseti kapacitás Árverés szabályait az Üzletszabályzat 9/A. illetve 9/B. sz. mellékleteiként csatolt, a Tároló által az Internetes honlapján is közzétett, az Üzletszabályzattal, az ÜKSZ-ben és Szabályokban foglalt rendelkezésekkel összhangban álló Árverési Szabályzatok tartalmazzák, amelyek tájékoztatást nyújtanak az Árverésen résztvevőkkel szemben elvárt követelményekről, az Árverés tárgyát képező szolgáltatásról, valamint az eseti kapacitás Árverés lebonyolításának folyamatáról.

Az érvényes és eredményes Árverést követően a Tároló, mint Kiíró és a nyertes ajánlatot tevő ajánlattevő megkötik az általános kereskedelmi, elszámolási és fizetési feltételeket, a szerződő felek jogait és kötelezettségeit tartalmazó Földgáztárolási szerződést. A Földgáztárolási szerződés az aktuális Árverési Kiírás mellékletét képezi.

A Tároló az eseti kapacitás Árverésre irányadó Árverési Szabályzat mellett, az Árveréshez kapcsolódó dokumentumokat és a meghirdetésre kerülő termékek meghatározását tartalmazó Árverési Kiírást az adott Árverést megelőzően az Internetes honlapján teszi közzé, és a közzétételről hivatalos levélben tájékoztatja az Árverési Szabályzatban nevesített érdekképviseleti szervezeteket.

## A nomináláshoz kapcsolódó részletes szabályok

### A nominálás folyamata

A nomináláshoz kapcsolódó adatforgalom eszköze a Tároló vonatkozásában az Informatikai platform.

A Tároló a kapacitáslekötési szerződéssel lekötött és a másodlagos piaci műveletekkel megszerzett kapacitásokra nominálást és újranominálást az ÜKSZ vonatkozó, 2.2.2.2. fejezetében rögzítettek szerint fogad az Informatikai platformon, és a befogadott értékeket e-mail üzenetben igazolja vissza.

A Tároló betároláskor a Tároltató rendelkezésére álló szabad Mobilkapacitás, kitároláskor a Tároltató Földalatti gáztárolóban lévő földgázkészletét is figyelembe veszi a Tároltató által a gáznapra nominálható mennyiség meghatározásakor.

A Tároltatók az Informatikai Platform nominálási felületén a gáznapot kiválasztva információt kapnak az adott gáznapra nominálható, számukra rendelkezésére álló kapacitásról (betárolási időszakban a betárolási, kitárolási időszakban a kitárolási kapacitásról) és a Földalatti gáztároló adott gáznapra érvényes technikai maximum ki- vagy betárolási kapacitásáról, a Földalatti gáztároló aktuális fizikai forgalmi irányától függően.

Ha a Földalatti gáztároló gáznapi technikai maximum kapacitása kisebb, mint a Tároltatók lekötött nem megszakítható kapacitásainak összege, az Informatikai platform kapacitáslekötés arányosan csökkenti a Tároltatók nominálható kapacitását, és ezt az értéket jeleníti meg a nominálási felületen.

A tárolói nominálási rendszer órás alapú. A Tároltató rendelkezésére álló órai, nem megszakítható be-/kitárolási kapacitás a rendelkezésére álló, napi nem megszakítható be-/kitárolási kapacitás 1/24-ed része. A nominálásokat a Tároltatóknak energia dimenzióban (kWh) kell megadniuk a kívánt gáznapra vonatkozó órás értékek formájában. A készletek nyilvántartása szintén energiában (kWh) történik.

A Tároltatóknak a nominálást az ÜKSZ vonatkozó előírásai szerint kell elvégezni. A nominálást (újranominálást) az Informatikai platformon, annak üzemképtelensége esetén a Tároló diszpécserénél, a Tároló Internetes honlapján feltüntetett elérhetőségen kell megtenni, a Tároló Internetes honlapjáról letölthető nomináló táblázat segítségével.

A Tároltatóknak a gáznap előtti és gáznapon belüli újranominálásukat az ÜKSZ vonatkozó, 2.2.2.2. fejezete előírásai szerint kell teljesíteniük, figyelembe véve a Tároló technikai korlátokra vonatkozó előírásait.

A Tároló a Tároltatóktól egy adott napon belül befogad a Földalatti gáztároló fizikai irányának megfelelő és - napi egy irányváltási lehetőséget biztosítva - ellenirányú, virtuális nominálást is, amennyiben az irányváltás mértékét a terhelésváltási szabályok megengedik. A Tároló nem fogad be érvénytelen nominálást (lásd VII.5.5.), az Informatikai platform érvénytelen nominálás rögzítését nem engedélyezi.

Amennyiben a Tároltatók nominálásainak összege nem haladja meg a Földalatti gáztároló adott gáznapon rendelkezésre álló minimális technikai betárolási vagy kitárolási kapacitását, vagy a Tároltató nem nominál a gáznapra, úgy a Tároló 0 (nulla) értéket rögzít a Tároltatók napi nominálásaként és értesíti ennek tényéről, illetve a be- illetve kitárolási minimum eléréséhez szükséges mennyiségről a Tároltatókat. Amennyiben a Tároltató(k) újbóli nominálása eléri a minimális be- vagy kitárolási kapacitást úgy a Tároló a nominálásokat érvényesnek tekinti.

Amennyiben bármely Tároltató nem nominál a gáznapra, úgy a Tároló 0 (nulla) értéket rögzít ugyanazon Tároltató napi nominálásaként és értesíti a Tároltatót ennek tényéről.

Bármely Tároltató jogosult maga helyett egy, a megbízásából eljáró személyt vagy szervezetet megbízni (a továbbiakban: Megbízott) a nominálással. A Tároló és az érintett Tároltató egyaránt köteles a Megbízott részére biztosítani mindazokat a lehetőségeket (pl. az Informatikai platformhoz történő hozzáférés) amelyek ahhoz szükségesek, hogy a Tároltató helyett a nominálást a Megbízott elvégezhesse. A Megbízott akkor járhat el az őt megbízó Tároltató nevében, ha a Tároló a nominálások megkezdése előtt legalább 3 nappal megkapja a megbízó Tároltató által cégszerűen aláírt, a Megbízott nevére kiállított megbízólevelet.

### A következő gáznapra vonatkozó nominálás szabályai

* + 1. A következő gáznapra nominálni az ÜKSZ vonatkozó előírásai szerint lehet.
		2. Bármely Tároltató által a következő gáznapon igénybe vehető terhelésváltási lehetőség (két gázóra közötti váltási lehetőség):

A Tároló Internetes honlapján közzétett, az aktuális tárolói ciklusra (be-, vagy kitárolás) vonatkozó tárolói terhelésváltási lehetőség megszorozva a Tároltató számára következő gáznapon rendelkezésre álló nem megszakítható, kereskedelmi célú, az aktuális tárolói ciklusnak megfelelő földgáztárolói (be-, vagy kitárolási) kapacitás és az azonos irányú teljes lekötött tárolói nem megszakítható kereskedelmi célú kapacitás arányával.

TvTároltató=TvTároló x KTároltató / KTároló

ahol:

TvTároltató – a Tároltató számára a következő gáznapon rendelkezésre álló terhelésváltási lehetőség

TvTároló  – a Földalatti gáztároló aktuális ciklusra közzétett terhelésváltási lehetősége

KTároltató – a Tároltató számára a következő gáznapon rendelkezésre álló, az adott ciklusnak megfelelő nem megszakítható kapacitás (be-, vagy kitárolási)

KTároló – a következő gáznapra lekötött összes kereskedelmi célú, nem megszakítható, az adott ciklusnak megfelelő irányú tárolói kapacitás (be-, vagy kitárolási)

* + 1. A Tároltató a következő gáznapra legfeljebb a jelen VII. 5.2. b) pont szerinti felterhelési lehetőség ötszöröse és az aktuális gáznap 21:00 órakor az aktuális gáznap utolsó órájára a Tároltató nominálásáként befogadott órai érték összegeként adódó órai értéket nominálhatja.
		2. A Tároltató a következő gáznapra legfeljebb a jelen VII. 5.2. b) pont szerinti leterhelési lehetőség kétszerese és az aktuális gáznap 21:00 órakor az aktuális gáznap utolsó órájára a Tároltató nominálásaként befogadott órai érték összegeként adódó órai értéket nominálhatja.
		3. Amennyiben a Tároltató az aktuális gáznapon 21:00 órát megelőzően nominál a következő gáznapra, az aktuális gáznap utolsó órájára a Tároltató nominálásaként befogadott éppen érvényes nominálás lesz a következő gáznapi nominálás befogadásának bázisa egészen 21:00 óráig. Amennyiben az aktuális gáznap utolsó órájára vonatkozó nominálás 21:00 óráig bármikor változik, és azzal egyidejűleg nem kerül szinkronizálásra a fenti szabályoknak megfelelően a következő gáznapra vonatkozó nominálás, a Tároló a következő gáznapra vonatkozó, a szabályoknak nem megfelelő órai értékeket a szabályok szerinti maximális értékre visszavágja.

### Az újranominálás szabályai

* + 1. A gáznapon belül a gáznapi forgalom az ÜKSZ vonatkozó 2.2.3.2. szabályaival összhangban óránként újranominálható. Az újranominálások száma nem korlátozott.
		2. Az első újranominálás időpontjára nincs korlát.
		3. Az előző órai változtatáshoz képest ellenkező irányú változtatást eredményező órai nominálás napi három alkalommal adható.
		4. A Tároltató gáznapon belüli órai terhelésváltásai abszolút értékének összege (beleértve a gáznapok közti terhelésváltást) nem lehet nagyobb, mint a számára rendelkezésre álló, a VII.5.2. b) pont szerinti órai felterhelési lehetőség tízszerese.
		5. Amennyiben a Tároltató órai terhelésváltásai abszolút értékének összege meghaladná a jelen VII.5.3. d) pont szerinti értéket, a Tároló a nominálást nem fogadja be, azaz az előző érvényes nominálás marad továbbra is érvényben.

### A nominálás allokáció szabályai

A nominálás allokációs eljárások órás szinten, órás nominálások és az órára lebontott napi kapacitás lekötések figyelembevételével működnek.

Minden Tároltató a rendelkezésére álló órai nem megszakítható be- és kitárolási kapacitást meghaladó, de a Földalatti gáztároló órai technikai maximum be- és kitárolási kapacitását nem túllépő értéket is nominálhat. Ez esetben az Informatikai Platform az egyes Tároltatók által igényelt órai többletet „Napi megszakítható kapacitás” lekötési igényként kezeli, és a nominálási időablak zárásakor meghatározza a befogadható többlet igényeket az alábbiak szerint.

* Minden órára meghatározza a felhasználható szabad technikai kapacitásokat a túlnomináló Tároltatók Rendelkezésre álló maximális kapacitásainak és a Rendelkezésre álló kapacitásain belül nominálók nominálásainak összege, valamint a Földalatti gáztároló maximális technikai kapacitása különbségeként.
* Ezt összeveti a túlnominálások összegével.
* Amennyiben ez kevesebb, mint a szabad technikai kapacitás, akkor változtatás nélkül befogadja a többlet igényeket.
* Amennyiben az több, mint a szabad kapacitás, akkor a szabad kapacitást a többlet igények arányában felosztva befogadja az egyes tároltatók számára.

Azaz, minden Tároltató megkapja a Rendelkezésére álló órai kapacitását meg nem haladó volument, illetve a többletet igénylők megkapják ”*Napi megszakítható kapacitásként*” a rájuk allokált órai többlet értéket.

A fenti eljárásból eredően előfordulhat, hogy a napi nominálások szintjén nem mutatható ki „Napi megszakítható kapacitás” igénybevétele, ugyanakkor az órás nominálások szintjén megtörtént a többlet kapacitás igénybevétel. A gáznap zárását követően a szintén órás alapú forgalom allokáció során, illetve a havi gázelszámolás és jegyzőkönyvezés során minden esetben az Informatikai Platform által órás szinten kimutatott „Napi megszakítható kapacitás” igénybevételek összege kerül kimutatásra.

Napi megszakítható virtuális be-/kitárolási kapacitásra a Földalatti gáztároló technikai maximum be-/kitárolási kapacitását nem meghaladó kapacitás nominálható. Az Informatikai platform összevezeti az aktuális fizikai iránynak megfelelő és virtuális tárolási feladatokat, és csak olyan mértékű virtuális igény befogadását teszi lehetővé, amely által a fizikai iránynak megfelelő tárolási feladat nem csökken a minimum tárolási kapacitás alá. Az Informatikai platform a nominálási időablak zárásakor nominálás arányosan osztja szét a virtuális tárolásra nominálók között a fentiek figyelembevételével meghatározott maximális virtuális kapacitást.

A napi megszakítható virtuális kapacitás nominálási és nominálás allokációs szabályai egyebekben megegyeznek a napi megszakítható kapacitás nominálási és allokációs szabályaival.

### Érvénytelen nominálások, nominálás eltérések kezelése

Az Informatikai platform nem fogad be érvénytelen nominálást (pl. a nominálások összege nem éri el a Földalatti gáztároló gáznapi technikai minimum kapacitását, vagy a Tároltató a Földalatti gáztároló gáznapi technikai maximum kapacitását meghaladó értéket nominál).

Ha a Tároltató által a Kapcsolódó rendszerüzemeltető informatikai platformjára és az Informatikai platformra adott nominálások eltérnek egy adott gáznapra, akkor a Tároló és a Kapcsolódó rendszerüzemeltető együttműködési megállapodása alapján a kisebb nominálás kerül befogadásra és végrehajtásra.

Az Informatikai platform üzemképtelensége vagy bármely Tároltató általi nem elérhetősége esetén az Üzletszabályzat V.2. pont szerint kell eljárni. Ha bármely Tároltató érvénytelen nominálást ad, a Tároló Ügyeletes diszpécsere felkéri a hiba javítására. Ha ez nem történik meg az ÜKSZ szerinti nominálási határidő lejártáig, a Ügyeletes diszpécser 0 kWh/nap értéket rögzít ugyanazon Tároltató nominálásaként.

## Mérlegkészítési és gázelszámolási szabályok

A mérlegkészítésre és gázelszámolásra vonatkozó szabályokat az Üzletszabályzat 4. sz. melléklete tartalmazza.

## A mobilgázhoz keveredő párnagáz mennyiségének meghatározására alkalmazott eljárás

Tároló a magyar földgázpiac energia alapú elszámolási rendje miatt nem alkalmaz mobilgáz-párnagáz keveredési számítást, ugyanis az elszámolási rend szerint energia betárolása és azonos volumenben történő visszaadása valósul meg. Többlet energia kihozatal nem történik, azaz a rezervoárban lévő párnagáz energiatartalma nem változik, párnagáz termelés nem valósul meg, bányajáradék fizetési kötelezettség nem keletkezik.

## A tároltató felekre történő allokáció összefüggései

A jelen fejezet címében foglalt tároltató felekre történő allokáció összefüggéseire irányadó szabályokat az Üzletszabályzat 4. sz. melléklete tartalmazza.

## Megszakítható napi kapacitásokra vonatkozó tárolói eljárások

Bármely Tároltató újranominálása esetén a Tároltatóra nem biztos, hogy ugyanaz a napi megszakítható kapacitás allokálódik, amelyet korábban visszaigazolt számára a Tároló, azaz bekövetkezhet a Tároltató részleges vagy teljes megszakítása a napi megszakítható kapacitáslekötés vonatkozásában.

A Tároltató, amennyiben a napi megszakítható kapacitásokra érkezett nominálása befogadott értékében változás történik, értesítést kap az Informatikai platformtól, így a Kapcsolódó rendszerüzemeltetőnél újranominálhat, vagy a kisebbé váló tárolói nominált értéket a Szállító informatikai platformja automatikusan átveszi.

A Tároló a virtuális napi kapacitásokat a napi megszakítható kapacitásokkal azonos módon kezeli a befogadott értékek részleges vagy teljes megszakíthatóságának vonatkozásában.

## Szerződési feltételek a tárolási szerződésekhez

Minden Tároltatónak a VII.3.1. pont szerinti szerződéses biztosítékot kell a Tároló rendelkezésére bocsátani, amely szerződéses biztosíték rendelkezésre állása a Tároltató földgáztárolási szerződése hatályba lépésének feltétele.

A Tároló az ÜKSZ szerinti (ld. VII.3 pont) kapacitáslekötés esetén, minden Tároltatóval azonos tartalmú, a jelen Üzletszabályzat 5/A. sz. melléklete szerinti kapacitáslekötési szerződést köt, amelytől eltérni csak a VII.10.1 pontba foglaltak szerint lehet.

### Egyedi feltételek kezelése

A Tároló a felek egyező akarata esetén bármely Tároltatóval megállapodhat az Üzletszabályzatban foglaltaktól eltérő szerződéses feltételekben a Tároltatók közötti egyenlő bánásmód elvének figyelembevételével. A Feleknek ilyen esetben az egyedi szerződésben rögzített feltételek szerint kell eljárni.

### Az üzemzavar, korlátozás és szüneteltetés esetén alkalmazandó szabályok

A Tároló előre bejelentett leállás, korlátozás, szüneteltetés esetén a bejelentéssel egy időben tájékoztatja a Tároltatókat az elérhető technikai maximum és minimum kapacitásokról és azok használatának lehetőségéről.

Üzemzavar esetén a Tároló az üzemzavari jelentéssel egy időben, azzal azonos módon tájékoztatja a Tároltatót az elérhető kapacitásokról és azok használatának lehetőségéről, megadva a lekötött kapacitások teljes körű használati lehetőségének várható időpontját.

Az Informatikai platformon a Tároltatók online tájékoztatást kapnak a számukra rendelkezésre álló kapacitásokról.

### Az engedélyes rendszerének karbantartása, hibaelhárításának rendje

A Tároló a karbantartásait ütemezetten, a jelen Üzletszabályzat V.3.4. pont szerinti időszakokban végzi.

A Tároló belső szabályzatokkal, utasításokkal rendelkezik a karbantartási tevékenység lebonyolítására, valamint az üzemzavarral kapcsolatos kötelezettségek teljesítésére és az üzemzavar mielőbbi elhárítására.

A vonatkozó szabályzatok és utasítások a Tároló Ügyfélszolgálati irodájában megtekinthetők, tanulmányozhatók.

### A szerződő partnerrel szemben támasztott követelmények

A Tároltatókkal szembeni követelmény, hogy megfeleljenek a Szabályokban rögzített, a tárolói hozzáféréssel kapcsolatos követelményeknek.

A Tároló speciális, egyedi követelményeket nem támaszt a Tároltatókkal szemben.

### A Tároltató által szerződéses biztosítékként felajánlott mobilkészlet értékesítési módjának meghatározása

A Tároló a GET Vhr. 85.§ (1) bekezdése alapján, szerződéses biztosítékként nem fogadja el a betárolt mobil földgázkészletet.

## Mennyiségi elszámolási és fizetési előírások

### A tárolásért fizetendő díj mértéke és számításának részletes szabályai

A Tároló az EUR/kWh-ban megállapított fajlagos díjakat nyolc tizedes jegyre kerekíti.

#### Szabad tárolói kapacitás lekötése esetén alkalmazott díjak

A Tároló az alapszolgáltatása ellentételezéseként a Tároló és Tároltató közt létrejött rendszerhasználati szerződés szerinti díjakat alkalmazza. A Tároltatók a szolgáltatás ellenértékét Euróban fizetik meg a Tároló részére. Amennyiben Forintról Euróra történő átszámítás szükséges, annak részletes szabályait a VII.11.4.1. pont és a Tároltatókkal kötött földgáztárolási szerződések tartalmazzák.

A MEKH által kiadott mindenkor hatályos Tarifaszabályozás a VII.3.3.1. pont szerint lekötött kapacitás kapacitásdíjának meghatározására képletet tartalmaz. A képlet szerinti kapacitásdíj a lekötött Mobilkapacitás, a betárolási kapacitás és a kitárolási kapacitás függvénye.

A Tároló Internetes honlapjáról letölthető a mindenkor hatályos Tarifaszabályozás szerinti képlettel számoló kalkulátor a kapacitásdíj meghatározására, ellenőrzésére.

#### Másodlagos kapacitáskereskedelemben vásárolt kapacitás használata esetén alkalmazott díjak

A Tároló a másodlagos kapacitáskereskedelemben vásárolt be-, és kitárolási kapacitásaival történő forgalmazás esetén a mindenkor hatályos Tarifaszabályozás szerinti forgalmi díjakat alkalmazza.

#### Másodlagos piaci tranzakcióra jogosító szerződés megkötése

Lekötött kapacitásokat nem tartalmazó, az 5/B. sz. melléklet szerinti szerződés megkötéséhez a Tároló számára fix 2.000 EUR+ÁFA összegű regisztrációs díjat kell fizetni.

### A hatósági árhoz képest alkalmazott árengedményezés szabályai az ÜKSZ szerinti kapacitás lekötés esetén

Amennyiben a Tároló valamely Tároltató részére a hatósági árhoz képest árengedményt biztosít, úgy ugyanazon szolgáltatás tekintetében a többi Tároltató részére is azonos kedvezményt köteles érvényesíteni. A kedvezményt a Tároló az Internetes honlapján publikálja.

### A mérés és az elszámolás során alkalmazott számítások részletezése

#### A mérés során alkalmazott számítások részletezése

A Tároló, illetve a Kapcsolódó rendszerüzemeltető a mérések során az MSZ ISO 6976 sz. szabvány és a Szabályok szerinti összefüggéseket alkalmazza.

#### Az elszámolás során alkalmazott számítások részletezése

A Tároló a Tároltató földgáztárolási szerződése szerinti Kapacitásdíj és a Tároltató által lekötött Mobilkapacitás szorzataként számítja ki az éves kapacitáslekötési díjat, amelyet a Tároltató 12 havi egyenlő részletben fizet meg a Tároló számára.

A Tároló a Tároltató földgáztárolási szerződése szerinti Betárolási díj és a Tároltató számára a tárgyhónapban betárolt földgázmennyiség szorzataként számítja ki a Tároltató által fizetendő havi betárolási díjat.

A Tároló a Tároltató földgáztárolási szerződése szerinti Kitárolási díj és a Tároltató számára a tárgyhónapban kitárolt földgázmennyiség szorzataként számítja ki a Tároltató által fizetendő havi kitárolási díjat.

A Tároló minden, a Tároltató által EUR-ban fizetendő összeget két tizedes jegyre kerekít.

### Számlázás és a számlakifogások intézésének rendje

#### Számlázás

A Tároló minden szerződés alapján fizetendő díjat EUR-ban számláz, amelyet az érintett Tároltató EUR-ban köteles banki átutalással kiegyenlíteni.

A Tároló a számlakiállítást megelőző napra, a Magyar Nemzeti Bank által publikált árfolyamon váltja át a forintban megállapított díjakat EUR-ra.

A Tároló a számlákon köteles forintban is feltüntetni a fizetendő általános forgalmi adó összegét az általános forgalmi adóról szóló 2007. évi CXXVII. törvényaz 172. § alapján, a 80. § szerint meghatározott árfolyam alkalmazásával.

A számlakibocsátás határidejét a földgáztárolási szerződés tartalmazza.

A kibocsátott számláknak kötelezően tartalmaznia kell a szerződés számát. A Tároló valamely Tároltató nevére kiállított számlát a számlakibocsátás napján köteles ugyanazon Tároltatónak e-mailen megküldeni és 5 napon belül az eredeti példányt a Tároltató számlapostázási címére elküldeni. Amennyiben a Tároló ezt nem teljesíti, az kizárja a Tároltató késedelmes fizetését.

A Tároltató a mindenkor hatályos jogszabályi előírásoknak megfelelő számla ellenértékét a számla kibocsátásától számított 15 naptári napon belül, átutalással egyenlíti ki. Amennyiben a fizetési határidő napja munkaszüneti napra esik, abban az esetben a fizetési határidő a munkaszüneti napot követő első munkanap. A fizetés akkor számít teljesítettnek, amikor a kiszámlázott összeg a Tároló bankszámláján jóváírásra kerül.

A számla esedékességével, illetőleg a számla benyújtásának teljesítettségével kapcsolatos jogvitákban, valamint a fizetési kötelezettség késedelmes teljesítése tekintetében a Ptk. szabályai az irányadók.

#### A számlakifogások intézésének rendje

A Tároló a számla kiállításakor a vonatkozó jogszabályi előírásoknak megfelelően köteles eljárni.

Bármely Tároltató írásban reklamációt, kifogást jelenthet be a Tároló számlázásával kapcsolatban, a kifogásolt számla kézhezvételét követő 5 munkanapon belül. A kifogásnak tartalmaznia kell a vitatott adatot, összeget, és a vita alapját. A számla kifogásolása esetén a számlát fogadó Tároltató a számlán szereplő összeget jogfenntartással köteles megfizetni.

A Felek a reklamáció kézhezvételét követő 2 munkanapon belül egyeztetnek a vitatott követelésről. A kifogás jóváhagyása esetén a Tároló a kifogás beérkezését követő 5 munkanapon belül korrekciós elszámolást/adatszolgáltatást küld az érintett Tároltatónak.

A kifogás elutasítása esetén a Tároló az elutasítás okának írásbeli indoklását 5 munkanapon belül megküldi a Tároltatóknak.

A számla kivizsgálását követően a Felek a számla esetleges módosítása alapján, az alábbi módon számolnak el:

1. túlfizetés esetén a számlát kibocsátó Fél a különbözetet és annak a teljesítési nap és a visszafizetési nap közötti időre a mindenkor érvényes EURIBOR kamatát a számlát fogadó Félnek visszautalja,
2. alulfizetés esetén a számlát fogadó Fél a különbözetet és annak a teljesítési nap és a visszafizetési nap közötti időre a mindenkor érvényes EURIBOR kamatát átutalja a számlát kibocsátó Félnek.

A kiállított számlán feltüntetett összeg részbeni megfizetése a fizetés nem teljesítésének tekintendő.

### A pótdíjak és kötbérek alkalmazásának rendje

A Tároló nem alkalmaz pótdíjat.

A kötbérre vonatkozó szabályokat, valamint annak alkalmazásával kapcsolatos eljárásrendet az Üzletszabályzat 7. sz. melléklet tartalmazza.

### Választható fizetési módok

A VII.11.4.1. pontban rögzített fizetési módtól a VII.10.1. pontban rögzítettek szerint van lehetőség eltérni.

### Választható fizetési határidők

Az Üzletszabályzat fenti VII.11.4.1. pontjában rögzített fizetési határidőtől az Üzletszabályzat VII.10.1. pontban rögzítettek szerint van lehetőség eltérni.

### Késedelmes fizetés esetére alkalmazható szankciók

A VII.11.4.2. pontban rögzítettekkel összhangban a kiállított számlán feltüntetett összeg részbeni megfizetése a teljes fizetendő összeg fizetési késedelmének tekintendő.

Bármely Tároltató fizetési késedelme esetén 1 havi EURIBOR+4% a késedelmi kamat mértéke. Amennyiben az 1 havi EURIBOR mértéke 0-nál kisebb értéket mutat, akkor az 1 havi EURIBOR mértékét 0-nak kell tekinteni. Az érintett Tároltató a késedelmi kamatot oly módon fizeti meg a Tárolónak, hogy a Tároló a kamatot a fizetés esedékességét követő naptól a fizetés teljesítésének napjáig tartó időszakra számítja fel.

A Tároló a késedelmi kamat kiterhelési leveleit havonta állítja ki az előző hónap utolsó napjáig teljesített késedelmes számlafizetések alapján. A késedelmi kamatterhelés fizetési határideje a kézhezvételt követő 10. nap. A már kiterhelt késedelmi kamatra további késedelmi kamat nem számítható fel.

Fizetési késedelem esetén a Tároló azonnal, írásban szólítja fel az érintett Tároltatót annak fizetési kötelezettsége teljesítésére.

Bármely Tároltató 15 napot meghaladó, bárminemű fizetési késedelme esetén a Tároló jogosult a szerződés szerinti szerződéses biztosítékok lehívásával/alkalmazásával. A késedelemmel érintett Tároltató Földalatti gáztárolóban lévő Mobilgázán a Tárolót – ettől eltérő, írásba foglalt kifejezett megállapodás hiányában – törvényes zálogjog illeti meg, és amennyiben a szerződéses biztosíték nem, vagy csak részben nyújt fedezetet a Tároló követelésére, a Tároló a Ptk. szabályai szerint a zálogjog érvényesítésére vonatkozó szabályok szerint jogosult kielégítési jogát gyakorolni. A Földalatti gáztárolóban lévő Mobilgázzal, mint zálogtárggyal való helytállás kiterjed a zálogjoggal biztosított követelés kamataira, a követelés és a zálogjog érvényesítésének szükséges költségeire és a zálogtárgyra fordított szükséges költségekre is. A kielégítési jog gyakorlása a Tároló választása szerint bírósági végrehajtás útján vagy bírósági végrehajtáson kívül történhet.

A Tároltató tudomásul veszi és vállalja, hogy a betárolt földgázra zálogjogot csak a Tároló előzetes írásos engedélyével jogosult alapítani és a hitelbiztosítéki nyilvántartásba bejegyeztetni.

### Földgáztárolási szerződés megszűnését követő mobilgáz értékesítés

Amennyiben valamely Tároltatónak (például, de nem kizárólagosan földgáztárolási szerződés vagy másodlagos piaci megállapodás megszűnése miatt) több földgáza van a Földalatti gáztárolóban, mint rendelkezésre álló Mobilkapacitása, és a Tároló írásbeli felszólításában szereplő határidőre (ami nem lehet kevesebb, mint 15 munkanap) a többlet mennyiséget más tároltató részére nem értékesíti, vagy nem vásárol annak tárolásához szükséges Mobilkapacitást, a Tároló jogosult a többlet földgázmennyiség értékesítését végrehajtani (akár a szóban forgó mennyiség kitárolásával is), a kapacitások más piaci szereplők számára történő felszabadítása érdekében.

A Tároló a befolyt vételárból a pénzügyi rendezés során a következő tételeket jogosult levonni:

* 1. Minden, a szerződésben szereplő vagy az Üzletszabályzat alapján kalkulálható díjat a szerződés lejártától a földgáz értékesítésének napjáig számítva,
	2. a Tároló minden kárát, amely a Tárolót a földgázértékesítéssel kapcsolatban éri, ideértve különösen, de nem kizárólagosan,
	+ a Tároló minden veszteségét, ami amiatt keletkezik, hogy az érintett Tároltató a földgázt a szerződésnek megfelelően nem tárolta ki,
	+ mindennemű, a szerződésből származó egyéb követelését.

### A Tároltató szerződéses biztosítékból nem kielégíthető fizetési kötelezettségének kezelése

Amennyiben valamely Tároltató nem teljesíti a szerződésből fakadó fizetési kötelezettségeit, és a Tároló követelése ugyanazon Tároltató által adott szerződéses biztosítékból nem elégíthető ki, a Tároló jogosult az érintett Tároltató Földalatti gáztárolóban lévő földgázát legfeljebb olyan volumenben értékesíteni, amelyből a követelése maradéktalanul kielégíthető. A földgáz értékesítése abban az időpontban válik lehetségessé, amikor a Tároló fizetési felszólításában szereplő fizetési határidő teljesítés nélkül lejár.

A Tároló az eladási árból a pénzügyi rendezés során a következő tételeket vonja le:

* + 1. minden, a szerződésben szereplő díjat, a már kifizetett összegekkel csökkentve,
		2. a Tároló minden kárát, ami abból adódóan keletkezett, hogy az érintett Tároltató nem fizetett időben, ideértve a földgázértékesítéssel kapcsolatban felmerült költségeket is,
		3. mindennemű, a szerződésből származó követelését.

A Tároló tájékoztatja az érintett Tároltatót a földgáz értékesítéséről.

A Tároló a Tároltató földgázának a fenti okok miatti értékesítését átlátható, diszkriminációmentes módon végzi, ennek során különösen, de nem kizárólagosan az adott mennyiséget meghirdeti, és az értékesítésre Aukciót tart. Az értékesítésre kerülő földgáz ára az Aukció során elért ár.

Abban az esetben, ha az irányadó jogszabályok változása folytán a jelen pont szerinti mobilgáz értékesítés nem lenne lehetséges, úgy az érintett Tároltató tulajdonában lévő vagy rendelkezése alatt álló, a Tároló által tárolt földgázmennyiség a Tároló, mint zálogjogosult birtokában levő (kézi) zálogtárgynak minősül, és az esetleges mobilgáz értékesítéssel kapcsolatosan a Ptk. vonatkozó szabályai alkalmazandók.

## Szerződésszegésre vonatkozó szabályok

### A szerződésszegés esetei

A szerződésszegés eseteire irányadó rendelkezéseket az Üzletszabályzat 7. sz. melléklete tartalmazza.

### Szankciók és következmények

A szerződésszegés esetén alkalmazandó szankciókra és egyéb jogkövetkezményekre nézve az Üzletszabályzat 7. sz. mellékletében foglaltak az irányadóak.

### A szerződéses állapot helyreállítása

A Tároló minden tőle elvárható erőfeszítést megtesz a szerződéses állapot helyreállítására úgy, hogy a földgáztárolási szerződéssel kapcsolatban felmerülő vitás kérdéseket elsődlegesen az érintett Tároltatóval tárgyalások útján igyekszik rendezni.

### A reklamációk és panaszok kezelésének rendje

A Tároló, annak érdekében, hogy a tevékenységével kapcsolatban a Tároltatóktól beérkezett reklamációk, esetleg panaszok rövid határidőn belül, egységes eljárással kivizsgálásra kerüljenek és a reklamáció okai megszüntethetők legyenek, az alábbi eljárásrendet alkalmazza:

A Tárolóhoz érkező dokumentált reklamációk minden esetben kivizsgálásra, és a beérkezés időpontjától számított legkésőbb 15 napon belül megválaszolásra kerülnek. A válaszadás módja (levél, e-mail stb.) megegyezik a reklamáció beérkezési módjával.

Jogos reklamáció esetén a Tároló a reklamáció okának kiküszöböléséről a műszaki, pénzügyi és jogi lehetőségek függvényében a lehető legrövidebb, ésszerű határidőn belül intézkedik.

A beérkezett reklamációkat és a kivizsgálásukról küldött tájékoztatásokat a Tároló 5 évre visszamenőleg megőrzi.

Ha a reklamációra adott válasszal, intézkedéssel a reklamációt tevő fél nem elégedett és ezt jelzi a Tároló felé, akkor azt a Tároló panaszként kezeli. A panasz ügykezelése hasonló a reklamációhoz, tehát a válaszadás módja megegyezik a panasz beérkezési módjával, 15 napos válaszadási határidő mellett.

Jelen Üzletszabályzatot kiadja:

…………………………

Huff Zsolt

vezérigazgató

HEXUM Földgáz Zrt.

# Mellékletek

1. A működtetett rendszer leírása, műszaki adatai

2. Az ügyfélszolgálat elérhetősége

3. A tárolás pénzügyi feltételei és a megállapodás dokumentum mintái

4. Elszámolás során alkalmazott számítási eljárás, paraméterek

5. Szerződésminták

 5/A. Kapacitáslekötési szerződés

 5/B. Másodlagos piaci tranzakciókra és azok révén szerzett tárolói

kapacitások használatára jogosító földgáztárolási szerződés

 5/C. Közvámraktár szolgáltatási szerződés

6. Szerződéses biztosítékra vonatkozó szabályok

7. Eljárásrend a szerződésszegés esetén

8. Eljárásrend nem megfelelő minőségű földgáz Átadás-átvételi pontra

érkezése esetén

9/A. Árverési szabályzat (papír alapú eljárásként bonyolított vagy elektronikus úton megtartásra kerülő aukciókra)

9/B. Árverési Szabályzat (a Tárolóval szerződött harmadik személy által üzemeltetett kapacitáslekötési platformon bonyolított aukciókra)

# Függelékek

1. A Tároló szervezeti felépítése

2. Jogszabályok, szabványok, belső utasítások

3. Az érdekképviseleti szervezetek felsorolása

**1.sz. melléklet**

**A működtetett rendszer leírása, műszaki adatai**

**1. A tároló rezervoár**

A földgáztárolás a felsőpannon korú rétegben található Szőreg-I gázsapkás kőolajtelepben, 1700-1750 m mélységben valósul meg.

A telep az eredeti, művelésbe vonás előtti állapotában a hidrosztatikus állapothoz közeli, 182,5 bar nyomású volt.

**2. Fő létesítmények**

A tároló összesen 44 db kétfunkciós (besajtoló/kitermelő) kúttal üzemel, ezek közül 10 db nagy hozamú, vízszintes kiképzésű. A tároló további 7 db, csak termelő kúttal is rendelkezik.

A felszíni létesítmény 3 gyűjtő-elosztó központból, valamint az SZBT-1, gázelőkészítő és gázbesajtoló egységeket magába foglaló, központi üzemből áll. A kútbekötő vezetékek sugaras rendszerűek, a gyűjtő-elosztó központok pedig külön besajtoló és kitermelő gerincvezetékkel kapcsolódnak a központi üzemhez.

A tároló egy külön projekt keretében megvalósult gázszállító vezetékkel kapcsolódik az Országos Gáztávvezeték rendszerhez (OTR).

**3. Betárolási ciklus**

A gázbesajtolási ciklus során az algyői távvezetéki „0” pontról érkező gázt az SZBT-1 kompresszorüzemének 7 db kompresszora 45-55 szívóoldali nyomásról 120-185 bar-ra komprimálja, és sajtolja be a tároló rezervoárba. A kompresszorok közül 5 db gázmotor, 2 darab elektromos motor hajtású.

A betárolási ciklus során a kompresszoroktól a gáz a gázbesajtoló gerincvezetéken keresztül az SZBT-2,-3,-4 gyűjtő és elosztó központokhoz kerül, ahol megtörténik a besajtolandó gáz kutankénti elosztása.

**4. Kitárolási ciklus**

A kitárolási ciklus során a termelő kutak gázát a gyűjtő és elosztó központok gyűjtik, majd szeparálják. Egy mérő és két közös, háromfázisú szeparátor van telepítve mindhárom gyűjtő és elosztó központban. A szeparált gáz gerincvezetéken keresztül az SZBT-1-re kerül.

A termelt gáz távvezetéki szállítására való alkalmassá tétele az SZBT-1 technológiai részét képező gázelőkészítő üzemben történik (60 bar, -5°C-os harmatpont).

A hidegszeparációs gázelőkészítésre 5 db egyenként 5 Mm³/nap kapacitású gázelőkészítő sor létesült, soronkénti glikol regenerálóval.

Az előkészítést követően a gáz a szállítóvezetékhez csatlakozó tárolói gerincvezetéken át jut a tároló szállítóvezetéki földgáz átadás-átvételi pontjára.

**Csatolt ábrák:**

1. sz. ábra: Szőreg-1 tároló technológiai összefüggési blokksémája
2. sz. ábra: Szőreg-1 gyűjtő-elosztó központok egyszerűsített blokksémája



1.sz. ábra **Szőreg- 1 tároló technológiai összefüggési blokksémája**



2.sz. ábra **Szőreg- 1 gyűjtő- elosztó központok egyszerűsített blokksémája**

**2.sz. melléklet**

**Az ügyfélszolgálat elérhetősége**

Az Ügyfélszolgálati Iroda címe:

2151 Fót, Fehérkő utca 7.

Tel: 1/ 430-3720

Fax: 1/ 430-3721

E-mail: gaztarolo@gaztarolo.hu

Az Ügyfélszolgálati Iroda nyitvatartási rendje:

Munkanapokon 9:00-12:00

 14:00-15:30

Amennyiben az Ügyfélszolgálati Iroda elérhetősége vagy nyitvatartási ideje megváltozik, a megváltozott adatokat a Tároló közzéteszi Internetes honlapján.

**3.sz. melléklet**

**A tárolás pénzügyi feltételei és a megállapodás dokumentum mintája**

***A Tároltatóval szemben támasztott pénzügyi, gazdasági feltételek***

* rendelkezzen a Magyar Energetikai és Közmű-szabályozási Hivatal vagy jogelődje által kiadott, érvényes és hatályos működési engedéllyel (amennyiben engedélyesként kíván szerződést kötni),
* a földgáztárolási szerződésből eredő kötelezettségei teljesítésére rendelkezzen az Üzletszabályzat szerinti szerződéses ) biztosítékkal.

**Megfelelőségi feltételek:**

a) 30 napnál nem régebbi cégkivonat, valamint a cégjegyzésre jogosult(ak) közjegyző által hitelesített aláírási címpéldányainak, vagy ügyvéd, vagy kamarai jogtanácsos által ellenjegyzett aláírás-mintáinak eredeti vagy hiteles másolatban való benyújtása (amennyiben az eredeti dokumentum angol nyelven került kiállításra, annak magyar nyelvű fordításával együtt; ha az eredeti dokumentum egyéb idegen nyelven került kiállításra, annak magyar nyelvű, hiteles fordításával együtt).

b) annak igazolása, hogy csődeljárás, végrehajtási, felszámolási vagy végelszámolási eljárás alatt nem áll.

c) a szerződéses biztosíték teljesítését igazoló okirat.

d) Partnerkockázati Nyilatkozat (cégszerűen eredetben aláírva vagy hitelesített elektronikus aláírással ellátva) annak mellékleteivel, amelyek a következők:

* + Az Igénylő számlavezető bankja/bankjai által kiállított nyilatkozata arról, hogy banknál vezetett számla vonatkozásában az utóbbi 2 évben nem fordult elő sorban állás.
	+ Az Igénylő székhelye szerint illetékes nemzeti adóhatóság és önkormányzati adóhatóság adóigazolásai arról, hogy az Igénylőnek nincs meg nem fizetett, lejárt köztartozása, vám-, társadalombiztosítási járulék-, központi és helyi adóhatóság által nyilvántartott adófizetési kötelezettsége.

e) 3 munkanapnál nem régebbi magyar nyelvű, vagy magyar nyelvű hiteles fordítással ellátott, teljes bizonyító erejű magánokiratba foglalt nyilatkozat, hogy nem áll szankció(k) hatálya alatt, és a lekötött földgáztárolási kapacitásokat sem közvetlenül, sem közvetve nem értékesíti tovább másodlagos kapacitáskereskedelemben, illetve azokat semmilyen egyéb módon, illetve jogcímen nem ruházza át olyan harmadik személyre, aki szankció(k) hatálya alatt áll, és ezáltal a lekötött kapacitások bármilyen jogcímen történő átruházása a szankció(k) megsértését eredményezné. Szankció alatt az Egyesült Nemzetek Szervezete Biztonsági Tanácsa, az Európai Unió, az Amerikai Egyesült Államok Pénzügyminisztériuma, az Amerikai Egyesült Államok Külföldi Eszközöket Ellenőrző Hivatala (OFAC), az Amerikai Egyesült Államok Külügyminisztériuma, az Amerikai Egyesült Államok Kereskedelmi Minisztériuma (Ipari és Biztonsági Iroda), az Egyesült Királyság illetékes hivatala vagy más érintett szankciós hatóság által alkalmazott vagy végrehajtott pénzügyi és vagyoni korlátozó intézkedést, gazdasági, kereskedelmi korlátozást, valamint embargót kell érteni

***Szerződéses biztosíték***

A Tároló által kért szerződéses biztosítékra vonatkozó részletes információkat az Üzletszabályzat 6.sz. melléklete tartalmazza.

***A Tárolóval már szerződéses jogviszonyban álló Tároltatóval szemben támasztott követelmények***

Amennyiben a Tároltatónak a szerződés megkötését követően bármely fentebb írt dokumentum tartalmában, a Tároltató körülményeiben, a Tároltató képviseletére jogosult személy(ek) körében, adataiban változás áll be, úgy az érintett dokumentum aktualizált változatát a Tároltató haladéktalanul, de a változás bekövetkezését követő maximum 5 munkanapon belül köteles a Tároló részére, az eredetileg becsatolt dokumentumra vonatkozó előírásokkal azonos formai és tartalmai követelmények szerint megküldeni.

Módosított szerződéses biztosítékot a Tároltatónak abban az esetben kell benyújtani, ha a Tároltatónak új szerződés vagy szerződésmódosítás aláírásával nagyobb fizetési kötelezettsége keletkezik, mint a már szerződött összeg.

**4.sz. melléklet**

**A gázelszámolás folyamata**

**Az átadás-átvétel, a mérési, mérlegvezetési, havi zárási és jegyzőkönyvezési rendszer leírása**

A Szőreg-1 Földalatti gáztároló felszíni technológiai rendszere átadás-átvételi pontokon csatlakozik a FGSZ Zrt. (FGSZ) és a MOL Nyrt. (MOL), mint Kapcsolódó rendszerüzemeltetők rendszereihez.

Az FGSZ az átadás-átvételi pontján folyamatos gázmennyiség és gázminőség méréseket végez. E mérések adatait online módon, pillanatnyi, órás és napi adatok formájában adja át a Tárolónak. E ponton - az FGSZ méréseinek kontrolljául, illetve az FGSZ mérések meghibásodásának esetére helyettesítő adatok biztosítása céljából - a Tároló is folyamatosan méri a gázminőséget, továbbá labor mérésekkel is kiegészíti a helyettesítő adatokat (lásd az FGSZ által kiadott Minőségelszámolási Rend (MER) adatait a Szőreg-1 FGT nullpontra).

A MOL irányú átadás-átvételi pont a két társaság felszíni technológiáit összekötő úgynevezett Átkötővezeték mennyiségmérő berendezésének forgalmazási iránytól függő kilépő pontja. E ponton a Tároló elszámolási minőségű, folyamatos gázmennyiség és gázminőség mérést biztosít, illetve laboros gázminőség mérésekkel is kiegészíti az adatokat.

A Tároló és az FGSZ úgynevezett OBA megállapodást (Operational Balancing Agreement) kötött egymással a Tároló teljes üzemelési idejére a gázelszámolás támogatása érdekében. E megállapodás a felek együttműködési megállapodásának része. A megállapodás lényege, hogy a Tároltatók gázforgalma a gáznapot követő allokáció során azonos lesz a Földalatti gáztároló távvezetéki nullpontjára a gáznap előtt, ill. a vonatkozó szabályozásnak megfelelő gáznapon belül nominált értékkel, függetlenül a fizikai teljesítés mértékétől. Az összes fizikai teljesítés és az allokált forgalom összegének különbsége az OBA számlára kerül, amelyet a felek folyamatosan vezetnek, illetve a vonatkozó megállapodás szabályai szerint igyekeznek a nulla érték közelében tartani.

A kereskedelmi elszámolás egységes elvek szerinti vezetése érdekében a Tároló a MOL irányú gázforgalom esetében is elkülöníti az allokált adatokon nyugvó kereskedelmi és a mért, majd szétterhelt adatokon nyugvó fizikai elszámolást. Amennyiben bármely Tároltató számára – annak kérése alapján – a kitárolt gáz a MOL algyői nullpontján lép ki a távvezetéki rendszerre, vagy, ha bármely Tároltatónak van a MOL által termelt, MOL-tól vásárolt földgáza és azt az Átkötővezetéken keresztül tároltatja be a Földalatti gáztárolóba, úgy a gáznap lezárása után a Tároló elszámolási rendszerében meghatározott kereskedelmi gázforgalom allokált értéke azonos lesz a gáznap előtt az érintett Tároltató által nominált értékkel. Azaz a fizikai teljesítés és az allokált forgalom közötti eltérés a MOL irányában is OBA egyenleg vezetésével követődik.

Az ügyfelek (beleértve az MSZKSZ-t is) számára végzett, a számlázás alapjául szolgáló elszámolás energia (kWh) alapú, a térfogati elszámolás (m3) kizárólag tájékoztató jellegű.

Amíg a Szabályok az MSZKSZ részére köbméter alapú nyilvántartást is előírnak, addig a Tároló az MSZKSZ részére köbméterben is vezet nyilvántartást és készít elszámolást.

A kereskedelmi gázmérleg a Tároltatókkal történő gázelszámolás alapja, ezért a Tároló minden Tároltatóra külön kereskedelmi gázmérleget vezet.

A kereskedelmi mérleg tartalmazza:

* az átadás-átvételi pontokon kapacitás típusonként allokált forgalmi adatokat,
* a másodlagos ügyletek során eladott vagy vásárolt gázkészleteket,
* a Tároltató napi nyitó és záró mobilgáz készletét.

A kereskedelmi gázmérlegek kizárólag a mobil gázkészlet változásait követik le.

A gáznapot követően a Tároló allokálja az FGSZ átadás-átvételi pont forgalmát az FGSZ informatikai platformján, amelyhez az FGSZ előallokációt biztosít. A Tároló minden tőle ésszerűen elvárható erőfeszítést megtesz annak érdekében, hogy a 0-ponti forgalom allokációja során a nominált = allokált elvet alkalmazza.

Az FGSZ informatikai platformján rögzített allokált adatokat az Informatikai platform automatikusan átveszi.

A MOL átadás-átvételi pont földgázforgalmának allokációja a gáznapot követően nominált = allokált elv alapján az Informatikai platformon automatikusan megtörténik.

A Tároló a napi allokált adatokat tovább bontja a tárolói kapacitás típusokra (nem megszakítható, napi megszakítható, virtuális stb.), illetve a forgalmat felbontja a szerződések és másodlagos ügyletek között is.

Amennyiben a nominált = allokált elv alkalmazása nem lehetséges, a teljes átadás-átvételi ponti mért földgázforgalom a tároltatók elfogadott nominálása arányában kerül felosztásra úgy, hogy először a lekötött és/vagy másodlagosan piaci művelettel szerzett nem megszakítható kapacitásra nominált mennyiségek kerülnek kielégítésre, a maradék mennyiség pedig a napi kapacitásra allokálódik.

Minden Tároltató számára allokációs és elszámolási szabadságfokot jelent, hogy az Informatikai platformon rögzített szabályok betartásával módosíthatja a saját szerződései között a napi forgalom szétterhelését.

A Tároló az Informatikai platformon folyamatosan elérhetővé teszi bármely Tároltató számára annak kereskedelmi mérlegét.

A kereskedelmi mérleget naponta, az FGSZ-től megkapott, előző gáznapra vonatkozó allokált adatok beérkezését követően aktualizálja az Informatikai platform.

Normál esetben minden hónapot követően havi záró forgalom és készlet elszámolást készít a Tároló a Tároltatók részére. Egyedi esetben lehetőség van hóközi zárásra is. Ennek igényét 5 munkanappal korábban írásban jelezni kell a Tároló felé.

A havi elszámolás a kereskedelmi mérlegek adatai alapján történik. A záró jegyzőkönyvek az átadás-átvételi pontokra, szerződésekre és kapacitás típusokra bontva tartalmazzák a havi összesített forgalmi adatokat, valamint a nyitó-, és zárókészlet adatokat. Napi bontású jegyzőkönyv csak akkor készül, ha a földgáztárolási szerződésben ez külön rögzítésre kerül.

A havi jegyzőkönyveket legkésőbb a hónapot követő harmadik munkanap 10 óráig a Tároló aláírva, szkennelve, e-mail-ben küldi meg a Tároltatók részére. A Tároltatóknak a jegyzőkönyveket legkésőbb a kézhezvételtől számított második munkanapon 13 óráig aláírva, szkennelve, e-mail-ben kell visszaküldenie a Tároló részére. Amennyiben bármely Tároltató a fenti határidőt nem tartja be, úgy Tároló jogosult a Tároltató jegyzőkönyvét elfogadottnak tekinteni és az alapján a számlá(ka)t kiállítani.

Az Átadás-átvételi pont mérési adatai minden hónap harmadik munkanapján 12 óráig, a Tároló és a Kapcsolódó rendszerüzemeltető által aláírt jegyzőkönyvben kerülnek rögzítésre.

Ha az elszámolás tárgyát képező hónap során az átadás-átvételi pontok gázmennyiség vagy gázminőség mérése meghibásodott, és a javítás után a napi adatok visszamenőleges korrekciójára van szükség, akkor ez az esemény nem befolyásolja a kereskedelmi elszámolást, mivel az allokált adatokra épül.

Amennyiben bármilyen probléma adódott az allokációval hó közben, vagy a havi zárás folyamán, úgy minden hónap első felében, az FGSZ által meghatározott időablakban lehetőség van a távvezetéki átadás-átvételi pont allokált adatainak módosítására az FGSZ informatikai platformján. A Tároló minden hónap 15. napján 24 órára szintén megnyitja Informatikai platformot az esetleges korrekciók elvégzése érdekében. Az esetleges korrekciókat a Tároló és az érintett Tároltató előzetesen egyeztetni kötelesek egymással.

Allokációs módosítás esetén a havi jegyzőkönyvezést a felek megismétlik. A jegyzőkönyv(ek) megküldése az érintett Tároltatónak az FGSZ által közzétett allokációmódosítást követő negyedik munkanap végéig megtörténik. A Tároltatónak a beérkezést követő második munkanap végéig, aláírva kell visszaküldenie a jegyzőkönyvet a Tároló számára.

Bármely Tároltató részére, annak kérésre, tetszőleges időpontra egyedi készletbizonylatot is kiállít a Tároló. A bizonylatot e-mail-ben kell kérni, és az igény beérkezésétől számítva 2 munkanapon belül szkennelve, e-mail-ben kerül megküldésre, illetve postázásra is van lehetőség.

A Kedvezményezett/Kötelezett számára történő gázelszámolás folyamata (tartalma, időpontok stb.) megegyezik a kereskedelmi gázelszámolással, azonban kizárólag a biztonsági földgázkészlet változásaira vonatkozik.

Az MSZKSZ a Kedvezményezett/Kötelezett számára végzett elszámolást, illetve annak összesítését a Kedvezményezettel/Kötelezettel egy időben kapja meg a Tárolótól.

A Tároló a kinyomtatott és aláírással ellátott forgalom elszámolási jegyzőkönyveket és készlet bizonylatokat szkennelve, e-mail-ben küldi meg a Tároltatóknak, és az azok által aláírt példányokat is ilyen módon kéri vissza, kivéve, ha a felek a földgáztárolási szerződésben kifejezetten másként rendelkeznek.

A Tároló az MSZKSZ részére havonta forgalom és készlet elszámolást küld, függetlenül attól, hogy az adott hónapban volt-e földgáz biztonsági készlet mozgás vagy sem.

A gázelszámolást a Tároló napi szintű adatok elszámolásával biztosítja.

**5/A.sz. melléklet**

**KAPACITÁSLEKÖTÉSI SZERZŐDÉS**

**(MINTA)**

amely **egyrészről** a

székhelye:

levelezési címe:

számlavezető pénzintézete:

számlaszáma:

számlázási cím:

adószáma:

cégbíróság és cégjegyzék száma:

a továbbiakban, mint „**Tároltató”**

és **másrészről** az **HEXUM Földgáz Zártkörűen Működő Részvénytársaság (HEXUM Földgáz Zrt.)**

székhelye: 2151 Fót, Fehérkő utca 7.

levelezési címe: 2151 Fót, Fehérkő utca 7.

számlavezető pénzintézete: MBH Bank Nyrt.

EUR számlaszáma: HU20 1030 0002 1028 5851 4882 0019

HUF Bankszámlaszám: HU91 10300002-10285851-49020016

számlázási cím: 2151 Fót, Fehérkő utca 7.

adószáma: 13780960-2-44

cégbíróság és cégjegyzék száma: Budapest Környéki Törvényszék Cégbírósága, Cg. 13-10-042153

a továbbiakban, mint „**Tároló”**

a Tároltató és a Tároló külön-külön, mint **„Fél"**, együttesen, mint **Felek** között az alulírott helyen és napon került aláírásra az alábbi feltételekkel:

**Preambulum**

A jelen kapacitáslekötési szerződés (a továbbiakban: „**Szerződés**”) tárgya mindazon szabályok rögzítése, amelyek alapján a Tároló a Tároltató által a rendelkezésére bocsátott földgáz vonatkozásában, a tulajdonában és üzemeltetése alatt álló „Szőreg-1” megnevezésű földalatti földgáztárolóban kereskedelmi Tárolási szolgáltatásokat nyújt, a Tároltató pedig a Tárolási szolgáltatásokért a Tárolónak díjat fizet.

**Definíciók**

|  |
| --- |
| **Átadás-átvételi pont** – A Kapcsolódó rendszerüzemeltető és a Tároló, valamint a Termelő és a Tároló csatlakozó technológiai rendszerének tulajdoni határa, ahol a földgáz átadás-átvételre a Kapcsolódó rendszerüzemeltető és a Tároló, továbbá a Termelő és a Tároló között sor kerül. |
| **Betárolási kapacitás** - Műszakilag a Földgáztárolóba - annak telítettségi állapotától és a szállítóvezetéken az Átadás-átvételi pontra érkező földgáz nyomásától függően naponta, illetve óránként - a betárolási ciklusban betárolható maximális földgázmennyiség (kWh/nap, kWh/óra). |
| **Érkezési nyomás** - a betárolási ciklusban az Átadás-átvételi pontra a szállítóvezetékről érkező földgáz nyomása. |
| **Földgáztároló** – A Tároló tulajdonában és üzemeltetésében lévő Szőreg-1 földalatti gáztároló. |
| **GET** - A földgázellátásról szóló 2008. évi XL. törvény  |
| **Internetes honlap –** A Tároló internetes honlapja, amely a <http://gaztarolo.hu> címen érhető el. |
| **Kiadási nyomás** – a kitárolási ciklusban az Átadás-átvételi pontra a Földgáztárolóból érkező földgáz nyomása. |
| **Kitárolási kapacitás -** Műszakilag a Földgáztárolóból - annak telítettségi állapotától és az Átadás-átvételi ponton a szállítóvezetékben lévő földgáz nyomásától függően naponta, illetve óránként - a kitárolási ciklusban, kitárolható maximális földgázmennyiség (kWh/nap, kWh/óra). |
| **MEKH** - Magyar Energetikai és Közmű-szabályozási Hivatal |
| **Nem megszakítható kapacitás** **–** Minden kapacitás, amit a Tároló bármely fél számára nem megszakítható típusú kapacitásként értékesített, tehát ide tartoznak azok a Tároló által elsődlegesen nem megszakítható típusúként értékesített kapacitások is melyeket Tároltató harmadik féltől másodlagos piaci tranzakción keresztül szerez függetlenül attól, hogy azok a harmadik fél által megszakíthatóak vagy sem.**Ptk. –** a Polgári törvénykönyvről szóló 2013. évi V. törvény  |
| **Szállító -** FGSZ Földgázszállító Zártkörűen Működő Részvénytársaság (FGSZ Zrt.) |
| **Szerződéses Időszak** – a Szerződés 25. pont szerinti időtartama. |
| **Szezonális tárolás -** A Tároltató földgázának a Betárolási időszakban a Földgáztárolóba történő egyszeri betárolását, és onnan a Kitárolási időszakban történő egyszeri kitárolását jelenti, azaz Betárolási időszakban a Tároltató csak betárolásra, Kitárolási időszakban csak kitárolásra nominálhat – akár megszakításokkal is. A betárolási/kitárolási időszakok kezdetét és végét a Tároló az Internetes honlapján teszi közzé. |
| **Tárolás** – A Földgáz Tároló általi átvétele a Tároltatótól, besajtolása a Tároltató szerződésszerű rendelkezése alapján a Földgáztárolóba, felelős megőrzése, kitárolása a Tároltató szerződésszerű rendelkezése alapján és átadása a Tároltatónak, illetve mindazon tevékenységek összessége, amelyek ahhoz szükségesek, hogy a fenti folyamat megvalósulhasson. |
| **ÜKSZ** - A magyar földgázrendszer mindenkor hatályos Üzemi és Kereskedelmi Szabályzata, amely az együttműködő földgázrendszert működtető engedélyesek és rendszerhasználók viszonyát szabályozó, az engedélyesek által kötelezően elkészítendő szabályzat. |
| **Üzletszabályzat** – A Tároló MEKH által jóváhagyott, mindenkor hatályos üzletszabályzata. |
| **GET Vhr.** – A földgázellátásról szóló 2008. évi XL. törvény rendelkezéseinek végrehajtásáról szólórendelet. |

A Szerződésben használt egyéb fogalmak jelentése megegyezik a GET-ben, a GET Vhr-ben, az Üzletszabályzatban és az ÜKSZ-ben szereplő jelentéssel.

## Tárolási kapacitások

2.1. A Felek energiában (kWh) meghatározott mennyiségi alapú, szezonális földgáztárolási alapszolgáltatásra szerződnek.

2.2. A Szerződéses Időszakra vonatkozó, a Tároltató rendelkezésére álló földgáztárolói kapacitások maximuma:

nem megszakítható mobilkapacitás:   kWh

nem megszakítható betárolási kapacitás:      kWh/nap

nem megszakítható kitárolási kapacitás: kWh/nap

A Tároltató számára a Földgáztároló töltöttségi állapotától, azaz a Földgáztárolóban lévő összes mobilgáz készlettől függően változik az igénybe vehető betárolási/kitárolási kapacitás. A Tároló az informatikai platformján naponta informálja a Tároltatót a következő gáznapra a Tároltató által nominálható mennyiségről.

2.3. A földgáztárolói üzemszerű veszteségek a Tároltató számára nyújtott Tárolási szolgáltatást nem érintik.

**A Felek jogai és kötelezettségei**

3.1. A Tároló kötelezettségei:

1. A Tároltató tulajdonában lévő földgáz be- és kitárolása a Földgáztárolóba, a 2. fejezetben szereplő mennyiségi és a 6. fejezetben szereplő minőségi paraméterek mellett.
2. A Tároltató tulajdonában lévő földgáz betárolásra történő átvétele - amennyiben az megfelel a vonatkozó minőségi követelményeknek, - illetve a Tároltató tulajdonában lévő, kitárolt földgáz Tároltatónak történő átadása - a földgázminőségre vonatkozó előírások betartásával.
3. A b) pont szerinti átadás-átvételi időpontok között a Tároltató tulajdonában lévő földgáz felelős megőrzése.
4. A Tároltató szerződésszerű rendelkezése alapján a földgáztárolás céljára átvett földgáz Szerződéses időszakban történő, legfeljebb a Szerződés 2.2. pontja szerinti betárolási kapacitással történő betárolása és kitárolási kapacitással történő kitárolása.
5. A Tároltató szerződésszerű rendelkezése alapján legfeljebb a Szerződés 2.2. pontja szerinti mobilkapacitás feltöltése, illetve legfeljebb a Tároltató ténylegesen betárolt földgázának kitárolása.
6. A Tároltató elfogadott napi nominálásának megfelelő földgázmennyiség betárolása, illetve kitárolása.
7. A besajtolt és kitárolt földgáz mennyiségének mérése, és jegyzőkönyvezése.
8. A betárolásra átvett földgáz minőségének ellenőrzése, a minőségi bizonylat beszerzése a földgázt betárolásra átadó rendszerüzemeltetőtől.
9. A kitárolt földgáz minőségének mérése és bizonylatolása.
10. Részletes földgázforgalmi és földgázkészlet adatok biztosítása a Tároltatónak.
11. A Földgáztároló rendelkezésre állásának biztosítása, a Szerződésnek megfelelő módon.
12. A Szerződés teljesítésével összefüggő feladatok teljesítésére a kapcsolódó rendszerüzemeltetőkkel történő szerződéskötés.

3.2. A Tároltató kötelezettségei:

1. A Tároltató köteles a nominálásról gondoskodni, és a Tároló által elfogadott napi nominálásának megfelelő mennyiségű és a vonatkozó minőségi követelményeknek megfelelő minőségű földgázt a Tárolónak átadni, illetve a Tárolótól átvenni.
2. A Tároltató köteles a Szerződés által meghatározott minőségű földgázt a Tárolónak betárolásra átadni.
3. A betárolásra szánt földgázt az Átadás-átvételi pontig, illetve a kitárolt földgázt az Átadás-átvételi ponttól elszállítani.
4. A Szerződés lejártáig a tulajdonában álló, a Földgáztárolóban lévő földgázt kitárolni.
5. A Tárolási szolgáltatások árát a Tárolónak megfizetni.
6. A Tároló informatikai platformját használni.

3.3. A Tároló jogai:

1. A Szerződés szabályainak megfelelően megtagadni vagy korlátozni a Tároltató nominálását.
2. A betárolandó összes földgázmennyiség betárolhatóságát biztosító nominálási ajánlást adni.
3. Felfüggeszteni a nem megszakítható tárolási szolgáltatás teljesítését a szükséges mértékben és ideig Vis Maior, rendkívüli üzemzavar, válsághelyzet, valamint előre bejelentett karbantartás esetén.
4. A Szerződésben foglalt mobilkapacitásnak megfelelő mennyiségű földgázt más földgázmennyiségekkel együtt a Földgáztárolóba besajtolni, ott tárolni, majd onnan kitárolni.
5. Visszautasítani a Szerződésben meghatározott betárolási kapacitást meghaladó mértékű betárolást, kitárolási kapacitást meghaladó mértékű kitárolást, mobilkapacitást meghaladó mértékű földgáztárolást, illetve a Tároltató által betárolt földgázmennyiségen felüli mennyiségű földgáz kitárolást.
6. Visszautasítani a Tároltató nominálását, ha a nominálások összege nem haladja meg a földgáztárolói minimum szintet.
7. A minimális földgáztárolói be- és kitárolási kapacitások mindenkori értékéről a Tároló az informatikai platformján informálja a Tároltatót.
8. Visszautasítani a GET Vhr. 11. sz. melléklet előírásait (a szagszint kivételével) nem teljesítő, nem megfelelő minőségű, a Tároltató által tároltatásra átadott földgázt.
9. Korlátozni a nem megszakítható tárolási szolgáltatás teljesítését az alábbi módon:

A Tároltató által igénybe vehető Kitárolási kapacitás a Földgáztároló töltöttségi állapotától, azaz a Földgáztárolóban lévő összes mobilgáz készlettől és a földgáz Átadás-átvételi ponton a szállítóvezetékben lévő földgáz nyomásától függően változik. A Tároló a Földgáztároló igénybe vehető összes, kereskedelmi célú Kitárolási kapacitását az Internetes honlapján folyamatosan közzéteszi.

A Tároltató által adott gáznapra nominálható Kitárolási kapacitás (Knom):

a Tároltató Rendelkezésre álló kitárolási kapacitása (Ktároltató) megszorozva a fentiek szerint publikált mindenkori Kitárolási kapacitás (Ktech) és a Tároló Internetes honlapján közzétett maximális (leköthető) kereskedelmi Kitárolási kapacitás (Kmax) hányadosával:

Knom=Ktároltató \* Ktech/Kmax

1. Visszautasítani a Tároltató nominálását, ha a nominálások váratlan üzemzavarból adódóan nem teljesíthetők.
2. A Szerződés szerinti esetekben és módon a Tároltató Földgáztárolóban lévő földgázkészletét értékesíteni.

3.4. A Tároltató jogai:

1. A tulajdonában lévő földgáz tároltatása a Szerződésnek megfelelően.
2. Be-/kitárolási kapacitásokat nominálni.
3. A Szerződéses időszakban betárolni és kitárolni.
4. A nem használt földgáztárolási kapacitásokat más földgázpiaci szereplőre átruházni, a Szerződés vonatkozó feltételeinek betartási kötelezettsége mellett.
5. A Földgáztárolóban lévő mobilgáz készletét más Tároltató számára részben vagy teljes volumenben értékesíteni.

## A Tároló által kínált szolgáltatások

* 1. A Tárolói alapszolgáltatásokat, amelyek a Szerződés szerint a Tároltató rendelkezésére állnak, a Tároló Üzletszabályzata tartalmazza.

**Földgáz átadás-átvétel**

5.1. A Felek megállapodnak, hogy a Szerződés szerinti földgázmennyiség átadás-átvételének helye az Átadás-átvételi pont.

**A tárolandó földgáz minősége**

6.1. A Felek kötelesek egymásnak a be- és kitárolás során a GET Vhr. 11. sz. melléklete szerinti előírásokat kielégítő minőségű földgázt átadni.

**Biztosítandó nyomások**

7.1 A be- és kitároláskor a Felek által biztosítandó földgáznyomás értékeket az Üzletszabályzat vonatkozó rendelkezése tartalmazza.

**Földgázmennyiség és földgázminőség mérése**

8.1. A földgázmennyiség és földgázminőség mérése a Tároló Üzletszabályzatában foglaltak szerint történik.

**Nominálás**

9.1. A nominálási szabályokat, eljárásrendet az ÜKSZ és az Üzletszabályzat tartalmazza.

**Földgázmennyiségek allokációja**

10.1. A gáznapot követően a Tároló a teljes földgáztárolói földgázforgalomból a Tároltatóra eső részt a Tároló Üzletszabályzatában foglaltak szerint allokálja.

**Földgázmennyiségek elszámolása, jegyzőkönyvezése**

11.1. A Tároló a Tároltató kérésére igazolást ad ki a Tároltató által lekötött kapacitásokról, valamint a Tároltató földgáztárolói mobilgáz készletéről.

11.2. A földgázmennyiségek elszámolása és jegyzőkönyvezése a Tároló Üzletszabályzatában foglaltak szerint történik.

## Adatszolgáltatás

12.1. Az adatszolgáltatásra vonatkozó szabályokat, eljárásrendet az Üzletszabályzat tartalmazza.

## A kapacitások másodlagos kereskedésének támogatása

13.1. A Tároló lehetővé teszi az értékesített tárolási kapacitásainak szabad másodlagos kereskedelmét az Üzletszabályzatában foglaltaknak megfelelően.

## Tárolt földgáz adásvétele

14.1. A Tároló lehetővé teszi a tárolt földgáz adásvételét az Üzletszabályzatában foglaltaknak megfelelően.

## A Tároló üzemeltetése

15.1. A Tároló az Üzletszabályzat vonatkozó rendelkezései szerint üzemelteti a Földalatti gáztárolót.

## Karbantartási munkák elvégzése

16.1. A karbantartási munkákkal kapcsolatos jogokat és kötelezettségeket a Tároló Üzletszabályzata tartalmazza.

**Kapcsolattartás**

17.1. A Felek biztosítják, hogy a rendszeres, előírt kapcsolatokon felül indokolatlan késedelem nélkül értesítik egymást minden olyan újonnan felmerülő körülményről, eseményről, amely az együttműködést, így különösen a Szerződés teljesítését befolyásolhatja, valamint konzultációs lehetőségekkel és megfelelő adatáramlással segítik a zökkenőmentes együttműködést.

**Mobilgáz értékesítés**

18.1. Szerződéses időszak lejárata vagy a Szerződés egyéb okból történő megszűnése esetén a mobilgáz értékesítés rendjét az Üzletszabályzat vonatkozó rendelkezése tartalmazza.

## Fizetés

19.1. A Tároltató által a Tárolónak a Szerződéses időszakban fizetendő éves kapacitásdíjat a mindenkori kapacitásdíj és a 2.2. pont szerinti mobilkapacitás szorzataként kell megállapítani.

19.2. A Tároltató a 19.1. pont szerinti éves kapacitásdíjat a Szerződéses időszakban, havi egyenlő részletekben köteles a Tárolónak megfizetni.

19.3. A Tároltató a 19.1. pont szerinti éves kapacitásdíj 1/12-ed részét havonta, előre, egy összegben, a tárgyhót megelőző hónap 10. napjáig köteles megfizetni a Tároló által megadott bankszámlára, a tárgyhót megelőző hónap 3. munkanapjáig a Tároló által kiállított és a Tároltatónak megküldött, a mindenkor hatályos jogszabályi előírásoknak és a Szerződés rendelkezéseinek megfelelően kiállított számla alapján.

19.4. A Tároló a mindenkori betárolási díj és a 11. pont szerinti jegyzőkönyvben szereplő, a Tároltató számára a tárgyhónapban betárolt földgázmennyiség szorzataként számítja ki a Tároltató által fizetendő havi betárolási díjat, amelyről a számlát a tárgyhónapot követő hónap 3. munkanapjáig állítja ki.

19.5. A Tároló a mindenkori kitárolási díj és a 11. pont szerinti jegyzőkönyvben szereplő, a Tároltató számára a tárgyhónapban kitárolt földgázmennyiség szorzataként számítja ki a Tároltató által fizetendő havi kitárolási díjat, amelyről a számlát a tárgyhónapot követő hónap 3. munkanapjáig állítja ki.

19.6. A Tároló a Tároltató nevére a 19.4. és 19.5. pontok szerint kiállított számlát a Tároltató számlapostázási címére köteles megküldeni. A Tároltató a mindenkor hatályos jogszabályi előírásoknak megfelelő számla ellenértékét annak kibocsátásától számított 15 napon belül, átutalással egyenlíti ki. Amennyiben a fizetési határidő napja munkaszüneti napra esik, abban az esetben a fizetési határidő a munkaszüneti napot követő első munkanap. A fizetés akkor számít teljesítettnek, amikor a kiszámlázott összeg a Tároló bankszámláján jóváírásra kerül.

19.7. A Szerződéses időszakot követő hónap 5. munkanapjáig a Tároló teljes földgázforgalmi elszámolást készít a Tároltatónak.

19.8. A kibocsátott számláknak tartalmaznia kell a Szerződés számát. A Tároló a Tároltató nevére kiállított számlát a Tároltató számlapostázási címére köteles megküldeni.

19.9. Számla kifogásolásával és késedelmes fizetéssel kapcsolatban a Felek az Üzletszabályzat vonatkozó rendelkezései szerint járnak el.

19.10. A tárolt földgázmennyiség teljes vagy részleges megsemmisülése esetén a Tároló nem támaszt igényt a Tároltatóval szemben a földgáztárolási díjak vagy azok arányos részének megfizetésére.

## Adók

20.1. A Szerződésben feltüntetett, a Tároltató által fizetendő díjak nettó összegek.

20.2. A Felek megállapodnak abban, hogy havonta számolnak el egymással az Általános Forgalmi adóról szóló 2007. évi CXXVII. tv. 58. §-a alapján. A Tároltató az ÁFA-t EUR-ban fizeti.

20.3. A Felek a számlákon kötelesek forintban is feltüntetni az általános forgalmi adóról szóló 2007. évi CXXVII. sz. törvény 80.§-a alapján meghatározott fizetendő adó összeget.

## Szerződéses biztosíték

21.1. A Tároltatónak, a Szerződésből eredő fizetési kötelezettségeinek teljesítésére, a Tároló Üzletszabályzata szerinti szerződéses biztosítékot kell a Tároló rendelkezésére bocsátania.

21.2. A Tároló által elfogadható bankgarancia mintáját az Üzletszabályzat 6. sz. melléklete tartalmazza.

21.3. Felek rögzítik, és tudomásul veszik, hogy abban az esetben, ha a Tároltató a Szerződéses Időszak alatt bármely okból nem rendelkezik érvényes szerződéses biztosítékkal (pl. nem hosszabbítja meg a Szerződés szerint), anélkül, hogy a szerződéses biztosíték nyújtásának kötelezettsége alól a Tároló Üzletszabályzata szerint felmentésben részesülne, úgy az súlyos szerződésszegésnek minősül.

**Vis maior**

22.1. Nem minősül szerződésszegésnek, ha a szerződő Felek egyikének sem felróható okból (vis maior) a Felek bármelyike nem tudja teljesíteni a Szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: jogszabály változás, háború, országos sztrájk, földrengés, árvíz, tűzvész, terrorcselekmény stb.), amelyek nem függenek a Felek akaratától és közvetlenül akadályozzák az adott felet a szerződéses kötelezettségének teljesítésében.

A másik szerződő fél kérésére a vis maior tényéről az érintett fél köteles a vis maior helye szerint illetékes kereskedelmi kamara tanúsítványát vagy igazolását bemutatni.

Amennyiben a vis maior időtartama a 180 napot meghaladja, bármely fél jogosult a Szerződést 30 napra írásban egyoldalúan felmondani minden hátrányos jogkövetkezmény nélkül abban az esetben is, ha erre egyébként a Szerződés alapján nem lenne jogosult.

22.2. A fenyegető vis maiorról és a vis maior bekövetkezéséről, várható időtartamáról a szerződő Felek egymást haladéktalanul, írásban tájékoztatni kötelesek. A fenyegető vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél teljes körűen felel.

22.3. A Felek kötelesek újrakezdeni a szerződéses kötelezettségeik teljesítését, amint az a vis maior helyzetre okot adó körülmény megszűnését követően lehetségessé válik.

22.4. Mindaddig, amíg a Szerződés teljesítését vis maior akadályozza, a nem teljesített szolgáltatás vagy szolgáltatásrész tekintetében nincs ellenszolgáltatási kötelezettség.

**Felelősség**

23.1. A Felek rögzítik, hogy felelősséggel tartoznak az olyan személyek esetleges károkozásáért, akiket, mint ügynököket, alvállalkozókat, megbízottakat, vagy teljesítési segédeket vesznek igénybe a Szerződésből fakadó kötelezettségeik teljesítése érdekében és során.

23.2. A Felek továbbá megegyeznek abban, hogy a Szerződés megszegéséből adódó felelősségük nem terjed ki a közvetett vagy következményi károk megtérítésére, és semmilyen esetben nem terjed ki az esetleges elmaradt hasznok megtérítésére.

23.3. A Felek kijelentik, hogy a Tároló nem felelős a műszaki okból bekövetkező kapacitáscsökkenésért (beleértve a váratlan üzemzavar következményeit), és a Tároltató ebből eredő semminemű káráért, amennyiben a meghibásodott tárolói eszközöket rendeltetésszerűen üzemeltette és annak karbantartását az iparági gyakorlat szerinti időközönként és módon végrehajtotta, valamint minden elvárható erőfeszítést megtett a már bekövetkezett műszaki hiba mielőbbi elhárítására.

23.4. A Felek ezennel kifejezetten hangsúlyozzák, hogy a jelen fejezetben foglaltakra mindkét Fél figyelmét felhívták, és a felelősség jelen fejezetben foglalt korlátozásaiból származó hátrányokat a Ptk. vonatkozó rendelkezése értelmében az ellenszolgáltatás megfelelő csökkentésével és egyéb előnyökkel kiegyenlítették.

23.5. A jelen fejezetben foglaltak semmilyen módon nem értelmezhetők oly módon, hogy az bármelyik Fél bűncselekménnyel okozott, továbbá az életet, testi épséget vagy egészséget megkárosító szerződésszegésért való felelősségét korlátozná vagy kizárná.

# A Szerződés mellékletei

24.1. A Szerződés az alább felsorolt mellékletekkel érvényes, melyek a Szerződés elválaszthatatlan részét képezik, azok esetleges fizikai csatolása nélkül is:

# A Szerződés időtartama

25.1. A Szerződés a Felek általi aláírással egyidejűleg lép hatályba.

25.2 A Szerződés ……….- án szűnik meg.

**A Szerződés megszűnése**

26.1. A Szerződés megszűnik, ha

* a Szerződéses időtartam lejár;
* a Felek közös megegyezéssel megszüntetik;
* a Tároltató fizetésképtelenné válik;
* a MEKH valamelyik Fél működési engedélyét – akár kérelemre - véglegesen visszavonja;
* valamelyik Fél jogutód nélkül megszűnik; vagy
* valamelyik Fél a másik Féllel szemben jogerősen megindult csődeljárás vagy felszámolási eljárás miatt azonnali hatállyal felmondja; vagy
* valamelyik Fél a Szerződést a 22.1. pontban foglaltak alapján felmondja; vagy
* valamelyik Fél a másik Fél ismételt és/vagy súlyos Szerződésszegése esetén az írásbeli figyelmeztetést követő legalább 15 nappal a Szerződést azonnali hatállyal felmondja, vagy
* a Tároló a 32.1. pontban rögzített kötelezettségvállalás, illetve tilalom megsértése esetén írásbeli figyelmeztetés vagy felszólítás nélkül a Szerződést azonnali hatállyal felmondja.

A súlyos szerződésszegések eseteit és az azokkal kapcsolatos szankciókat az Üzletszabályzat tartalmazza.

26.2. A Szerződés megszűnésére egyebekben a Ptk. vonatkozó szabályai és a Szerződésben foglalt elszámolásra és fizetésre vonatkozó rendelkezések irányadóak.

# A Szerződés módosítása

27.1. Szerződést a Felek közös egyetértéssel, írásban bármikor módosíthatják. A módosítás hatályba lépésének időpontját naptárilag pontosan meg kell határozni.

27.2. Nem minősül a Szerződés módosításának a Felek cégjegyzékben nyilvántartott adataiban, így különösen, de nem kizárólagosan a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követően haladéktalanul, de legkésőbb 10 napon belül írásban igazolható módon köteles értesíteni.

## A Szerződés átruházása

28.1. A Szerződésből származó bármely jogát, kötelezettségét vagy követelését – a pénzkövetelések kivételével – bármelyik Fél csak a másik Fél előzetes, írásbeli jóváhagyásával jogosult átruházni, kivéve a kapacitások használatának másodlagos kereskedelemben, az ÜKSZ és az Üzletszabályzat szerint történő értékesítését. A Felek az átruházást indokolatlanul nem utasíthatják el, ha az átvevő fél a szerződéses kötelezettségek teljesítése szempontjából megfelel valamennyi, így különösen a jogi, pénzügyi és technikai feltételeknek.

28.2. A Felek megállapodnak abban, hogy amennyiben bármely Fél jogutódlással szűnik meg, vagy átalakul, abban az esetben a Szerződésből eredő, az érintett Felet illető, illetve terhelő jogosultságok és kötelezettségek a jogutód társaságra, mint általános jogutódra szállnak át.

**Alkalmazott jog, viták rendezése**

29.1. A Felek megállapodnak abban, hogy Szerződéssel kapcsolatban esetleg felmerülő vitás kérdéseket egymás között békés úton, elsősorban tárgyalások útján rendezik.

29.2. A fenti tárgyalások eredménytelensége esetén bármely vita eldöntésére, amely a Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a Felek mind járásbírósági hatáskörbe tartozó ügyben, mind törvényszéki hatáskörbe tartozó ügyben alávetik magukat a mindenkor hatályos Polgári Perrendtartás szerint illetékes bíróság illetve törvényszék illetékességének.

29.3. A Szerződéssel kapcsolatos minden kérdésben a magyar jog előírásait kell alkalmazni.

# Titoktartás

30.1. A jelen fejezet vonatkozásában az Üzletszabályzat adatvédelemre vonatkozó rendelkezései az irányadók azzal, hogy a Tároltató a Tárolóval azonos titoktartási kötelezettségeket vállal.

**A Szerződés egyes rendelkezéseinek érvénytelensége**

**(részleges érvénytelenség)**

31.1. Amennyiben a Szerződés valamely rendelkezése érvénytelen lenne, vagy érvénytelenné válna, az a Szerződés többi rendelkezését nem érinti.

A Szerződő Felek kötelezik magukat, hogy az érvénytelen rendelkezést az érvénytelenség bekövetkezésének időpontjától kezdve olyan rendelkezéssel pótolják, melynek gazdasági eredménye lehetőleg megközelíti az érvénytelen rendelkezés gazdasági eredményét.

# Egyéb rendelkezések

* 1. A Tároltató a Szerződés aláírásával kijelenti és szavatolja, hogy nem áll szankció(k) hatálya alatt, és a Szerződéssel lekötött, de fel nem használt földgáztárolási kapacitásokat sem közvetlenül, sem közvetve nem értékesíti tovább másodlagos kapacitáskereskedelemben, illetve azokat, vagy a földgáztárolóban általa elhelyezett földgáz tulajdonjogát semmilyen egyéb módon, illetve jogcímen nem ruházza át olyan harmadik személyre, aki a Szerződés hatálya alatt szankció(k) hatálya alatt áll, és ezáltal a lekötött kapacitások, vagy a földgáztárolóban elhelyezett földgáz tulajdonjogának bármilyen jogcímen történő átruházása a szankció(k) megsértését eredményezné.

A Szerződés vonatkozásában szankció alatt az Egyesült Nemzetek Szervezete Biztonsági Tanácsa, az Európai Unió, az Amerikai Egyesült Államok Pénzügyminisztériuma, az Amerikai Egyesült Államok Külföldi Eszközöket Ellenőrző Hivatala (OFAC), az Amerikai Egyesült Államok Külügyminisztériuma, az Amerikai Egyesült Államok Kereskedelmi Minisztériuma (Ipari és Biztonsági Iroda), az Egyesült Királyság illetékes hivatala vagy más érintett szankciós hatóság által alkalmazott vagy végrehajtott pénzügyi és vagyoni korlátozó intézkedést, gazdasági, kereskedelmi korlátozást, valamint embargót kell érteni.

A jelen pontban írtak megsértése a Tároltató súlyos szerződésszegésének minősül, mely esetben a Tároló nem köteles a szerződésszegés orvoslására felszólítani a Tároltatót, hanem jogosult a szankcióra vonatkozó kötelezettségvállalás Tároltató általi megszegéséről való tudomásszerzést követően azonnali hatállyal írásban, indokolással ellátva felmondani a Szerződést.

* 1. Felek kijelentik, hogy a Szerződés teljesítéséből eredő adatkezelési tevékenységük során maradéktalanul eleget tesznek az információs önrendelkezési jogról és az információ szabadságról szóló 2011. évi CXII. törvényben (Infotv.), valamint az Európai Parlament és Tanács (EU) 2016/679. számú rendeletében (GDPR) foglalt adatvédelmi kötelezettségüknek a személyes adatok védelmének lehető legteljesebb és legmagasabb szintű biztosítása érdekében. Felek az adatkezeléssel érintettek részére megfelelő tájékoztatást adnak és biztosítják az érintetti jogok gyakorlásának lehetőségét, ennek érdekében szükség esetén kölcsönösen és haladéktalanul együttműködnek.

A Tárolóval szerződéses jogviszonyban álló üzleti partnerek kapcsolattartóinak szóló, a személyes adatok kezelésére vonatkozó tájékoztató a Tároló Internetes honlapján (www.gaztarolo.hu) a Dokumentumok/Egyéb dokumentumok mappában, az „*Adatvédelemmel kapcsolatos dokumentumok*” cím alatt érhető el.

* 1. A Felek megállapodnak abban, hogy minden, a Szerződésben nem rögzített kérdésben az ÜKSZ, továbbá az alkalmazandó jogszabályok, így különösen, de nem kizárólagosan a GET, a GET Vhr. illetőleg a Ptk., valamint a Tároló - MEKH által jóváhagyott - mindenkor hatályos Üzletszabályzata szerint járnak el.
	2. A Tároltató a Szerződés aláírásával elismeri, hogy a Tároló Internetes honlapján ([www.gaztarolo.hu](http://www.gaztarolo.hu)) elérhető Üzletszabályzat tartalmát megismerte, azt a Szerződés részének tekinti, és az abban foglaltakat megismerte, azt magára nézve kötelezőnek ismeri el.

# Kapcsolattartók

33.1. Szerződéses témákban a Felek kapcsolattartói:

A Tároltató részéről:

 Tel:

 Fax:

 email:

A Tároló részéről:

 Tel.:

 Fax:

 email:

33.2. Napi szintű operatív kérdésekben a Felek kapcsolattartói:

A Tároltató részéről:

 Tel:

 Fax:

 email:

A Tároló részéről:

 Tel.:

 Fax:

 email:

Felek a Szerződést annak elolvasása és értelmezése után, mint akaratukkal mindenben megegyezőt jóváhagyólag írják alá.

………, 202... ...................hó .........nap

 Tároló Tároltató

....................................................                      ..............................................................

**5/B.sz. melléklet**

**MÁSODLAGOS KERESKEDELMI TRANZAKCIÓKRA JOGOSÍTÓ FÖLDGÁZTÁROLÁSI SZERZŐDÉS**

**(MINTA)**

amely egyrészről a

székhelye:

levelezési címe:

euró számlavezető pénzintézete:

számlaszáma:

számlázási cím:

adószáma:

cégbíróság és cégjegyzék száma:

 a továbbiakban, mint „**Tároltató”**

és másrészről a **HEXUM Földgáz Zártkörűen Működő Részvénytársaság (HEXUM Földgáz Zrt.)**

székhelye: 2151 Fót, Fehérkő utca 7.

levelezési címe: 2151 Fót, Fehérkő utca 7.

számlavezető pénzintézete: MBH Bank Nyrt.

EUR számlaszáma: HU20 1030 0002 1028 5851 4882 0019

HUF Bankszámlaszám: HU91 10300002-10285851-49020016

számlázási cím: 2151 Fót, Fehérkő utca 7.

adószáma: 13780960-2-44

cégbíróság és cégjegyzék száma: Budapest Környéki Törvényszék Cégbírósága,

Cg. 13-10-042153

a továbbiakban, mint „**Tároló”**

a Tároltató és a Tároló külön-külön, mint **„Fél"** együttesen, mint **„Felek”** között az alulírott helyen és napon került aláírásra az alábbi feltételekkel:

**Preambulum**

A jelen másodlagos kereskedelmi tranzakciókra jogosító földgáztárolási szerződés (a továbbiakban: „**Szerződés**”) tárgya mindazon szabályok rögzítése, amelyek alapján a Tároló a Tároltató által a rendelkezésére bocsátott földgáz vonatkozásában, aki kapacitásait másodlagos kereskedelmi tranzakcióban szerezte, a tulajdonában és üzemeltetése alatt álló „Szőreg-1” megnevezésű földalatti földgáztárolóban kereskedelmi földgáztárolási szolgáltatásokat nyújt, a Tároltató pedig a földgáztárolási szolgáltatásokért a Tárolónak díjat fizet.

**Definíciók**

|  |
| --- |
| **Átadás-átvételi pont** – A Kapcsolódó rendszerüzemeltető és a Tároló, valamint a Termelő és a Tároló csatlakozó technológiai rendszerének tulajdoni határa, ahol a földgáz átadás-átvételre a Kapcsolódó rendszerüzemeltető és a Tároló, továbbá a Termelő és a Tároló között sor kerül. |
| **Betárolási kapacitás** - Műszakilag a Földgáztárolóba - annak telítettségi állapotától és a szállítóvezetéken az Átadás-átvételi pontra érkező földgáz nyomásától függően naponta, illetve óránként - a betárolási ciklusban betárolható maximális földgázmennyiség (kWh/nap, kWh/óra). |
| **Érkezési nyomás** - a betárolási ciklusban az Átadás-átvételi pontra a szállítóvezetékről érkező földgáz nyomása. |
| **Földgáztároló** – A Tároló tulajdonában és üzemeltetésében lévő Szőreg-1 földalatti gáztároló. |
| **GET** - A földgázellátásról szóló 2008. évi XL. törvény.  |
| **Internetes honlap –** A Tároló internetes honlapja, amely a <http://gaztarolo.hu> címen érhető el. |
| **Kiadási nyomás** – A kitárolási ciklusban az Átadás-átvételi pontra a Földgáztárolóból érkező földgáz nyomása. |
| **Kitárolási kapacitás -** Műszakilag a Földgáztárolóból - annak telítettségi állapotától és az Átadás-átvételi ponton a szállítóvezetékben lévő földgáz nyomásától függően naponta, illetve óránként - a kitárolási ciklusban, kitárolható maximális földgázmennyiség (kWh/nap, kWh/óra). |
| **MEKH** - Magyar Energetikai és Közmű-szabályozási Hivatal. |
| **Nem megszakítható kapacitás** **–** Minden kapacitás, amit a Tároló bármely fél számára nem megszakítható típusú kapacitásként értékesített, azaz ide tartoznak azok a Tároló által elsődlegesen nem megszakítható típusúként értékesített kapacitások is, melyeket Tároltató harmadik féltől másodlagos piaci tranzakción keresztül szerez meg, függetlenül attól, hogy azok a harmadik fél által megszakíthatóak vagy sem.**Ptk. –** a Polgári törvénykönyvről szóló 2013. évi V. törvény.  |
| **Rendelkezésre álló kapacitás –** a Tároltató által a Tárolónál lekötött (**Elsődleges**), és/vagy másodlagos piaci művelettel megszerzett (**Másodlagos**) Betárolási és/vagy Kitárolási kapacitásoknak az összege. A Rendelkezésre álló kapacitásba nem számít bele a Tároltató által másodlagos piaci művelettel értékesített Betárolási és/vagy Kitárolási kapacitás. |
| **Rendelkezésre álló mobilkapacitás –** A Tároltató által a Tárolónál lekötött **(Elsődleges)** és másodlagos piaci művelettel szerzett (**Másodlagos**) Mobilkapacitások összege az adott gáznapon, függetlenül attól, hogy fel van töltve földgázzal vagy sem. A Rendelkezésre álló mobilkapacitásba nem számít bele a Tároltató által másodlagos piaci művelettel értékesített Mobilkapacitás. |
| **Szállító -** FGSZ Földgázszállító Zártkörűen Működő Részvénytársaság (FGSZ Zrt.). |
| **Szerződéses Időszak** – a Szerződés 23. pont szerinti időtartama.**Szezonális tárolás -** A Tároltató földgázának a Betárolási időszakban a Földgáztárolóba történő egyszeri betárolását, és onnan a Kitárolási időszakban történő egyszeri kitárolását jelenti, azaz Betárolási időszakban a Tároltató csak betárolásra, Kitárolási időszakban csak kitárolásra nominálhat – akár megszakításokkal is. A betárolási/kitárolási időszakok kezdetét és végét a Tároló az Internetes honlapján teszi közzé. |
| **ÜKSZ** - A magyar földgázrendszer Üzemi és Kereskedelmi Szabályzata, amely az együttműködő földgázrendszert működtető engedélyesek és rendszerhasználók viszonyát szabályozó, az engedélyesek által kötelezően elkészítendő szabályzat. |
| **Üzletszabályzat** – A Tároló MEKH által jóváhagyott, mindenkor hatályos üzletszabályzata. |
| **GET Vhr.** – A földgázellátásról szóló 2008. évi XL. törvény rendelkezéseinek végrehajtásáról szólórendelet.  |

A Szerződésben használt egyéb fogalmak jelentése megegyezik a GET-ben, a GET Vhr.-ben, az Üzletszabályzatban és az ÜKSZ-ben szereplő jelentéssel.

**A Szerződés tárgya**

2.1. Másodlagos piaci tranzakciós lehetőség biztosítása a Tároltatónak tárolói kapacitások és tárolt földgáz adásvételére. A Felek energiában (kWh) definiált, szezonális tárolási szolgáltatásokra szerződnek, amely szolgáltatásokat a Tároló biztosítja a Tároltatónak, a Tároltató által másodlagos piaci tranzakciókkal szerzett kapacitások tekintetében, azok mértékéig.

2.3. A Földgáztároló üzemszerű veszteségei a Tároltató számára a Szerződés keretein belül nyújtott tárolási szolgáltatásokat nem érintik.

**A Felek jogai és kötelezettségei**

3.1. A Tároló kötelezettsége:

1. A Tároltató tulajdonában lévő földgáz betárolása a Földgáztárolóba és kitárolása a Földgáztárolóból, legfeljebb a Rendelkezésre álló kapacitással, a 6. fejezetben szereplő minőségi paraméterek mellett.
2. Az Átadás-átvételi ponton a Tároltató tulajdonában lévő földgáz betárolásra történő átvétele - amennyiben az megfelel a vonatkozó minőségi követelményeknek, illetve az Átadás-átvételi ponton a Tároltató tulajdonában lévő, kitárolt földgáz Tároltatónak történő átadása a földgázminőségre vonatkozó előírások betartásával.
3. A b) pont szerinti átadás és átvétel időpontjai között a Tároltató tulajdonában lévő földgáz és a másodlagos ügyletek során a Földgáztárolóban a Tároltató által szerzett földgázkészlet felelős megőrzése.
4. A Tároltató Tároló által befogadott napi nominálásának megfelelő földgázmennyiség betárolása, illetve kitárolása.
5. A Tároltató szerződésszerű rendelkezése alapján legfeljebb a Rendelkezésre álló mobilkapacitás feltöltése, illetve legfeljebb a Tároltató ténylegesen betárolt és a másodlagos ügyletek során a Földgáztárolóban szerzett földgázának kitárolása.
6. A betárolt és kitárolt földgáz mennyiségmérésének biztosítása, és időszakos jegyzőkönyvezése.
7. A kitárolt földgáz minőségmérésének biztosítása és a földgázminőség bizonylatolása.
8. Másodlagos piaci ügyletek lehetőségének biztosítása a Tároltató részére a Tároló vonatkozásában.
9. Részletes földgázforgalmi és földgázkészlet adatok biztosítása a Tároltatónak.
10. A Földgáztároló rendelkezésre állásának Szerződés szerinti biztosítása.
11. A Szerződés teljesítésével összefüggő feladatai teljesítésére a kapcsolódó rendszerüzemeltetőkkel szerződés megkötése.

3.2. A Tároltató kötelezettsége:

1. A másodlagos piaci ügyletek során a Szerződés rendelkezéseinek és a másodlagos piaci ügyletekre vonatkozó kötelező érvényű előírások maradéktalan figyelembevétele.
2. Az ÜKSZ szerinti napi és heti nominálás, amennyiben rendelkezik a Földgáztárolóban Mobilkapacitással.
3. A Tároló által befogadott napi nominálásnak megfelelő mennyiségű és a Szerződés szerinti követelményeknek megfelelő minőségű földgáz átadása a Tárolónak, illetve átvétele a Tárolótól.
4. A betárolásra szánt földgáz Átadás-átvételi pontig, illetve a kitárolt földgáz Átadás-átvételi ponttól való elszállíttatása.
5. A Szerződés lejártáig a tulajdonában álló, a Földgáztárolóban lévő földgáz kitárolása vagy értékesítése.
6. A Szerződés szerinti tárolási szolgáltatások díjának megfizetése a Tároló részére.
7. A Tároló informatikai platformjának rendeltetésszerű használata. (Az informatikai platform felhasználói kézikönyve a Tároló Internetes honlapján érhető el.)

3.3. A Tároló joga:

1. A Szerződés és az Üzletszabályzat szabályainak megfelelően megtagadni vagy korlátozni a Tároltató nominálását.
2. Felfüggeszteni a nem megszakítható tárolási szolgáltatás teljesítését a szükséges mértékben és ideig Vis Maior, válsághelyzet, üzemzavar, valamint előre bejelentett karbantartás esetén.
3. Legfeljebb a Rendelkezésre álló mobilkapacitásnak megfelelő mennyiségű, Tároltató tulajdonában lévő földgázt a más tulajdonában lévő földgázmennyiségekkel együtt a Földgáztárolóba besajtolni, ott tárolni, majd onnan kitárolni.
4. Visszautasítani a Rendelkezésre álló Betárolási kapacitást meghaladó mértékű betárolást, a Rendelkezésre álló Kitárolási kapacitást meghaladó mértékű kitárolást, a Rendelkezésre álló mobilkapacitást meghaladó mértékű földgáztárolást, illetve a Tároltató által betárolt és/vagy másodlagos piaci művelettel szerzett földgázmennyiségen felüli mennyiségű földgáz kitárolást.
5. Visszautasítani a Tároltató nominálását, ha a nominálások összege nem haladja meg a minimális be- vagy kitárolási kapacitást. A minimális be- és kitárolási kapacitások mindenkori értékéről a Tároló az Internetes honlapján informálja a Tároltatót.
6. Visszautasítani a 6. pontban foglalt földgázminőségi előírásokat nem teljesítő földgáz átvételét és Földgáztárolóba történő betárolását.
7. A betárolásra átvett földgáz minőségét ellenőrizni, a minőségi bizonylatot beszerezni a földgázt betárolásra átadó rendszerüzemeltetőtől.
8. Korlátozni a nem megszakítható tárolási szolgáltatás teljesítését az alábbi módon:

A Tároltató által igénybe vehető Kitárolási kapacitás a Földgáztároló töltöttségi állapotától, azaz a Földgáztárolóban lévő összes mobilgáz készlettől és a földgáz Átadás-átvételi ponton a szállítóvezetékben lévő földgáz nyomásától függően változik. A Tároló a Földgáztároló igénybe vehető összes, kereskedelmi célú Kitárolási kapacitását az Internetes honlapján folyamatosan közzéteszi.

A Tároltató által adott gáznapra nominálható Kitárolási kapacitás (Knom):

a Tároltató Rendelkezésre álló kitárolási kapacitása (Ktároltató) megszorozva a fentiek szerint publikált mindenkori Kitárolási kapacitás (Ktech) és a Tároló Internetes honlapján közzétett maximális (leköthető) kereskedelmi Kitárolási kapacitás (Kmax) hányadosával:

Knom=Ktároltató \* Ktech/Kmax

3.4. A Tároltató joga:

1. A másodlagos piacon szerzett jogai alapján legfeljebb a tárolási szerződés időbeli hatályát nem túllépő hatályú másodlagos piaci szerződést kötni.
2. A tulajdonában lévő földgázt a tárolási szerződésnek, valamint a Szerződésnek megfelelően tároltatni.
3. Betárolást vagy kitárolást nominálni az átadás-átvételi ponton.
4. A Szerződéses Időszakban betárolni és kitárolni.
5. A Földgáztárolóban lévő mobilgáz készletét vagy kapacitásait más tároltató számára részben vagy teljes mértékben értékesíteni.

## A Tároló által kínált szolgáltatások

* 1. A Tároló az Üzletszabályzata szerinti alapszolgáltatásai körébe tartozó tevékenységeket végzi a Tároltató részére.

**Földgáz átadás-átvétel**

5.1. A Felek megállapodnak, hogy a Szerződés szerinti földgázmennyiség átadás-átvételének helye az Átadás-átvételi pont.

**A tárolandó földgáz minősége**

6.1. A Felek által egymásnak átadott földgáz minőségi előírásait az Üzletszabályzat vonatkozó rendelkezése tartalmazza.

**Biztosítandó nyomások**

7.1. A be- és kitároláskor a Felek által biztosítandó földgáznyomás értékeket az Üzletszabályzat vonatkozó rendelkezése tartalmazza.

**Földgázmennyiség és földgázminőség mérése**

8.1. A földgázmennyiség és földgázminőség mérését a Tároló az Üzletszabályzat vonatkozó rendelkezései szerint végzi.

**Nominálás**

9.1. A nominálási szabályokat, eljárásrendet az Üzletszabályzat tartalmazza.

**A nominálás szétterhelés szabályai, nominálás eltérések kezelése**

10.1. A nominálás szétterhelés szabályait, a nominálás eltérések kezelését az ÜKSZ és az Üzletszabályzat tartalmazza.

**Földgázmennyiségek allokációja, elszámolása, jegyzőkönyvezése**

11.1. A földgázmennyiségek allokációjára, elszámolására, jegyzőkönyvezésére vonatkozó szabályokat, eljárásrendet az Üzletszabályzat tartalmazza.

## Adatszolgáltatás

12.1. Az adatszolgáltatásra vonatkozó szabályokat, eljárásrendet az Üzletszabályzat tartalmazza.

## A kapacitások másodlagos kereskedésének támogatása

13.1. A kapacitások másodlagos kereskedelmére vonatkozó szabályokat, eljárásrendet az Üzletszabályzat tartalmazza.

## Tárolt földgáz adásvétele

14.1. A tárolt földgáz adásvételére vonatkozó szabályokat, eljárásrendet az Üzletszabályzat tartalmazza.

## A Tároló üzemeltetése

15.1. A Tároló az Üzletszabályzat vonatkozó rendelkezési szerint üzemelteti a Földgáztárolót.

## Karbantartási munkák elvégzése

16.1. A karbantartási munkákkal kapcsolatos jogokat és kötelezettségeket a Tároló Üzletszabályzata tartalmazza.

**Kapcsolattartás**

17.1. A Felek biztosítják, hogy a rendszeres, előírt kapcsolatokon felül indokolatlan késedelem nélkül értesítik egymást minden olyan újonnan felmerülő körülményről, eseményről, amely az együttműködést, így különösen a Szerződés teljesítését befolyásolhatja, valamint konzultációs lehetőségekkel és megfelelő adatáramlással segítik a zökkenőmentes együttműködést.

## Fizetési feltételek

18.1. A Tároló a betárolási díj és a 11. pont szerinti jegyzőkönyvben szereplő, a Tároltató számára a tárgyhónapban betárolt földgázmennyiség szorzataként számítja ki a Tároltató által fizetendő havi betárolási díjat, amelyről a számlát a tárgyhónapot követő hónap 6. munkanapjáig állítja ki.

18.2. A Tároló a kitárolási díj és a 11. pont szerinti jegyzőkönyvben szereplő, a Tároltató számára a tárgyhónapban kitárolt földgázmennyiség szorzataként számítja ki a Tároltató által fizetendő havi kitárolási díjat, amelyről a számlát a tárgyhónapot követő hónap 6. munkanapjáig állítja ki.

18.3. A Tároló a tárgyhónapban a Tároltató által igénybe vett választható szolgáltatások díját tartalmazó számlát a tárgyhót követő hónap 6. munkanapjáig állítja ki.

18.4. Felek a 18.1., 18.2., 18.3. pont szerinti számlázásra vonatkozóan határozott időre szóló elszámolásban állapodnak meg, ahol az elszámolási időszak 1 naptári hónap.

 Felek az általános forgalmi adóról szóló 2007. évi CXXVII. sz. törvény (ÁFA tv.) 58. § szerint az ügylet ellenértékét meghatározott időszakra állapítják meg. Az Áfa tv. 59. § (1) bekezdés szerint a fizetendő adót az előleg jóváírásakor, kézhezvételekor állapítják meg.

18.5. A Tároló a számlákon köteles forintban is feltüntetni a fizetendő általános forgalmi adó összegét az ÁFA törvény 172. § alapján, a 80. § szerint meghatározott árfolyam alkalmazásával.

18.6. A Szerződéses Időszakot követő hónap 15. munkanapjáig a Tároló teljes földgázforgalmi elszámolást készít a Tároltatónak.

18.7. A kibocsátott számláknak kötelezően tartalmaznia kell a Szerződés számát. A Tároló a Tároltató nevére kiállított számlát a számlakibocsátás napján köteles a Tároltatónak e-mailen a számla másolatát megküldeni és 5 napon belül az eredeti példányt a számlapostázási címére megküldeni. Amennyiben a Tároló ezt nem teljesíti, az kizárja a Tároltató késedelmes fizetését.

18.8. A Tároltató a mindenkor hatályos jogszabályi előírásoknak megfelelő számla ellenértékét annak kibocsátásától számított 15 napon belül, átutalással egyenlíti ki. Amennyiben a fizetési határidő napja munkaszüneti napra vagy ünnepnapra esik, abban az esetben a fizetési határidő a munkaszüneti napot, illetve az ünnepnapot követő első munkanap. A fizetés akkor számít teljesítettnek, amikor a kiszámlázott összeg a Tároló bankszámláján jóváírásra kerül.

18.9. Számla kifogásolásával és késedelmes fizetéssel kapcsolatban a Felek az Üzletszabályzat vonatkozó rendelkezései szerint járnak el.

## Szerződéses biztosíték

19.1.   A Tároltatónak, a Szerződésből eredő fizetési kötelezettségeinek teljesítésére, a Tároló Üzletszabályzata szerinti szerződéses biztosítékot kell a Tároló rendelkezésére bocsátania.

19.2. A Tároló által elfogadható bankgarancia mintáját az Üzletszabályzat 6.sz. melléklete tartalmazza.

19.3. Felek rögzítik, és tudomásul veszik, hogy abban az esetben, ha a Tároltató a Szerződéses Időszak alatt bármely okból nem rendelkezik érvényes szerződéses biztosítékkal (pl. nem hosszabbítja meg szerződés szerint), anélkül, hogy a szerződéses biztosíték nyújtásának kötelezettsége alól a Tároló Üzletszabályzata szerint felmentésben részesülne, úgy az súlyos szerződésszegésnek minősül.

**Vis maior**

20.1. Nem minősül szerződésszegésnek, ha a szerződő Felek egyikének sem felróható okból (vis maior) a Felek bármelyike nem tudja teljesíteni a Szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, földrengés, árvíz, tűzvész, terrorcselekmény, előre nem látható és a Tárolónak nem felróható üzemzavar stb.), amelyek nem függenek a Felek akaratától és közvetlenül akadályozzák az adott Felet a szerződéses kötelezettségének teljesítésében. A másik szerződő Fél kérésére a vis maior tényéről az érintett Fél köteles a vis maior helye szerint illetékes kereskedelmi kamara tanúsítványát vagy igazolását bemutatni.

Amennyiben a vis maior időtartama a 180 napot meghaladja, bármely Fél jogosult a Szerződést 30 napra írásban egyoldalúan felmondani minden hátrányos jogkövetkezmény nélkül abban az esetben is, ha erre egyébként a Szerződés alapján nem lenne jogosult.

20.2. A fenyegető vis maiorról és a vis maior bekövetkezéséről, várható időtartamáról a szerződő Felek egymást haladéktalanul, írásban tájékoztatni kötelesek. A fenyegető vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél teljes körűen felel.

20.3. A Felek kötelesek folytatni, újrakezdeni a szerződéses kötelezettségeik teljesítését, amint az a vis maior helyzetre okot adó körülmény megszűnését követően lehetségessé válik.

20.4. Mindaddig, amíg a Szerződés teljesítését vis maior akadályozza, a nem teljesített szolgáltatás vagy szolgáltatásrész tekintetében nincs ellenszolgáltatási kötelezettség.

**Felelősség**

21.1. A Felek rögzítik, hogy felelősséggel tartoznak az olyan személyek esetleges károkozásáért, akiket, mint ügynököket, alvállalkozókat, megbízottakat vagy teljesítési segédeket vesznek igénybe a Szerződésből fakadó kötelezettségeik teljesítése érdekében és során.

21.2. A Felek továbbá megegyeznek abban, hogy a Szerződés megszegéséből adódó felelősségük esetén a kártérítés mértékére során a Ptk. 6:143 §-ában írtakat tekintik irányadónak, amely alól csak azok az esetek képeznek kivételt, ahol a Szerződés ettől eltérő olyan rendelkezést tartalmaz, és csak abban az esetben, ha az nem ütközik a Ptk. kötelező érvényű rendelkezésébe.

21.3. A Felek kijelentik, hogy a Tároló nem felelős a műszaki okból bekövetkező kapacitáscsökkenésért (beleértve a váratlan üzemzavar következményeit), és a Tároltató ebből eredő semminemű káráért, amennyiben a meghibásodott tárolói eszközöket rendeltetésszerűen üzemeltette és annak karbantartását az iparági gyakorlat szerinti időközönként és módon végrehajtotta, valamint minden elvárható erőfeszítést megtett a már bekövetkezett műszaki hiba mielőbbi elhárítására.

21.4. A Felek ezennel kifejezetten hangsúlyozzák, hogy a jelen fejezetben foglaltakra mindkét Fél figyelmét felhívták, és a felelősség jelen fejezetben foglalt korlátozásaiból származó hátrányokat a Ptk. 6:152. § értelmében az ellenszolgáltatás megfelelő csökkentésével és egyéb előnyökkel kiegyenlítették.

21.5. A jelen fejezetben foglaltak semmilyen módon nem értelmezhetők oly módon, hogy az bármelyik Fél által szándékosan okozott, továbbá az emberi életet, testi épséget vagy egészséget megkárosító szerződésszegésért való felelősségét korlátozná vagy kizárná.

**A Szerződés mellékletei**

22.1. Szerződés alább felsorolt mellékletekkel érvényes, melyek – azok fizikai csatolása hiányában is - a Szerződés elválaszthatatlan részét képezik:

**A Szerződés időtartama**

23.1. A Szerződés annak mindkét szerződő Fél általi aláírásával lép hatályba, és …..év ….hó ….napjáig tartó határozott ideig marad hatályban.

23.2 A Felek megállapodnak, hogy amennyiben a tárolási szerződés bármely oknál fogva megszűnik, ugyanazon hatállyal a Szerződés is automatikusan megszűnik, a Szerződésben foglalt elszámolásra és fizetésre vonatkozó rendelkezések kivételével.

**A Szerződés megszűnése**

24.1. A Szerződés megszűnik, ha

* a Szerződéses időtartam lejárt;
* a Felek közös megegyezéssel megszüntetik;
* valamelyik Fél a másik féllel szemben jogerősen megindult csődeljárás vagy felszámolási eljárás miatt azonnali hatállyal felmondja a Szerződést;
* a bíróság végleges végzésben a Tároltató fizetésképtelenségét állapítja meg és emiatt a másik Fél azonnali hatállyal felmondja a Szerződést;
* a MEKH valamelyik Fél működési engedélyét – akár kérelemre -jogerősen visszavonja és emiatt a másik Fél azonnali hatállyal felmondja a Szerződést;
* valamelyik Fél jogutód nélkül megszűnik; vagy
* valamelyik Fél a Szerződést a 20.1. pontban foglaltak alapján felmondja; vagy
* valamelyik Fél a másik Fél ismételt és/vagy súlyos szerződésszegése esetén az írásbeli figyelmeztetés másik Fél általi kézhezvételét követő legalább 15 nap elteltével a Szerződést azonnali hatállyal írásban, indoklással ellátva felmondja, vagy
* a Tároló a 32.1. pontban rögzített kötelezettségvállalás, illetve tilalom megsértése esetén írásbeli figyelmeztetés vagy felszólítás nélkül a Szerződést azonnali hatállyal felmondja.

A súlyos szerződésszegés eseteit és az azokkal kapcsolatos szankciókat az Üzletszabályzat tartalmazza.

24.2 A Szerződés megszűnésére egyebekben a Ptk. vonatkozó szabályai és a Szerződésben foglalt elszámolásra és fizetésre vonatkozó rendelkezések irányadóak.

**A Szerződés módosítása**

25.1. Szerződést a Felek közös egyetértéssel, írásban bármikor módosíthatják. A módosítás hatályba lépésének időpontját naptárilag, pontosan meg kell határozni. Amennyiben ez utóbbi elmarad, a módosítás hatályba lépésének időpontja a módosító okirat Felek általi aláírásának napja.

25.2. Nem minősül a Szerződés módosításának a Felek cégjegyzékben nyilvántartott adataiban, így különösen, de nem kizárólagosan, a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

## A Szerződés átruházása

26.1. A Szerződésből származó bármely jogát, kötelezettségét vagy követelését – a pénzkövetelések kivételével – bármelyik Fél csak a másik Fél előzetes írásbeli jóváhagyásával jogosult átruházni, kivéve a kapacitások használatának másodlagos kereskedelemben, az ÜKSZ és az Üzletszabályzat szerint történő értékesítését. A Felek az átruházást indokolatlanul nem utasíthatják el, ha az átvevő fél a szerződéses kötelezettségek teljesítése szempontjából megfelel valamennyi, így különösen jogi, pénzügyi és technikai feltételeknek a szerződéses kötelezettségei teljesítésére.

26.2. A Felek megállapodnak abban, hogy amennyiben bármely Fél jogutódlással szűnik meg, vagy átalakul, abban az esetben a Szerződésből eredő, az érintett Felet illető, illetve terhelő jogosultságok és kötelezettségek a jogutód társaságra, mint általános jogutódra szállnak át.

## Alkalmazott jog, viták rendezése

27.1. A Felek megállapodnak abban, hogy a Szerződéssel kapcsolatban esetleg felmerülő vitás kérdéseket egymás között békés úton, elsősorban tárgyalások útján rendezik.

27.2. A fenti tárgyalások eredménytelensége esetén bármely vita eldöntésére, amely a Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a Felek mind törvényszéki, mind járásbírósági hatáskörbe tartozó ügyben alávetik magukat a mindenkor hatályos Polgári Perrendtartás szerint illetékes bíróság illetve törvényszék illetékességének.

27.3. A Szerződéssel kapcsolatos minden kérdésben a magyar jog előírásait kell alkalmazni.

**Titoktartás**

28.1. A jelen fejezet vonatkozásában az Üzletszabályzat adatvédelemre vonatkozó rendelkezései az irányadók azzal, hogy a Tároltató a Tárolóval azonos titoktartási kötelezettségeket vállal.

**A Szerződés egyes rendelkezéseinek érvénytelensége (részleges érvénytelenség)**

29.1. Amennyiben a Szerződés valamely rendelkezése érvénytelen lenne, vagy érvénytelenné válna, az a Szerződés többi rendelkezését nem érinti. A Szerződő Felek kötelezik magukat rá, hogy az érvénytelen rendelkezést az érvénytelenség bekövetkezésének időpontjától kezdve olyan rendelkezéssel pótolják, melynek gazdasági eredménye lehetőleg megközelíti az érvénytelen rendelkezés gazdasági eredményét.

**Szerződésszegés és következményei**

30.1. A szerződésszegés eseteit és azok következményeit és az azzal kapcsolatos szabályokat, eljárásrendet az Üzletszabályzat tartalmazza.

**Kapcsolattartók**

31.1. Szerződéses témákban a Felek kapcsolattartói:

A Tároltató részéről:

 A Tároló részéről:

31.2. Napi szintű, operatív kérdésekben a Felek kapcsolattartói:

A Tároltató részéről:

 A Tároló részéről:

31.3 Elszámolási kérdésekben a Felek kapcsolattartói:

A Tároltató részéről:

 A Tároló részéről:

**Egyéb rendelkezések**

32.1. A Tároltató a Szerződés aláírásával kijelenti és szavatolja, hogy nem áll szankció(k) hatálya alatt, és a Szerződéssel lekötött, de fel nem használt földgáztárolási kapacitásokat sem közvetlenül, sem közvetve nem értékesíti tovább másodlagos kapacitáskereskedelemben, illetve azokat, vagy a földgáztárolóban általa elhelyezett földgáz tulajdonjogát semmilyen egyéb módon, illetve jogcímen nem ruházza át olyan harmadik személyre, aki a Szerződés hatálya alatt szankció(k) hatálya alatt áll, és ezáltal a lekötött kapacitások, vagy a földgáztárolóban elhelyezett földgáz tulajdonjogának bármilyen jogcímen történő átruházása a szankció(k) megsértését eredményezné.

A Szerződés vonatkozásában szankció alatt az Egyesült Nemzetek Szervezete Biztonsági Tanácsa, az Európai Unió, az Amerikai Egyesült Államok Pénzügyminisztériuma, az Amerikai Egyesült Államok Külföldi Eszközöket Ellenőrző Hivatala (OFAC), az Amerikai Egyesült Államok Külügyminisztériuma, az Amerikai Egyesült Államok Kereskedelmi Minisztériuma (Ipari és Biztonsági Iroda), az Egyesült Királyság illetékes hivatala vagy más érintett szankciós hatóság által alkalmazott vagy végrehajtott pénzügyi és vagyoni korlátozó intézkedést, gazdasági, kereskedelmi korlátozást, valamint embargót kell érteni.

A jelen pontban írtak megsértése a Tároltató súlyos szerződésszegésének minősül, mely esetben a Tároló nem köteles a szerződésszegés orvoslására felszólítani a Tároltatót, hanem jogosult a szankcióra vonatkozó kötelezettségvállalás Tároltató általi megszegéséről való tudomásszerzést követően azonnali hatállyal írásban, indokolással ellátva felmondani a Szerződést.

32.2. Felek kijelentik, hogy a Szerződés teljesítéséből eredő adatkezelési tevékenységük során maradéktalanul eleget tesznek az információs önrendelkezési jogról és az információ szabadságról szóló 2011. évi CXII. törvényben (Infotv.), valamint az Európai Parlament és Tanács (EU) 2016/679. számú rendeletében (GDPR) foglalt adatvédelmi kötelezettségüknek a személyes adatok védelmének lehető legteljesebb és legmagasabb szintű biztosítása érdekében. Felek az adatkezeléssel érintettek részére megfelelő tájékoztatást adnak és biztosítják az érintetti jogok gyakorlásának lehetőségét, ennek érdekében szükség esetén kölcsönösen és haladéktalanul együttműködnek.

A Tárolóval szerződéses jogviszonyban álló üzleti partnerek kapcsolattartóinak szóló, a személyes adatok kezelésére vonatkozó tájékoztató a Tároló honlapján ([www.gaztarolo.hu](http://www.gaztarolo.hu)) a Dokumentumok/Egyéb dokumentumok mappában, az „*Adatvédelemmel kapcsolatos dokumentumok*” cím alatt érhető el.

32.3. A Felek megállapodnak abban, hogy minden, a Szerződésben nem rögzített kérdésben az ÜKSZ, továbbá az alkalmazandó jogszabályok, különösen, de nem kizárólagosan a GET, a GET Vhr., illetőleg a Ptk. szabályai, valamint a Tároló - MEKH által jóváhagyott - mindenkori Üzletszabályzata szerint járnak el.

32.4. A Tároltató a Szerződés aláírásával elismeri, hogy a Tároló Internetes honlapján ([www.gaztarolo.hu](http://www.gaztarolo.hu)) elérhető Üzletszabályzat tartalmát megismerte, azt a Szerződés részének tekinti, és az abban foglaltakat magára nézve kötelezőnek ismeri el.

Felek a Szerződést annak elolvasása és értelmezése után, mint akaratukkal mindenben megegyezőt jóváhagyólag írják alá.

…………….., …..év……..hó………nap

Tároló Tároltató

............................ ............................. ............................ .............................

**5/C.sz. melléklet**

**KÖZVÁMRAKTÁR SZOLGÁLTATÁSI SZERZŐDÉS**

amely létrejött egyrészről a

**HEXUM Földgáz Zártkörűen Működő Részvénytársaság**

Székhely 2151 Fót, Fehérkő utca 7.

Cégjegyzékszám: Cg. 13-10-042153

Adószám: 13780960-2-44

Statisztikai jelzőszám: 13780960-5210-114-13

Számlavezető pénzintézet: MKB Bank Nyrt.

EUR bankszámlaszám: HU20 10300002-10285851-48820019

HUF bankszámlaszám: HU91 10300002-10285851-49020016

Számlafogadási cím: 2151 Fót, Fehérkő utca 7.

Képviseli:

mint rendszerüzemeltető (a továbbiakban: ***Tároló***),

másrészről a

Székhely:

Levelezési cím:

Cégjegyzékszám:

Adószám:

Statisztikai jelzőszám:

Számlavezető pénzintézet:

EUR Bankszámlaszám:

HUF Bankszámlaszám:

Számlafogadási cím:

Képviseli:

mint rendszerhasználó (a továbbiakban: ***Tároltató***),

(Tároló és Tároltató a továbbiakban külön-külön említve, mint ***Fél*,** illetve együttesen említve, mint ***Felek***)

között az alulírott helyen és napon került aláírásra az alábbi feltételekkel:

# Preambulum

1. A jelen Közvámraktár Szolgáltatási Szerződés (a továbbiakban: **Szerződés**) hatálybalépési feltétele, hogy a Tároltató rendelkezzen a Tároló által üzemeltetett Szőreg-1 földalatti gáztárolóra (a továbbiakban: **földalatti gáztároló**) földgáztárolási vagy másodlagos piaci tranzakcióra jogosító földgáztárolási szerződéssel.
2. A Tároló rendelkezik a Nemzeti Adó és Vámhivatal által a Szőreg-1 földalatti gáztárolóra kiadott, HUCW1HU511000-2021-D-YHO79612. sz. közvámraktári engedéllyel, amely alapján jogosult a Szerződés szerinti szolgáltatás(ok) nyújtására.
3. A Tároló Informatikai platformjának közvámraktári szolgáltatásokhoz kapcsolódó, a jogszabályi előírások maradéktalan teljesítését biztosító funkciói a közvámraktári engedélyezést végző hatóság felügyeletével és jóváhagyásával kerültek kialakításra.
4. **A Szerződés tárgya és hatálya**
	1. A Szerződés tárgya a Tároltató Magyarország területére érkező, Magyarországon szabad forgalomba nem helyezett – azaz nem uniós – földgáza vonatkozásában földgáztárolási és vámügyi szolgáltatás biztosítása a Tároló által a Tároltató számára.
	2. A Tároló a földgáz, mint nem uniós áru betárolását, kitárolását, felelős megőrzését a Felek közt létrejött földgáztárolási vagy másodlagos kereskedelmi tranzakcióra jogosító földgáztárolási szerződés szerint végzi.
	3. A Tároló az 1.2. pontban foglaltakon túlmenően a földgáz, mint nem uniós áru adásvételével, szabad forgalomba helyezésével, az Európai Unión kívüli országba történő kiszállításával összefüggő, a vámhatósági előírásoknak megfelelő vámügyi eljárásokat is lebonyolítja.
	4. A Szerződés a mindkét Fél általi aláírása napján lép hatályba.
	5. A Felek a Szerződést határozatlan időtartamra kötik.
5. **A szolgáltatás leírása, a Felek jogai és kötelezettségei**
	1. A Szerződés hatályba lépését követően bármikor megkezdhető a szolgáltatás igénybevétele.
	2. A közvámraktár választható szolgáltatást a Tároltató a Szőreg-1 földalatti gáztárolóban számára mindenkor rendelkezésére álló földgáztárolói kapacitások mértékéig veheti igénybe. A közvámraktári szolgáltatásra nem kell külön kapacitást lekötni, illetve a már lekötött és/vagy másodlagos kereskedelemben vásárolt kapacitásokból arra nem kell meghatározott részt elkülöníteni.
	3. A tárolt földgázzal kapcsolatos mindennemű vámügyintézést - mint a közvámraktár engedélyese - a Tároló végez közreműködő igénybevételével. Tároltató a közreműködő igénybevételét tudomásul veszi és jóváhagyja.
	4. Új közvámraktári ügylet Tárolói Informatikai platformon történő megnyitását a Tároló a Tároltató e-mail-ben küldött igénye alapján, az igény Tárolóhoz történő érkezését követő munkanapon végzi el. A betárolás megkezdése a Tároló által megnyitott közvámraktári ügyletre a megnyitást követő gáznapon lehetséges.
	5. A Tároló minden közvámraktári ügyletet 1 éves érvényességi időintervallumra nyit meg. Egy közvámraktári ügylet egy szabadon megválasztható lezárási dátumú betárolási időszakot, és egy, a készlet teljes kitárolásáig tartó kitárolási időszakot biztosít. A közvámraktári ügylet időtartama a Tároltató írásbeli kérésére, a Tároló döntési hatáskörében bármikor meghosszabbítható. A kérés elbírálásakor a Tároló figyelembe veszi a Tároltató érvényes földgáztárolási szerződéseinek hatályát.
	6. A közvámraktári ügyletek betárolási időszakának alapértelmezett időtartama a megnyitás napjától a tárgyhónap végéig terjedő időszak. Ettől eltérő üzleti igények esetén egy ügyletre betárolni több hónapon keresztül, akár megszakításokkal is lehet, a betárolási időszak lezárása nélkül. A több hónapon keresztül tartó betárolás feltétele, hogy minden hónap végét követő 10. naptári napig bezárólag a Tároló a Tároltató nyilatkozata birtokában tájékoztassa a vámhatóságot a közvámraktári ügylet lezárásának várható időpontjáról és a már betárolt földgáz mennyiségéről. Szintén lehetséges egy betárolási időszak lezárása a megnyitás hónapjának utolsó napját megelőzően is.
	7. Bármely megnyitott közvámraktári ügyletre a betárolási időszakban csak azonos forrásbiztosítótól származó földgáz tárolható be.
	8. A közvámraktári ügyletre történő betárolás lezárásáról a Tároltatónak a Tárolót legalább két gáznappal korábban e-mail-ben értesíteni kell, aki a betárolás lezárását az értesítés kézhezvételekor elvégzi a Tárolói Informatikai platformon.
	9. Lezárt betárolási időszakot követően ugyanarra a közvámraktári ügyletre ismételten betárolni nem lehet.
	10. Újabb betárolási igényhez a Tároltatónak újabb közvámraktári ügyletet kell igényelni a Tárolónál.
	11. Egy közvámraktári ügyletre betárolt készletről történő kitárolás vagy földalatti gáztárolóban történő készletáthelyezés csak a betárolási időszak TIP-en történő lezárását követően, valamint a szükséges vámügyi eljárás Tároló általi lebonyolítását követően, az illetékes vámhatóság által kiadott, a betárolást lezáró vámhatározat birtokában lehetséges. A vámhatározatot a Tároló a Tároltatónak e-mail-ben megküldi, valamint a Tárolói Informatikai platformon rögzíti, amivel a közvámraktár készlet kitárolását, értékesítését lehetővé teszi. A közvámraktárként üzemeltetett földalatti gáztárolóban történt földgáztulajdon-átruházásokról és a közvámraktári földgázkészlet-változásokról a Tároló a Magyar Energetikai és Közmű-szabályozási Hivatalt (a továbbiakban: MEKH) haladéktalanul tájékoztatja.
	12. A betárolást lezáró, és a kitárolásra kész állapotot megnyitó vámhatározat kiadása hónap végén és hónap közben egyaránt lehetséges. A vámhatározat kiadásának időigényéből adódó átmeneti készlet hozzáférési korlátozást a Tároltató tűrni köteles, a Tároltató a Tárolóval szemben ebből eredően semmilyen jogcímen nem érvényesíthet követelést.
	13. A Tároltató a betárolást lezáró vámhatározattal rendelkező közvámraktári készletet részben vagy egészben
	14. nem uniós áruként kitárolva más országba elszállíthatja,
	15. szabad forgalomba helyezve kitárolhatja,
	16. szabad forgalomba helyezést követően a saját kereskedelmi készletére áthelyezheti,
	17. más tároltatónak nem uniós áruként a földalatti gáztárolóban átadhatja.
	18. Egy vámraktári készletből történő kitárolás teljes havi mennyisége, beleértve a földalatti gáztárolóban történő készlet áthelyezéseket is, minden hónap végén vámeljárás tárgya, a közvámraktári ügylet készletének teljes kitárolásáig.
	19. A Tároltatónak egy időben több közvámraktári készlete, és azokra történő be- és kitárolása lehet.
	20. A Tároltató egy gáznapra kereskedelmi célú földgáztárolásra és közvámraktári célú földgáztárolásra is nominálhat, a rendelkezésére álló kapacitásait tetszőleges arányban megosztva a két forgalmazási cél között, azaz egy gáznapon belül akár a teljes rendelkezésére álló be- és kitárolási kapacitással töltheti/kitárolhatja a közvámraktári földgázkészletét.
	21. A Tároltató egy gáznapon több, akár ellentétes irányú közvámraktári ügyletre is nominálhat. A Tároló a nominálásokat összevezeti és az eredő forgalmazást teljesíti a Tároltató részére, figyelembe véve a földalatti gáztároló be- és kitárolási minimum szintjeit.
	22. A Tároltató rendelkezésére álló mobilkapacitás automatikusan osztódik a kereskedelmi és közvámraktári célú betárolással, illetve válik szabaddá bármely készlettípusból történő kitárolással.
	23. A közvámraktári készlet eltérő shipper-pair-os nominálással is forgalmazható.
	24. Azt a közvámraktári ügyletet, amelynek a földgázkészlete maradéktalanul kitárolásra került, a Tároló a kitárolást lezáró vámhatósági határozat rögzítésével lezárja. Az ilyen közvámraktári ügyletre újabb betárolás nem kezdeményezhető.
	25. A közvámraktári készlettel, annak tárolásával, az arra történő be- és kitárolással kapcsolatos szabályok egyebekben mindenben megegyeznek a kereskedelmi célú készlettel kapcsolatos szabályokkal, amelyeket az Üzemi és Kereskedelmi Szabályzat (a továbbiakban: ÜKSZ), a Tároló Üzletszabályzata és a Tároltató Tárolóval kötött földgáztárolási szerződése(i) tartalmaznak.
	26. A Tároltatónak a Tároló kérésére minden, a vámügyintézéshez szükséges dokumentumot és információt a lehető leggyorsabban a Tároló rendelkezésére kell bocsátani, a vámhatósági eljárás mielőbbi lebonyolítása érdekében.
	27. A Tároltató vámraktári forgalmát és vámárukészleteit a Tároló a Tárolói Informatikai platformon tartja nyilván.
	28. A Tároló havi gyakorisággal és a vámhatóság által igényelt tartalommal jegyzőkönyvezi a Tároltató közvámraktári forgalmát, készleteit és a jegyzőkönyvet e-mail-ben, minden hónapot követő 5. munkanapig megküldi a Tároltatónak.
	29. Amennyiben a Tároltató rendelkezésére álló mobilkapacitás bármilyen ok miatt kisebbé válik, mint az általa tárolt kereskedelmi készlet és vámáru készlet összege, a Tároló a Tároltatóval kötött földgáztárolási vagy másodlagos kereskedelmi tranzakcióra jogosító földgáztárolási szerződés szerint értékesíti a Tároltató rendelkezésére álló mobilkapacitást meghaladó földgázmennyiséget. A Tároló először mindig a kereskedelmi készletből értékesít, de ha azzal nem tudja a megfelelő készletszintet elérni, akkor a nem uniós árukészlet szükséges és elégséges részét szabad forgalomba helyezi és azt is értékesíti.
	30. **A Tároltató adatszolgáltatási kötelezettségei a közvámraktári szolgáltatás igénybevételével kapcsolatban:**
* **Betárolás** esetén tárgyhót követően:
* Határátlépési ponti havi (hóközi lezárás esetén törthavi) jegyzőkönyv átadása a Tárolónak.
* Havi import számla vagy cégszerűen aláírt értéknyilatkozat átadása a Tárolónak. E kötelezettség a több hónapot felölelő, folytatólagos betárolás esetén is teljesítendő.
* Az adott hónap végén vámhatósági lezárást nem igénylő, folytatólagos betárolás esetén nyilatkozat a betárolás lezárásának várható időpontjáról és a betárolt földgázmennyiségről.

A fenti dokumentumokat legkésőbb tárgyhót követő hónap 10. napját megelőző 2 munkanapig kell a Tároló rendelkezésére bocsátani.

Ha a közvámraktári szolgáltatást más földgázpiaci szereplő megbízásából (más tulajdonában álló földgázzal) végzi a Tároltató, megbízólevél átadása a Tárolónak minden érintett közvámraktári ügylet megnyitás előtt 3 munkanappal.

* **Tulajdonjog átruházása lezárt betárolási időszakot követően**- a földgáz más tároltató közvámraktári készletére kerül át:
* Tulajdonosváltozást igazoló kereskedelmi számla átadása a Tárolónak, a Tárolói Informatikai Platformon lebonyolított tranzakció napját követő 3 munkanapon belül.
* **Szabad forgalomba bocsátás lezárt betárolási időszakot követően**- a földgáz a Tároltató kereskedelmi készletére kerül át:
* Nyilatkozat átadása a Tárolónak, hogy a kereskedelmi készletre kerülő földgáz nem alanya a jövedéki adóról szóló 2016. évi LXVIII. törvénynek.
* Nyilatkozat átadása a Tárolónak, hogy a kereskedelmi készletre kerülő földgáz nem üzemanyag céljára kerül felhasználásra.
* Az ügyletre vonatkozó számla vagy értéknyilatkozat.
* A fenti dokumentumokat legkésőbb 2 munkanappal a készletáthelyezés tervezett napját megelőzően kell a Tároló rendelkezésére bocsátani.
* **Szabad forgalomba bocsátás kitárolással, lezárt betárolási időszakot követően** (a földgáz más tulajdonába kerül):
* Tulajdonosváltozást igazoló havi kereskedelmi számla átadása a Tárolónak.
* Nyilatkozat átadása a Tárolónak, hogy a kereskedelmi készletre kerülő földgáz nem alanya a jövedéki adóról szóló 2016. évi LXVIII. törvénynek.
* Nyilatkozat átadása a Tárolónak, hogy a kereskedelmi készletre kerülő földgáz nem üzemanyag céljára kerül felhasználásra.

A fenti dokumentumokat legkésőbb minden hónap 10. napját megelőző 2 munkanappal kell a Tároló rendelkezésére bocsátani.

* **Vámáruként történő kitárolás lezárt betárolási időszakot követően:**
* Tulajdonosváltozást igazoló havi kereskedelmi számla átadása a Tárolónak, feltéve, hogy a kitárolásra kerülő földgáz más tulajdonába kerül.
* FGSZ Zrt. által kiállított jegyzőkönyv, mely igazolja, hogy a kitárolt földgázt a szomszédos ország rendszerüzemeltetője szállításra átvette
* FGSZ Zrt. igazolása, hogy az árutovábbítás (egyszerűsített eljárás esetén) megtörtént.
* A fenti dokumentumokat minden hónap 10. napját megelőző 2 munkanappal kell a Tároló rendelkezésére bocsátani.

A Tároltató a fenti esetekben köteles a 2.8. pontban jelzett adatszolgáltatás teljesítésére is.

* 1. **A Tároló, mint raktárengedélyes adatszolgáltatási kötelezettségei közvámraktári szolgáltatás nyújtásával kapcsolatban:**
* **Betárolás esetén:**
* Tárolói havi és göngyölt forgalmi és készlet jegyzőkönyv biztosítása.
* A betárolási időszak lezárásakor vámraktári készletnyilvántartási adatlap biztosítása.
* A Tároltató által rendelkezésre bocsátott okmányok alapján a betárolási időszak végén vámokmány benyújtása a felügyeletet ellátó vámhivatalnál.
* **Tulajdonjog átruházása lezárt betárolási időszakot követően** – a földgáz más Tároltató közvámraktári készletére kerül:
* Tranzakciós jegyzőkönyv biztosítása.
* Vámraktári készletnyilvántartási adatlap biztosítása.
* A Tároltató által rendelkezésre bocsátott okmányok alapján készletnyilvántartásban a tulajdonjog átvezetése, okmányok megküldése a felügyeletet ellátó vámhivatalnak.
* **Szabad forgalomba bocsátás lezárt betárolási időszakot követően** - a földgáz a Tároltató kereskedelmi készletre kerül:
* Tranzakciós jegyzőkönyv biztosítása.
* Vámraktári készletnyilvántartási adatlap biztosítása.
* A Tároltató által rendelkezésre bocsátott okmányok alapján a vámáru nyilatkozat benyújtása a felügyeletet ellátó vámhivatalnál.
* Vámhatározat és mellékleteinek megküldése a Tároltató részére.
* **Szabad forgalomba bocsátás kitárolással, lezárt betárolási időszakot követően**:
* Tárolói jegyzőkönyv biztosítása.
* Vámraktári készletnyilvántartási adatlap biztosítása.
* A Tároltató által rendelkezésre bocsátott okmányok alapján a vámárunyilatkozat benyújtása a felügyeletet ellátó vámhivatalnál.
* Vámhatározat és mellékleteinek megküldése a Tároltató részére.
* A Tároltató nominálásának megfelelően a földgáz kitárolása.
* **Vámáruként történő kitárolás** esetén:
* Tárolói jegyzőkönyv biztosítása.
* Vámraktári készletnyilvántartási adatlap biztosítása.
* A Tároltató nominálásának megfelelően földgáz kitárolása, átadása a kapcsolódó rendszerüzemeltetőnek (FGSZ Zrt.).
* Magyarország területéről történő kiszállítás megtörténtét követően a kapcsolódó rendszerüzemeltető (FGSZ Zrt.) által kiállított jegyzőkönyv alapján nyilvántartás kivezetése.
* NCTS alapú árutovábbításnál a vámhatósági visszaigazolás alapján nyilvántartás kivezetése.
1. **A közvámraktári szolgáltatás díja, fizetési feltételek**
	1. A közvámraktári szolgáltatás díja a jelen szerződés hatályba lépésétől számított 12 hónapra (fix díj): 3000 EUR/hó + ÁFA (háromezer Euró per hó plusz általános forgalmi adó). A jelen szerződés hatályba lépését követő 12. hónaptól havi 3000 EUR/hó + ÁFA (háromezer Euró per hó plusz általános forgalmi adó) kizárólag azokra a hónapokra, amelyekben a Tároltatónak folyamatban lévő közvámraktári ügylete (betárolásra megnyitott ügylet, lezárt betárolási ügyletet követően vámárukészlet tárolása, kitárolásra megnyitott ügylet) van.

Felek megállapodnak, hogy a Tároló jogosult a közvámraktári szolgáltatás díját tárolási évenként egyoldalú döntése szerint módosítani. Az első díjmódosításra a 20[\*]/20[\*]. tárolási évvel kezdődően van lehetőség. A díjmódosításról a Tároló a módosult díj hatálybalépését megelőző 30 nappal köteles a Tároltatót értesíteni. Amennyiben a Tároltató a díjmódosítást nem fogadja el, jogosult az értesítés kézhezvételét követő 15 napon belül 15 napos felmondási idővel a Szerződést felmondani azzal, hogy a földgáztárolóban lévő közvámraktári földgázkészletet köteles a Szerződés megszűnéséig megszüntetni.

* 1. A közvámraktári szolgáltatási díj megfizetése nem mentesíti a Tároltatót a közvámraktári készletre betárolt földgázmennyiség betárolási forgalmi díjának, kitárolási forgalmi díjának és a lekötött mobilkapacitás díjának megfizetési kötelezettsége alól, melyek megfizetésére a Tároltató a földgáztárolási és/vagy másodlagos piaci tranzakcióra jogosító szerződés(ek) alapján köteles.
	2. A közvámraktári szolgáltatásért fizetendő díj az általános forgalmi adóról szóló 2007. évi CXXVII. törvény (Áfa tv.) 58. § (1) bekezdése alapján időszakonként kerül elszámolásra. Az elszámolási időszak 1 naptári hónap.
	3. A közvámraktári szolgáltatási díj a Szerződés hatálya alatt minden naptári hónapra megfizetendő, figyelemmel a 3.1. pontban foglaltakra.
	4. A Tároltató a közvámraktári szolgáltatás díját havonta előre köteles megfizetni, a Tároló által a tárgyhót megelőző hónap 10. munkanapjáig kiállított számla ellenében. A Tároltató a mindenkor hatályos jogszabályi előírásoknak megfelelő számla ellenértékét annak kibocsátásától számított 15 napon belül, átutalással egyenlíti ki.
	5. Azon hónapokra, amelyekben a Tároltatónak új közvámraktári ügylete jön létre úgy, hogy ugyanazon hónapban nem volt a 3.1. pont szerinti, folyamatban lévő közvámraktári ügylete, a Tároltató a közvámraktári szolgáltatás havi díját a Tároló által az ügylet létrejöttét követő 5. munkanapig kiállított számla ellenében köteles megfizetni. A Tároltató a mindenkor hatályos jogszabályi előírásoknak megfelelő számla ellenértékét annak kibocsátásától számított 15 napon belül, átutalással egyenlíti ki.
	6. Az első elszámolási időszak a Szerződés hatálybalépése hónapjának első napján kezdődik és az azt követő hónap utolsó napjáig tart. Az első elszámolási időszakra vonatkozó számlát a Tároló a szerződés hatálybalépését követően haladéktalanul kiállítja, a fizetési határidő a kiállítást követő 15 nap. Minden megkezdett naptári hónap a fizetendő közvámraktári szolgáltatási díj tekintetében teljes hónapnak minősül.
	7. Az elszámolás, a számlázás és a fizetés pénzneme az Euró.
	8. A Tároló a Tároltató nevére kiállított számlát a Tároltató számlapostázási címére köteles megküldeni.
	9. Amennyiben a számlán megjelölt fizetési határidő napja munkaszüneti napra esik, abban az esetben a fizetési határidő a munkaszüneti napot követő első munkanap. A fizetés akkor számít teljesítettnek, amikor a kiszámlázott összeg a Tároló bankszámláján jóváírásra kerül.
	10. Számla kifogásolásával és késedelmes fizetéssel kapcsolatban a Felek az Üzletszabályzat vonatkozó rendelkezései szerint járnak el.
	11. Felek rögzítik, hogy a fizetési kötelezettség késedelmes teljesítése esetén a késedelmi kamat mértékére a Polgári Törvénykönyvről szóló 2013. évi V. törvény (a továbbiakban: **Ptk**.) 6:155. §-ának rendelkezéseit tekintik irányadónak.
	12. A behajtási költségátalányról szóló 2016. évi IX. törvény rendelkezései alapján - a fizetési késedelem bekövetkezésétől számított egy éves jogvesztő határidőn belül - a Tároló behajtási költségátalány megfizetését is követelheti a Tároltatótól.
	13. A Tároltató az ÁFA-t forintban (HUF -ban) fizeti.
1. **Kapcsolattartás**
	1. A Felek biztosítják, hogy a rendszeres, előírt kapcsolatokon felül indokolatlan késedelem nélkül értesítik egymást minden olyan újonnan felmerülő körülményről, eseményről, amely az együttműködésüket, így különösen a Szerződés teljesítését befolyásolhatja, valamint konzultációs lehetőségekkel és megfelelő adatáramlással segítik a zökkenőmentes együttműködést.
	2. A fentiek érdekében a Felek az alábbi kapcsolattartókat jelölik ki:
		1. Szerződéses témákban:
2. A Tároltató részéről:

Tel:

email:

1. A Tároló részéről: Molnár Zsolt

Tel.: +36 20 972 6029

email: molnar.zsolt@gaztarolo.hu

* + 1. Napi operatív kapcsolattartás témáiban:
1. A Tároltató részéről:

Tel:

email:

1. A Tároló részéről: HEXUM Földgáz Zrt. diszpécserszolgálat

Tel.: +36 70 373 5151

email: diszpecser@gaztarolo.hu

1. **Vis maior**
	1. Nem minősül szerződésszegésnek, ha a szerződő felek egyikének sem felróható okból (a továbbiakban: Vis maior) a felek bármelyike nem tudja teljesíteni a Szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl. jogszabály változás, háború, országos sztrájk, földrengés, árvíz, tűzvész, terrorcselekmény stb.), amelyek nem függenek a Felek akaratától és közvetlenül akadályozzák az adott felet a szerződéses kötelezettségének teljesítésében. A másik szerződő Fél kérésére a Vis maior tényéről az érintett Fél köteles a Vis maior helye szerint illetékes kereskedelmi kamara tanúsítványát vagy igazolását bemutatni.
	2. A fenyegető Vis maiorról és a Vis maior bekövetkezéséről, várható időtartamáról a szerződő felek egymást haladéktalanul, írásban tájékoztatni kötelesek. A fenyegető vagy bekövetkező Vis maiorról történő késedelmes tájékoztatásból származó kárért a késedelmes tájékoztatásért felelős Fél felel.
	3. A Felek kötelesek újrakezdeni a szerződéses kötelezettségeik teljesítését, amint az lehetségessé válik.
	4. Mindaddig, amíg a Szerződés teljesítését Vis maior akadályozza, a nem teljesített szolgáltatás vagy szolgáltatásrész tekintetében nincs ellenszolgáltatási kötelesség.
2. **A Szerződés megszűnése**
	1. A Szerződés megszűnik, ha
* a Felek közös megegyezéssel megszüntetik;
* a Tároltatónak nincs a Tárolóval kötött hatályos földgáztárolási vagy másodlagos piaci tranzakcióra jogosító földgáztárolási szerződése;
* a Tároló közvámraktári engedélyét az illetékes vámhatóság visszavonja,
* a Felek bármelyike - leghamarabb a Szerződés hatálybalépését követő 1 év elteltével - 30 napos felmondási idővel, rendes felmondás útján felmondja.
	1. A Felek törekszenek arra, hogy a szerződés bármilyen ok miatti megszűnését megelőzően a Tároltató közvámraktári készletét teljes volumenben megszüntessék.

1. **A Szerződés módosítása**
	1. A Szerződést a Felek közös egyetértéssel, írásban bármikor módosíthatják. A módosulás hatályba lépésének időpontját naptárilag meg kell határozni, ennek elmaradása esetén a hatálybalépés napja megegyezik a szerződésmódosítást tartalmazó okirat létrejöttének napjával.
	2. Nem minősül szerződés-módosításnak a Felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet — az eset körülményeitől függően — vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.
2. **A Szerződés átruházása**
	1. A Szerződést, vagy az abból származó bármely jogát, kötelezettségét vagy követelését — a pénzkövetelések kivételével — bármelyik Fél csak a másik Fél előzetes írásbeli jóváhagyásával jogosult átruházni. A Felek az átruházáshoz való hozzájárulást indokolatlanul nem utasíthatják el, ha a Szerződésbe belépő új fél megfelel a jogi, pénzügyi és technikai feltételeknek és alkalmas a szerződéses kötelezettségek teljesítésére.
	2. A Felek megállapodnak abban, hogy amennyiben bármely Fél jogutódlással szűnik meg, vagy átalakul, abban az esetben a Szerződésből eredő, az érintett Felet illető, terhelő jogosultságok és kötelezettségek a jogutód társaságra szállnak át.
3. **Alkalmazott jog, viták rendezése**
	1. A Felek megállapodnak abban, hogy a Szerződéssel kapcsolatban esetleg felmerülő vitás kérdéseket egymás között elsősorban tárgyalások útján rendezik.
	2. A fenti tárgyalások eredménytelensége esetén bármely vita eldöntésére, amely a Szerződésből vagy azzal összefüggésben – így különösen, de nem kizárólagosan annak megszegésével, megszűnésével, érvényességével vagy értelmezésével kapcsolatban – keletkezik, a Felek a mindenkor hatályos Polgári perrendtartás szerinti bírósági utat kizárják és alávetik magukat a Magyar Kereskedelmi- és Iparkamara mellett működő Állandó Választottbíróság (Kereskedelmi Választottbíróság Budapest) kizárólagos és végleges döntésének azzal, hogy a választottbíróság a saját eljárási szabályzata szerint jár el. Az eljáró választottbírók száma három és csak magyar jogi végzettséggel rendelkező személy jelölhető választottbírónak. Az eljárás során a magyar nyelvet kell használni és az eljárás helye Budapest. A Felek kizárják a választottbíráskodásról szóló 2017. évi LX. törvény IX. Fejezetében szabályozott eljárásújítás lehetőségét.
4. **Titoktartás**
	1. Felek a Szerződés tartalmát üzleti titoknak minősítik. Ennek megfelelően a Felek vállalják, hogy a Szerződés tartalmát – a másik Fél erre irányuló előzetes írásbeli hozzájárulása hiányában - nem hozzák Harmadik Fél tudomására.

Jelen rendelkezés szempontjából „Harmadik Fél”-nek minősül a Tároltatón és Tárolón kívül bárki, ide nem értve a Felek számviteli törvény szerinti kapcsolt vállalkozásait, a Felek részére pénzügyi, számviteli, jogi szolgáltatást nyújtó (ideértve a finanszírozást) entitásokat, valamint a Felek tulajdonosait.

* 1. A jelen fejezet vonatkozásában egyebekben a Tároló mindenkor hatályos Üzletszabályzata adatvédelemre és titoktartásra vonatkozó rendelkezései az irányadók azzal, hogy a Tároltató a Tárolóval azonos titoktartási kötelezettségeket vállal.
1. **A Szerződés egyes rendelkezéseinek érvénytelensége**
	1. Amennyiben a Szerződés valamely rendelkezése érvénytelen lenne, vagy érvénytelenné válna, az a Szerződés többi rendelkezését nem érinti. A Felek kötelezik magukat rá, hogy az érvénytelen rendelkezést az érvénytelenség bekövetkezésének időpontjától kezdve olyan rendelkezéssel pótolják, melynek gazdasági eredménye lehetőleg megközelíti az érvénytelen rendelkezés gazdasági eredményét.
2. **Záró rendelkezések**
	1. A Felek megállapodnak abban, hogy minden, a Szerződésben nem rögzített kérdésben az ÜKSZ, továbbá az alkalmazandó jogszabályok, különösen a földgázellátásról szóló 2008. évi XL. törvény, a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30rendelet , illetőleg a Ptk., különösen annak a letéti szerződésre vonatkozó szabályai, a vonatkozó vámügyi jogszabályok, valamint a Tároló - MEKH által jóváhagyott - mindenkor hatályos Üzletszabályzata szerint járnak el.
	2. A Szerződésben nem szabályozott kérdésekben az ÜKSZ-ben, a Tároló mindenkor hatályos Üzletszabályzatában foglaltak, valamint a mindenkor hatályos és irányadó magyar és közvetlenül alkalmazandó Európai Uniós jogszabályok rendelkezései az irányadók.
	3. A Tároltató a Szerződés aláírásával elismeri, hogy a jelen pontban hivatkozott – a Tároló Internetes honlapján ([www.gaztarolo.hu](http://www.gaztarolo.hu)[)](http://www.mfgt.hu/) elérhető – mindenkor hatályos Üzletszabályzat tartalmát megismerte, azt a Szerződés részének tekinti, és annak tartalmát magára nézve kötelezőnek ismeri el.
	4. A Felek kijelentik, hogy maradéktalanul rendelkeznek a Felek létesítő okiratai szerint a Szerződés megkötéséhez szükséges jóváhagyásokkal.

Felek a Szerződést annak elolvasása és közös értelmezése után, mint akaratukkal mindenben megegyezőt jóváhagyólag írják alá.

**Kelt: Fót, időbélyegző szerinti napon**

**HEXUM Földgáz Zrt.**

**Tároló**

|  |  |  |
| --- | --- | --- |
| ……………..............………….. |  | …………….................………….. |
|  |  |  |
|  |  |  |

**Kelt:**

**Tároltató**

|  |  |  |
| --- | --- | --- |
| ……………..............………….. |  | …………….................………….. |
|  |  |  |
|  |  |  |

**6.sz. melléklet**

**A szerződéses biztosítékokra vonatkozó szabályok**

**1. A pénzügyi típusú biztosítékok és azok elfogadásának feltételei**

* 1. A Tároló és a Tároltató részéről aláírt földgáztárolási és kapacitáslekötési szerződés (e melléklet alkalmazásában a továbbiakban együtt: **Szerződés**) – egyéb feltételek teljesülése mellett – akkor lép hatályba, ha a Tároltató az alábbiakban részletesen leírt feltételeknek megfelelő szerződéses biztosítékot a Tároló részére átadta.
	2. A Tároló által alapesetben elvárt szerződéses biztosítékforma a SWIFT üzenetben kibocsátott, a Tároló bankja rendelkezésére bocsátott bankgarancia. A bankgaranciával kapcsolatos mindennemű eljárást a Tároló bankja és a Tároltató bankja bonyolítja le. Az avizálási jutalékot a Tároltató köteles fizetni. A Tároló a Tároltatót, annak kérésére tájékoztatja, hogy a felkínálni tervezett bankgarancia a Tároló számára elfogadható-e. A Tároltató egyidejűleg több garanciavállaló bank bankgaranciáját is felhasználhatja szerződéses biztosítékként, amennyiben azok összértéke eléri a szerződéses biztosíték alábbiakban leírt módokon számított összegét. Ez esetben Tároltatónak az összes bankgaranciát rendelkezésre kell bocsátania a Szerződés hatályba lépéséhez.
		1. A bankgaranciának 1 év, vagy annál hosszabb szerződéses futamidő esetén az alábbi feltételeket kell kielégítenie:
	3. A bankgarancia visszavonhatatlan, devizaneme a Szerződésben meghatározott deviza, és induló összege a megállapított mindenkori éves földgáztárolási díj 50% -a (amely magában foglalja a Tároltató által egy tárolói évben fizetendő kapacitásdíjat, forgalmi díjakat és az általános forgalmi adót; a továbbiakban: **Mindenkori éves földgáztárolási díj**).
	4. 1 évnél hosszabb futamidejű szerződés esetén a bankgarancia a szerződéses teljesítési időszak kezdő gáznap 6:00 órától érvényes egy évig, az utolsó gáznap 6:00 óráig. Ezt követően a bankgarancia a szerződéses időszak során mindig 1 évre szól és mindig a lejáratát megelőzően legalább 60 nappal, a következő évre meghosszabbítandó. A bankgarancia fenti határidőre történő meghosszabbításának elmulasztása a Tároltató súlyos szerződésszegésének minősül és vele szemben az Üzletszabályzat 7. sz. melléklete szerinti szankciók alkalmazhatók.
	5. 1 éves Szerződés esetén, valamint 1 évnél hosszabb futamidejű szerződés esetén a szerződéses időszak utolsó évében a bankgarancia a szerződés megszűnését követő 45 napig érvényes.
		1. A bankgaranciának 1 évnél rövidebb szerződéses futamidő esetén az alábbi feltételeket kell kielégítenie:
1. A bankgarancia visszavonhatatlan, devizaneme a Szerződésben meghatározott deviza, és induló összege a Tároltató által a szerződéses időszakban fizetendő kapacitásdíj és forgalmi díjak általános forgalmi adóval növelt összegének 50%-a.
2. A bankgarancia a szerződéskötéstől számítva a Szerződés megszűnését követő 45 napig érvényes.
	* 1. A bankgaranciának másodlagos kereskedelmi tranzakcióra jogosító földgáztárolási szerződés (Üzletszabályzat 5/B. sz. melléklet) esetében az alábbi feltételeket kell kielégítenie:
3. A bankgarancia visszavonhatatlan, és induló összege 150 000 EUR.
4. A bankgarancia 1 éves vagy rövidebb időszakra szóló szerződés esetén a szerződéskötéstől számítva a Szerződés megszűnését követő 45 napig érvényes.
5. 1 évnél hosszabb futamidejű Szerződés esetén a bankgarancia a szerződéses teljesítési időszak kezdő gáznap 6:00 órától érvényes egy évig, az utolsó gáznap 6:00 óráig. Ezt követően a bankgarancia a szerződéses időszak során mindig 1 évre szól és mindig a lejáratát megelőzően legalább 60 nappal, a következő évre meghosszabbítandó. A szerződéses időszak utolsó évére a bankgaranciát oly módon kell meghosszabbítani, hogy az a Szerződés megszűnését követő 45 napig érvényes legyen.
	* 1. A bankgaranciának a futamidőtől függetlenül még az alábbi feltételeket is ki kell elégítenie:
6. A visszavonhatatlan bankgarancia alapján a bank a Tároló első írásbeli felszólítása (a továbbiakban: ***Lehívás***) alapján a Tároló által megjelölt összegben, de összesen legfeljebb a garancia összeg erejéig, az alapjogviszony vizsgálata nélkül és bármilyen kifogásra való tekintet nélkül, fizetést teljesít a Tároló javára a Lehívás kézhezvételét követő 3 banki munkanapon belül, feltéve, hogy
	* 1. a Lehívásban a Tároló kijelenti, hogy a Tároltató nem teljesítette, vagy nem szerződésszerűen teljesítette a Szerződésben foglalt kötelezettségét;
		2. a Lehívásban hivatkozik a bankgaranciára;
		3. a Lehívást aláíró személyek aláírási jogosultságát és aláírásának hitelességét a Tároló hitelt érdemlő módon bizonyította (30 napnál nem régebbi cégkivonatával és aláírási címpéldánnyal vagy számlavezető bankjának megfelelő igazolásával).
		4. A banknak a bankgarancia alapján fennálló fizetési kötelezettsége kizárólag a Tároló írásbeli Lehívása alapján teljesített fizetések összegével csökkenthető. A bankgarancia részletekben is igénybe vehető. A bankgarancia alapján teljesített valamennyi kifizetés a bankgarancia összegét automatikusan csökkenti. Amennyiben a bankgarancia a Tároló által bármilyen mértékben felhasználásra kerül, a Tároltató köteles az 1.13. pont szerint annak feltöltéséről gondoskodni.
		5. A bankgarancia tekintetében a magyar jog az irányadó.
		6. Tároltató jogosult kezdeményezni a bankgarancia összegének módosítását, amennyiben a Szerződését részben vagy egészben átruházza másik rendszerhasználó részére. A Tároló a Tároltató részéről a bankgarancia összegének módosítására vonatkozó kezdeményezést azt követően vizsgálja és bírálja el, hogy a másik rendszerhasználóval kötendő Szerződés hatályba lép, azaz a másik rendszerhasználó a szükséges mértékű bankgaranciát a Tároló részére már biztosította.
		7. A bankgarancia a Tároltató igénye alapján akár 100%-ban is kiváltásra kerülhet a bírósági végrehajtásról szóló 1994. évi LIII. törvény 23/C. §-ában rögzített követelményeknek megfelelő, egyoldalú fizetési kötelezettségvállalást is tartalmazó közjegyzői okiratba foglalt anyavállalati garanciával, amennyiben az anyavállalat nemzetközileg elismert – S&P, Moody’s, Fitch – hitelminősítő által befektetési kategóriába sorolt. Amennyiben a bankgarancia csak részben kerül kiváltásra anyavállalati garanciával, az esetben a bankgaranciának és az anyavállalati garanciának együttesen kell fedezetet nyújtania a szerződéses biztosíték összegére. Amennyiben az anyavállalati garancia nyújtására jogosító hitelminősítő a befektetési kategóriába sorolást megszünteti, a Tároltató legkésőbb 5 (öt) munkanapon belül a szerződéses biztosíték teljes összegét bankgaranciában köteles nyújtani. A bankgaranciát és az anyavállalati garanciát – amennyiben azok nem a jelen 6. sz. melléklet szerinti garancia mintáknak megfelelő tartalommal kerülnek kiállításra - előzetes véleményezésre és jóváhagyásra a Tároló részére át kell adni. Az anyavállalati garanciát a jelen 6. sz. melléklet szerinti anyavállalati garancia minta feltételeivel egyező feltételekkel, az azonnali végrehajthatóságot lehetővé tevő tartalommal kell kidolgozni. Az anyavállalati garancia véleményezését a Tároló 2 (kettő) munkanap alatt végzi el. Kizárólag a Tároló által előzetesen jóváhagyott tartalmú, egyoldalú fizetési kötelezettségvállalást is tartalmazó közjegyzői okiratba foglalt anyavállalati garancia kerül befogadásra.
		8. A bankgaranciával és az anyavállalati garanciával kapcsolatosan felmerülő valamennyi díjat és költséget – ideértve az azok felhasználása következtében felmerülő költségeket is - a Tároltató viseli.
		9. A szerződéses biztosíték felhasználása a Tároló, a bankgaranciát kibocsátó bankhoz, anyavállalati garancia esetén a garanciát kibocsátó társasághoz intézett írásbeli felszólításával (Lehívás) történik. A Tároló a bankgaranciát és/vagy az anyavállalati garanciát a Tároltató lejárt tartozásának (tőkeérték, ÁFA, késedelmi kamat és egyéb járulékos költségek, beleértve a behajtási és végrehajtási költségeket is) erejéig használja fel. A Tároló tájékoztatja a Tároltatót a szerződéses biztosíték felhasználásának tényéről, az igénybe vett összegről és annak jogcíméről. A Tároltató ezt követően köteles gondoskodni a szerződéses biztosíték feltöltéséről.
		10. Amennyiben a szerződéses biztosíték a Tároló által bármilyen mértékben felhasználásra kerül, a Tároltatónak 30 (harminc) napon belül gondoskodnia kell a bankgarancia és/vagy az anyavállalati garancia szerződéses mértékig történő feltöltéséről.
		11. Amennyiben a bankgaranciát kibocsátó bank ellen csőd- vagy felszámolási eljárás indul, vagy a bankhoz felügyeleti biztost rendelnek ki, számláit zárolják, illetve olyan helyzet alakul ki, amelynek alapján a Tároló várhatóan nem tudja a bankgaranciát érvényesíteni, a Tároló a bankgarancia lejáratát megelőzően is kérheti a bankgarancia lecserélését más bank által nyújtott bankgaranciára. Amennyiben az anyavállalati garanciát kibocsátó anyavállalat ellen indul az előzőekben jelzett eljárás, úgy a Tároló az anyavállalati garancia lejáratát megelőzően is kérheti annak lecserélését bankgaranciára.
		12. Az anyavállalati garanciára – eltérő rendelkezés hiányában - a bankgaranciára vonatkozó rendelkezések megfelelően alkalmazandók.
	1. A Tároltató szerződéses biztosítékként a Ptk. 5:95. § (1) bekezdés a) pontja szerinti pénzóvadékot is nyújthat.
		1. A Tároltató a mindenkori éves bruttó földgáztárolási díj 50%-ával megegyező induló összegű, euró vagy forint (EUR vagy HUF) devizanemű pénzóvadékot (a továbbiakban: **Pénzóvadék**) a Tároló bankszámlájára történő átutalás útján köteles maradéktalanul megfizetni. Tároltató az átutalás közlemény rovatában a *„Pénzóvadék földgáztárolási szerződés alapján”* hivatkozást, mint az átutalt összeg rendeltetését és jogcímét köteles feltüntetni. A Tároltató a Pénzóvadék átutalásának megtörténtéről haladéktalanul köteles a Tárolót tájékoztatni a banki tranzakciós visszaigazolás Tároló kapcsolattartójának e-mail címére történő megküldésével.
		2. A Tároltató az 1.3.1. pont szerint átutalt összeget a Ptk. 5:95. §-ában foglaltakra figyelemmel óvadékba adja a Tároló részére. A Tároltató a Pénzóvadékot a Szerződésből eredő valamennyi fizetési kötelezettsége (tőke, általános forgalmi adó, késedelmi kamat és egyéb járulékos költségek, beleértve a behajtási és végrehajtási költségeket is) teljes összegére, a Tároltató javára alapítja.
		3. A Tároló nem köteles a Pénzóvadék összegét elkülönített számlán tartani.
		4. A Pénzóvadékot a Tároltató a Szolgáltatási időszak kezdő gáznap 6:00 órától a Szerződés megszűnését követő 45. (negyvenötödik) naptári napig köteles fenntartani.
		5. Fizetési késedelem esetén a Tároló haladéktalanul írásban felszólítja a Tároltatót a fizetési kötelezettsége teljesítésére. A Tároltató 15 napot meghaladó bárminemű fizetési késedelme esetén Tároló a Pénzóvadékot a Szerződésből eredő valamennyi követelése (tőke, általános forgalmi adó, késedelmi kamat és egyéb járulékos költségek, beleértve a behajtási és végrehajtási költségeket is) kielégítése céljából jogosult – akár részletekben is - felhasználni. A Tároló által felhasznált összeg a Pénzóvadék összegét automatikusan csökkenti. A Tároló tájékoztatja a Tároltatót a Pénzóvadék vagy annak egy része felhasználásának tényéről, az igénybe vett összegről és annak jogcíméről, továbbá ezzel egyidejűleg felszólítja a Tároltatót a Pénzóvadék 30 (harminc) napon belüli szerződéses mértékig történő kiegészítésére.
		6. A Pénzóvadékot, vagy annak részbeni felhasználását követően fennmaradó részét a Tároló az 1.3.4. pontban rögzített időtartam lejártát követő 8 munkanapon belül visszautalja a Tároltató részére, amennyiben a Szerződés kapcsán teljeskörűen elszámoltak egymással, és a Tárolónak a Tároltatóval szemben a Szerződésből eredően semmilyen jogcímen nincs további követelése. A Tároló a Pénzóvadékot arra a számlára utalja vissza, amelyről a Pénzóvadékot a Tároltató a Tároló részére átutalta.
		7. A Pénzóvadék nyújtásával és annak Tároló általi visszafizetésével kapcsolatos valamennyi díjat és költséget a Tároltató viseli.
	2. A Tároltató saját döntése szerint vagy az 1.2., vagy az 1.3. pont szerinti szerződéses biztosítékot köteles a Tároló számára nyújtani, azok kombinálására nincs lehetőség.

**2. A szerződéses biztosíték igénybevételének esetei és módja, ütemezése**

* + - 1. A Tároló a Tároltató által adott szerződéses biztosítékot az alábbi esetekben jogosult lehívni:
* a Tároltató fizetési késedelme esetén,
* a Tároltató súlyos szerződésszegése miatt a Szerződés Tároló általi felmondása esetén.
	+ - 1. A szerződéses biztosíték igénybevételének módját és ütemezését a Szerződés tartalmazza.
			2. A Tároltatónak az általa a Tárolónak nyújtott szerződéses biztosítékkal kapcsolatban semminemű kamatkövetelése nem lehet a Tárolóval szemben.

BANKGARANCIA NYILATKOZAT[[1]](#footnote-2)

(minta)

bankgarancia száma: .....................

**Címzett:**

(a továbbiakban: a "**Kedvezményezett**")

**Kibocsátó:**

*Bank neve.*

*Bank címe*

*Bank SWITF kódja*

(Cégjegyzékszám és nyilvántartó bíróság: )

(a továbbiakban: a "**Bank**")

**Megbízó:**

*Partner neve*

*székhelye*

(a továbbiakban: a "**Megbízó**")

Megbízónk értesített bennünket, hogy Önök és a Megbízó között …………..számon ………….. szerződés (a továbbiakban: a "Szerződés") megkötésére került sor, és a Szerződés alapján a Kedvezményezett általi teljesítésnek előfeltétele a jelen bankgarancia (a **"Garancia")** kibocsátása.

1. A Megbízó megbízásából ezennel legfeljebb ………………….. Ft, azaz ……………………. forint összeg (a továbbiakban: a **"Garancia Összeg**") erejéig visszavonhatatlanul és feltétel nélkül garanciát vállalunk a Kedvezményezett javára a Megbízónak a Szerződésből eredő valamennyi fizetési kötelezettségére (tőkeérték, ÁFA, késedelmi kamat és egyéb járulékos költségek, beleértve a behajtási és végrehajtási költségeket is).
2. E Garancia alapján a Bank a Kedvezményezett első írásbeli felszólítása (a továbbiakban: a **"Lehívás")** alapján a Kedvezményezett által megjelölt összegben, de összesen legfeljebb a Garancia Összeg erejéig, az alapjogviszony vizsgálata nélkül és bármilyen kifogásra való tekintet nélkül, fizetést teljesít a Kedvezményezett javára a Lehívás kézhezvételét követő 3 banki munkanapon belül, feltéve, hogy (a) a Lehívásban a Kedvezményezett kijelenti, hogy a Megbízó nem teljesítette vagy nem szerződésszerűen teljesítette a Szerződésben foglalt kötelezettségét; (b) a Lehívásban (a fenti bankgarancia szám megjelölésével) hivatkoznak jelen Garanciánkra; (c) a Lehívás eredeti példányát legkésőbb a Lejárati Időpontig eljuttatták a Bank fent megjelölt címére; és (d) a Lehívást aláíró személyek aláírási jogosultságát és aláírásának hitelességét a Kedvezményezett hitelt érdemlő módon bizonyította (30 napnál nem régebbi cégkivonatával és aláírási címpéldánnyal vagy számlavezető bankjának megfelelő igazolásával).
3. A Jelen Garanciával kapcsolatosan felmerülő valamennyi díjat és költséget a Megbízó viseli.
4. A Banknak a Garancia alapján fennálló fizetési kötelezettsége kizárólag a Kedvezményezett írásbeli Lehívása alapján teljesített fizetések összegével csökkenthető. Jelen Garancia részletekben is igénybe vehető. Jelen Garancia alapján teljesített valamennyi kifizetés a Garancia összegét automatikusan csökkenti.
5. Bank a Garancia 2. pontjában vállalt fizetési kötelezettségét mindenféle adó, vám, járulék és díj levonása nélkül teljesíti.
6. A Garancia ……..év ........ hó .,.. napján lép hatályba. A Garancia minden további értesítés nélkül hatályát veszti …………………. napján budapesti idő szerint déli 12.00 órakor (a továbbiakban: a Lejárati Időpont"), függetlenül attól, hogy a Garancia eredeti példányát visszajuttatták-e Bankunkhoz vagy sem. A Lejárati Időpontot követően kézhez vett Lehívások alapján a Bank nem teljesít fizetést.
7. Jelen Garancia tekintetében a magyar jog az irányadó.

Kelt, …………………………,. ……………..

*Bank neve*

Kapcsolattartó neve: ……………………….

tel:……………………………………………..

fax:…………………………………………..

…………………………… ………………………

[aláíró neve beosztása]

ANYAVÁLLALATI GARANCIA

(minta)

A jelen anyavállalati garanciát (a továbbiakban: „**Garancia**”) a(z)

**……………………………………………………..**

(székhelye: ……………………………………………………………..,

cégjegyzékszáma: ………………………..,

adószáma: ………………………………….)

(a továbbiakban: „**Garantőr**”) bocsátja ki a **HEXUM Földgáz Zártkörűen Működő Részvénytársaság** (székhelye: 2151 Fót, Fehérkő utca 7.; cégjegyzékszáma: 13-10-042153, adószáma: 13780960-2-44) (a továbbiakban: „**Kedvezményezett**”) javára.

**ELŐZMÉNYEK:**

1. A Kedvezményezett és az

**……………………………………………………………………..**

(székhelye: ……………………………………………………………...,

Magyarország;

cégjegyzékszáma:………………………………,

adószáma: ……………………………………..,

a továbbiakban: „**Leányvállalat**”) között

……………………………………. napján földgáztárolási/kapacitáslekötési[[2]](#footnote-3) szerződés (a továbbiakban: „**Szerződés**”) jött létre.

1. A Kedvezményezett földgáztároló engedélyesi üzletszabályzata (a továbbiakban: Üzletszabályzat) és a Szerződés értelmében a Szerződés hatályba lépésének a feltétele, hogy a Leányvállalat határidőben átadja a Kedvezményezett részére a Szerződésben meghatározott feltételek szerinti szerződéses biztosítéko(ka)t. Az anyavállalati garanciára – eltérő rendelkezés hiányában – az Üzletszabályzat és a Szerződés bankgaranciára vonatkozó rendelkezései megfelelően alkalmazandók.
2. A Leányvállalat a Garantőr kizárólagos tulajdonában álló gazdasági társaság.
3. A Garantőr a jelen Garanciát az Üzletszabályzat és a Szerződés előírásainak megfelelően, az alábbiakban meghatározott feltételek és rendelkezések szerint, a Leányvállalatnak a Kedvezményezett felé a Szerződés alapján keletkező valamennyi fizetési kötelezettsége teljesítésének garantálása céljából bocsátja ki.
4. **Garancia**
	1. A Garantőr a Polgári Törvénykönyvről szóló 2013. évi V. törvény 6:431. § - 6:435. §-aiban foglaltak szerint visszavonhatatlanul és feltétel nélkül vállalja és garantálja a Leányvállalatnak a Szerződésből eredő valamennyi fizetési kötelezettsége (……………………………………………….. forint, azaz …………………………………………………………………….. forint tőke, általános forgalmi adó, késedelmi kamat és egyéb járulékos költségek, beleértve a behajtási és végrehajtási költségeket is; a továbbiakban külön-külön: „**Kötelezettség**”, együttesen: „**Kötelezettségek**”) Kedvezményezett javára, a kedvezményezett …………………………………….. Banknál vezetett …………………………………….. számú bankszámlájára történő átutalás útján történő teljesítését legfeljebb az 1.3 pontban rögzített összeg erejéig a 2.3. pontban rögzített fizetési határidőn belül.
	2. A Garantőrnek a jelen Garancia szerinti fizetési kötelezettsége feltétlen, tekintet nélkül a Kötelezettségek érvényességére és jogi úton való kikényszeríthetőségére.
	3. A Garantőrnek a jelen Garancia szerinti fizetési kötelezettsége legmagasabb összege **…………………………………………………….. forint, azaz …………………………………………………………………………….. forint** (a továbbiakban: „**Kötelezettségi Korlát**” vagy „**Garancia Összeg**”). Tekintet nélkül arra, hogy a Kedvezményezett hányszor jelent be fizetés iránti kérelmet, a Kötelezettségi Korlátot a Kötelezettségek tekintetében kifizethető legmagasabb összegként kell értelmezni azzal, hogy a Kötelezettségi Korlát teljes összegét csökkenteni kell bármely, a jelen Garancia alapján megfizetésre került összeggel.
5. **A Garancia Érvényesítése**
	1. A Kedvezményezett nem köteles a jelen Garancia alapján a Garantőrrel szembeni bármilyen követelés érvényesítése előtt a Leányvállalattal vagy bármely más személlyel szemben eljárást kezdeményezni vagy bármely jogot vagy fizetésre vonatkozó követelést érvényesíteni.
	2. A Kedvezményezett fizetés iránti felszólítását (a továbbiakban: „**Lehívás**”) írásba kell foglalni és abban meg kell jelölni (i) a Garantőr által fizetendő összeget, (ii) a Kedvezményezett bankszámla adatait, amelyre a kifizetést kéri, valamint a Lehívásnak tartalmaznia kell (iii) a Kedvezményezett nyilatkozatát arra vonatkozóan, hogy a Leányvállalat nem, vagy nem szerződésszerűen teljesítette a Szerződésben foglalt kötelezettségét, és azt, hogy (iv) a Garantőr által fizetendő összeget a Kedvezményezett a jelen Garancia alapján követeli a Garantőrtől.

A Kedvezményezett cégjegyzésre jogosult képviselőinek minden Lehívást cégszerűen alá kell írniuk. A Lehíváson szereplő aláírásokat a Kedvezményezett közjegyzői aláírás-hitelesítéssel ellátott címpéldánnyal vagy ügyvéd, vagy kamarai jogtanácsos által ellenjegyzett aláírás-mintával köteles igazolni, feltéve, hogy a Lehívás kiállítására papír alapon kerül sor, és mellékelni kell hozzájuk a Kedvezményezett 30 napnál nem régebben kiállított, hatályos cégkivonatát.

Amennyiben a Lehívás kiállítására elektronikus okiratként kerül sor, az elektronikus okiratot a cégjegyzésre jogosultak – a polgári perrendtartásról szóló 2016. évi CXXX. törvény 325. § (1) bekezdés f) pontjának megfelelően - minősített vagy minősített tanúsítványon alapuló fokozott biztonságú elektronikus aláírással és - amennyiben jogszabály úgy rendelkezik - időbélyegzővel látják el.

A Kedvezményezett követelését akkor kell bejelentettnek tekinteni, amikor a Garantőr részére a 7. pont szerint kézbesítésre kerül a Kedvezményezett Lehívása.

* 1. A Garantőr a jelen feltétlen és visszavonhatatlan Garancia alapján attól a naptól számított három banki munkanapon (a szombat és a vasárnap kivételével azon napokon, amelyeken a bankok üzletkötés céljából nyitva tartanak Budapesten) belül köteles fizetést teljesíteni, amelyen a Garantőr részére a Kedvezményezettnek a 2.2. bekezdés szerinti Lehívása kézbesítésre kerül.

A Garantőr a Lehívás alapján, azaz a Kedvezményezett első fizetési felszólítására köteles a Kedvezményezett által megjelölt összegben, de összesen legfeljebb a Garancia összeg erejéig, az alapjogviszony vizsgálata nélkül és bármilyen kifogásra való tekintet nélkül fizetést teljesíteni, ha a Lehívás megfelel a 2.2 pontban írtaknak.

* 1. A Garantőr Garancia alapján fennálló fizetési kötelezettsége kizárólag a Kedvezményezett írásbeli Lehívása alapján teljesített fizetések összegével csökkenthető. A Garancia részletekben is igénybe vehető. A Garancia alapján teljesített valamennyi kifizetés a Garancia Összegét automatikusan csökkenti.
	2. A Garantőr a Garancia 1.1-1.3 pontjában vállalt fizetési kötelezettségét mindenféle adó, vám, járulék és díj levonása nélkül teljesíti.
	3. A Garanciával kapcsolatosan felmerülő valamennyi díjat és költséget a Leányvállalat vagy a Garantőr viseli, azok megfizetése semmilyen jogcímen nem követelhető a Kedvezményezettől.
	4. A Garantőr kizárólag azokat a kifogásokat érvényesítheti a Kedvezményezettel szemben, amelyek a Garantőrt a Kedvezményezettel szemben saját személyében megilletik.
1. **Hatályba lépés**
	1. A Garancia - a közvetlen végrehajtást biztosító egyoldalú fizetési kötelezettségvállaló nyilatkozatot is tartalmazó - közjegyzői okiratba foglalása napján lép hatályba.
2. **Lejárat és Megszűnés**
	1. A jelen Garancia minden további értesítés nélkül …………………………………. napján, budapesti idő szerint 12:00 órakor hatályát veszti (a „**Lejárat Időpontja**”), tekintet nélkül arra, hogy a jelen Garancia eredeti példányát visszaszolgáltatják-e a Garantőr részére. A Lejárati Időpontot követően kézhez vett Lehívások alapján a Garantőr nem teljesít fizetést.
3. **Átruházás**
	1. A Kedvezményezett kizárólag a Garantőr előzetes írásbeli hozzájárulásával jogosult a jelen Garancia érvényesítésének jogát átruházni. A Kedvezményezett jogosult olyan személy kijelölésére, akinek a Garantőr a jelen Garancia szerinti fizetést teljesíteni köteles.
4. **Részleges Érvénytelenség**
	1. Amennyiben a jelen Garancia bármely rendelkezése (vagy annak egy része) érvénytelen vagy végrehajthatatlan, illetve érvénytelenné vagy végrehajthatatlanná válik, akkor ez nem érinti a jelen Garancia egyéb rendelkezéseinek érvényességét vagy végrehajthatóságát.
5. **Értesítések**
	1. A jelen Garancia szerinti Lehívást, a Garancia szerinti vagy azzal kapcsolatos értesítést vagy tájékoztatást a következő címre kell kézbesíteni:

A Garantőr esetén:

Cégnév: ………………………………………………….

Kézbesítési cím: ………………………………………………….

Elektronikus kézbesítési cím[[3]](#footnote-4): ……………………………………………….

A Kedvezményezett esetén:

HEXUM Földgáz Zrt.

Kézbesítési cím: 2151 Fót, Fehérkő u. 7.

Elektronikus kézbesítési cím: gaztarolo@gaztarolo.hu

* 1. A jelen Garancia szerint a Garantőrnek vagy a Kedvezményezettnek kézbesítendő bármely értesítést, tájékoztatást vagy követelést (ide értve a Lehívást is) – jogszabály eltérő rendelkezése hiányában - teljes bizonyító erejű magánokiratként írásba kell foglalni és azt papír alapú dokumentum esetén a Garantőrnek vagy a Kedvezményezettnek postai úton történő megküldéssel vagy személyes kézbesítés útján kell megküldeni a címzett 7.1. pont szerinti kézbesítési címére.

A Garantőr vagy a Kedvezményezett 7.1. pontban feltüntetett kézbesítési címére tértivevényes és ajánlott vagy egyéb könyvelt postai küldeményként szabályszerűen postára adott értesítést, tájékoztatást vagy követelést a küldemény postai kézbesítése megkísérlése napjától számított ötödik munkanapon a címzettel közöltnek, részére kézbesítettnek kell tekinteni akkor is, ha a küldemény ténylegesen nem volt kézbesíthető, vagy arról a címzett nem szerzett tudomást. Ha a küldemény postai kézbesítése megkísérlésének napja nem állapítható meg, vagy a küldemény a feladóhoz a postai szolgáltatások nyújtásának és a hivatalos iratokkal kapcsolatos postai szolgáltatás részletes szabályairól, valamint a postai szolgáltatók általános szerződési feltételeiről és a postai szolgáltatásból kizárt vagy feltételesen szállítható küldeményekről szóló 335/2012. (XII. 4.) Korm. rendelet 25. § (1) bekezdés b), vagy c), vagy d), vagy e), vagy f), vagy g) pontja szerinti jelzéssel érkezik vissza, akkor azon a napon, amelyen a kézbesítetlen küldeményt a posta a feladónak visszaküldte.

Elektronikus okirati formában kiállított, a cégjegyzésre jogosultak által – a polgári perrendtartásról szóló 2016. évi CXXX. törvény 325. § (1) bekezdés f) pontjának megfelelően - minősített vagy minősített tanúsítványon alapuló fokozott biztonságú elektronikus aláírással és - amennyiben jogszabály úgy rendelkezik - időbélyegzővel ellátott értesítés, tájékoztatás vagy követelés (ide értve a Lehívást is) a Garantőr vagy a Kedvezményezett 7.1. pontban – ennek hiányában a címzett cégkivonatában - feltüntetett elektronikus kézbesítési címére kerül megküldésre. Az ilyen értesítés, tájékoztatás vagy követelés a kézbesítési igazolás (ún. „read receipt”) elküldésének napján, illetve a címzettnek az elektronikus levél megérkezését tudomásul vevő válaszának időpontjában, visszaigazolás hiányában a küldést követő munkanapon tekintendő kézbesítettnek.

1. **Irányadó Jog**

A jelen Garanciára és annak értelmezésére a magyar jog alkalmazandó.

1. **Egyebek**

A Garantőr a(z) ………………. nemzetközileg elismert hitelminősítő által befektetési kategóriába sorolt.

Amennyiben az anyavállalati garancia nyújtására jogosító hitelminősítő a befektetési kategóriába sorolást megszünteti, a Garantőr haladéktalanul, de legkésőbb 5 (öt) munkanapon belül ennek tényéről igazolható módon írásban értesíti a Kedvezményezettet és a Leányvállalatot.

Kelt, …………………………, …………………………

Tisztelettel:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **[*Név*]** | **[*Név*]** |
| [*Tisztség*] | [*Tisztség*] |

**7.sz. melléklet**

**Eljárásrend szerződésszegés esetén**

**1. A szerződésszegés esetei**

Súlyos szerződésszegésnek minősül különösen:

 - a Tároló részéről:

* a Tároló indokolatlanul, számára felróható okból, ismételten és nem a földgáztárolási/kapacitáslekötési szerződés rendelkezései szerint bocsátja rendelkezésre a Tároltató szerződött Kapacitásait;
* a Tároló indokolatlanul nem tesz meg minden észszerűen elvárható erőfeszítést a technológiáján bekövetkezett váratlan üzemzavar mielőbbi elhárítására;

 - a Tároltató részéről:

* a Tároltató ismételten, a Tároló felszólítását követően sem tesz eleget a földgáztárolási/kapacitáslekötési szerződés (a továbbiakban együtt: Szerződés) szerinti díjfizetési kötelezettségének, vagy két egymást követő alkalommal 15 naptári napot meghaladó fizetési késedelembe esik a Tároló felé, és a Tároltató által a Tároló számára rendelkezésre bocsátott pénzügyi biztosítékból e fizetés a Tároló irányában nem rendezhető;
* a Tároltató az Üzletszabályzat VII.3.1. pontja szerinti szerződéses biztosítékkal kapcsolatos kötelezettségét nem teljesíti;
* a Tároltató Földalatti gáztárolóhoz történő hozzáférési jogosultságának jogszabályváltozás okán bekövetkező megszűnése esetén a Tároltató nem tesz meg igazoltan minden tőle ésszerűen elvárható erőfeszítést a hozzáférési jogosultság megszerzése érdekében,
* a Tároltató szankció(k) hatálya alatt áll, vagy a Szerződéssel lekötött, de fel nem használt földgáztárolási kapacitásokat közvetlenül vagy közvetve másodlagos kapacitáskereskedelemben tovább értékesíti, illetve azokat, vagy a földgáztárolóban általa elhelyezett földgáz tulajdonjogát egyéb módon, illetve jogcímen átruházza át olyan harmadik személyre, aki a Szerződés hatálya alatt szankció(k) hatálya alatt áll, és ezáltal a lekötött kapacitások, vagy a földgáztárolóban elhelyezett földgáz tulajdonjogának bármilyen jogcímen történő átruházása a szankció(k) megsértését eredményezné. A Szerződés vonatkozásában szankció alatt az Egyesült Nemzetek Szervezete Biztonsági Tanácsa, az Európai Unió, az Amerikai Egyesült Államok Pénzügyminisztériuma, az Amerikai Egyesült Államok Külföldi Eszközöket Ellenőrző Hivatala (OFAC), az Amerikai Egyesült Államok Külügyminisztériuma, az Amerikai Egyesült Államok Kereskedelmi Minisztériuma (Ipari és Biztonsági Iroda), az Egyesült Királyság illetékes hivatala vagy más érintett szankciós hatóság által alkalmazott vagy végrehajtott pénzügyi és vagyoni korlátozó intézkedést, gazdasági, kereskedelmi korlátozást, valamint embargót kell érteni.

A Szerződés megszegését jelenti minden olyan eset – a vis maior, egyéb a Szerződésben írt rendelkezések kivételével – amikor a Felek bármelyike megsérti a lényeges szerződéses feltételeket, illetve a Ptk. vonatkozó rendelkezéseit, különös tekintettel, de nem korlátozva az alábbiakra:

Tároltató részéről:

* A szolgáltatás ellenértékének meg nem fizetése.
* A betárolt földgáz minősége nem felel meg a Szerződésben rögzített előírásoknak.

Tároló részéről:

* A Tároltató által nominált, Tároló által befogadott betárolási, illetve kitárolási feladat nem teljesítése. Ebben az esetben Tároló köteles a Tároltatónál felmerülő pótdíjat, egyensúlyozási költséget, illetve egyéb felmerült kárát megtéríteni.
* Az átvett földgáz elvesztése, megsemmisülése. Ebben az esetben a Tároló felel azért a kárért, amely az átvett földgázmennyiség elvesztéséből, megsemmisüléséből, minőségromlásából keletkezett. Az átvett földgázmennyiség teljes vagy részleges megsemmisülése esetén a Tároló a földgázmennyiséggel kapcsolatos őt megillető díjra, illetőleg annak arányos részére nem tarthat igényt, illetve köteles a Tároltatónak az ebből eredő közvetlen kárát megtéríteni.
* A kitárolt földgáz nem felel meg a Szerződésesben rögzített előírásoknak. A Tároltató a tudomásszerzést követően haladéktalanul köteles a Tárolót értesíteni a bekövetkezett káráról, a káresetről és a keletkezett kártérítési igényét bejelenteni.

**2. Szankciók súlyos szerződésszegés esetén**

Amennyiben bármelyik Fél súlyos szerződésszegése esetén a vétlen Fél indokolással ellátott írásbeli figyelmeztetését követő legfeljebb 15 munkanapon belül a szerződésszegő Fél a súlyos szerződésszegést nem orvosolja, a vétlen Fél a Szerződést azonnali hatállyal írásban, indokolással ellátva felmondhatja.

Tároltató súlyos szerződésszegése esetén Tároló jogosult felfüggeszteni a Tároltató hozzáférését az Informatikai platformhoz, ezáltal jogosult a nominálás lehetőségét nem biztosítani.

Amennyiben a Tároltató a szankciókkal kapcsolatos kötelezettségvállalását, illetve tilalmakat szegi meg, a Tároló a Szerződést írásbeli figyelmeztetés vagy felszólítás nélkül, azonnali hatállyal mondja fel.

Amennyiben a Szerződés a Tároltató súlyos szerződésszegése miatti azonnali hatályú, Tároló általi felmondással szűnik meg, a Tároló a felmondás tárolói évére számított éves kapacitásdíjat és a lekötött Mobilkapacitásnak megfelelő földgázmennyiségre megállapított forgalmi díjakat magába foglaló éves földgáztárolási díj összegével azonos összegű kötbért jogosult kiszabni.

Tároló a kötbér összegét külön levélben terheli ki, melyet a Tároltató köteles annak kézhezvételét követő 15 napon belül banki átutalással kiegyenlíteni.

Amennyiben a Tároltató a fenti határidőre a kiterhelt kötbért a Tároló számára nem fizeti meg, a Tároló a Tároltató által szerződéses biztosítékként rendelkezésére bocsátott bankgaranciából és/vagy – amennyiben értelmezhető – anyavállalati garanciából, vagy pénzóvadékból történő azonnali lehívással érvényesíti követelését.

A kötbér megfizetésével a Tároltató nem mentesül a Szerződésből származó egyéb fizetési kötelezettségeinek (pl. esedékes tárolási díjak) teljesítése alól.

A Tároló jogosult a kötbért meghaladó mértékű kárát a Tároltatóval szemben érvényesíteni.

**8.sz. melléklet**

**Eljárásrend nem megfelelő minőségű földgáz Átadás-átvételi pontra érkezése esetén**

kivonat a Szállító (FGSZ Zrt.) és a Tároló közt létrejött, hatályos együttműködési megállapodásból

„Gázminőségi probléma esetén a kapcsolattartókon keresztül írásban kell értesíteni az érintett felet a nem megfelelőségről.

A nem megfelelőséget az abban érintett fél köteles kivizsgálni és 30 munkanapon belül a kivizsgálás eredményéről a másik Felet értesíteni.

A földgáz akkor nem megfelelő minőségű, ha a hatályos GET Vhr. kormányrendelet 11. számú melléklet szerinti 2H minőségre vonatkozó előírásainak nem felel meg, vagy a földgáz égéshője az adott pontra *”A földgázszállító rendszer átvételi és kiadási pontjainak minőség elszámolási rendje”* kiadványban publikált értéktől ±5%-nál nagyobb mértékben eltér.

Bármely Fél megtagadhatja a Rendszerhasználó minőségileg hibás gázának az átvételét.”

**„Eljárásrend nem megfelelő minőségű földgáz a Társaság rendszerébe történő betáplálása esetén**

* Gázösszetétel elemző (égéshő, Wobbe szám) kromatográfok mérése esetén a minőségi határérték túllépés észlelését követően a Társaság telefonon haladéktalanul tájékoztatja a Földgáztárolói engedélyest és felszólítja a nem megfelelő minőségű földgáz betáplálásának megszüntetésére. Amennyiben az adott kromatográf mérésének órai értéke is nem megfelelő minőségű földgáz betáplálását jelzi, akkor a Társaság a Földgáztárolói engedélyes írásbeli tájékoztatásával egyidőben értesíti az adott hálózati ponton érintett Rendszerhasználókat, hogy azonnal szüntessék meg a nem megfelelő minőségű földgáz betáplálását.
* Egyéb gázminőség jellemzők (kéntartalom, víztartalom, CH-harmatpont) mérése esetén a minőségi határérték túllépés észlelését követően, a Társaság telefonon haladéktalanul tájékoztatja a Földgáztárolói engedélyest és felszólítja a nem megfelelő minőségű földgáz betáplálásának megszüntetésére. Amennyiben az adott mérés alapján a megelőző időszakban (2 napon belül)
	+ már volt határérték túllépés (ismétlődő nem megfelelőség) és az órai értéke is nem megfelelő minőségű földgáz betáplálását jelzi, akkor a Társaság a Földgáztárolói engedélyes írásbeli tájékoztatásával egyidőben értesíti az adott hálózati ponton érintett Rendszerhasználókat.
	+ nem volt határérték túllépés (új nem megfelelőség), akkor a Felek az értesítést követően 3 órán belül ellenőrzik saját eszközeik megfelelőségét. Amennyiben a Társaság szakemberei megállapítják, hogy a mérőberendezés
		- meghibásodott, és a jelzett nem megfelelőségnek ez volt az oka, akkor a Rendszerhasználókat nem értesíti. Ez esetben Társaság haladéktalanul intézkedik a berendezés javítása érdekében.
		- hibátlanul működik és a Földgáztárolói engedélyes elismeri a nem megfelelő minőségű földgáz betáplálását, valamint az adott berendezés mérésének utolsó órai értéke is nem megfelelő minőségű földgáz betáplálását jelzi, akkor Társaság a Földgáztárolói engedélyes írásbeli tájékoztatásával egyidőben értesíti az adott hálózati ponton érintett Rendszerhasználókat, hogy azonnal szüntessék meg a nem megfelelő minőségű földgáz betáplálását.
		- hibátlanul működik, de a Földgáztárolói engedélyes nem ismeri el a nem megfelelő minőségű földgáz betáplálását és írásban kéri a Rendszerhasználók értesítésének elhalasztását. Ez esetben a nem megfelelő minőségű földgáz betáplálása esetére vonatkozó kárfelelősség a Földgáztároló engedélyest terheli és a megfelelőséget a részére történt értesítést követően legkésőbb 12 órán belül igazolnia kell. Az igazolás hiányában a Társaság értesíti a Rendszerhasználókat a nem megfelelő minőségű földgáz betáplálásáról.

Abban az esetben, ha a rendszerhasználó az újranominálásában a nem megfelelő minőségű földgáz betáplálását nem csökkenti olyan mértékben, hogy az a gáznap hátralévő óráira vonatkozóan az általa a szállító rendszerbe betáplált nem megfelelő minőségű földgáz betáplálásának megszüntetését jelentse, akkor ez a betáplálási szándék fenntartását jelenti. Ebben az esetben a nem megfelelő minőségű földgáz betáplálásából eredő mindennemű kár a Rendszerhasználót vagy – kizárólag a saját tevékenységi körében okozott károk esetén a Földgáztárolói engedélyest terheli.

A Földgáztárolói engedélyes felé Társaság megküldi nominálás egyezőségi vizsgálatra a Rendszerhasználók újranominálását jelezve, hogy a lecsökkentett nominálás a gáznap hátralévő óráira kimenti a Rendszerhasználót, amennyiben a betápláló a Földgáztárolói engedélyes felé is így rendelkezett. Amennyiben a Földgáztárolói engedélyes ennek ellenére sem szünteti meg a földgáz betáplálását, mindennemű, a nem megfelelő minőségű földgáz betáplálásából eredő kár a Földgáztárolói engedélyest terheli.

Amennyiben Társaság tévesen értesítette a Rendszerhasználókat a nem megfelelő minőségű földgáz betáplálásáról, azt írásban jelzi az összes érintett fél felé a hibás tájékoztatás indoklásával.

# Eljárásrend nem megfelelő minőségű földgáz a Földgáztároló engedélyes rendszerébe történő beadása esetén

* Gázösszetétel elemző (égéshő, Wobbe szám) kromatográfok mérése esetén a minőségi határérték túllépés észlelését követően a Földgáztárolói engedélyes telefonon haladéktalanul tájékoztatja a Társaságot és felszólítja a nem megfelelő minőségű földgáz kiadásának megszüntetésére. Amennyiben az adott kromatográf mérésének órai értéke is nem megfelelő minőségű földgáz kiadását jelzi, akkor Földgáztárolói engedélyes a Társaság írásbeli tájékoztatásával egyidőben értesíti az adott hálózati ponton érintett Rendszerhasználókat, hogy azonnal szüntessék meg a nem megfelelő minőségű földgáz kiadását.
* Egyéb gázminőség jellemzők (kéntartalom, víztartalom, CH-harmatpont) mérése esetén a minőségi határérték túllépés észlelését követőn a Földgáztárolói engedélyes telefonon haladéktalanul tájékoztatja a Társaságot és felszólítja a nem megfelelő minőségű földgáz kiadásának megszüntetésére. Amennyiben az adott mérés alapján a megelőző időszakban (2 napon belül)
	+ már volt határérték túllépés (ismétlődő nem megfelelőség) és az órai értéke is nem megfelelő minőségű földgáz kiadását jelzi, akkor Földgáztárolói engedélyes a Társaság írásbeli tájékoztatásával egyidőben értesíti az adott hálózati ponton érintett Rendszerhasználókat.
	+ nem volt határérték túllépés (új nem megfelelőség), akkor a Felek az értesítést követően 3 órán belül ellenőrzik saját eszközeik megfelelőségét. Amennyiben a Társaság szakemberei megállapítják, hogy a mérőberendezés
		- * meghibásodott és a jelzett nem megfelelőségnek ez volt az oka, akkor a Rendszerhasználókat a Földgáztárolói engedélyes nem értesíti. Ez esetben a Társaság haladéktalanul intézkedik a berendezés javítása érdekében.
			* hibátlanul működik és a Társaság elismeri a nem megfelelő minőségű földgáz kiadását, valamint az adott berendezés mérésének utolsó órai értéke is nem megfelelő minőségű földgáz kiadását jelzi, akkor a Földgáztárolói engedélyes a Társaság írásbeli tájékoztatásával egyidőben értesíti az adott hálózati ponton érintett Rendszerhasználókat, hogy azonnal szüntessék meg a nem megfelelő minőségű földgáz kiadását.

Abban az esetben, ha a Rendszerhasználó az újranominálásában a nem megfelelő minőségű földgáz kiadását nem csökkenti olyan mértékben, hogy az a gáznap hátralévő óráira vonatkozóan az általa a szállító rendszerből kiadott nem megfelelő minőségű földgáz kiadásának megszüntetését jelentse, akkor az a kiadási szándék fenntartását jelenti. Ebben az esetben a nem megfelelő minőségű földgáz kiadásából eredő mindennemű kár a Rendszerhasználót vagy – kizárólag a saját tevékenységi körében okozott károk esetén – a Társaságot terheli.

A Földgáztárolói engedélyes felé a Társaság megküldi nominálás egyezőségi vizsgálatra a Rendszerhasználók újranominálását, jelezve, hogy a lecsökkentett nominálás a gáznap hátralévő óráira kimenti a Rendszerhasználót, amennyiben a kiszállíttató a Földgáztárolói engedélyes felé is így rendelkezett. Amennyiben a Társaság ennek ellenére sem szünteti meg a földgáz kiadását, mindennemű, a nem megfelelő minőségű földgáz kiadásából eredő kár a Társaságot terheli.

Amennyiben Földgáztárolói engedélyes tévesen értesítette a Rendszerhasználókat a nem megfelelő minőségű földgáz betáplálásáról, azt írásban jelzi az összes érintett fél felé a hibás tájékoztatás indoklásával.”

Üzletszabályzat

9/A. sz. melléklet

**9/A. sz. melléklet**

**A**

**HEXUM Földgáz Zártkörűen Működő Részvénytársaság**

**Árverési Szabályzata**

**(papír alapú eljárásként bonyolított vagy elektronikus úton megtartásra kerülő aukciókra)**

**Fót**, **………..**

**Tartalomjegyzék**

[1 ÁRVERÉSI SZABÁLYZAT 130](#_Toc152066679)

[1.1 Bevezető 130](#_Toc152066680)

[1.2 Az Árverési Szabályzat célja, tárgya, hatálya 130](#_Toc152066681)

[1.3 Fogalmak 131](#_Toc152066682)

[1.3.1 Alapfogalmak 131](#_Toc152066683)

[1.3.2 Papíralapú eljáráshoz kapcsolódó fogalmak 135](#_Toc152066684)

[1.3.3 Elektronikus Liciteljárásokhoz kapcsolódó fogalmak 136](#_Toc152066685)

[1.4 Árverési feltételek 137](#_Toc152066686)

[1.4.1 Jogszabályi előírások 137](#_Toc152066687)

[1.4.2 Pénzügyi feltételek 138](#_Toc152066688)

[1.4.3 Egyéb feltételek 138](#_Toc152066689)

[1.5 Árverésre Bocsátott Termék 139](#_Toc152066690)

[1.6 Regisztráció 139](#_Toc152066691)

[1.6.1 Regisztráció feltételei 139](#_Toc152066692)

[1.6.2 Regisztráció folyamata 140](#_Toc152066693)

[1.6.3 Benyújtandó dokumentumok és igazolások 141](#_Toc152066694)

[1.6.4 Regisztrációs Biztosíték 142](#_Toc152066695)

[1.6.5 Regisztráció érvényessége, regisztráció megújítása 143](#_Toc152066696)

[1.7 Árverés 144](#_Toc152066697)

[1.7.1 Árverés típusok 144](#_Toc152066698)

[1.7.2 Árverés meghirdetése 144](#_Toc152066699)

[1.7.3 Szerződéstervezet(ek) 145](#_Toc152066700)

[1.7.4 Papír alapú árverés előkészítése és lebonyolítása 145](#_Toc152066701)

[1.7.5 Elektronikus Árverés előkészítése és lebonyolítása 147](#_Toc152066702)

[1.7.6 Érvénytelen árverés 152](#_Toc152066703)

[1.7.7 Árverés felfüggesztése 152](#_Toc152066704)

[1.8 Szerződéskötés 152](#_Toc152066705)

[1.8.1 Szerződéskötés 152](#_Toc152066706)

[1.8.2 Szerződéses Biztosíték 153](#_Toc152066707)

[2 MELLÉKLETEK 153](#_Toc152066708)

# ÁRVERÉSI SZABÁLYZAT

## Bevezető

Az Európai Parlament és a Tanács „a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló” 2009/73/ EK irányelve (különösen annak 33. cikke) rögzíti, hogy a földgáztárolókhoz való hozzáférés biztosítása minden esetben objektív, átlátható és mindennemű megkülönböztetéstől mentes kritériumok alapján kell, hogy történjen.

A fentiekkel összhangban a földgázellátásról szóló 2008. évi XL. törvény (a továbbiakban: ***GET***) 1. § d) pontja alapján a törvény célja az együttműködő földgázrendszerhez történő objektív, átlátható és az egyenlő bánásmód követelményének megfelelő hozzáférés biztosítása.

A HEXUM Földgáz Zártkörűen Működő Részvénytársaság (székhely: 2151 Fót, Fehérkő u. 7., cégjegyzékszám: Cg. 13-10-042153, adószám: 13780960-2-44, a továbbiakban: ***HEXUM Földgáz Zrt.,*** vagy ***Kiíró***) az irányadó jogszabályi rendelkezéseknek megfelelően a hatékony verseny kialakulásának elősegítése, és a földgáztárolói kapacitásokhoz való hozzáférés során az esélyegyenlőség biztosítása érdekében a portfóliójában rendelkezésre álló szabad földgáztárolói kapacitásait vagy azok egy részét, azok lekötése céljából, a jelen Árverési Szabályzatban rögzített feltételek szerint és módon árverésre bocsátja.

Jelen Árverési Szabályzat a HEXUM Földgáz Zrt. által papír alapon vagy a Fluenta Europe Kft. elektronikus platformján lebonyolításra kerülő árverésekre vonatkozó szabályokat tartalmazza.

## Az Árverési Szabályzat célja, tárgya, hatálya

A jelen árverési szabályzat (továbbiakban ***Árverési Szabályzat*** vagy ***Szabályzat***) célja, hogy bemutassa a Kiíró által meghirdetett és lebonyolításra kerülő bármely földgáztárolói kapacitás árverésen (a továbbiakban: ***Árverés***) való részvétel feltételeit, az Árverés(ek) lebonyolításának módját, eljárásrendjét és szabályait.

Az Árverési Szabályzat tájékoztatást nyújt a lehetséges résztvevők köréről, a kínált szolgáltatásokról, azok igénybevételének feltételeiről és az Árverés lebonyolításának módjáról, illetve folyamatáról. Továbbá tartalmazza mindazokat a szerződési feltételeket, amelyeket az érvényes és eredményes Árverést követően a Kiíró és a nyertes Ajánlattevő által megkötendő Földgáztárolási Szerződés, és amennyiben az adott Árverés vonatkozásában releváns, akkor a Megszakítható kapacitásokra vonatkozó Másodlagos Kapacitáskereskedelmi Szerződés rögzít.

A Szabályzat hatálya kiterjed

* az Árverésen részt venni kívánó, a Szabályzat 1.3. pontjában meghatározott Rendszerhasználókra, Ajánlattevőkre, valamint a képviseletükben eljáró személyekre;
* az Árverést meghirdető és lebonyolításáért felelős, a terméket és szolgáltatást felkínáló HEXUM Földgáz Zrt.-re és a képviseletében eljáró természetes személyekre, illetve a Kiíró által az Árverés lebonyolításához igénybe vett természetes és jogi személy közreműködőkre, alvállalkozókra.

A Szabályzat a GET, a GET rendelkezéseinek végrehajtásáról szóló 19/2009. (I.30.) Korm. rendelet (a továbbiakban: ***Vhr***.) a Polgári Törvénykönyvről szóló 2013. évi V. törvény (a továbbiakban: ***Ptk***.), valamint a GET-hez kapcsolódó egyéb rendeletek és szabályzatok, valamint a Kiíró belső szabályozóiban foglaltak előírásainak figyelembevételével készült.

A Kiíró az információs önrendelkezési jogról és az információszabadságról szóló 2011. évi CXII. törvény 4. §-a (a továbbiakban: ***Infotv***.), valamint az Európai Parlament és Tanács (EU) 2016/679. számú rendelete (a továbbiakban: ***GDPR***) alapján jár el, az eljárás során a tudomására jutott személyes adatokat az Infotv. és a GDPR rendelkezéseinek megfelelően kezeli.

A Szabályzat több meghirdethető árverési típust is tartalmaz. A Kiíró saját döntési kompetenciájába tartozik annak meghatározása, hogy adott Árverés melyik árverési típus alapján kerül meghirdetésre és lebonyolításra. A Kiíró az egyes időszakokra nem köteles valamennyi árverési típus szerinti eljárást meghirdetni.

A Kiíró a jelen Árverési Szabályzatot az internetes honlapján (gaztarolo.hu) teszi közzé.

## Fogalmak

A jelen pont célja - elkerülendő az értelmezésbeli félreértéseket - az Árveréssel kapcsolatos, a Szabályzatban használt fogalmak kifejtése, pontos magyarázata. A felsorolás nem tartalmazza a GET, a Vhr., a Magyar Földgázrendszer Üzemi és Kereskedelmi Szabályzata, valamint a Kiíró mindenkor hatályos Fölgáztároló Engedélyesi Üzletszabályzata (a továbbiakban: ***Üzletszabályzat***) által szabályozott fogalmakat, azokat az ezen normákban meghatározottak szerint kell érteni. A pénzügyi fogalmak esetében a Szabályzat csak az Árveréshez szorosan kötődő fogalmak magyarázatát tartalmazza.

### 1.3.1 Alapfogalmak

**Ajánlati Ár**

Az Árverés során az egyes kapacitás csomagokra az Ajánlattevők által felajánlott földgáztárolói kapacitásdíj (TM). Az Ajánlati Ár mértékegysége EUR/MWh. Az Ajánlati Ár nettó összegben értendő, amely nem tartalmazza az általános forgalmi adót (a továbbiakban: ***ÁFA***), és semmilyen egyéb hatósági vagy adójellegű díjtételt. Az Ajánlati Árat a Kiíró legfeljebb 4 tizedes jegyig rögzített értéken fogadja el. Abban az esetben, ha az Ajánlattevő több, mint 4 tizedes jeggyel adja meg az Ajánlati Árat, úgy azt az értékelés során a Kiíró kerekítés nélkül csak 4 tizedesig veszi figyelembe, és a többi helyi értéken szereplő számot figyelmen kívül hagyja.

(Az Ajánlati Ár tartalmazza a földgáztárolói kapacitásdíjat, de nem tartalmazza a betárolási forgalmi díjat és a kitárolási forgalmi díjat, melyeket az Ajánlattevő a Magyar Energetikai és Közmű-szabályozási Hivatal mindenkor hatályos határozata (vagy amennyiben a hatósági árat jogszabály állapítja meg, a jogszabály) szerint fizet, a havi forgalma alapján. Az Ajánlati Ár nem tartalmazza az Ajánlattevő által szerződéses időszakban esetlegesen igénybevételre kerülő választható szolgáltatások díjait sem.)

**Ajánlati Biztosíték**

A Kiíró által meghatározott ajánlati biztosíték pénzóvadék, melynek összege árverési kiírásonként kerül meghatározásra az Árverési Kiírásban.

**Ajánlati Időszak**

Az Árverésen meghirdetett földgáztárolói kapacitások igénybevételének időtartama. A kapacitások elérhetőségének pontos időszakát a Kiíró az Árverési Kiírásban rögzíti.

**Ajánlati Kötöttség**

Az Ajánlattevő kötelezettsége az Ajánlata Árverési Kiírásban meghatározott ideig való fenntartására.

**Ajánlati Mennyiség**

Az a kapacitás mennyiség (a meghirdetett kapacitáscsomagok darabszáma), amelynek a lekötésére az Ajánlattevő az általa megajánlott Ajánlati Áron Ajánlatot tesz.

**Ajánlattételre Jogosult Rendszerhasználó**

Az a Rendszerhasználó, aki teljesíti az adott Árverésen való részvételhez szükséges feltételeket, azaz sikeresen regisztrál az adott Árverésre.

**Ajánlattevő**

Az a földgáztárolói hozzáférésre GET szerint jogosult rendszerhasználó, akit a Kiíró az Árverési Szabályzat 1.6.2 pontja rendelkezéseinek megfelelően az Árverésen történő részvétel céljából sikeresen regisztrált, és aki az Árverési Kiírásnak megfelelő Ajánlatot nyújt be.

**Ajánlattevő Képviselője**

Az Ajánlattevő képviseletére jogosult az Ajánlattevő vezető tisztségviselője, a képviseletre és cégjegyzésre feljogosított munkavállalója vagy az Ajánlattevő által teljes bizonyító erejű okiratban meghatalmazott személy, akit az Ajánlattevő a Regisztrációs Adatlapon (**A.1. melléklet**) megjelölt.

**Árverés**

A Szabályzat által leírt, a HEXUM Földgáz Zrt., mint Kiíró által meghirdetett árverés, amelynek célja a HEXUM Földgáz Zrt. szabad földgáztárolói kapacitásainak értékesítése.

**Árverési Bíráló Bizottság**

A Kiíró által meghatározott, legalább 3 főből álló bizottság, amely a beérkezett ajánlatokat megvizsgálja, feldolgozza, értékeli, és gondoskodik az Ajánlattevők értesítéséről, és az Eredményhirdetésről.

**Árverési Kiírás**

A Kiíró szabad földgáztárolói kapacitásainak lekötésére az Árverési Szabályzatban foglaltak szerint meghirdetett Árverés - jelen Árverési Szabályzat 1.7.2. pontjában meghatározott - részleteit tartalmazó dokumentum.

**Árverési Lebonyolító**

A Kiíró által az Árverés lebonyolításába bevont társaság, aki közreműködőt vehet igénybe az Elektronikus Liciteljárások technikai lebonyolítása érdekében.

**Árverési Nyilatkozatok**

Az Árverés regisztrációs eljárása során kitöltendő nyilatkozatok (**A.2. melléklet**), amelyben a részvételi szándékát jelző Rendszerhasználó nyilatkozik az Árverésre vonatkozó részvételi feltételek teljes körű elfogadásáról és az Ajánlati biztosíték megfizetéséről.

**Árverési Regisztrációs Felület**

A Kiíró által működtetett, a Kiíró honlapján keresztül elérhető online felület, amelyen keresztül a Kiíró által már meghirdetett vagy jövőben meghirdetendő Árveréseken való részvételhez szükséges regisztrációs dokumentumok elektronikus úton, kontrolláltan eljuttathatók a Kiíró részére.

**Árverésre Bocsátott Termék (Kapacitáscsomag)**

A Szabályzat szerint meghirdetett Árverés Árverési Kiírásában meghatározott, specifikált, földgáztárolói kapacitásokat tartalmazó kapacitáscsomag: mobilkapacitás, betárolási nem megszakítható-, kitárolási nem megszakítható kapacitás. Esetenként az előzőeken felül betárolási megszakítható, és kitárolási megszakítható kapacitás is.

**Eredményhirdetés**

Az Árverés végeztével a Kiíró tájékoztatja az Ajánlattevőket az Árverés véglegesen kialakult eredményéről, és a Szabályzat 1.7.4.3. vagy 1.7.5.3. pontja szerint értesíti a nyertes Ajánlattevő(ke)t.

**Eredménytelen Ajánlat**

Az az érvényes Ajánlat, amelyet a Kiíró az értékelés során nem fogad el.

**Értesítés**

Az Árverés eredményéről az Ajánlattevők részére megküldött tájékoztatás.

**Felhasználói Informatikai Szabályzat**

Az Árverési Regisztrációs Felület használatára vonatkozó szabályzat.

**Földgáztárolási Szerződés**

A nyertes Ajánlattevő és a Kiíró által megkötendő, a nyertes Ajánlattevő számára allokált Kapacitáscsomagok lekötésére vonatkozó rendszerhasználati szerződés.

**Hiánypótlás**

A Regisztráció során alkalmazott eljárás, mely során – a Kiíró felhívására és az általa megjelölt határidőn belül - az Árverési Kiírásban megadott határidőig lehetősége van a Rendszerhasználónak arra, hogy a sikeres Regisztrációhoz szükséges dokumentumokat és/vagy igazolásokat pótolja, a már benyújtottakat kiegészítse vagy módosítsa.

**Jegyzéshiány**

Az Árverésen nem érkezik érvényes Ajánlat az Árverésre Bocsátott Termékre.

**Kapacitáslekötési igény**

Adott tárolói évre meghatározott földgáztárolói mobilkapacitás igény kWh/tárolói év mértékegységben kifejezve, figyelembe véve az Árverési kiírásban szereplő Árverésre Bocsátott Terméket és az Ajánlati mennyiséget.

**Kapacitás lekötési igényhez tartozó betárolási és kitárolási kapacitás**

Adott tárolói évre meghatározott tárolói mobil kapacitás igényhez kapcsolt nem megszakítható és szükség esetén megszakítható kitárolási és betárolási kapacitás.

**Megszakítható kapacitásokra vonatkozó Másodlagos Kapacitáskereskedelmi** **Szerződés**

Megszakítható kapacitásokra vonatkozó szerződés, amelyet a nyertes Ajánlattevő köt a Magyar Szénhidrogén Készletező Szövetséggel annak érdekében, hogy a Kapacitáslekötési igényhez tartozó betárolási és kitárolási kapacitás értéke pontosan megfeleljen az Árverésre Bocsátott Termék be- és kitárolási kapacitásának. A Magyar Szénhidrogén Készletező Szövetség a Másodlagos Kapacitáskereskedelmi Szerződés nyertes Ajánlattevővel történő megkötésére az Ajánlati felhívással egyidejűleg kötelezettségvállalási nyilatkozatot ad ki.

**Mennyiségi Egység**

Az Árverési Kiírásban szereplő, Árverésre Bocsátott Termék mértékegysége (db).

**Partnerkockázati Nyilatkozat**

A Kiíró által meghatározott és meghirdetett tartalommal az Árverésen való részvételhez a Rendszerhasználók által benyújtandó nyilatkozat.

**Pro-ráta elosztás**

Az Árverésen túljegyzés és árazonosság esetén alkalmazandó eljárás, mely szerint az elnyert mennyiségek az Ajánlattevők között az érvényes Ajánlati Mennyiségek arányában kerülnek meghatározásra. Amennyiben a Pro-ráta elosztás eredményeként elnyert mennyiségek az Ajánlattevők között egész Mennyiségi egységként nem kerülhetnek meghatározásra, úgy a maradék Kapacitáscsomag(ok) vonatkozásában a nyertes Ajánlattevő papíralapú eljárás esetében az Ajánlatok beérkezésének időrendi sorrendjét, Elektronikus Liciteljárás esetében a licitek időrendi sorrendjét figyelembe véve kerül meghatározásra.

**Rendszerhasználó**

Földgáztárolói hozzáférésre GET szerint jogosult piaci szereplő.

**Regisztráció**

Az Árverésen való részvétel előfeltétele, amelynek a keretében a Rendszerhasználó a Kiíró részére az 1.6.2. pont szerint benyújtja az 1.6.3. pontban részletezett dokumentumokat.

**Regisztrációs Adatlap**

A Regisztrációhoz szükséges **A.1. melléklet** szerinti formanyomtatvány.

**Szerződéses Biztosíték**

A Kiíró által meghatározott szerződéses biztosíték, amely a szerződéses teljesítési időszak során védi a Kiíró pénzügyi-gazdasági érdekeit a Tároltató nem szerződésszerű teljesítése esetén.

**Tároltató**

Azon Ajánlattevő, amellyel Kiíró az Árverési Szabályzat szerint megtartott Árverést követően az Árverési Szabályzatnak megfelelően, annak **C.1. vagy C.2. melléklete** szerinti Földgáztárolási Szerződést kötött.

**Technikai Regisztrációval Rendelkező Rendszerhasználó**

Olyan Rendszerhasználó, aki teljes felhasználási jogkörrel megszerezte az Árverési Regisztrációs Felülethez való elektronikus hozzáférést.

### 1.3.2 Papíralapú eljáráshoz kapcsolódó fogalmak

**Ajánlattétel**

Az Árverésen az Ajánlati árat és az adott Kapacitáscsomag Mennyiségi egységében az Ajánlati Mennyiséget tartalmazó Ajánlat beadása, az Árverési Szabályzat szerinti formában.

**Ajánlattételi Határidő**

Az Árverési Kiírásban szereplő határidő (nap-óra).

**Aluljegyzés**

Abban az esetben áll fenn, ha az Árverésen a Kapacitáscsomagok száma meghaladja az Ajánlattevők összesített Ajánlati Mennyiségét.

**Induló Ár**

Az Árverésre Bocsátott Termékre a mindenkor hatályos hatósági határozat (vagy amennyiben a hatósági árat a jogszabály állapítja meg, a jogszabály) szerint meghatározott fajlagos, hatósági maximált ár (EUR/MWh/év).

**Minimum Ár**

Az a Kiíró által meghatározott legkisebb egységár (EUR/MWh/év), amelyet el nem érő Ajánlati ár esetén az adott Ajánlat érvénytelen. A Minimum árat a Kiíró határozza meg az Ajánlattétel határidejének lejártát megelőzően, de azt nem hozza nyilvánosságra.

**Papíralapú Ajánlat**

A papíralapú Árverésen az adott Kapacitáscsomag Mennyiségi egységében az Ajánlattevő által a Papíralapú Ajánlati Űrlapon megajánlott Ajánlati Ár és az Ajánlati Mennyiség.

**Papíralapú Ajánlati Űrlap**

A papíralapú kapacitás Árverésen az Ajánlattétel a Papíralapú Ajánlati Űrlap kitöltésével, annak a Kiíró részére történő benyújtásával történik. A Papíralapú Ajánlati Űrlap tartalmazza az Ajánlattevő Ajánlati Árát és az Ajánlati Mennyiségét. (**B.1. számú melléklet)**

**Pontos jegyzés**

Az Árverésen az Ajánlattevők összesített Ajánlati Mennyisége megegyezik a Kiíró által felkínált Kapacitáscsomagok számával.

**Túljegyzés**

Az Árverésen az Ajánlattevők összesített Ajánlati Mennyisége meghaladja a Kiíró által az Árverésen felkínált Kapacitáscsomagok számát.

### 1.3.3 Elektronikus Liciteljárásokhoz kapcsolódó fogalmak

**Árelfogadási Időtartam**

Az ún. holland és a japán liciteljárás esetén alkalmazott időtartam, amely alatt az Ajánlattevő a megadott árat elfogadni jogosult. A mértékét a Kiíró az Árverési Kiírásban határozza meg.

**Árverési Kör**

Adott Árverési Kiírásban rögzített szabályok alapján a meghirdetett Árverés napján lebonyolított Elektronikus Liciteljárás folyamata az alábbi eljárási elemekkel:

* Ajánlatok beadása az Elektronikus Liciteljárás Alapidőintervallumban, illetve a Hosszabbítás alatt
* Beérkezett Ajánlatok feldolgozása, értékelése
* Ajánlattevők értesítése.

A Kiíró egy adott napon több Árverési Kört is lebonyolíthat adott termékre vonatkozóan.

**Elektronikus Ajánlat**

Az Elektronikus Árverésen az Ajánlattevő által az Elektronikus Licitfelületen megajánlott Ajánlati Ár.

**Elektronikus Liciteljárás vagy Elektronikus Árverés**

A Kiíró által meghirdetett elektronikus kapacitás árverés, aukció.

**Elektronikus Liciteljárás Alapidőtartam**

A Kiíró által előre meghirdetett időtartam, –amely alatt az Elektronikus Liciteljárás tart, a Hosszabbodás mértéke nélkül.

**Elektronikus Liciteljárás Hosszabbodás**

A Kiíró által előre meghirdetett időtartam, amellyel az adott Elektronikus Liciteljárás Alapidőtartama meghosszabbodik, illetve a már meghosszabbodott liciteljárás időtartam megnő.

**Elektronikus Licitfelület**

A Kiíró által biztosított elektronikus, interneten elérhető alkalmazás, amely alkalmas a Szabályzat szerinti Elektronikus Liciteljárások lebonyolítására.

**Hosszabbodás Mértéke**

Automatikus hosszabbodás esetén hány perccel hosszabbodik az aukció.

**Induló Ár**

Az Elektronikus Liciteljárás során a Kiíró által meghatározott induló ár, melyről az elektronikus licit indul.

**Licitlépcső**

Az az előre meghatározott árlépcső, amellyel minimum lehet növelni vagy csökkenteni (az Árverés típusától függően) az Elektronikus Liciteljárás során az aktuális licitárat.

## Árverési feltételek

### 1.4.1 Jogszabályi előírások

A HEXUM Földgáz Zrt. a portfóliójában rendelkezésre álló szabad földgáztárolói kapacitásai egy részét Árverésre bocsátja, azaz az 1.1. pontban jelzett jogszabályi rendelkezések betartására olyan eljárást folytat le, amellyel elősegíti a hatékony verseny kialakulását, és biztosítja a földgáztárolói kapacitásokhoz való hozzáférés során az esélyegyenlőséget.

Árverés kizárólag az Árverési Szabályzatban meghatározott feltételek és szabályok maradéktalan betartásával történhet.

Az Árverésen nyertes Ajánlattevővel/Ajánlattevőkkel a Szabályzat C.1. / C.2. mellékletében rögzített Földgáztárolási Szerződés, és amennyiben az adott Árverés vonatkozásában releváns, akkor a megszakítható kapacitásokra vonatkozó, a Szabályzat C.3. mellékletében rögzített Másodlagos Kapacitáskereskedelmi Szerződés kerül megkötésre.

Az Ajánlattevő Árverésen benyújtott Ajánlata szerződéskötésre irányuló ajánlatnak minősül, amely Ajánlathoz az Ajánlattevő a Ptk. 6:64. § értelmében kötve marad az Eredményhirdetés napjától számított 15. (tizenötödik) munkanapig.

### 1.4.2 Pénzügyi feltételek

Az Ajánlattevők az Árverés előkészítési és a szerződéskötési szakaszában, illetve a Földgáztárolási Szerződésben írt összegeknek és határidőknek megfelelően:

* igazolják általános fizetőképességüket a Regisztrációs eljárás során,
* benyújtják az Ajánlati Biztosíték rendelkezésre bocsátását igazoló dokumentumot a Regisztráció folyamán,
* gondoskodnak róla, hogy az Ajánlati Biztosíték összege az Árverési Kiírásban meghatározott regisztrációs határidőre jóváírásra kerüljön a Kiíró bankszámláján,
* biztosítják a Földgáztárolási Szerződés megkötéséhez szükséges Szerződéses Biztosítékot a Kiíró mindenkor hatályos Üzletszabályzata szerinti formában.

Több Árverésen történő részvétel esetén az Ajánlati Biztosítékok egyetlen utalással is befizethetők, azonban az utalás közleményében pontosan meg kell jelölni a vonatkozó Árverések árverési megnevezését.

Az Ajánlati Biztosíték megfizetésére előírt határidő elmulasztása az Árverésen való indulás lehetőségét kizárja.

Az Ajánlati Biztosíték teljes összege a Kiíró részére bánatpénzként szolgál arra az esetre, ha az Ajánlattevő a megnyert Kapacitáscsomagokra a C.1./C2. melléklet szerinti szerződéseket bármely okból az Árverés eredményéről szóló Értesítés megküldését követő 8 munkanapon belül nem köti meg, vagy az Árverés eredményeként megkötött Földgáztárolási Szerződés hatályba lépéséhez szükséges feltételeket határidőre nem teljesíti.

A Földgáztárolási Szerződést aláíró nyertes Ajánlattevők a szerződés hatályba lépését követő 10 munkanapon belül, az Árverésen nem nyertes Ajánlattevők az Ajánlati kötöttség lejártát követő 10 munkanapon belül az Ajánlati Biztosíték teljes összegét visszakapják. Azoknak az Ajánlattételre Jogosult Rendszerhasználóknak, akik nem tettek Ajánlatot, az Eredményhirdetést követő 10 munkanapon belül kerül visszautalásra az Ajánlati Biztosíték összege.

### 1.4.3 Egyéb feltételek

* Az Árverésen Ajánlatot tenni kívánó Rendszerhasználók a Szabályzatban meghatározott határidőn belül a Kiíró rendelkezésére bocsátják a Regisztrációhoz szükséges 1.6.3 pont szerinti dokumentumokat (nyilatkozatokat és igazoló iratokat).
* Az Ajánlattevők az Árverés során tisztességes piaci magatartást kötelesek tanúsítani. Nem kezdeményezhetnek a Kiíró és más Ajánlattevők érdekeit sértő, az Árverés során számukra jogosulatlan előnyt biztosító háttér megállapodásokat.
* Az Ajánlattevők a Regisztrációval elfogadják az Árverési Szabályzatban leírtakat, tudomásul veszik, hogy a jelen Árverési Szabályzatban foglaltak megsértése az Ajánlattevő(k) azonnali kizárását vonja maga után.
* Azeljárás nyelve magyar, ennek megfelelően az Árveréssel kapcsolatos minden kommunikáció magyar nyelven történik, ugyanakkor a Kiíró biztosítja a lehetőséget a Regisztrációhoz szükséges dokumentumok angol nyelvű benyújtására, papír alapú Árverés során angol nyelvű Papíralapú Ajánlati Űrlap benyújtására, valamint Elektronikus Árverés során az Elektronikus Licitfelület angol nyelven történő használatára.

## Árverésre Bocsátott Termék

Az Árverés keretében a Kiíró a tárolói szabad kapacitásait olyan kapacitáscsomagokban kínálja fel értékesítésre, amelyekben csomagonként rögzítésre kerülnek a következők:

|  |
| --- |
| Egy termékcsomag tartalma |
| * Mobil kapacitás
 | [\*] kWh |
| * Betárolási kapacitás nem megszakítható
 | [\*] kWh/nap |
| * Betárolási kapacitás megszakítható
 | [\*] kWh/nap |
| * Kitárolási kapacitás nem megszakítható
 | [\*] kWh/nap |
| * Kitárolási kapacitás megszakítható
 | [\*] kWh/nap |
| * Betárolási ciklus (tervezett)
 | … |
| * Kitárolási ciklus (tervezett)
 | ... |

## Regisztráció

### 1.6.1 Regisztráció feltételei

A Kiíró által meghirdetett bármely Árverésen való részvételhez a Rendszerhasználónak regisztráltatnia kell magát árverési résztvevőként.

A Rendszerhasználó abban az esetben jogosult a Kiíró által meghirdetett adott Árverésen való részvételre Ajánlattételre Jogosult Rendszerhasználóként, amennyiben:

* elektronikusan, a Kiíró által működtetett Árverési Regisztrációs Felületen keresztül eljuttatta az adott Árverésen való részvételhez szükséges, az 1.6.3. pontban részletezett regisztrációs dokumentumokat a Kiíró részére és azok elfogadásra kerültek;
* az adott Árveréshez kapcsolódó Ajánlati Biztosíték összege határidőre jóváírásra került a Kiíró bankszámláján.

### 1.6.2 Regisztráció folyamata

**1.6.2.1 Árverési Regisztrációs Felülethez való hozzáférés**

Az Árverési Regisztrációs Felülethez való hozzáférési szándékát a Rendszerhasználó a Kiíró honlapján (***www.gaztarolo.hu***) elérhető online űrlap kitöltésével jelezheti. A Rendszerhasználó az Árverési Regisztrációs Felülethez való hozzáférés megszerzéséhez szükséges űrlap kitöltésével és az adatai megküldésével a Felhasználói Informatikai Szabályzat rendelkezéseit elfogadja. A kitöltést és az adatok megküldését követően a Kiíró ellenőrzi a megküldött adatokat, és azok megfelelősége esetén 2 munkanapon belül e-mailben küldi meg az Árverési Regisztrációs Felülethez való hozzáféréshez szükséges technikai információkat a Rendszerhasználónak, aki így Technikai Regisztrációval Rendelkező Rendszerhasználóvá válik.

A feltételek és szabályzatok elfogadását követően Kiírónak nem áll módjában az Ajánlattevő által elfogadott feltételek és szabályzatokban foglalt rendelkezések tárgyában panaszt/észrevételt figyelembe venni az Árverés kapcsán.

**1.6.2.2 Regisztrációs dokumentumok benyújtása**

A Technikai Regisztrációval Rendelkező Rendszerhasználónak az Árverési Regisztrációs Felületen keresztül van lehetősége adott Árverésre vonatkozó regisztrációs dokumentumok elektronikus úton történő benyújtására a Kiíróhoz.

Adott Árverés kapcsán a regisztrációs dokumentumok Kiíróhoz történő eljuttatásának határidejét az Árverési Kiírás határozza meg. A késedelmesen beérkező regisztrációs dokumentumok esetén a Regisztráció érvénytelen és sikertelen.

A regisztrációs dokumentumok benyújtásáról a Rendszerhasználónak értesítést kell küldenie a következő e-mailcímre:

**capacity@gaztarolo.hu**

A beérkezett regisztrációs dokumentumok formai és tartalmi megfelelőségét a Kiíró és/vagy az Árverési Lebonyolító vizsgálja, a feltételek teljesítésétől függően elfogadja vagy elutasítja a Regisztrációt.

A Kiíró fenntartja magának a jogot, hogy amennyiben a Regisztráció során beküldött dokumentumok vizsgálatakor formai, vagy tartalmi hiányosságot tapasztal, úgy az adott Rendszerhasználót határidő tűzése mellett Hiánypótlásra hívja fel. Amennyiben a Rendszerhasználó a Hiánypótlásra biztosított határidőn belül a hiánypótlási felhívásnak maradéktalanul eleget tesz, a Kiíró – a hiánypótlási határidőt követő 2 (kettő) munkanapon belül – értesíti a sikeres Regisztráció megtörténtéről. Amennyiben a Rendszerhasználó az előírt határidőn belül elmulasztja a regisztrációs dokumentáció hiánytalan kiegészítését a hiánypótlási felhívásnak megfelelően, úgy a Regisztrációt a Kiíró véglegesen elutasítja.

A Regisztráció értékeléséről adott Árveréshez kapcsolódóan jegyzőkönyv készül. A Regisztráció elfogadását vagy elutasítását a Kiíró 2 (kettő) munkanapon belül email üzenetben visszaigazolja az érintett Rendszerhasználó felé. A Kiíró az elutasítást indokolni köteles.

A Kiíró kötelezettséget vállal és szavatolja, hogy az Árverésre a Rendszerhasználó(k) által benyújtott dokumentumokat, adatokat titkosan kezeli, azokat harmadik félnek (különösképpen az Árverési Lebonyolítónak) kizárólag az információs önrendelkezési jogról és az információszabadságról szóló 2011. évi CXII. törvény 4. §-ában rögzítettek szerint adja ki. Az Árverésre regisztráló Rendszerhasználó a regisztrációval, illetve az Árverésen való részvétellel tudomásul veszi, és kifejezetten hozzájárul ahhoz, hogy a Kiíró által az Árverés lebonyolításába bevont közreműködők a Rendszerhasználó által benyújtásra kerülő dokumentumokat és azok tartalmát – köztük az azokban megadott személyes adatokat - megismerhetik. Az Árverés lebonyolításában részt vevő közreműködőket a Kiíróval azonos titoktartási kötelezettség terheli.

### 1.6.3 Benyújtandó dokumentumok és igazolások

A Kiíró által meghirdetett Árverésen való részvételhez a Rendszerhasználóknak a következő dokumentumokat kell benyújtania a Kiíróhoz az Árverési Regisztrációs Felületen keresztül:

| **Dokumentum** | **Benyújtás elvárt gyakorisága** | **Alkalmazandó sablon** |
| --- | --- | --- |
| 1. Regisztrációs Adatlap (cégszerűen eredetben aláírva vagy minősített vagy minősített tanúsítványon alapuló fokozott biztonságú elektronikus aláírással ellátva)
 | Naptári évente egyszer szükséges benyújtani az első árverési Regisztráció keretében (kivéve adatváltozás esetén). | A.1. melléklet |
| 1. Árverési Nyilatkozatok (cégszerűen eredetben aláírva vagy minősített vagy minősített tanúsítványon alapuló fokozott biztonságú elektronikus aláírással ellátva)
 | Adott árveréshez kapcsolódóan kell benyújtani. | A.2. melléklet |
| 1. Ajánlati Biztosíték megfizetését igazoló elektronikus banki bizonylat
 | Adott árveréshez kapcsolódóan kell benyújtani (kivéve, ha a korábban nyújtott Regisztrációs Biztosíték bármilyen okból visszafizetésre került vagy a kiírás időpontjában ajánlati biztosítéknak minősül). . |  |
| 1. Partnerkockázati Nyilatkozatok (cégszerűen eredetben aláírva vagy minősített vagy minősített tanúsítványon alapuló fokozott biztonságú elektronikus aláírással ellátva)
 | Naptári évente egyszer szükséges benyújtani az első árverési regisztráció keretében (kivéve változás esetén). | A.3. melléklet |
| 1. Rendszerhasználó képviseletében eljáró cégjegyzésre jogosult(ak) aláírási címpéldánya, vagy ügyvéd által ellenjegyzett aláírás-mintája
 | Naptári évente egyszer szükséges benyújtani az első papír alapú eljáráshoz kapcsolódó árverésre történő regisztráció keretében (kivéve változás esetén). |  |
| 1. Ajánlattevő 30 napnál nem régebbi, külföldi cég esetén magyar nyelvű fordítással ellátott cégkivonata
 | Naptári évente egyszer szükséges benyújtani az első papír alapú eljáráshoz kapcsolódó árverésre történő regisztráció keretében (kivéve változás esetén). |  |

(A fenti Nyilatkozatok eredeti cégszerű aláírással, illetve minősített vagy minősített tanúsítványon alapuló fokozott biztonságú elektronikus aláírással is érvényesen beküldhetők)

### 1.6.4 Regisztrációs Biztosíték

A Rendszerhasználó sikeres Regisztrációjának a feltétele a Regisztrációs Biztosíték megfizetése pénzóvadék formájában. A Regisztrációs Biztosíték mértéke:

**EUR 50.000**

A Kiíró által meghirdetett Árveréseken való részvétel feltétele, hogy a Regisztrációs Biztosíték a Kiíró bankszámláján rendelkezésre álljon, vagyis a Regisztrációs Biztosítékot a Kiíró bankszámláján kell tartani annak érdekében, hogy a Rendszerhasználó jogosult legyen az Árveréseken való részvételre.

A Regisztrációs Biztosíték Ajánlati Biztosítékká válik, amennyiben az adott Rendszerhasználó részt vesz a Kiíró által meghirdetett bármelyik Árverésen:

* Az Árverést követően, amennyiben a Rendszerhasználó az adott Árverésen nem nyer el kapacitáscsomagot, akkor az Árverés eredményhirdetését követően a megfizetett összeg jogcíme visszaminősül Regisztrációs Biztosítéknak;
* Az Árverést követően, amennyiben a Rendszerhasználó az adott Árverésen elnyer kapacitáscsomagot, akkor a szerződés hatályba lépéséig Ajánlati Biztosítékként szolgál, és a szerződés hatályba lépését követően a megfizetett összeg jogcíme Regisztrációs Biztosítékká minősül vissza.
* Amíg a pénzóvadék Ajánlati Biztosítéknak minősül, és újabb Árverésre kerül sor, amelyen a Rendszerhasználó részt kíván venni, akkor a Rendszerhasználónak gondoskodnia kell az Árverésen való részvételi jogosultság elnyeréséhez a szükséges mértékű (50.000 EUR) Regisztrációs Biztosíték befizetéséről. A Regisztrációs biztosítéknak az adott Árverés megkezdése előtt legalább 1 munkanappal a Kiíró által megjelölt bankszámlán kell lenni, illetve az átutalásról szóló igazolást ugyanezen időpontig a Kiíró kapcsolattartója részére email-ben meg kell küldeni.

A Rendszerhasználó jogosult a befizetett Regisztrációs Biztosítékot visszakérni. A visszafizetési igényt a Rendszerhasználó írásban jelentheti be a Kiíró felé. Ilyen kérés esetén a Kiíró 5 munkanapon belül visszafizeti a Regisztrációs Biztosíték összegét a Rendszerhasználónak. A Regisztrációs Biztosíték visszafizetése esetén a Rendszerhasználó Regisztrációja felfüggesztésre kerül, a felfüggesztés ideje alatt nem jogosult részvételre a Kiíró által meghirdetett Árveréseken.

A Regisztrációs Biztosíték összegének év közbeni csökkenése, illetve a visszafizetett Regisztrációs Biztosíték miatt felfüggesztett Regisztrációjú rendszerhasználó Árverésen való részvételének feltétele - az egyéb regisztrációra vonatkozó követelmények maradéktalan teljesítése esetén – a Regisztrációs Biztosíték feltöltése, megfizetése.

### 1.6.5 Regisztráció érvényessége, regisztráció megújítása

A Regisztráció érvényessége az aktuális naptári év december 31-e. A Kiíró minden év decemberében e-mailben értesíti a regisztrált rendszerhasználókat a Regisztráció év végével történő lejáratáról, és egyúttal felkínálja a lehetőséget a Regisztráció következő évre történő megújításáról a regisztrációs dokumentumok ismételt benyújtásával.

Azon Rendszerhasználó részére, aki a regisztrációját az adott naptári év december 31-éig nem újítja meg, a Kiíró 10 munkanapon belül visszafizeti a Regisztrációs Biztosíték összegét.

## Árverés

### 1.7.1 Árverés típusok

Adott Árverésen alkalmazandó árverés típus kiválasztását a HEXUM Földgáz Zrt. végzi el a mindenkori piaci viszonyoknak megfelelően, diszkrecionális jogkörében eljárva.

A Kiíró az Árverési Kiírásban határozza meg, hogy az adott Árverésen a következő árverés típusok közül melyiket alkalmazza:

* Papír alapú árverés
* Angolszász típusú Elektronikus Árverés
* Holland típusú Elektronikus Árverés
* Japán típusú Elektronikus Árverés

### 1.7.2 Árverés meghirdetése

A Kiíró az aktuális Árveréshez kapcsolódó Árverési Kiírást az Ajánlattételi Határidő napját legalább 13 munkanappal megelőzően:

* közzéteszi az internetes honlapján (www.gaztarolo.hu);
* elektronikusan megküldi a Technikai Regisztrációval Rendelkező Rendszerhasználóknak a kapcsolattartásra regisztrált e-mail címükre.

Kiíró dönthet úgy, hogy adott napon több Árverési Kört is lebonyolít az adott termékcsomagra.

Ezen túlmenően a Kiíró a közzétételről e-mailben tájékoztatja a Magyar Energiakereskedők Szövetségét és a Kereskedelmi Engedélyesi Kört.

A Kiíró az Árverési Kiírásban az alábbi információkat, adatokat biztosítja Ajánlattételre Jogosult Rendszerhasználók részére attól függően, hogy papíralapú vagy Elektronikus Árverést tart:

Papíralapú árverés esetén:

1. Regisztrációhoz szükséges információk, regisztrációs határidő
2. Kapacitáscsomagokmérete és mennyisége
3. Árverés típusa
4. Ajánlati Időszak pontos meghatározása
5. Ajánlattételi Határidő
6. Érvényes Ajánlat feltételei
7. Ajánlati Kötöttség
8. Kapcsolattartó adatai (elérhetőségei)
9. Ajánlati Biztosíték mértéke

Elektronikus Árverés esetén:

1. Regisztrációhoz szükséges információk, regisztrációs határidő
2. Kapacitáscsomagok mérete és mennyisége
3. Árverés típusa
4. Kiírható Árverési Körök száma (maximum)
5. Ajánlati Időszak pontos meghatározása
6. Elektronikus Liciteljárás kezdő időpontja
7. Elektronikus Liciteljárás alapidőtartama
8. Licitlépcső mértéke
9. Hosszabbodás Mértéke, feltételei
10. Árelfogadási Időtartam
11. Érvényes Ajánlat feltételei
12. Ajánlati Kötöttség
13. Kapcsolattartó adatai (elérhetőségei)
14. Ajánlati Biztosíték mértéke

Az Árverés meghirdetését követően az Árveréssel összefüggő információkkal, illetve további kérdésekkel kapcsolatban kizárólag a Kiíró által az Árverési Kiírásban kijelölt kapcsolattartó és az Árverési Lebonyolító jogosult az információszolgáltatásra.

Az Árverés nyilvánossága a Regisztrációs eljárásra vonatkozik, azt követően az Árverés zárt. A további kommunikáció a Kiíró, az Árverési Lebonyolító és az Ajánlattételre Jogosult Rendszerhasználók körében zajlik.

A Kiíró és az Árverési Lebonyolító az információs önrendelkezési jogról és az információ szabadságról szóló 2011. évi CXII. törvény rendelkezéseinek, valamint az Európai Parlament és Tanács (EU) 2016/679. számú rendeletében (GDPR) foglaltaknak megfelelően kezeli az eljárás során tudomására jutott személyes adatokat.

### 1.7.3 Szerződéstervezet(ek)

A Kiíró az Ajánlattételre Jogosult Rendszerhasználók számára a sikeres Regisztrációt követően 2 munkanapon belül megküldi a Földgáztárolási Szerződés, és amennyiben az adott Árverés vonatkozásában releváns, akkor a megszakítható kapacitásokra vonatkozó Másodlagos Kapacitáskereskedelmi Szerződés mintáját.

### 1.7.4 Papír alapú árverés előkészítése és lebonyolítása

**1.7.4.1 Ajánlattétel rendje**

Ajánlatot cégszerű aláírással ellátott Papíralapú Ajánlati Űrlap benyújtásával egy csomagra, vagy annak egész számú többszörösére lehet tenni az Árverési Kiírásnak megfelelően.

Az Ajánlat tartalmazza az Ajánlati Mennyiséget, valamint az Ajánlati Árat.

**1.7.4.2 Értékelés**

Az Ajánlattevő által benyújtott Ajánlat akkor érvényes, ha az maradéktalanul megfelel az Árverési Szabályzatban, valamint az adott Árverési Kiírásban és valamennyi kapcsolódó dokumentumban meghatározott Ajánlatra vonatkozó feltételeknek.

Az Ajánlattétel során benyújtott Ajánlatot az Ajánlattevő a benyújtást követően nem módosíthatja, azt vissza nem vonhatja.

Az Ajánlattevők által beadott Ajánlatokat a Kiíró által felállított Árverési Bíráló Bizottság az Ajánlattételi Határidőt követően, még aznap zárt ülésen értékeli a Szabályzatban rögzítettek és az Árverési Kiírásban foglaltak alapján.

A hiányosan vagy helytelenül kitöltött Papíralapú Ajánlati Űrlap(ok) esetén az Ajánlat(ok) érvénytelen(nek) minősül(nek).

Az Árverésen értékesítésre kerülő kapacitás csomag(ok) Minimum árának meghatározását a Kiíró végzi. A Minimum Ár rögzített.

Amennyiben az érvényes Ajánlatok Ajánlati Ára egyetlen esetben sem éri el a Minimum Árat (Jegyzés hiánya), úgy az Árverés érvényes, de eredménytelen, és Földgáztárolási Szerződés megkötésére egyetlen Ajánlattevővel sem kerül sor. Ebben az esetben az Ajánlatok érvényesnek, de eredménytelennek minősülnek.

Amennyiben legalább egy érvényes Ajánlat Ajánlati Ára eléri a Minimum Árat, úgy az Árverés eredményes és az adott (nyertes) Ajánlattevővel a Kiíró megköti a Szabályzat melléklete szerinti Földgáztárolási Szerződést.

Abban az esetben, ha több olyan érvényes Ajánlat kerül benyújtásra, amelyek Ajánlati Ára eléri a Minimum Árat, és az Ajánlati Árak különböző mértékűek, úgy a Kiíró sorrend szerint először a legmagasabb Ajánlati Árat megajánló Ajánlattevő ajánlatát fogadja el és minősíti azt nyertes Ajánlatnak, majd ezt követően a következő legmagasabb árat benyújtó Ajánlattevő ajánlatát fogadja el, mindaddig, amíg valamennyi meghirdetett csomag értékesítésre kerül.

Aluljegyzés esetén az összes érvényes Ajánlat elfogadásra és kielégítésre kerül.

Pontos jegyzés esetén összes érvényes Ajánlat elfogadásra és kielégítésre kerül.

Amennyiben Túljegyzés van és az Ajánlati Árak az árak szerint csökkenő sorrendbe rendezett, már nem kielégíthető Ajánlatok esetében megegyeznek egymással, úgy a még elérhető kapacitásokat a Kiíró az azonos Ajánlati Árat adó Ajánlattevők között Pro-ráta elosztással allokálja. Ebben az esetben előfordulhat, hogy a Kiíró az Ajánlattevők kapacitásigényét csak részben elégíti ki.

**1.7.4.3 Eredményhirdetés**

Az 1.7.4.2. pont szerinti Értékelés alkalmával a Kiíró által felállított Árverési Bíráló Bizottság értékelési jegyzőkönyvben Ajánlattevőnként rögzíti az Árverés eredményét, vagy adott esetben az Árverés eredménytelenségét. Az értékelésről készített jegyzőkönyv nem nyilvános.

Az Eredményhirdetés során az Árverésre vonatkozóan jegyzőkönyvben rögzítésre kerülnek a következő információk: érvényes Ajánlati Ár(ak), igényelt és értékesített kapacitás csomag(ok), Ajánlati Időszak, és az Árverés eredménye „*Aluljegyzés*”, „*Pontos Jegyzé*s”, *Túljegyzés*”, vagy „*Jegyzés Hiánya*” megjelöléssel.

A nyertes Ajánlattevő(ke)t az Árverés eredményeként allokált kapacitáscsomagok tekintetében (részteljesítés esetén is) szerződéskötési kötelezettség terheli.

### 1.7.5 Elektronikus Árverés előkészítése és lebonyolítása

**1.7.5.1 Elektronikus Licitfelülethez való hozzáférés**

Az Elektronikus Árverések lebonyolítására az Árverési Lebonyolító által biztosított Elektronikus Licitfelületen kerül sor. Az Elektronikus Licitfelülethez az Ajánlattételre Jogosult Rendszerhasználók kapnak hozzáférést adott Árverés vonatkozásában. A hozzáféréshez szükséges adatokat az Árverési Lebonyolító az Ajánlattételre Jogosult Rendszerhasználók Regisztráció során megadott e-mail címére küldi meg.

Az Árverési Lebonyolító az Árverési Kiírásban rögzített idősávban biztosítja a lehetőséget az Ajánlattételre Jogosult Rendszerhasználók részére az Elektronikus Licitfelület kipróbálására, és az Árverésre való felkészülésre. Az Árverési Lebonyolító telefonos és elektronikus támogatást nyújt az Ajánlattételre Jogosult Rendszerhasználók részére az Árverés lebonyolítása közben.

Az Elektronikus Licitfelületre való bejelentkezéssel az Ajánlattételre Jogosult Rendszerhasználók vállalják az elektronikus liciteljárásra vonatkozó szabályok betartását.

**1.7.5.2 Ajánlattétel rendje**

Adott Árverésen Ajánlattételre az Árverési Lebonyolító által biztosított Elektronikus Licitfelületen keresztül van lehetőség az Árverési Kiírásban meghatározottak szerint.

Az Árverés keretében meghirdetett Elektronikus Liciteljárás kezdő időpontja előtt az Elektronikus Licitfelületen az Ajánlattevőnek meg kell adnia az Ajánlati Mennyiséget, vagyis azt a kapacitás mennyiséget (meghirdetett kapacitáscsomag darabszámot), amelynek a lekötésére az Ajánlattevő az általa megajánlott Ajánlati Áron Ajánlatot tesz az Elektronikus Liciteljárás keretében.

Amennyiben ezt a feltöltést az Ajánlattevő elmulasztja vagy késve teljesíti, és ennek ellenére részt vesz az Elektronikus Liciteljárásban, akkor a Kiíró az adott Ajánlattevő esetében az Ajánlati Mennyiséget automatikusan, külön jognyilatkozat nélkül 1 kapacitás csomagnak (1 LOT) tekinti, és így veszi figyelembe a liciteljárás értékelése során.

Az Árverésen értékesítésre kerülő kapacitás csomag Induló árát a Kiíró határozza meg. Az Induló Ár az elektronikus liciteljárás indításakor, az Elektronikus Licitfelületen kerül az Árverésen induló Ajánlattevők felé publikálásra.

Ajánlatot az Elektronikus Liciteljáráson tett érvényes licittel lehet tenni az Árverési Kiírásnak megfelelően. Az Elektronikus Liciteljárás keretében megadott Ajánlati Ár egy kapacitás csomagra (1 LOT) vonatkozik.

**1.7.5.2.1 Angolszász típusú elektronikus árverés**

Licitálás szabályai:

* Az Induló Ár az Elektronikus Licitfelületre való bejelentkezésnél válik ismertté az Ajánlattevő számára.
* A meghirdetett kapacitás csomag az Induló Ár alatt nem vásárolható meg.
* Az Ajánlattevő csak akkor adhat meg az Induló Árral azonos licit értéket, ha arra a tételre még nem érkezett licit.
* Az Elektronikus Liciteljárás alapidőtartamát az Árverési Kiírás rögzíti.
* Az Elektronikus Liciteljárás meghosszabbodik a Hosszabbodás Mértékével, ha az Elektronikus Liciteljárás Alapidőtartam lejárta előtt az Árverési Kiírásban meghatározott időtartamon belül érvényes licit érkezik. Az Elektronikus Liciteljárás mindaddig automatikusan meghosszabbodik, amíg érvényes, sorrendmódosító licit érkezik a liciteljárás aktuális lejárati időpontja előtt.
* Licitálás az előre meghatározott Licitlépcsővel (minimum növekmény) történik. Adott Árverésen érvényes Licitlépcső értékét az Árverési Kiírás rögzíti.
* Az árat EUR/MWh mértékegységben 4 tizedesjegyig kell megadni.
* Leadott licit visszavonására az Elektronikus Licitfelületen nincs lehetőség.
* Az aktuális legmagasabb licitet minden Ajánlattevő látja anonim módon.
* Az adható licitnek nincs felső határa.
* Az Árverés során az Ajánlattevő licitjének magasabbnak kell lennie az aktuális árnál, vagyis az aktuális legmagasabb licitnél az előre megadott minimum növekmény szerint.
* Az aktuális ár mutatja meg az Ajánlattevőnek a legutolsó és egyben az aktuálisan legmagasabb licit értékét.
* Amennyiben az Elektronikus Liciteljárás során több Ajánlattevőtől is azonos licit érkezne, akkor az Elektronikus Licitfelületen az adott licitet először beíró Ajánlattevő licitje az érvényes, holtverseny nem megengedett.
* Az adott Árverést az az Ajánlattevő nyeri meg, aki a legmagasabb Ajánlati Árat adta meg az Árverés lezárásáig.
* Az Ajánlati ár elérhet magasabb értéket, mint a mindenkor érvényes hatósági ár.

A nyertes Ajánlattevő a nyertes áron az Ajánlati Mennyiségre köteles szerződni a Kiíróval az Árverési Kiírásban megadott feltételek szerint. Amennyiben a nyertes árral rendelkező Ajánlattevő kevesebb kapacitás csomagot vásárol, mint az Árverési Kiírásban szereplő összes kapacitás csomag, akkor a maradék kapacitás csomagokat a 2. legjobb licitáron elviszi az adott Ajánlattevő. Amennyiben a 2. legjobb licit árral rendelkező Ajánlattevő kevesebb kapacitás csomagot vásárol, mint a megmaradt összes kapacitás csomag, akkor a maradék kapacitás csomagokat a 3. legjobb licitáron elviszi az adott Ajánlattevő, és így tovább.

**1.7.5.2.2 Holland típusú elektronikus árverés**

Licitálás szabályai:

* Az Induló Ár az Elektronikus Licitfelületre való bejelentkezésnél válik ismertté az Ajánlattevő számára.
* Az Induló Ár elfogadására az Ajánlattevőknek az Árelfogadási Időtartam áll rendelkezésre.
* Az Induló Ár elfogadását az Ajánlattevőknek az Elektronikus Licitfelületen kell jelezniük.
* Az adott Árverést az az Ajánlattevő nyeri meg, aki a legmagasabb Ajánlati Áron elsőként elfogadja az adott kapacitáscsomag megvásárlását.
* Amennyiben az Induló Árat nem fogadják el, akkor az Ajánlattevőknek nincs teendőjük.
* Amennyiben egy Ajánlattevő elfogadja az Induló Árat, akkor az Elektronikus Liciteljárás a fentiek szerint lezárul, és az árat megadó Ajánlattevő az Induló Áron az általa igényelt Ajánlati Mennyiséget megvásárolja.
* Amennyiben az Árelfogadási Időtartamon belül nincs elfogadás, akkor az Induló Árat Kiíró előírása szerint az Árverési Lebonyolító megadott mértékkel csökkenti (minimum csökkentmény). Az új csökkentett ár elfogadására ugyanazon mértékű Árelfogadási Időtartam áll az Ajánlattevők rendelkezésre, melyet az Elektronikus Licitfelületen kell jelezniük. Amennyiben az új árat nem fogadják el, akkor az Ajánlattevőknek nincs teendőjük.
* Amennyiben az Árelfogadási Időtartamon belül nincs elfogadás, akkor az új árat Kiíró előírása szerint az Árverési Lebonyolító a megadott mértékben újra csökkenti. Ez mindaddig ismétlődik amíg egy Ajánlattevő el nem fogadja az adott árat vagy amíg a Minimum Ár elérésre nem kerül. A Minimum Árat a Kiíró határozza meg, mely az Ajánlattevők számára nem ismert. Az az Ajánlattevő nyer, aki az Árelfogadási Időtartamon belül először fogadja el az árat, így az általa igényelt csomagszámnak megfelelő csomagot nyeri el az elfogadott áron.
* Adott Árverésen érvényes licitlépés minimum értékét (minimum csökkentmény) az Árverési Kiírás rögzíti.
* Az Induló Árat EUR/MWh mértékegységben 4 tizedesjegyig adja meg Kiíró.
* Leadott licit visszavonására az Elektronikus Licitfelületen nincs lehetőség.

A nyertes Ajánlattevő a nyertes áron az Ajánlati Mennyiségre köteles szerződni a Kiíróval az Árverési Kiírásban megadott feltételek szerint. Amennyiben a nyertes árral rendelkező Ajánlattevő kevesebb kapacitáscsomagot vásárol, mint az Árverési Kiírásban szereplő összes kapacitáscsomag, akkor a Kiíró a megmaradt kapacitáscsomagokat ugyanezen Árverés keretében, ugyanazon a napon rendezett ismételt liciteljárás(ok) (Árverési kör(ök)) keretében értékesítheti. A lehetséges Árverési Körök számát az Árverési Kiírás rögzíti.

**1.7.5.2.3 Japán típusú elektronikus árverés**

Licitálás szabályai:

* Az Induló Ár az Elektronikus Licitfelületre való bejelentkezésnél válik ismertté az Ajánlattevő számára.
* Az Induló Ár elfogadására az Ajánlattevőknek az Árelfogadási Időtartam áll rendelkezésre.
* Az Induló Ár elfogadását az Ajánlattevőknek az Elektronikus Licitfelületen kell jelezniük.
* Amennyiben az Induló Árat egy Ajánlattevő sem fogadja el, akkor az Elektronikus Liciteljárás eredménytelenül zárul.
* Amennyiben csak egy Ajánlattevő fogadja el az Induló Árat, akkor az Elektronikus Liciteljárás lezárul, és az árat megadó Ajánlattevő az Induló Áron az általa igényelt Ajánlati mennyiséget megvásárolja.
* Amennyiben az Árelfogadási Időtartamon belül legalább két Ajánlattevő megadja az Induló Árat, akkor az Induló Árat a Kiíró előírása szerint az Árverési Lebonyolító megadott mértékkel növeli (minimum növekmény). Az új, növelt ár elfogadására az Árelfogadási Időtartam áll azon Ajánlattevők rendelkezésre, akik megadták az Induló Árat. Amennyiben az új árat is legalább két Ajánlattevő megadja a megadott határidőn belül, akkor az Elektronikus Liciteljárás folytatódik. A Liciteljárás kétféleképpen zárulhat:
	+ csak egy Ajánlattevő adja meg az utolsó Licitlépcső szerinti árat, akkor Liciteljárás addig folytatódik ameddig van érvényes licit;
	+ amennyiben már egyetlen Ajánlattevő sem adja meg a következő Licitlépcső szerinti árat, de az előző Licitlépcső szerinti árat kettő vagy több Ajánlattevő fogadta el, akkor közöttük Pro-ráta alapon kerülnek felosztásra a meghirdetett kapacitáscsomagok.
* Adott Árverésen érvényes Licitlépcső értékét (minimum növekmény) az Árverési Kiírás rögzíti.
* Az Induló Árat EUR/MWh mértékegységben 4 tizedesjegyig adja meg Kiíró.
* Leadott licit visszavonására az Elektronikus Licitfelületen nincs lehetőség.
* Az Ajánlati ár elérhet magasabb értéket, mint a mindenkor érvényes hatósági ár.

A nyertes Ajánlattevő a nyertes áron az Ajánlati Mennyiségre köteles szerződni a Kiíróval az Árverési Kiírásban megadott feltételek szerint. Amennyiben a nyertes árral rendelkező Ajánlattevő kevesebb kapacitáscsomagot vásárol, mint az Árverési Kiírásban szereplő összes kapacitáscsomag, akkor a Kiíró a megmaradt kapacitás csomagokat ugyanezen Árverés keretében, ugyanazon a napon rendezett ismételt liciteljárás(ok) keretében értékesítheti. A lehetséges Árverési Körök számát az Árverési Kiírás rögzíti.

**1.7.5.3 Értékelés**

Az Árverési Lebonyolító az adott napra meghirdetett Elektronikus Liciteljárás(ok) lezárását követően összesíti az Árverés eredményét. Az összesítés alapján a Kiíró által felállított Árverési Bíráló Bizottság értékeli az Árverési Kiírásnak megfelelően az eredményeket, megállapítja, hogy az adott Árverés érvényes és eredményes volt-e vagy sem.

* Az Árverés érvényes és eredményes, amennyiben az Árverés során legalább egy Ajánlattevő ajánlata megfelel az Árverési Kiírásban rögzített licit feltételeinek.
* Az Árverés érvényes és eredménytelen, amennyiben az Árverés során nem érkezik az Ajánlattevőktől olyan ajánlat, ami megfelel az Árverési Kiírásban rögzített licit feltételeinek.

**1.7.5.4 Eredményhirdetés**

Az Elektronikus Árverésben résztvevő Ajánlattevők az adott Árverés végén Értesítést kapnak a rájuk vonatkozó eredményekről Kiírótól. Az Értesítés tartalmazza az Ajánlattevő számára értékesített kapacitáscsomagok számát és az Ajánlattevő liciteljárás szerint meghatározott vásárlási árát.

**1.7.5.5 Technikai problémák figyelembevétele az Elektronikus Árverési eljárásban**

Amennyiben az Elektronikus Liciteljárás alatt az Ajánlattevőnek technikai problémája merül fel (pl. áramszünet, internet kiesés stb.), akkor az utolsó érvényes licitjével vesz részt az eljárásban.

Amennyiben az Árverési Lebonyolítónál történik technikai hiba az Elektronikus Liciteljárás lebonyolítása során (pl. áramszünet, internet kiesés stb.), akkor az adott Árverés érvénytelennek minősül, és új időpontban kerül meghirdetésre, lehetőség szerint az adott naptári napon belül. Ebben az esetben az Ajánlattevők kártérítés, kötbér vagy egyéb igénnyel nem léphetnek fel Kiíróval és/vagy az Árverési Lebonyolítóval szemben, a Kiíró és/ vagy az Árverési Lebonyolító bármely hatáskörén kívül eső, rendszerelérést megnehezítő vagy megakadályozó hibáért semminemű felelősséget nem vállal.

### 1.7.6 Érvénytelen árverés

Az adott termékre kiírt Árverést a Kiíró érvénytelennek nyilváníthatja, amennyiben:

* elektronikus eljárás esetén az 1.7.5.4. pont szerinti technikai probléma áll elő az Árverési Lebonyolítónál;
* papíralapú eljárás esetén az Árverés során előre nem látható technikai problémák merülnek fel, amelyeket a Kiíró nem képes elhárítani. Ilyen esetben az Árverésre később meghirdetett időpontban kerül sor. Az ily módon megtartott Árverésre ugyanazon szabályok érvényesek a jelen Árverési Szabályzat szerint, mint a meghiúsult Árverésre;
* valamelyik Ajánlattevő nem megfelelő árverési magatartást tanúsít, illetve bizonyíthatóan tisztességtelen módszerek alkalmazásával a többi résztvevő érdekeit megsértve jogosulatlan előnyt szerez, vagy ilyet megszerezni szándékozik. Ilyen esetben a Kiíró az ok megjelölésével az Árverést érvénytelennek nyilvánítja, és Árverésre később meghirdetett időpontban kerül sor, melyen az Árverés érvénytelenítésére okot adó érintett Ajánlattevő nem regisztrálhat és nem vehet részt. Amennyiben az érintett Ajánlattevő ennek ellenére megküldi a Regisztrációs Adatlapot, az Ajánlattevő automatikusan kizárásra kerül.

### 1.7.7 Árverés felfüggesztése

A Kiíró fenntartja magának a jogot, hogy bármely meghirdetett Árverést az Árverés teljes időtartama alatt, indokolás nélkül felfüggesszen, vagy visszavonja az Árverési Kiírást az Ajánlattevők egyidejű tájékoztatása mellett. Visszavonás esetén a Kiíró az Ajánlati Biztosítékot legkésőbb 10 munkanapon belül visszautalja, de semmilyen költségtérítést, kamatot vagy kártérítést nem fizet az Árverési Kiírás visszavonásra, ekként az Árverés megszüntetésére tekintettel.

Az Árverés fentiek szerinti felfüggesztése, illetve visszavonása esetén a Hivatal a felfüggesztés vagy visszahívás indokainak utólagos bemutatására hívhatja fel a Kiírót, illetve vizsgálhatja a Kiíró ezirányú döntésének indokrendszerét.

## Szerződéskötés

### 1.8.1 Szerződéskötés

Az Ajánlattevőnek - a szerződéskötési kötelezettségének megfelelően - a Földgáztárolási Szerződés megkötésére az Értesítés napját követően 8 (nyolc) munkanap áll rendelkezésre.

A Földgáztárolási Szerződés hatályba lépésének feltétele az abban rögzített felfüggesztő feltételek maradéktalan teljesítése.

Amennyiben a Nyertes Ajánlattevő a megnyert termékre vonatkozó szerződéskötési kötelezettségének nem tesz eleget, azaz a szerződést az előírt határidőn belül nem köti meg, illetve a Földgáztárolási Szerződés hatálybalépéséhez szükséges feltételeket nem teljesíti, a Kiíró az 1.4.2. pont szerint bánatpénzként jogosult felhasználni a Regisztrációkor rendelkezésre bocsátott Ajánlati Biztosítékot.

A nyertes Ajánlattevő által elnyert Kapacitáscsomagokra vonatkozó fizetési feltételeket a Földgáztárolási Szerződés és amennyiben releváns, a megszakítható kapacitásokra vonatkozó Másodlagos Kapacitásértékesítési Szerződés határozzák meg.

Különböző időtartamra vonatkozó kapacitáscsomagokat nem lehet egy Földgáztárolási Szerződésben kezelni.

A lekötött mobilkapacitás után a HEXUM Földgáz Zrt.-nek fizetendő éves kapacitás lekötési díj:

* amennyiben megszakítható kapacitás nem kerül felajánlásra lekötésre, akkor a „nyertes Ajánlat szerinti mobilkapacitás x Ajánlati Ár”;
* amennyiben a lekötésre kínált kapacitáscsomag megszakítható kapacitást is tartalmaz, akkor a „nyertes Ajánlat szerinti mobilkapacitás x Ajánlati Ár x 92,5%”.

A megszakítható be- és kitárolási kapacitások után az MSZKSZ-nek fizetendő éves kapacitás lekötési díj (amennyiben ilyen díj fizetése az adott, meghirdetett kapacitáscsomag esetén szükséges): a „nyertes ajánlat szerinti mobilkapacitás x Ajánlati Ár x 7,5%”.

### 1.8.2 Szerződéses Biztosíték

A Szerződéses Biztosíték nyújtása a nyertes Ajánlattevővel megkötött Földgáztárolási Szerződés hatálybalépésének feltétele, amely a Tároltató nem szerződésszerű teljesítés esetén kerül felhasználásra.

A Szerződéses Biztosítékra a Kiíró mindenkor hatályos Üzletszabályzatának „*Szerződéses biztosítékokra vonatkozó szabályok*” elnevezésű mellékletében foglaltak az irányadóak.

# MELLÉKLETEK

1. melléklet: Regisztrációs dokumentáció

A.1. Regisztrációs adatlap

A.2. Árverési nyilatkozatok

A.3. Partnerkockázati nyilatkozatok

1. melléklet: Papíralapú Ajánlati Űrlap (papíralapú eljárásokhoz)
2. melléklet: Szerződésminták

C.1. Földgáztárolási szezonális alapszolgáltatás igénybevételére és nyújtására vonatkozó szerződés tervezete (megszakítható ki- és betárolási kapacitással)

C.2. Földgáztárolási szezonális alapszolgáltatás igénybevételére és nyújtására vonatkozó szerződés tervezete (megszakítható ki- és betárolási kapacitás nélkül)

C.3. Megszakítható kapacitásokra vonatkozó másodlagos kapacitáskereskedelmi szerződés tervezete

1. melléklet: Bankgarancia Nyilatkozat minta
2. melléklet: Anyavállalati garancia minta

Üzletszabályzat

9/B. sz. melléklet

**A**

**HEXUM Földgáz Zártkörűen Működő Részvénytársaság**

**Árverési Szabályzata**

**(a Tárolóval szerződött harmadik személy által üzemeltetett kapacitáslekötési platformon bonyolított aukciókra)**

**Fót**, **………..**

**Tartalomjegyzék**

[1 ÁRVERÉSI SZABÁLYZAT 156](#_Toc152066709)

[1.1 Bevezető 156](#_Toc152066710)

[1.2 Árverési Szabályzat célja, tárgya, hatálya 156](#_Toc152066711)

[1.3 Fogalmak 157](#_Toc152066712)

[1.4 Árverési feltételek 162](#_Toc152066713)

[1.4.1 Jogszabályi előírások 162](#_Toc152066714)

[1.4.2 Pénzügyi feltételek 162](#_Toc152066715)

[1.4.3 Egyéb feltételek 163](#_Toc152066716)

[1.5 Árverésre Bocsátott Termék 163](#_Toc152066717)

[1.6 Regisztráció 164](#_Toc152066718)

[1.6.1 Regisztráció feltételei 164](#_Toc152066719)

[1.6.2 Regisztráció folyamata 164](#_Toc152066720)

[1.6.3 Benyújtandó dokumentumok és igazolások 165](#_Toc152066721)

[1.6.4 Regisztrációs Biztosíték 167](#_Toc152066722)

[1.6.5 Regisztráció érvényessége, regisztráció megújítása 167](#_Toc152066723)

[1.7 Árverés 168](#_Toc152066724)

[1.7.1 Árveréseken való részvétel technikai feltételei 168](#_Toc152066725)

[1.7.2 Árverés meghirdetése 169](#_Toc152066726)

[1.7.3 Árverés lebonyolítása 170](#_Toc152066727)

[1.8 Szerződéskötés 176](#_Toc152066728)

[1.8.1 Szerződéskötés 176](#_Toc152066729)

[1.8.2 Szerződéses Biztosíték 177](#_Toc152066730)

[2 MELLÉKLETEK 178](#_Toc152066731)

# ÁRVERÉSI SZABÁLYZAT

## Bevezető

Az Európai Parlament és a Tanács „a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló” 2009/73/ EK irányelve (különösen annak 33. cikke) rögzíti, hogy a földgáztárolókhoz való hozzáférés biztosítása minden esetben objektív, átlátható és mindennemű megkülönböztetéstől mentes kritériumok alapján kell, hogy történjen.

A fentiekkel összhangban a földgázellátásról szóló 2008. évi XL. törvény (a továbbiakban: GET) 1. § d) pontja alapján a törvény célja az együttműködő földgázrendszerhez történő objektív, átlátható és az egyenlő bánásmód követelményének megfelelő hozzáférés biztosítása.

A HEXUM Földgáz Zártkörűen Működő Részvénytársaság (székhely: 2151 Fót, Fehérkő u. 7., cégjegyzékszám: Cg. 13-10-042153, adószám: 13780960-2-44, a továbbiakban: ***HEXUM Földgáz Zrt., vagy Kiíró***) az irányadó jogszabályi rendelkezéseknek megfelelően a hatékony verseny kialakulásának elősegítése, és a földgáztárolói kapacitásokhoz való hozzáférés során az esélyegyenlőség biztosítása érdekében a portfóliójában rendelkezésre álló szabad földgáztárolói kapacitásait vagy azok egy részét, azok lekötése céljából, a jelen árverések keretében értékesíti.

A rendszerhasználó a földgáztároló szabad kapacitását a földgáztárolói engedélyes informatikai platformján vagy a földgáztárolói engedélyessel szerződött harmadik személy által üzemeltetett kapacitáslekötési platformon kötheti le a földgáztárolói engedélyes üzletszabályzatában, illetve a kapacitáslekötési platform működési szabályzatában meghatározott eljárásrend szerint.

A Get. 76. § (3a) bekezdésével összhangban Elektronikus úton megtartásra kerülő aukció lebonyolítására a földgáztárolói engedélyessel szerződött közreműködő által üzemeltetett elektronikus licitfelületen is sor kerülhet. Az aukció eredményeként elnyert szabad kapacitás lekötésére a GET 71. § (2) bekezdés rendelkezései megfelelően alkalmazandók.

***Jelen Árverési Szabályzat a HEXUM Földgáz Zrt.-vel szerződött harmadik személy által üzemeltetett kapacitáslekötési platformon lebonyolításra kerülő árverésekre vonatkozó szabályokat tartalmazza.***

## Árverési Szabályzat célja, tárgya, hatálya

A jelen árverési szabályzat (továbbiakban Árverési Szabályzat vagy Szabályzat) célja, hogy bemutassa a Kiíróval szerződött harmadik személy által üzemeltetett kapacitáslekötési platformon lebonyolításra kerülő földgáztárolói kapacitás árverésen (a továbbiakban: Árverés) való részvétel feltételeit, az Árverés(ek) lebonyolításának módját, eljárásrendjét és szabályait.

Az Árverési Szabályzat tájékoztatást nyújt a lehetséges résztvevők köréről, a kínált szolgáltatásokról, azok igénybevételének feltételeiről és az Árverés lebonyolításának módjáról, illetve folyamatáról. Továbbá tartalmazza mindazokat a szerződési feltételeket, amelyeket az érvényes és eredményes Árverést követően a Kiíró és a nyertes Ajánlattevő által megkötendő Földgáztárolási Szerződés, és amennyiben az adott Árverés vonatkozásában releváns, akkor a Megszakítható kapacitásokra vonatkozó Másodlagos Kapacitáskereskedelmi Szerződés rögzít.

A Szabályzat hatálya kiterjed

* az Árverésen részt venni kívánó, a Szabályzat 1.3. pontjában meghatározott Rendszerhasználókra, Ajánlattevőkre, valamint a képviseletükben eljáró személyekre;
* az Árverést meghirdető és lebonyolításáért felelős, a terméket és szolgáltatást felkínáló HEXUM Földgáz Zrt.-re és a képviseletében eljáró természetes személyekre, illetve a Kiíró által az Árverés lebonyolításához igénybe vett természetes és jogi személy közreműködőkre, alvállalkozókra.

A Szabályzat a GET, a GET rendelkezéseinek végrehajtásáról szóló 19/2009. (I.30.) Korm. rendelet (a továbbiakban: Vhr.) a Polgári Törvénykönyvről szóló 2013. évi V. törvény (a továbbiakban: Ptk.), valamint a GET-hez kapcsolódó egyéb rendeletek és szabályzatok, valamint a Kiíró belső szabályozóiban foglalt előírásainak figyelembevételével készült.

A Kiíró az információs önrendelkezési jogról és az információszabadságról szóló 2011. évi CXII. törvény 4. §-a (a továbbiakban: Infotv.), valamint az Európai Parlament és Tanács (EU) 2016/679. számú rendelete (a továbbiakban: GDPR) alapján jár el, az eljárás során a tudomására jutott személyes adatokat az Infotv. és a GDPR rendelkezéseinek megfelelően kezeli.

A Kiíró a jelen Árverési Szabályzatot az Internetes honlapján ([gaztarolo.hu](http://www.hexum.hu)) teszi közzé.

## Fogalmak

A jelen pont célja - elkerülendő az értelmezésbeli félreértéseket - az Árveréssel kapcsolatos, a Szabályzatban használt fogalmak kifejtése, pontos magyarázata. A felsorolás nem tartalmazza a GET, a Vhr., a Magyar Földgázrendszer Üzemi és Kereskedelmi Szabályzata, valamint a Kiíró mindenkor hatályos Fölgáztároló Engedélyesi Üzletszabályzata (a továbbiakban: Üzletszabályzat) által szabályozott fogalmakat, azokat az ezen normákban meghatározottak szerint kell érteni. A pénzügyi fogalmak esetében a Szabályzat csak az Árveréshez szorosan kötődő fogalmak magyarázatát tartalmazza.

**Ajánlat**

Az Árverésen adott Ajánlati Körben az Ajánlattevő által a Kapacitás Lekötési Platform felületén keresztül beadott Ajánlati Mennyiség.

**Ajánlati Ár**

Az Árverés során árverésre bocsátott kapacitáscsomagokra adott Ajánlati körben a Kiíró által meghirdetett földgáztárolói kapacitásdíj (TM). Az Ajánlati Ár mértékegysége EUR/Csomag. Az Ajánlati Ár nettó összegben értendő, amely nem tartalmazza az általános forgalmi adót (a továbbiakban: ÁFA), és semmilyen egyéb hatósági vagy adójellegű díjtételt. (Az Ajánlati Ár tartalmazza a földgáztárolói kapacitásdíjat, de nem tartalmazza a betárolási forgalmi díjat és a kitárolási forgalmi díjat, melyeket az Ajánlattevő a Magyar Energetikai és Közmű-szabályozási Hivatal mindenkor hatályos határozata (vagy amennyiben a hatósági árat jogszabály állapítja meg, a jogszabály) szerint fizet, a havi forgalma alapján. Az Ajánlati Ár nem tartalmazza az Ajánlattevő által a szerződéses időszakban esetlegesen igénybevételre kerülő választható szolgáltatások díjait sem.)

**Ajánlati Biztosíték**

A Kiíró által meghatározott pénzóvadék, arra az esetre, ha az Árverésen nyertes Ajánlattevő a megnyert kapacitáscsomagokra a C.1. vagy C.2. melléklet szerinti szerződéseket bármely okból az Árverés eredményéről szóló Hivatalos Értesítés megküldését követő 8 munkanapon belül nem köti meg, vagy az Árverés eredményeként megkötött Földgáztárolási Szerződés hatályba lépéséhez szükséges feltételeket határidőre nem teljesíti.

**Ajánlati Időszak**

Az Árverésen meghirdetett földgáztárolói kapacitások igénybevételének időtartama.

**Ajánlati Kör**

Az Árverés során az az időintervallum, amely alatt az Ajánlattevőknek lehetőségük van Ajánlattételre.

**Ajánlati Körök Közötti Szünet:** Két Ajánlati Kör közötti időintervallum, amelynek pontos időtartamát az Árverési Kiírás határozza meg.

**Ajánlati Mennyiség**

Az a kapacitás mennyiség (kapacitáscsomag darabszámban meghatározva), amelynek a lekötésére az Ajánlattevő a Kiíró által az adott Ajánlati körre meghatározott Ajánlati Áron Ajánlatot tesz.

**Ajánlattétel**

Az Árverésen adott Ajánlati Körben az Ajánlati Mennyiség beadása a Kapacitás Lekötési Platform felületén keresztül.

**Ajánlattételre Jogosult Rendszerhasználó**

Az a Rendszerhasználó, aki teljesíti az adott Árverésen való részvételhez szükséges feltételeket, azaz sikeresen regisztrál az adott Árverésre.

**Ajánlattevő**

Az a földgáztárolói hozzáférésre GET szerint jogosult rendszerhasználó, akit a Kiíró az Árverési Szabályzat 1.6.2 pontja rendelkezéseinek megfelelően az Árverésen történő részvétel céljából sikeresen regisztrált, és aki az Árverési Kiírásnak megfelelő Ajánlatot nyújt be.

**Ajánlattevő Képviselője**

Az Ajánlattevő képviseletére jogosult az Ajánlattevő vezető tisztségviselője, a képviseletre és cégjegyzésre feljogosított munkavállalója vagy az Ajánlattevő által teljes bizonyító erejű okiratban meghatalmazott személy, akit az Ajánlattevő a Regisztrációs Adatlapon (**A.1. melléklet**) megjelölt.

**Aluljegyzés**

Az Árverésen adott Ajánlati körben az Ajánlattevők összesített Ajánlati Mennyisége nem éri el az adott Ajánlati körben allokálható kapacitáscsomagok számát.

**Árlépcső**

A Kiíró által meghatározott árkülönbözet (EUR/Csomag), amellyel az Ajánlati Körök között az Ajánlati Ár változik (növekszik vagy csökken az Árverés típusától – emelkedő, vagy csökkenő áras árverés - függően).

**Árverés**

A Szabályzat által leírt, a HEXUM Földgáz Zrt., mint Kiíró által meghirdetett, a Kapacitás Lekötési Platformon lebonyolításra kerülő árverés, amelynek célja a HEXUM Földgáz Zrt. szabad földgáztárolói kapacitásainak értékesítése.

**Árverési Kiírás**

A Kiíró szabad földgáztárolói kapacitásainak lekötésére az Árverési Szabályzatban foglaltak szerint meghirdetett Árverés - jelen Árverési Szabályzat 1.7.2. pontjában meghatározott - részleteit tartalmazó dokumentum.

**Árverési Lebonyolító**

A Kiíró által az Árverés lebonyolításába bevont, a Kapacitás Lekötési Platformot üzemeltető társaság.

**Árverési Nyilatkozatok**

Az Árverés regisztrációs eljárása során kitöltendő nyilatkozatok (**A.2. melléklet**), amelyben a részvételi szándékát jelző Rendszerhasználó nyilatkozik a Kapacitás Lekötési Platformon lebonyolításra kerülő Árverésre vonatkozó részvételi feltételek teljes körű elfogadásáról.

**Árverési Regisztrációs Felület**

A Kiíró által működtetett, a Kiíró honlapján keresztül elérhető online felület, amelyen keresztül a Kiíró által már meghirdetett vagy jövőben meghirdetendő Árveréseken való részvételhez szükséges regisztrációs dokumentumok elektronikus úton, kontrolláltan eljuttathatók a Kiíró részére.

**Árverésre Bocsátott Termék (Kapacitáscsomag)**

A Szabályzat szerint meghirdetett Árverés Árverési Kiírásában meghatározott, specifikált, földgáztárolói kapacitásokat tartalmazó kapacitáscsomag: mobilkapacitás, betárolási nem megszakítható-, kitárolási nem megszakítható kapacitás. Esetenként az előzőeket kiegészítő betárolási megszakítható, és kitárolási megszakítható kapacitás is.

**Eredményhirdetés**

Az Árverés végeztével a Kiíró tájékoztatja az Ajánlattevőket az Árverés véglegesen kialakult eredményéről, és a Szabályzat 1.7.3.4. pontja szerint értesíti a nyertes Ajánlattevő(ke)t.

**Felhasználói Informatikai Szabályzat**

Az Árverési Regisztrációs Felület használatára vonatkozó szabályzat.

**Földgáztárolási Szerződés**

A nyertes Ajánlattevő és a Kiíró által megkötendő, a nyertes Ajánlattevő számára allokált Kapacitáscsomagok lekötésére vonatkozó rendszerhasználati szerződés.

**Hiánypótlás**

A Regisztráció során alkalmazott eljárás, mely során lehetősége van a Rendszerhasználónak arra, hogy a sikeres Regisztrációhoz szükséges dokumentumokat és/vagy igazolásokat pótolja, a már benyújtottakat kiegészítse vagy módosítsa.

**Hivatalos Értesítés**

Az Árverés eredményéről az Ajánlattevők részére a Kiíró által megküldött hivatalos tájékoztatás.

**Induló Ár**

Az Árverésre Bocsátott Termékre a Kiíró által az adott Árverésre meghatározott induló ár, amelyről a licit elindul (EUR/Csomag).

**Jegyzéshiány**

Az az eset, amikor az Árverésen nem érkezik érvényes Ajánlat az Árverésre Bocsátott Termékre.

**Kapacitás Lekötési Platform**

A Tárolóval szerződött harmadik személy által üzemeltetett kapacitáslekötési platform, amely az Árverés lebonyolításának a technikai infrastruktúráját biztosítja.

**Maximális Ajánlati Mennyiség**

Egy Árverés keretében egy Ajánlattevőre maximálisan allokálható kapacitáscsomagok darabszáma.

**Megszakítható kapacitásokra vonatkozó Másodlagos Kapacitáskereskedelmi** **Szerződés**

Megszakítható kapacitásokra vonatkozó szerződés, amelyet a nyertes Ajánlattevő köt a Magyar Szénhidrogén Készletező Szövetséggel. A Magyar Szénhidrogén Készletező Szövetség a Másodlagos Kapacitáskereskedelmi Szerződés nyertes Ajánlattevővel történő megkötésére az Árverési kiírással egyidejűleg kötelezettségvállalási nyilatkozatot ad ki.

**Minimum Ár**

Az Árverésre Bocsátott Termékre a Kiíró által az adott Árverésre meghatározott legkisebb egységár (EUR/Csomag), amely alá az Ajánlati Ár az Árverés során nem csökkenhet.

**Partnerkockázati Nyilatkozat**

A Kiíró által meghatározott és meghirdetett tartalommal az Árverésen való részvételhez a Rendszerhasználók által benyújtandó nyilatkozat.

**Pontos jegyzés**

Az az eset, amikor az Árverésen adott Ajánlati körben az Ajánlattevők összesített Ajánlati Mennyisége megegyezik az adott Ajánlati körben allokálható kapacitáscsomagok számával.

**Pro-rata allokáció**

A Szabályzat 1.7.3.3. pontjában részletezett eljárás a kapacitáscsomagok Ajánlattevők közötti szétosztására.

**Rendszerhasználó**

Földgáztárolói hozzáférésre GET szerint jogosult piaci szereplő.

**Regisztráció**

Az Árverésen való részvétel előfeltétele, amelynek a keretében a Rendszerhasználó a Kiíró részére az 1.6.2. pont szerint benyújtja az 1.6.3. pontban részletezett dokumentumokat.

**Regisztrációs Adatlap**

A Regisztrációhoz szükséges A.1. melléklet szerinti formanyomtatvány.

**Regisztrációs Biztosíték**

A Kiíró által meghatározott pénzóvadék, ami az Árverésen történő részvétel feltétele, és amely Ajánlati Biztosítékként funkcionál abban az esetben, ha egy Ajánlattevő az Árverés során ajánlatot tesz.

**Tároltató**

Azon Ajánlattevő, amellyel a Kiíró az Árverési Szabályzat szerint megtartott Árverést követően az Árverési Szabályzatnak megfelelően, annak C.1. vagy C.2. melléklete szerinti Földgáztárolási Szerződést kötött.

**Szerződéses Biztosíték**

A Kiíró által meghatározott szerződéses biztosíték, amely a szerződéses teljesítési időszak során védi a Kiíró pénzügyi-gazdasági érdekeit a Tároltató nem szerződésszerű teljesítése esetén.

**Technikai Regisztrációval Rendelkező Rendszerhasználó**

Olyan Rendszerhasználó, aki teljes felhasználási jogkörrel megszerezte az Árverési Regisztrációs Felülethez való elektronikus hozzáférést.

**Túljegyzés**

Az az eset, amikor az Árverésen adott Ajánlati körben az Ajánlattevők összesített Ajánlati Mennyisége meghaladja az adott Ajánlati körben allokálható kapacitáscsomagok számát.

## Árverési feltételek

### 1.4.1 Jogszabályi előírások

A HEXUM Földgáz Zrt. a portfóliójában rendelkezésre álló szabad földgáztárolói kapacitásai egy részét Árverésre bocsátja, azaz az 1.1. pontban jelzett jogszabályi rendelkezések betartására olyan eljárást folytat le, amellyel elősegíti a hatékony verseny kialakulását, és biztosítja a földgáztárolói kapacitásokhoz való hozzáférés során az esélyegyenlőséget.

Árverés kizárólag az Árverési Szabályzatban meghatározott feltételek és szabályok maradéktalan betartásával történhet.

Az Árverésen nyertes Ajánlattevővel/Ajánlattevőkkel a Szabályzat C.1. vagy C.2. mellékletében rögzített Földgáztárolási Szerződés, és amennyiben az adott Árverés vonatkozásában releváns, akkor a megszakítható kapacitásokra vonatkozó, a Szabályzat C.3. mellékletében rögzített Másodlagos Kapacitáskereskedelmi Szerződés kerül megkötésre.

Az Ajánlattevő Árverésen benyújtott Ajánlata szerződéskötésre irányuló ajánlatnak minősül, amely Ajánlathoz az Ajánlattevő a Ptk. 6:64. § értelmében kötve marad az Eredményhirdetés napjától számított 15. (tizenötödik) munkanapig.

### 1.4.2 Pénzügyi feltételek

Az Ajánlattevők az Árverés előkészítése és a szerződéskötési szakasz, illetve a Földgáztárolási Szerződésben írt összegeknek és határidőknek megfelelően az ott leírt formában:

* igazolják általános fizetőképességüket a Regisztrációs eljárás során,
* benyújtják a Regisztrációs Biztosíték rendelkezésre bocsátását igazoló dokumentumot a Regisztráció folyamán,
* biztosítják a Földgáztárolási Szerződés megkötéséhez szükséges Szerződéses Biztosítékot a Kiíró mindenkor hatályos Üzletszabályzata szerinti formában.

A Regisztrációs Biztosíték összege az Árverési Kiírásban meghatározott regisztrációs határidőre jóváírásra kell kerüljön a Kiíró bankszámláján.

A Regisztrációs Biztosíték megfizetésére előírt határidő elmulasztása az Árverésen való indulás lehetőségét kizárja.

A Regisztrációs Biztosíték teljes összege Ajánlati Biztosítékként a Kiíró részére bánatpénzként szolgál arra az esetre, ha a nyertes Ajánlattevő a megnyert kapacitáscsomagokra a C.1. vagy C.2. melléklet szerinti szerződéseket bármely okból az Árverés eredményéről szóló Hivatalos Értesítés megküldését követő 8 munkanapon belül nem köti meg, vagy az Árverés eredményeként megkötött Földgáztárolási Szerződés hatályba lépéséhez szükséges feltételeket határidőre nem teljesíti.

### 1.4.3 Egyéb feltételek

* Az Árverésen Ajánlatot tenni kívánó Rendszerhasználók a Szabályzatban meghatározott határidőn belül a Kiíró rendelkezésére bocsátják a Regisztrációhoz szükséges 1.6.3 pont szerinti dokumentumokat (nyilatkozatokat és igazoló iratokat).
* Az Ajánlattevők az Árverés során tisztességes piaci magatartást kötelesek tanúsítani. Nem kezdeményezhetnek a Kiíró és más Ajánlattevők érdekeit sértő, az Árverés során számukra jogosulatlan előnyt biztosító háttérmegállapodásokat.
* Az Ajánlattevők a Regisztrációval elfogadják az Árverési Szabályzatban leírtakat, tudomásul veszik, hogy az Árverési Szabályzatban foglaltak megsértése az Ajánlattevő(k) azonnali kizárását vonja maga után.
* Azeljárás nyelve magyar és angol, ennek megfelelően az Árveréssel kapcsolatos minden szóbeli és írásbeli kommunikáció magyar és angol nyelven történik, egyúttal a Kiíró biztosítja a lehetőséget a Regisztrációhoz szükséges dokumentumok magyar és angol nyelvű benyújtására, valamint a Kapacitás Lekötési Platform magyar és angol nyelven történő használatára.

## Árverésre Bocsátott Termék

Az Árverés keretében a Kiíró a tárolói szabad kapacitásait olyan kapacitáscsomagokban kínálja fel értékesítésre, amelyekben csomagonként rögzítésre kerülnek a következő paraméterek:

|  |
| --- |
| 1 db kapacitáscsomag tartalma |
| * Mobil kapacitás
 | [\*] kWh |
| * Betárolási kapacitás nem megszakítható
 | [\*] kWh/nap |
| * Betárolási kapacitás megszakítható
 | [\*] kWh/nap |
| * Kitárolási kapacitás nem megszakítható
 | [\*] kWh/nap |
| * Kitárolási kapacitás megszakítható
 | [\*] kWh/nap |
| * Betárolási ciklus (tervezett)
 | … |
| * Kitárolási ciklus (tervezett)
 | ... |

## Regisztráció

### 1.6.1 Regisztráció feltételei

A Kiíró által meghirdetett bármely Árverésen való részvételhez a Rendszerhasználónak érvényes árverési résztvevői regisztrációval kell rendelkeznie. A Regisztrációt a Rendszerhasználó év közben bármikor kezdeményezheti.

A Rendszerhasználó abban az esetben jogosult a Kiíró által meghirdetett Árverésen való részvételre Ajánlattételre Jogosult Rendszerhasználóként, amennyiben:

* elektronikusan, a Kiíró által működtetett Árverési Regisztrációs Felületen keresztül eljuttatta az adott Árverésen való részvételhez szükséges, az 1.6.3. pontban részletezett regisztrációs dokumentumokat a Kiíró részére és azok elfogadásra kerültek;
* a Regisztrációs Biztosíték összege határidőre jóváírásra került a Kiíró bankszámláján;
* a Kiíró e-mailben visszaigazolta a Rendszerhasználó felé a Regisztrációjának az elfogadását.

### 1.6.2 Regisztráció folyamata

**1.6.2.1 Árverési Regisztrációs Felülethez való hozzáférés**

Az Árverési Regisztrációs Felülethez való hozzáférési szándékát a Rendszerhasználó a Kiíró Internetes honlapján ([gaztarolo.hu](http://www.mmbf.hu)) elérhető online űrlap kitöltésével jelezheti. A Rendszerhasználó az Árverési Regisztrációs Felülethez való hozzáférés megszerzéséhez szükséges űrlap kitöltésével és az adatai megküldésével a Felhasználói Informatikai Szabályzat rendelkezéseit elfogadja. A kitöltést és az adatok megküldését követően a Kiíró ellenőrzi a megküldött adatokat, és azok megfelelősége esetén 2 munkanapon belül e-mailben küldi meg az Árverési Regisztrációs Felülethez való hozzáféréshez szükséges technikai információkat a Rendszerhasználónak, aki így Technikai Regisztrációval Rendelkező Rendszerhasználóvá válik.

A feltételek és szabályzatok elfogadását követően Kiírónak nem áll módjában az Ajánlattevő által elfogadott feltételek és szabályzatokban foglalt rendelkezések tárgyában panaszt/észrevételt figyelembe venni az Árverés kapcsán.

**1.6.2.2 Regisztrációs dokumentumok benyújtása**

A Technikai Regisztrációval Rendelkező Rendszerhasználónak az Árverési Regisztrációs Felületen keresztül a naptári év során bármikor lehetősége van a regisztrációs dokumentumok elektronikus úton történő benyújtására a Kiíróhoz.

A regisztrációs dokumentumok benyújtásáról a Rendszerhasználónak értesítést kell küldenie a következő e-mailcímre:

**capacity@gaztarolo.hu**

A Rendszerhasználótól megkapott értesítést követő 2 munkanapon belül a Kiíró megvizsgálja a beérkezett regisztrációs dokumentumok formai és tartalmi megfelelőségét, és a feltételek teljesítésétől függően elfogadja vagy elutasítja a Regisztrációt. A Kiíró a Regisztráció elfogadásáról e-mailben értesíti a Rendszerhasználót.

A Kiíró fenntartja magának a jogot, hogy amennyiben a Regisztráció során beküldött dokumentumok vizsgálatakor formai, vagy tartalmi hiányosságot tapasztal, úgy az adott Rendszerhasználót Hiánypótlásra hívja fel. A Rendszerhasználónak korlátlan számú hiánypótlásra van lehetősége. Amennyiben a Rendszerhasználó a Hiánypótlásnak maradéktalanul eleget tesz, a Kiíró értesíti a sikeres Regisztráció megtörténtéről. Amennyiben a Rendszerhasználó a Hiánypótlásnak nem tesz maradéktalanul eleget, akkor a Kiíró ismételt Hiánypótlásra szólítja fel.

Adott Árverés kapcsán a Regisztráció végső határidejét az Árverési Kiírás határozza meg. A Kiíró semmilyen felelősséget nem vállal a regisztrációs határidő elmulasztásából fakadó Rendszerhasználónál jelentkező esetleges károkért vagy elmaradt hasznokért.

A Kiíró kötelezettséget vállal és szavatolja, hogy az Árverésre a Rendszerhasználó(k) által benyújtott dokumentumokat, adatokat titkosan kezeli, azokat harmadik félnek kizárólag az információs önrendelkezési jogról és az információszabadságról szóló 2011. évi CXII. törvény 4. §-ában rögzítettek szerint adja ki. Az Árverésre regisztráló Rendszerhasználó a regisztrációval, illetve az Árverésen való részvétellel tudomásul veszi, és kifejezetten hozzájárul ahhoz, hogy a Kiíró által az Árverés lebonyolításába bevont közreműködők a Rendszerhasználó által benyújtásra kerülő dokumentumokat és azok tartalmát – köztük az azokban megadott személyes adatokat - megismerhetik. Az Árverés lebonyolításában részt vevő közreműködőket a Kiíróval azonos titoktartási kötelezettség terheli.

### 1.6.3 Benyújtandó dokumentumok és igazolások

A Kiíró által meghirdetett Árverésen való részvételhez a Rendszerhasználóknak a következő dokumentumokat kell benyújtani a Kiíróhoz az Árverési Regisztrációs Felületen keresztül:

| **Dokumentum** | **Benyújtás elvárt gyakorisága** | **Alkalmazandó sablon** |
| --- | --- | --- |
| 1. Regisztrációs Adatlap (cégszerűen eredetben aláírva vagy minősített vagy minősített tanúsítványon alapuló fokozott biztonságú elektronikus aláírással ellátva)
 | Naptári évente egyszer szükséges benyújtani (kivéve változás esetén). | A.1. melléklet |
| 1. Árverési Nyilatkozatok (cégszerűen eredetben aláírva vagy minősített vagy minősített tanúsítványon alapuló fokozott biztonságú elektronikus aláírással ellátva)
 | Naptári évente egyszer szükséges benyújtani (kivéve változás esetén). | A.2. melléklet |
| 1. Regisztrációs Biztosíték megfizetését igazoló elektronikus banki bizonylat
 | Naptári évente egyszer szükséges benyújtani (kivéve, ha a Regisztrációs Biztosíték bármilyen okból visszafizetésre kerül). |  |
| 1. Partnerkockázati Nyilatkozatok (cégszerűen eredetben aláírva vagy minősített vagy minősített tanúsítványon alapuló fokozott biztonságú elektronikus aláírással ellátva)
 | Naptári évente egyszer szükséges benyújtani (kivéve, ha a korábban nyújtott Regisztrációs Biztosíték bármilyen okból visszafizetésre került vagy a kiírás időpontjában ajánlati biztosítéknak minősül). | A.3. melléklet |
| 1. Rendszerhasználó képviseletében eljáró cégjegyzésre jogosult(ak) aláírási címpéldánya, vagy ügyvéd által ellenjegyzett aláírás-mintája
 | Naptári évente egyszer szükséges benyújtani (kivéve változás esetén). |  |
| 1. Külföldi bejegyzésű cég esetén az Ajánlattevő 30 napnál nem régebbi cégkivonata (magyar vagy angol nyelven, egyéb nyelven történő benyújtás esetén hiteles magyar nyelvű fordítással)
 | Naptári évente egyszer szükséges benyújtani (kivéve változás esetén). |  |

*(A fenti Nyilatkozatok eredeti cégszerű aláírással, illetve* *minősített vagy minősített tanúsítványon alapuló fokozott biztonságú elektronikus aláírással is érvényesen beküldhetők.)*

### 1.6.4 Regisztrációs Biztosíték

A Rendszerhasználó sikeres Regisztrációjának a feltétele a Regisztrációs Biztosíték megfizetése pénzóvadék formájában. A Regisztrációs Biztosíték mértéke:

**EUR 50.000**

A Kiíró által meghirdetett Árveréseken való részvétel feltétele, hogy a Regisztrációs Biztosíték a Kiíró bankszámláján rendelkezésre álljon, vagyis a Regisztrációs Biztosítékot a Kiíró bankszámláján kell tartani annak érdekében, hogy a Rendszerhasználó jogosult legyen az Árveréseken való részvételre.

A Regisztrációs Biztosíték Ajánlati Biztosítékká válik, amennyiben az adott Rendszerhasználó részt vesz a Kiíró által meghirdetett bármelyik Árverésen:

* Az Árverést követően, amennyiben a Rendszerhasználó az adott Árverésen nem nyer el kapacitáscsomagot, akkor az Árverés eredményhirdetését követően a megfizetett összeg jogcíme visszaminősül Regisztrációs Biztosítéknak;
* Az Árverést követően, amennyiben a Rendszerhasználó az adott Árverésen elnyer kapacitáscsomagot, akkor a szerződés hatályba lépéséig Ajánlati Biztosítékként szolgál, és a szerződés hatályba lépését követően a megfizetett összeg jogcíme Regisztrációs Biztosítékká minősül vissza.
* Amíg a pénzóvadék Ajánlati Biztosítéknak minősül, és újabb Árverésre kerül sor, amelyen a Rendszerhasználó részt kíván venni, akkor a Rendszerhasználónak gondoskodnia kell az Árverésen való részvételi jogosultság elnyeréséhez a szükséges mértékű (50.000 EUR) Regisztrációs Biztosíték befizetéséről.

A Rendszerhasználó jogosult a befizetett Regisztrációs Biztosítékot visszakérni. A visszafizetési igényt a Rendszerhasználó írásban jelentheti be a Kiíró felé. Ilyen kérés esetén a Kiíró 5 munkanapon belül visszafizeti a Regisztrációs Biztosíték összegét a Rendszerhasználónak. A Regisztrációs Biztosíték visszafizetése esetén a Rendszerhasználó Regisztrációja felfüggesztésre kerül, a felfüggesztés ideje alatt nem jogosult részvételre a Kiíró által meghirdetett Árveréseken.

A Regisztrációs Biztosíték összegének év közbeni csökkenése, illetve a visszafizetett Regisztrációs Biztosíték miatt felfüggesztett regisztrációjú rendszerhasználó Árverésen való részvételének feltétele - az egyéb regisztrációra vonatkozó követelmények maradéktalan teljesítése esetén – a Regisztrációs Biztosíték feltöltése, megfizetése.

### 1.6.5 Regisztráció érvényessége, regisztráció megújítása

A Regisztráció érvényessége az aktuális naptári év december 31-e. A Kiíró minden év decemberében e-mailben értesíti a regisztrált Rendszerhasználókat a Regisztráció év végével történő lejáratáról, és egyúttal felkínálja a lehetőséget a Regisztráció következő évre történő megújításáról a regisztrációs dokumentumok ismételt benyújtásával.

Azon Rendszerhasználó részére, aki a regisztrációját az adott naptári év december 31-éig nem újítja meg, a Kiíró 10 munkanapon belül visszafizeti a Regisztrációs Biztosíték összegét.

## Árverés

### 1.7.1 Árveréseken való részvétel technikai feltételei

A Kiíró által meghirdetett, a Kapacitás Lekötési Platformon lebonyolításra kerülő Árveréseken való részvétel technikai előfeltétele, hogy a Rendszerhasználó érvényes regisztrációval és hozzáféréssel rendelkezzen a Kapacitás Lekötési Platformhoz. A szükséges regisztráció feltételeit a Kapacitás Lekötési Platform Működési Szabályzata határozza meg, amelynek elektronikus elérhetőségét a Kiíró a saját internetes honlapján teszi hozzáférhetővé. Az Árverésen való részvételhez a Rendszerhasználó felelőssége a Kapacitás Lekötési Platformhoz való általános hozzáférés megszerzése.

A Kapacitás Lekötési Platformon regisztrált Rendszerhasználóknak a Kapacitás Lekötési Platformon belül a Kiíró által meghirdetett Árverésekhez a Rendszerhasználó hozzáférési jogosultságát a Kiíró állítja be, amennyiben a Rendszerhasználó rendelkezik általános hozzáféréssel a Kapacitás Lekötési Platformhoz és maradéktalanul teljesíti az 1.6. fejezetben rögzített feltételeket.

A Kiíró a hozzáférési jogosultság beállításáról e-mailben értesíti az érintett Rendszerhasználót. A Kiíró jogosult a Rendszerhasználó hozzáférési jogosultságát bármikor felfüggeszteni vagy megszüntetni, amennyiben a regisztrációs feltételeket a Rendszerhasználó nem teljesíti maradéktalanul (pl. nem áll rendelkezésre az előírt Regisztrációs Biztosíték a Kiíró számláján), vagy a Rendszerhasználó vét az Árverési Szabályzatban rögzített szabályok ellen. A hozzáférési jogosultság felfüggesztésről, megszüntetéséről a Kiíró indokolással ellátott e-mailben értesíti az érintett Rendszerhasználót.

A Kiíró a Rendszerhasználó hozzáférési jogosultságát minden év december 31-én automatikusan megszünteti (mivel a Rendszerhasználó 1.6. fejezetben leírt regisztrációja is érvényét veszti év végével), kivéve, ha a Rendszerhasználó a regisztrációját december hónap folyamán érvényesen megújította a következő naptári évre.

A Kapacitás Lekötési Platform kezelése kapcsán a felhasználói támogatást a Kapacitás Lekötési Platform üzemeltetője nyújtja a Rendszerhasználók felé a Kiíró által meghirdetett Árverések vonatkozásában. A Kapacitás Lekötési Platform üzemeltetője telefonos és e-mailes Help Desk támogatást nyújt a Rendszerhasználóknak. A Help Desk elérhetőségei a Kiíró internetes honlapján találhatók meg.

### 1.7.2 Árverés meghirdetése

A Kiíró az aktuális Árveréshez kapcsolódó Árverési Kiírást az Árverés napját legalább 3 munkanappal megelőzően:

* közzéteszi az Internetes honlapján ([gaztarolo.hu](http://www.mmbf.hu));
* elektronikus úton megküldi a Technikai Regisztrációval rendelkező Rendszerhasználóknak, valamint az érvényes és a felfüggesztett Regisztrációval rendelkező Rendszerhasználóknak a kapcsolattartásra regisztrált e-mail címükre.

A Kiíró két Árverés között minimum 3 munkanap szünetet tart annak érdekében, hogy az érvényes Regisztrációhoz szükséges Regisztrációs Biztosíték befizetésére elegendő idő álljon a Rendszerhasználók rendelkezésre.

A Kiíró az Árverési Kiírásban az alábbi információkat, adatokat biztosítja az Ajánlattételre Jogosult Rendszerhasználók részére az Árverés esetén:

1. Árverés alapadatai:
	1. Árverés (Kiíró oldali) azonosítója
	2. Árverés típusa: Árverés a Tárolóval szerződött harmadik személy által üzemeltetett Kapacitás Lekötési Platformon
	3. Aukció indításának időpontja (nap, óra, perc)
	4. Regisztrációs határidő (nap, óra, perc)
2. Árverésre Bocsátott termék (1 db kapacitáscsomag tartalma):
	1. Ajánlati időszak
	2. Mobilkapacitás (kWh)
	3. Nem megszakítható betárolási kapacitás (kWh/nap)
	4. Megszakítható betárolási kapacitás (kWh/nap)
	5. Nem megszakítható kitárolási kapacitás (kWh/nap)
	6. Megszakítható kitárolási kapacitás (kWh/nap)
	7. Betárolási ciklus
	8. Kitárolási ciklus
3. Mennyiségi információk:
	1. Árverés keretében meghirdetett kapacitáscsomagok száma (db)
	2. Maximális Ajánlati Mennyiség (%, db)
4. Árinformációk:
	1. Induló ár (EUR/Csomag)
	2. Árlépcső mértéke (EUR/Csomag)
5. Lebonyolítással kapcsolatos technikai információk:
	1. Induló ajánlati kör időtartama (óra, perc)
	2. További ajánlati körök időtartama (óra, perc)
	3. Ajánlati körök közötti szünet időtartama (óra, perc)
6. Addicionális információk
7. Kiíró oldali kapcsolattartó elérhetőségei

A Kiíró által meghirdetett Árverést az Árverési Lebonyolító közzéteszi a Kapacitás Lekötési Platform honlapján is. Ezzel párhuzamosan az Árverési Lebonyolító értesítést küld a Kapacitás Lekötési Platform minden olyan felhasználójának, aki jogosult a Kiíró által meghirdetett Árverésen részt venni, és feliratkozott az aukciós értesítésekre.

Az Árverés meghirdetését követően az Árveréssel összefüggő információkkal, illetve további kérdésekkel kapcsolatban kizárólag a Kiíró által az Árverési Kiírásban kijelölt kapcsolattartó és az Árverési Lebonyolító jogosult információszolgáltatásra.

A Kiíró az Árverési Kiírással egyidejűleg az adott Árveréshez kapcsolódó Földgáztárolási Szerződés, és amennyiben az adott Árverés vonatkozásában releváns, akkor a megszakítható kapacitásokra vonatkozó Másodlagos Kapacitáskereskedelmi Szerződés mintáját is megküldi a Technikai Regisztrációval rendelkező Rendszerhasználóknak, valamint az érvényes vagy felfüggesztett Regisztrációval rendelkező Rendszerhasználóknak a kapcsolattartásra regisztrált e-mail címükre.

Az Árverés nyilvánossága a Regisztrációs eljárásra vonatkozik, azt követően az Árverés zárt. A további kommunikáció a Kiíró, az Árverési Lebonyolító és az Ajánlattételre Jogosult Rendszerhasználók körében zajlik.

A Kiíró és az Árverési Lebonyolító az információs önrendelkezési jogról és az információ szabadságról szóló 2011. évi CXII. törvény rendelkezéseinek, valamint az Európai Parlament és Tanács (EU) 2016/679. számú rendeletében (GDPR) foglaltaknak megfelelően kezeli az eljárás során tudomására jutott személyes adatokat.

### 1.7.3 Árverés lebonyolítása

**1.7.3.1 Árverés technikai lebonyolításával kapcsolatos információk**

Az Árverés lebonyolítására a Kapacitás Lekötési Platformon kerül sor. Az Árverésen az a Rendszerhasználó vehet részt, akinek a hozzáférési jogosultsága a Kiíró által kiírt Árverésekhez beállításra került az 1.7.1. pontban leírtaknak megfelelően.

Az Árverés lebonyolításával kapcsolatos Rendszerhasználói megkereséseket az Árverési Lebonyolító saját help deskjén keresztül kezeli.

Az Árverést befolyásoló bárminemű technikai probléma esetén a Rendszerhasználókat (és a Kiírót) az Árverési Lebonyolító értesíti. Az Árverést befolyásoló bárminemű technikai probléma kezelése kapcsán a Kapacitás Lekötési Platform Működési Szabályzatában foglaltak az irányadók.

**1.7.3.2 Ajánlattétel rendje**

Adott Árverésen Ajánlattételre az Árverési Lebonyolító által üzemeltetett Kapacitás Lekötési Platformon keresztül van lehetőség.

Az Árverés megkezdése előtt az Árverésen részvételhez jogosultsággal rendelkező Rendszerhasználók az aukció alábbi paramétereihez hozzáférnek a Kapacitáslekötési Platformon is:

* Árverés kódja (automatikus generálódik)
* Árverés indításának időpontja (nap, óra, perc)
* Induló ajánlati kör időtartama (óra, perc)
* További ajánlati körök időtartama (óra, perc)
* Ajánlati körök közötti szünet időtartama (óra, perc)
* Addicionális információ mező tartalma (magyar és angol nyelven is):
	+ Árverés azonosítója a Kiírónál (árverési kiírás száma)
	+ Annak jelzése, hogy a kapacitáscsomag nem megszakítható és megszakítható be- és kitárolási kapacitásokat is tartalmaz
* Árverés keretében meghirdetett teljes kapacitáscsomagszám (db)
* Induló ár (EUR/Csomag)
* Maximum ajánlati mennyiség (%, db)
* Árlépcső mértéke (EUR/Csomag)

Ajánlattételre vonatkozó szabályok:

* Az Árverés keretében az Ajánlattevő Ajánlati körönként az adott áron megvásárolni kívánt Ajánlati mennyiséget (megvásárolni kívánt kapacitáscsomagok számát) adja meg.
* Az Ajánlattevő az adott ajánlati körben legfeljebb a Maximális Ajánlati Mennyiséget vagy, ha az adott Ajánlati körben még rendelkezésre álló mennyiség attól kisebb, akkor legfeljebb a még rendelkezésre álló mennyiséget, vagy ha részére már történt egy adott körben allokáció, akkor legfeljebb a Maximális Ajánlati Mennyiség és a számára allokált mennyiség különbözete szerinti mennyiséget adhatja meg.
* Az Ajánlattevő az egyes Ajánlati körökben eltérő, más-más Ajánlatot tehet, Ajánlati köröket akár ki is hagyhat:
	+ Nem kötelező minden Ajánlati körben az Ajánlattétel. Érvényes regisztrációval és rendszerhozzáféréssel rendelkező Rendszerhasználó az Árverés bármelyik Ajánlati körében adhat Ajánlatot.
	+ Az Ajánlattevő az Árverés során Ajánlati körönként növelheti, csökkentheti, változatlanul hagyhatja az adott áron megvásárolni kívánt Ajánlati mennyiséget (függetlenül az aukció irányától).
* A Kiíró az Árverés keretében érvényes Ajánlatnak tekint minden olyan licitet, amelyet az Ajánlattevő nevében a Kapacitás Lekötési Platformon keresztül adnak be.
* Az Ajánlattevő Árverésen benyújtott Ajánlata szerződéskötésre irányuló Ajánlatnak minősül, amely Ajánlathoz az Ajánlattevő a Ptk. 6:64. § értelmében kötve marad az Árverés eredményhirdetésének napjától számított 15. (tizenötödik) munkanapig.

Az Árverés közben az Árverésen részvételhez jogosultsággal rendelkező Rendszerhasználók és az Ajánlattevők a következő információkat látják az Árverésről:

* Ajánlati kör száma
* Ajánlati kör hátralévő időtartama / Szünet esetén a szünet hátralévő időtartama
* Induló ár (EUR/Csomag)
* Aktuális árlépcső mértéke:
	+ Emelkedő áras árverés esetén pozitív árlépcső (EUR/Csomag)
	+ Csökkenő áras árverés esetén negatív árlépcső (EUR/Csomag
* Aktuális ár (EUR/Csomag)
* Aktuális Ajánlati körben még elérhető (nem allokált) kapacitásmennyiség (1. körben az aukció keretében felkínált teljes csomagszám) (Csomag)
* Aktuális Ajánlati körben megadott saját ajánlati mennyiség (Csomag)
* Korábbi Ajánlati körökben megadott saját ajánlati mennyiség(ek) (Csomag)

**1.7.3.3 Árverés aukciós algoritmusának működése**

* Minden Ajánlati körben az adott áron igényelt kapacitáscsomag darabszámot – Ajánlati Mennyiséget (db) - kell megadni. Ez lesz az adott Ajánlattevő Ajánlata az adott Ajánlati körben.
* Minden Ajánlati kör az előre megadott időtartamig tart. Az Ajánlati körök között előre megadott időtartamú, Ajánlati Körök Közötti Szünetet kell tartani.
* ***Első Ajánlati kör:*** Az első Ajánlati körben az Induló árra érkező licitek határozzák meg, hogy az Árverés hogyan folytatódik:
	+ Ha nem érkezik licit, akkor **Csökkenő áras árverés** kezdődik.
	+ Ha érkezik licit, de **Aluljegyzés** történik, akkor a kapacitások allokálásra kerülnek az az adott Ajánlati körben ajánlatot tevők számára és Csökkenő áras árverés kezdődik a maradék kapacitáscsomagokra.
	+ Ha érkezik licit, és **Pontos jegyzés** van, akkor a kapacitáscsomagok allokálásra kerülnek a nyertes Ajánlatevők között, és az Árverés lezárul.
	+ Ha érkezik licit, és **Túljegyzés** történik, akkor **Emelkedő áras árverés** kezdődik.
* ***Emelkedő áras árverés menete:***
	+ Ajánlati körönként az Árlépcsővel növekszik az ár.
	+ Ha az adott Ajánlati körben Pontos jegyzés van, akkor a kapacitáscsomagok allokálásra kerülnek a nyertes Ajánlattevők között, és az Árverés lezárul.
	+ Ha az adott Ajánlati körben Túljegyzés van, akkor egy újabb Ajánlati körrel folytatódik az Árverés, és az Árlépcsővel tovább növekszik az ár.
	+ Ha az adott Ajánlati körben Aluljegyzés van, akkor a kapacitáscsomagok allokálásra kerülnek az adott Ajánlati körben ajánlatot tevők számára. A maradék kapacitáscsomagok pro-rata elven kerülnek allokálásra. Az Árverés lezárul.
	+ Pro-rata allokáció Emelkedő áras árverés esetében:
		- A pro-rata allokációban az utolsó előtti Ajánlati körben licitálók vesznek részt. A pro-rata allokáció az utolsó előtti Ajánlati körben az Ajánlattevők által megadott Ajánlati mennyiség alapján történik. Az allokációban az utolsó Ajánlati körben nyertes Ajánlattevők az utolsó előtti Ajánlati körben adott Ajánlati mennyiségük és az utolsó körben számukra allokált mennyiség különbözetével – amennyiben az nagyobb vagy egyenlő, mint 0 – vesznek részt.
		- A pro-rata allokációban csak azok az Ajánlattevők vesznek részt, akik a Maximális ajánlati mennyiségnek megfelelő kapacitáscsomagot nem nyerték még el. Az Ajánlattevőkre allokált kapacitáscsomagok mennyisége a pro-rata allokáció eredményeképp sem haladhatja meg a Maximális ajánlati mennyiség mértékét.
		- A pro-rata allokáció eredménye csak egész számú kapacitáscsomag lehet.
		- A pro-rata allokációban elnyert mennyiségek egész számra lefelé kerülnek kerekítésre.
		- A kerekítési különbözet szétosztása az utolsó előtti Ajánlati körben beadott ajánlatok beadásának a gyorsasága alapján történik (figyelembe véve az ajánlatok időbélyegét). A jogosultsági sorrendet az utolsó előtti Ajánlati körben beadott ajánlatok beadási ideje határozza meg (a leghamarabb beadott ajánlattól indulva). A kerekítési különbözetből a pro-rata allokációban résztvevő Ajánlattevőkre további 1-1 kapacitáscsomag kerül allokálásra mindaddig, amíg a kerekítési különbözetként megmaradt kapacitáscsomagok el nem fogynak. Amennyiben a pro-rata allokáció eredményeképp valamely Ajánlattevőre allokált kapacitáscsomagok mennyisége meghaladná a Maximális ajánlati mennyiséget, akkor rá további kapacitáscsomag már nem kerül allokálásra.
		- Az elszámolási ár az utolsó előtti Ajánlati kör ára.
* Az Ajánlati ár elérhet magasabb értéket, mint a mindenkor érvényes hatósági ár.
* ***Csökkenő áras árverés menete:***
	+ Árlépcsővel Ajánlati körönként csökken az ár.
	+ Ha az adott Ajánlati körben nem érkezik licit, akkor az Árverés további Ajánlati körökkel addig folytatódik, amíg a Minimum ár elérésre kerül.
	+ Ha az adott Ajánlati körben Aluljegyzés van, akkor a kapacitáscsomagok allokálásra kerülnek az adott Ajánlati körben ajánlatot tevők számára. Az Árverés a maradék kapacitáscsomagokra további Ajánlati körökkel folytatódik, amíg a Minimumár elérésre kerül.
	+ Ha az adott Ajánlati körben Pontos jegyzés van, akkor a kapacitáscsomagok allokálásra kerülnek a nyertes Ajánlattevők számára, és az Árverés lezárul.
	+ Ha az adott Ajánlati körben Túljegyzés van, akkor a kapacitáscsomagok pro-rata elven kerülnek allokálásra, és az Árverés lezárul.
	+ Amennyiben a csökkentett ár eléri a Minimum árat és van maradék kapacitáscsomag az Ajánlati kör lezárását követően, akkor az nem kerül allokálásra. Az Árverés lezárul.
	+ Amennyiben a csökkentett ár eléri a Minimum árat, és az Árverés során nem került kapacitáscsomag allokálásra, akkor az Árverés Jegyzéshiánnyal lezárul.
	+ Pro-rata allokáció Csökkenő áras árverés esetében:
		- A pro-rata allokációban az utolsó Ajánlati körben licitálók vesznek részt. A pro-rata allokáció az utolsó Ajánlati körben az Ajánlattevők által megadott Ajánlati mennyiség alapján történik.
		- A pro-rata allokációban csak azok az Ajánlattevők vesznek részt, akik a Maximális ajánlati mennyiségnek megfelelő kapacitáscsomagot nem nyerték még el. Az Ajánlattevőkre allokált kapacitáscsomagok mennyisége a pro-rata allokáció eredményeképp sem haladhatja meg a Maximális ajánlati mennyiség mértékét.
		- A pro-rata allokáció eredménye csak egész számú kapacitáscsomag lehet.
		- A pro-rata allokációban elnyert mennyiségek egész számra lefelé kerülnek kerekítésre.
		- A kerekítési különbözet szétosztása az utolsó Ajánlati körben beadott ajánlatok beadásának a gyorsasága alapján történik (figyelembe véve az ajánlatok időbélyegét). A jogosultsági sorrendet az utolsó Ajánlati körben beadott ajánlatok beadási ideje határozza meg (a leghamarabb beadott ajánlattól indulva). A kerekítési különbözetből a pro-rata allokációban résztvevő Ajánlattevőkre további 1-1 kapacitáscsomag kerül allokálásra mindaddig, amíg a kerekítési különbözetként megmaradt kapacitáscsomagok el nem fogynak. Amennyiben a pro-rata allokáció eredményeképp valamely Ajánlattevőre allokált kapacitáscsomagok mennyisége meghaladná a Maximális ajánlati mennyiséget, akkor rá további kapacitáscsomag már nem kerül allokálásra.
		- Az elszámolási ár az utolsó Ajánlati kör ára.

**1.7.3.4 Árverés eredményéről történő előzetes értesítés, Eredményhirdetés**

Az Árverés lezárultát követően az Árverési Lebonyolító a Kapacitás Lekötési Platformon lebonyolított Árverés eredményéről egy automatikus tájékoztató e-mailt küld az Árverésen nyertes Ajánlattevőknek. Az Árverés eredményéről szóló tájékoztató dokumentumot a nyertes Ajánlattevők a Kapacitás Lekötési Platformról tudják letölteni. A fenti két értesítés nem hivatalos, technikai tájékoztatásnak minősül.

Az Árverés lezárultát követően az Árverés hivatalos eredményéről a Kiíró e-mail útján külön küldi meg a Hivatalos Értesítést minden Ajánlattevőnek, aki részt vett az Árverésen.

Az Árverés lehetséges kimenetei:

* Az Árverés **érvényes és eredményes**, amennyiben az Árverés során legalább egy Ajánlattevő ajánlata megfelel az Árverési Kiírásban rögzített licit feltételeinek.
* Az Árverés **érvényes, de eredménytelen**, amennyiben az Árverés során nem érkezik az Ajánlattevőktől olyan ajánlat, ami megfelel az Árverési Kiírásban rögzített licit feltételeinek.
* Az Árverés **érvénytelen**.

**1.7.3.5 Érvénytelen Árverés**

Amennyiben valamelyik Ajánlattevő nem megfelelő árverési magatartást tanúsít, illetve bizonyíthatóan tisztességtelen módszerek alkalmazásával a többi résztvevő érdekeit megsértve jogosulatlan előnyt szerez, vagy ilyet megszerezni szándékozik, a Kiíró az ok megjelölésével az Árverést érvénytelennek nyilvánítja, és Árverésre később meghirdetett időpontban kerül sor, melyen az Árverés érvénytelenítésére okot adó érintett Ajánlattevő nem regisztrálhat és nem vehet részt.

Az érvénytelenség megállapítása az Árverés során vagy azt követően is megtörténhet, még abban esetben is, ha az Árverés során a Kapacitás Lekötési Platform kapacitás-allokációról szóló előzetes tájékoztatást küldött az Árverésen résztvevő bármely Ajánlattevőnek, azaz valamely ajánlati körben, körökben volt nyertes ajánlattétel.

**1.7.3.6 Árverés felfüggesztése**

A Kiíró fenntartja magának a jogot, hogy bármely meghirdetett Árverést az Árverés meghirdetése és az Árverés indítása előtti időpont közötti időtartam alatt, indokolás nélkül felfüggessze, vagy visszavonja az Árverési Kiírást az Ajánlattevők egyidejű tájékoztatása mellett.

Amennyiben egy Árverés felfüggesztésre kerül, akkor:

* a felfüggesztést követően a Kapacitás Lekötési Platformon az Árverés 1.7.3.2 pontban részletezett paraméterei az Ajánlattevők számára hozzáférhetetlenné válnak;
* a felfüggesztés lezárultát követőn a Kapacitás Lekötési Platformon az Árverés új árverési kód alatt az eredeti feltételek mentén indul újra a Kiíró által meghatározott és a felfüggesztett Árverés Ajánlattevői felé kommunikált új időpontban.

Árverés felfüggesztése vagy az Árverési Kiírás visszavonása esetén a Kiíró semmilyen költségtérítést, kamatot vagy kártérítést nem fizet.

**1.7.3.7 Technikai problémák figyelembevétele az Árverési eljárásban**

Amennyiben az Árverés alatt az Ajánlattevőnek technikai problémája merül fel (pl. áramszünet, internet kiesés stb.), akkor az utolsó érvényes licitjével vesz részt az eljárásban.

Amennyiben az Árverési Lebonyolítónál történik technikai hiba az Árverés lebonyolítása során (pl. áramszünet, internet kiesés stb.), akkor az adott Árverés érvénytelennek minősül, és új időpontban kerül meghirdetésre. Ebben az esetben az Ajánlattevők kártérítés, kötbér vagy egyéb igénnyel nem léphetnek fel Kiíróval és/vagy az Árverési Lebonyolítóval szemben, a Kiíró és/ vagy az Árverési Lebonyolító bármely hatáskörén kívül eső, rendszerelérést megnehezítő vagy megakadályozó hibáért semminemű felelősséget nem vállal.

## Szerződéskötés

### 1.8.1 Szerződéskötés

Az Árverésen nyertes Ajánlattevőnek - a szerződéskötési kötelezettségének megfelelően - a Földgáztárolási Szerződés megkötésére a Hivatalos Értesítés napját követően 8 (nyolc) munkanap áll rendelkezésre.

A Földgáztárolási Szerződés hatályba lépésének feltétele az abban rögzített felfüggesztő feltételek maradéktalan teljesítése.

Amennyiben a Nyertes Ajánlattevő a megnyert termékre vonatkozó szerződéskötési kötelezettségének nem tesz eleget, azaz a Földgáztárolási Szerződést az előírt határidőn belül nem köti meg, illetve a Földgáztárolási Szerződés hatálybalépéséhez szükséges feltételeket nem teljesíti, a Kiíró az 1.4.2. pont szerint bánatpénzként jogosult felhasználni a Regisztrációkor rendelkezésre bocsátott Regisztrációs Biztosítékot, ami Ajánlati Biztosítékként funkcionál.

A nyertes Ajánlattevő által elnyert Kapacitáscsomagokra vonatkozó fizetési feltételeket a Földgáztárolási Szerződés és amennyiben releváns, a megszakítható kapacitásokra vonatkozó Másodlagos Kapacitásértékesítési Szerződés határozzák meg.

Az Árverésen elnyert mobilkapacitás után a Kiírónak fizetendő éves kapacitáslekötési díj (tárolói kapacitásdíj) EUR/MWh-ban kerül a Földtárolási Szerződésben rögzítésre:

* amennyiben megszakítható kapacitás nem kerül felajánlásra lekötésre, akkor az 1 MWh tárolói mobilkapacitásra jutó Ajánlati ár (4 tizedesjegyre kerekítve) kerül a Földtárolási Szerződésbe;
* amennyiben a lekötésre kínált kapacitáscsomag megszakítható kapacitást is tartalmaz, akkor az 1 MWh tárolói mobilkapacitásra jutó Ajánlati ár 92,5%-a (4 tizedesjegyre kerekítve) kerül a Földtárolási Szerződésbe.

A megszakítható be- és kitárolási kapacitások után az MSZKSZ-nek fizetendő éves kapacitáslekötési díj (amennyiben ilyen díj fizetése az adott, meghirdetett kapacitáscsomag esetén szükséges) szintén EUR/MWh-ban kerül rögzítésre a Másodlagos Kapacitásértékesítési Szerződésben. Ennek mértéke az 1 MWh mobilkapacitásra jutó Ajánlati ár 7,5%-a (4 tizedesjegyre kerekítve).

### 1.8.2 Szerződéses Biztosíték

A Szerződéses Biztosíték nyújtása a nyertes Ajánlattevővel megkötött Földgáztárolási Szerződés hatálybalépésének feltétele, amely a Tároltató nem szerződésszerű teljesítés esetén kerül felhasználásra.

A Szerződéses Biztosítékra a Kiíró mindenkor hatályos Üzletszabályzatának „*Szerződéses biztosítékokra vonatkozó szabályok*” elnevezésű 6. számú mellékletében foglaltak az irányadóak.

# MELLÉKLETEK

1. melléklet: Regisztrációs dokumentáció

A.1. Regisztrációs adatlap

A.2. Árverési nyilatkozatok

A.3. Partnerkockázati nyilatkozatok

1. melléklet: Árverési kiírás minta
2. melléklet: Szerződésminták

C.1. Földgáztárolási szezonális alapszolgáltatás igénybevételére és nyújtására vonatkozó szerződés tervezete (megszakítható ki- és betárolási kapacitással)

C.2. Földgáztárolási szezonális alapszolgáltatás igénybevételére és nyújtására vonatkozó szerződés tervezete (megszakítható ki- és betárolási kapacitás nélkül)

C.3. Megszakítható kapacitásokra vonatkozó másodlagos kapacitáskereskedelmi szerződés tervezete

**Függelékek**

**1.sz. függelék**

**A Tároló szervezeti felépítése**



**2.sz. függelék**

**Jogszabályok, szabályzatok, belső utasítások**

1. **Az Tároló működését meghatározó legfontosabb jogszabályok**
* AZ EURÓPAI PARLAMENT ÉS A TANÁCS 715/2009/EK RENDELETE (2009. július 13.) a földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről.
* 2008. évi XL. törvény a földgázellátásról
	+ 19/2009. (I. 30.) Korm. rendelet a földgázellátásról szóló 2008. évi XL. törvény rendelkezéseinek végrehajtásáról
* 2006. évi XXVI. törvény a földgáz biztonsági készletezésről
	+ feltételekről59/2021. (XII. 15.) ITM rendelet a földgáz biztonsági készlet mértékéről
* [1993. évi XLVIII. törvény a bányászatról](http://net.jogtar.hu/jr/gen/hjegy_doc.cgi?docid=99300048.TV)
	+ 203/1998. (XII. 19.) Korm. rendelet a bányászatról szóló 1993. évi XLVIII. törvény végrehajtásáról
* 399/2023. (VIII. 24.) Korm. rendelet a földgázellátás biztonságának megőrzését szolgáló intézkedésekről
1. **A Tároló működését meghatározó legfontosabb szabályzatok**
* Az együttműködő földgázrendszer Üzemi és Kereskedelmi Szabályzata
1. **Belső utasítások**
* A Tároló működése szempontjából kiemelt fontosságú Magyarország biztonsági földgázkészletének tárolása és a készlet felszabadítása esetén a Kedvezményezettek számára történő kiadása. Az utóbbi kötelezettség maradéktalan teljesítésére kiadásra került a Tároló alábbi belső utasítása:

TR-7.2-04 Földgázellátási válsághelyzet esetén alkalmazandó eljárásrend és személyi feltételek

**3.sz. függelék**

**Az érdekképviseleti szervezetek felsorolása**

* **Magyar Energetikai és Közmű-szabályozási Hivatal**

**Elérhetőségek**

Cím:  1054 Budapest, Bajcsy-Zsilinszky út 52.

Postacím:  1388 Budapest, Pf. 89

Telefon:  +36 1 459 7777

Fax:  +36 1 459 7766

E-mail: mekh@mekh.hu

**Fogyasztóvédelmi ügyfélszolgálat**

Cím:  1054 Budapest, Bajcsy-Zsilinszky út 52.

Postacím:  1388 Budapest, Pf. 89

Telefon:  +36 1 459 7740

Fax:  +36 1 459 7739

E-mail:  ugyfelszolgalat@mekh.hu

**Ügyfélfogadás**

hétfő, szerda:  9.00-12.30

kedd, csütörtök:  12.30-16.30

péntek:  9.00-12.00

**Telefonos ügyfélszolgálat**

hétfő-csütörtök:  8.30-16.00

péntek:  8.30-13.30

* **Ipari Energiafogyasztók Fóruma Egyesület**

Cím: 1119 Budapest, Etele út 59-61. fsz. 9

Telefon: +36 1 3596440, +36 20 9799158

E-mail: ief@ief.hu

* **Magyar Energiakereskedők Szövetsége**

Cím: 1095 Budapest, Ipar utca 2/b. 4. em 08.

Telefon: +36 20 578-5556

E-mail: secretariat@meksz.eu

1. A Bankgarancia nyilatkozatot SWIFT üzenetben kell kibocsátani! [↑](#footnote-ref-2)
2. A szükségtelen szövegrész törlendő! [↑](#footnote-ref-3)
3. Kötelezően kitöltendő adat. Kizárólag a Garantőr cégkivonatában feltüntetett elektronikus kézbesítési cím jelölhető meg. [↑](#footnote-ref-4)